
^<^Mod  Ovidianam  illam  scribendi 
effusam  facilitatem  in  instituenda  ad 
literas  humaniores  juv&ntute  praeberent 
tantummodo  P  acceptores  omnes 9  ea  se 
ratione  9optima  quidem  et  laudanda  9p  ree- 
peditos  et  excusatos  dictitabant ,  Catul¬ 
lum  nempe 9  Tibullum  et  Propertium  mi¬ 
nime  puerulis  committendos  ,  ne  lesce 
verecundice  crimine ,  Floralibus  ludis  de¬ 
nudatis  atque  actis  9  accusarentur .  Ut 
huic  incommdo  in  nostrorum  Auditorum 
gratiam  provideremus  9  castissima  Ca¬ 
tulli 9  Tibulli  et  Propertii  carmina ,  ob - 
secenis  omnibus  et  subturpiculis  jocis  re¬ 
motis  9  nunc  tandem  in  lucem  prolata 
nostree  tyronum  turbee  ad  altioria  lati - 
ni  sermonis  studia9  et  leporum  omnium 
latices  properanti9  commendamus .  Ob 

Ftenim  ,  ut  omittamus  forsan  ,  quod  argumenti  vim 
omnem  infringit ,  verisimile  non  jit g  Catullum  septem - 
decim  annis  Marone  grandiorem  (  natus  est  enim  Ma¬ 
ro  ,  teste  Hieronymo  ac  Donato  ,  Olympiadis  ccxxvii. 
anno  fu.  ,  ab  urbe  vero  condita  dclxxiv.  ,  Cn.  Pompejo 
Magno  ,  AI.  Licinio  Crasso  primum  coss.)  eidem  adhuC 
puero  tantum  detulisse ,  ut  ad  ejus  tribunal  accessurus 
indigeret  audacia . 

Parentem  habuit  Valerium ,  honesti  ordinis  virum , 
cujus  nimirum  hospitio  ,  si  'Tranquillum  audimus ,  C.  Cae¬ 
sar  usus  fuerit.  Rei  familiaris  autem  inopia  laboravit  , 
utpote  qui  sacculum  suum  aranearum  plenum  ingenue 
fateatur  ,  Furiunique  et  Aurelium  inter  principes  ami¬ 
corum  observaverit  :  quorum  alteri  nec  servus  ,  nec  ar¬ 
ca  ,  nec  cimex  erat ;  alterum  esuritionum  patrem  ipse 
festive  appellat .  Quum  que  divitum  Romanorum  familia 
maxima  esset ,  neminem  habuit  Catullus  , 

Fractum  qui  veteris  pedem  grabati 
In  collo  sibi  collocare  posset  . 

Lucellum  itaque  aliunde  corrasurus ,  Memmium  prae¬ 
torem  in  Bithyniam  simul  cum  fratre  secutus  est ,  nullo 
tamen  successu  ;  idque  praetoris  ejusdem  nimia  cupi¬ 
ditate  ,  atque  oscitantia .  Immo  cum  in  provinciam  Troa - 
dem.  venisset  ,  fratrem  suum  ,  quem  aeque  ac  se  ipsum 
diligebat  ,  immatura  morte  praereptum  amisit .  Hujus 
postea  cineribus  ,  ex  Asia  in  Italiam  revertens  moe- 
slissime  parentavit ;  ejustjue  memoriam  ,  ubicumque  se 
obtulit  occasio  ,  mira  pietate  semper  coluit  .  Naviga¬ 
tione  absoluta  ,  phaselum  ,  quo  mare  transmiserat  , 
Castori  et  Polluci ,  habitis  eo  tempore  navium  servato¬ 
ribus  ,  illustri  carmine  dedicavit  .  Postquam  ex  ephoe - 
bis  excessit ,  in  castris  Amoris  ardores  suos  mol¬ 
lissimis  versibus  complexus  ,  eo  scribendi  genere  non 
minorem  assecutus  est  gloriam  ,  quam  immortali  vere¬ 
que  divino  Aeneidos  poemate  vates  Mantuanus .  Amicij 
ejus  plurimi  enumerantur  :  Cornelius  Nepos  ,  cui  libel¬ 
lum  suum  dono  dedit ,  V  erannius  et  Fabullus  ;  Furius 
et  Aurelius  ;  Licinius  Calvus  Orator  vehemens  ,  et  no¬ 
bilis  poeta  ,  quem  prisci  scriptores  fere  semper  Catullo 
adjungunt ;  Alphenus  Varus  J.  C.  Caecilius ,  qui  de  ma¬ 
tre  Deorum  poema  composuit  ;  Manlius  1  orqnatus  , 
cujus  nuptias  elegantissima  Ode  celebravit ,  et  ad  quem 
est  epistola  illa ,  quam  tanti  AI ure  tus  fecit  ;  Cinna 


Smirnac  auctor  ;  Cornificius  ,  fortasse  ille  ,  cujus  esse 
ad  Herennium  Rhetoricorum  libros  cjuatuor  eruditi  ho¬ 
mines  voluere  ;  Hortalus ;  Cato  non  ille  Uticensis  ,  mo¬ 
rum  severitate  insignis ,  at  litterator  quidam  ,  cujus  me - 
minit  Svetonius  libro  de  illustribus  Grammaticis  c.  x». 
denique  Caelius  Veronensis  .  M.  Tullium  Ciceronem 
in  causa  forensi  (  quaenam  ea  fuerit  i  ignoratur  )  vide¬ 
tur  patronum  adhibuisse  ,  cui  certe  ob  acceptum  benefi¬ 
cium  venusto  Epigrammate  gratias  egit  .  Jambtcis  ,  et 
Hendecasyllabis  versibus  in  pessimos  quosque  homines  , 
nullo  discrimine ,  grassatus  est ,  nec  ipsi  Caesari ,  quan¬ 
tumvis  rerum  potito  ,  pepercit  ,  quin  calami  aciem  in 
sinistram  ejus  liberalitatem  ,  aliaque  vitia  destringeret . 
Mamurram  ,  Gellium  ,  V atinium  ,  quos  impense  ode¬ 
rat,  propriis  nominibus  indi gitavit ,  et  styli  amaritudine 
traduxit .  Lusit  insuper  in  V olus ium  ,  ineptum  (  ut  ipse 
quidem  existimabat )  Annalium  scriptorem :  in  rivalem 
Egnatium  :  in  Suffenum  ,  quem  cum  Caesiis  ,  et  Aqui- 
nis  litteratum  venenis  uno  et  eodem  jure  censet  :  de¬ 
mum  in  Sextium  oratorem  ,  cujus  frigidissima  oratione 
molestam  gravedinem  se  contraxisse  jocose  scribit  . 

Graecis  litteris  non  vulgariter  imbutum  fuisse  inde  col¬ 
ligi  potest  ,  quod  suavissimam  Oden  Poetriae  Sapphus , 
et  Callimachi  Elegiam  de  Coma  Berenices  mundissimis 
versiculis  Catine  reddiderit :  ob  id  forte  a  Tibullo,  Ovi¬ 
dio  ,  Martiali  doctus  appellatus  .  Et  idcirco  mirum  vi¬ 
deri  debet  ,  Julium  Scaligerum  ea  virum  eruditione  , 
quodque  cajuit  rei  est  ,  Veronensem  ,  ideoque  municipi 
suo  saltem  hoc  nomine  devinctum  ,  haec  de  Catullo  po¬ 
steris  reliquisse  :  (  Poetices  1.  6.  c.  7.  )  Catullo  docti 
nomen  quare  sit  ab  antiquis  attributum  ,  neque  apud 
alios  comperi  ,  neque  dum  in  mentem  venit  mihi  $  nihil 
enim  non  vulgare  est  in  ejus  libris  .  Quamquam  veluli 
mutato  consilio  ,  qui  mos  est  homini  ,  Palinodiam  ca¬ 
nere  postea  cogatur  ,  Galljambicum  ejus  carmen  divi¬ 
num  autumans  ,  et  poema  de  nuptiis  Pelei  ,  ac  Theti - 
dos,  verum  aditum,  et  gradum  ad  Aeneidos  divinitatem 
esse  pronuntians .  Nonne  probatius  de  nugis  Poetae  no¬ 
stri  Cornelius  I\epos  gravissimus  vir  judicium  tulerat  i 
cum  eas  esse  aliquid  putabat  ?  Nonne  benignius  ,  et 
justius  cum  ipso  egere  Pompejus  Saturninus  ,  et  Sen¬ 
tius  Augurinus  ,  quorum  uterque  ,  auctore  Plinio  in  epi¬ 
stolis  ,  Catulliani  carminis  imitationem  gloriae  sibi  fore 

augurabantur  ?  Sed  haec  alias  f  nunc  id ,  quod  coepi¬ 
mus  ,  agamus  .  Censet  Angelus  Politianus  Miscellaneo¬ 
rum  centuria  i.  c.  6.  passerem  ,  quem  tantopere  Catul¬ 
lus  commendat  ,  allegorice  accipiendum  ,  ut  scilicet 
obscoenum  aliquid  sub  se  contineat ,  confirmatque  Mar¬ 
tialis  versibus  ex  libro  xi.  Epig •  vn,  at  nullo  prorsus  ar¬ 
gumento  id  evincit  ,  cum  ea  ,  quae  Catullus  narrat  de 
suo  passere  ,  ut  recte  Critici  monuerunt  ,  nonnisi  de 
avicula  commode  intelligi  possint  .  Satius  igitur  fuerit 
existimare  ,  Martialem  ipsum  ad  nequitiam  torsisse  , 
id  quod  sensu  simplici  Veronensis  noster  effuderat ;  quo 
pacto  ex  castissimis  V irgilii  versibus  Ausonius  Fescen¬ 
ninum  centonem  consarcinavit .  Quintilianus,  et  Diome¬ 
des  inter  poetas  Jambicos  Catullum  reponunt :  Hierony¬ 
mus  inter  Lyricos  :  reliqui  inter  Epigrammatographos  • 
Ego  vero  ,  si  modo  fas  est  meam  sententiam  aperire  , 
inter  Varios  potius  referrem  ,  nam  certe  in  ejus  poe¬ 
matiis  quaedam  excedunt  Epigrammatis  modum  .  Am¬ 
bigitur  jure  a  nonnullis  ,  an  haec  solum  paucula  ,  quae 
hodie  exstant  ,  ab  illo  scripta  fuerint  ,  an  vera  longe 
plura  ,  quae  vetustas  nobis  inviderit  ,  Ansam  dubitandi 
praebet  Plinius  ,  qui  de  incantamentis  opusculum  a  Ca¬ 
tullo  exaratum  innuit  ,  cujus  ne  vestigium  quidem  supe- 
rest  .  Nisi  Raphaeli  Eglino  Tigurino  auscultare  veli¬ 
mus  ,  qui  Ceirirn  r  V irgilio  abjudicans  ,  Catullo  attri¬ 
buit  propter  styli  similitudinem .  Decessit  annos  aliquot 
natus  supra  quadraginta ,  ut  adversus  Eusebii  Chronican 
ostendo  ad  ejus  Carmen .  wi,  et  exi. 


i  In  epist.  ad  Goldastum  ,  prefixa  selectis  Catulli 
operibus  . 


G.  VALERII  CATULLI 


VERONENSIS 

AD  CORNELIUM  NEPOTEM 


LIBER. 

<  ■' 

I. 

Omnia  sua  carmina  unico  libello  conclusa 
Cornelio  Nepoti  nuncupat . 


C^)uoi  dono  lepidum  novum  libellum, 
Arida  modo  pumice  expolitum  ? 

Corneli ,  tibi ;  namque  tu  solebas 
Meas  esse  aliquid  putare  nugas 
Jam  tum  quum  ausus  es  unus  Italorum 
Omne  aevum  tribus  explicare  chartis 
Doctis,  Juppiter!  et  laboriosis. 

Quare  habe  tibi  quicquid  hoc  libelli  et 
Qualecumque:  quod,  o  Patroa  Virgo, 
Plus  uno  maneat  perenne  saeclo  . 
Catullus ;  i 

Passeris  obitum  lamentatur  praecipue  ob 
moerorem  Lesbiae . 

?  i  '  \  •  ■  fi  .  )  "t 

Lugete  o  Veneres  ,  Cupidinesque  , 

Et  quantum  est  hominum  venustiorum. 
Passer  mortuus  est  meae  puellae, 

Passer  deliciae  meae  puellae, 

Quem  plus  illa  oculis  suis  amabat  . 

Nam  mellitus  erat ,  suamque  norat 
Ipsa  tam  bene  quam  puella  matrem  : 

Nec  sese  a  gremio  illius  movebat  , 

Sed  circumsiliens  modo  huc  ,  modo  illuc  , 

Ad  solam  dominam  usque  pipilabat. 

Qui  nunc  it  per  iter  tenebricosum 
Illuc  unde  negant  i-edire  quemquam. 

At  vobis  male  sit,  malae  tenebrae 
Orci  j,  quae  omnia  bella  devoratis: 

Tam  bellum  mihi  passerem  abstulistis. 

O  factum  male!  o  miselle  passer! 

Tua  nunc  opera  meae  puellae 
Fleudo  turgiduli  rubent  ocelli. 

III. 

Phaselum,  quo  ex  Ponto  et  Bithynia  Sirmionem 
revectus  est,  laudibus  ornat j  dicatque  Polluci 
et  Castori . 

Phaselus  ille  quem  videtis  _,  hospites., 

Aii  fuisse  navium  celerrimus, 

Neque  ullius  natantis  impetum  trabis 
Nequisse  praeterire,  sive  palmulis 
Op  us  foret  volare,  sive  linteo  . 

Et  hoc  negat  minacis  Hadriatici 
Negare  litus,  insulasve  Cycladas, 

Rhodumve  nobilem,  horridamve  Thraciam, 
Propontida  ,  trucem  ve  Ponticum  sinum  : 

Ubi  iste  post  phaselus  antea  fuit 
Comata  silva,  nam  Cytorio  in  jugo 
Loquente  saepe  sibilum  edidit  coma. 
Amastri  Pontica,  et  Cytore  buxifer, 

Tibi  haec  fuisse,  et  esse  cognitissima 
Ait  phaselus,  ultima  ex  origine 
Tuo  stetisse  dicit  in  cacumine: 

Tuo  imbuisse  palmulas  in  aequore; 

Et  inde  tot  per  impotentia  freta 
JIerum  tulisse,  laeva,  sive  dextera 
Vocaret  aura  ,  sive  utrumque  Juppiter 
Simul  secundus  incidisset  in  pedem  . 

Neque  ulla  vota  litoralibus  Diis 
Sibi  esse  facta,  quum  veniret  a  mare 
Novissimo  hunc  ad  usque  limpidum  lacum. 
Sed  haec  prius  fuere:  nunc  recondita 
Senet  quiete,  seque  dedicat  tibi, 

Gemelle  Castor,  et  gemelle  Castoris. 

iv.  Q 

Verannio  intimo  suo  ex  Hispania  reduci, 

Veranni,  omnibus  e  meis  amicis 
Antislans  mihi  millibus  trecentis: 

C  A  T  V  LL  I 


Venistine  domum  ad  tuos  penates, 
Fratresque  unanimos,  tuamqne  matrem? 
Venisti?  o  mihi  nuntii  beati! 

Visam  te  incolumem.,  audiamque  Hiberum 
Narrantem  loca,  facta.,  nationes, 

Ut  mos  est  tuus:  applicansque  collum, 
Jucundum  os,  oculosque  suaviabor. 

O ,  quantum  est  hominum  beatiorum  , 
Quid  me  laetius  est ,  beatiusve  ? 


Asinium  Marrucinium  minis  urget  ad  Jurii 

restitutionem . 

/ 

Marrucine  Asini,  manu  sinistra 
Non  belle  uteris  in  joco  atque  vino. 

Tollis  lintea  negligentiorum  . 

Hoc  salsum  esse  putas?  fugit  te,  inepte; 
Quamvis  sordida  res et  invenusta  est. 

Non  credis  mihi?  crede  Pollioni 
Fratri,  qui  tua  furta  vel  talento 
Mutari  velit:  est  enim  leporum 
Disertus  puer ,  et  facetiarum . 

Quare  aut  hendecasyllabos  trecentos 
Exspecta,  aut  mihi  linteum  remitte: 

Quod  me  non  movet  aestimatione; 

Verum  est  mnemosinon  mei  sodalis. 

Nam  sudaria  Saetabe  ex  Hibera 
Miserunt  mihi  muneri  Fabullus 
Et  Verannius:  haec  ainem  necesse  est 
Ut  Veranniolum  meum,  et  Fabullum. 

vi.  IS 


Fabullum  lepide  ad  coenam  invitat . 


£  VOS  %■ 


Coenabis  bene,  mi  Fabulle,  apud  me 
Paucis,  si  tibi  Dii  favent,  diebus: 

Si  tecum  attuleris  bonam,  atque  magnam 

Coenam  ,  non  sine . . . 

Et  vino,  et  sale,  et  omnibus  cachinnis. 
Haec  si,  inquam,  attuleris,  venuste  noster, 
Coenabis  bene;  nam  tui  Catulli 
Plenus  sacculus  est  aranearum  . 

Sed  contra  accipies  meros  amores s 
Seu  quid  suavius,  elegantiusve  est. 

Nam  unguentum  dabo,  quod . .  , 

Donarunt  Veneres,  Cupidinesque: 

Quod  tu  quum  olfacies,  Deos  rogabis, 
Totum  ut  te  faciant,  Fabulle,  nasum. 


/vGJF** 


VII. 


y 


J 


In  pessima  poetarum  carmina  sibi 
a  Licinio  Calvo  dono  missa . 


Ni  te  plus  oculis  meis  amarem, 

Jucundissime  Calve,  munere  isto 
Odissem  te  odio  Vatiniano. 

Nam  quid  feci  ego,  quidve  sum  locutus, 

Ut  me  tot  male  perderes  poetis? 

Isti  Dii  mala  multa  dent  clienti  , 

Qui  tantum  tibi  misit  impiorum. 

Quod  si,  ut  suspicor ,  hoc  novum  ,  ac  repertum 

Munus  dat  tibi  Sulla  litterator, 

Non  est  mi  male,  sed  bene,  ac  beate, 

Quod  non  dispereunt  tui  labores  . 

Dii  magni,  horribilem,  et  sacrum  libellum! 
Quem  tu  scilicet  ad  tuum  Catullum 
Misti ,  continuo  ut  die  periret 
Saturnalibus,  optimo  dierum. 

Non  non  hoc  tibi  j  salse.,  sic  abibit. 

Nam  si  luxerit,  ad  librariorum 
Curram  scrinia  :  Caesios  ,  Aquinos  , 

Suffenum  ,  omnia  colligam  venena  , 

Ac  te  his  suppliciis  remunerabor. 

Vos  hinc  interea  valete,  abite 
Illuc  unde  malum  pedem  tulistis  , 

Saecli  incommoda,  pessimi  poetae. 

VIII. 

£  *  *'*.*.  *  *•  *  *  -  *•  »  ' 

r  ?  •  ?  'tr  f  *  ■  *  •  n  >  |  •  >  i  ,  i  > 

«-i  *  *  —  ,  ,  .  .  t  •  ,  .  ,  •  ,  i 

Dedicat  lucum  Priapo. 

IIunc  lucum  tibi  dedico  consecroque  ,  Priape 
Qua  domus  tua  Lampsaci  est ,  quaque  silva, 
Priape:  <  ^ 

Nam  te  praecipue  in  suis  urbibus  colit  ora 
Hellespontia,  ceteris  ostreosior  oris* 

IX. 

f  c  .  ;  i  !*  ».{..  s)  ^  «•  f  i  1  >  f  l*.  '  &  *  '  t  ‘ 

Priapus  ad  fures . 

V  ‘  •  <!-1?  i -Civi  '• 

Hunc  ego,  juvenes,  locum  *  villulamque  palu 
strem , 

Tectam  limine  junceo  ,  caricisque  maniplis, 
Quercus  arida  ,  rustica  conformata  securi 
JVutrio;  magis,  et  magis  ut  beata  quotannis. 
Hujus  nam  domini  colunt  me,  Deumque  salutant 
Pauperis  tugurl  pater,  filiusque  coloni  : 

Alter  assidua  colens  diligentia,  ut  herba 
Dumosa  ,  asperaque  a  meo  sit  remota  sacello: 
Alter  parva  ferens  manu  semper  munera  larga. 
Florido  mihi  ponitur  picta  vere  corolla 
Primilu,  et  tenera  virens  spica  mollis  arista: 
Luteae  violae  mihi,  luteumque  papaver, 
Pallenlesque  cucurbitae,  et  suaveolentia  mala , 
Uva  pampinea  rubens  educata  sub  umbra. 
Sanguine  hanc  etiam  mihi  (  sed  tacebitis  )  aram 
Barbatus  linit  hirculus,  cornipesque  capella; 
Pro  queis  omnia  honoribus  haec  necesse  Priapo 
Praestare,  et  domini  hortulum,  vineamque  tueri. 
Quare  hinc,  o  pueri,  malas  abstinete  rapinas , 
Vicinus  prope  dives  est,  negligensque  Priapus. 
Inde  sumite :  semita  haec  deinde  vos  feret  ipsa . 


In  Suffenum  poetam  pessimum  et  sibi  valde 

placentem . 

Suffenus  iste,  Vare,  quem  probe  nosti, 
Homo  est  venustus,  et  dicax,  et  urbanus, 
Idemque  longe  plurimos  facit  versus. 

Puto  esse  ego  illi  millia  aut  decem ,  aut  pluta 
Perscripta:  nec  sic,  ut  fit,  in  palimpsesto 
Relata:  chartae  .regiae  ,  novi  libri. 

Novi  umbilici,  lora  rubra,  membrana 
Directa  plumbo ,  et  pumice  omnia  aequata . 
Haec  quum  legas,  tum  bellus  ille,  et  urbanus 
Suffenus,  unus  caprimulgus,  aut  fossor 
Rursus  videtur  :  tantum  abhorret ,  ac  mutat . 
Hoc  quid  putemus  esse?  qui  modo  scurra 
Aut  si  quid  hac  re  tritius,  videbatur, 

Idem  inficeto  est  inficetior  rure, 

Simul  poemata  attigit:  neque  idem  unquam 
Aeque  est  beatus ,  ac  poema  quum  scribit  . 
Tam  gaudet  in  se,  tamque  se  ipse  miratur. 
Nimirum  idem  omnes  fallimur  :neq.  est  quisquam 
Quem  non  in  aliqua  re  videre  Suffenum 
Possis.  Suus  cuique  attributus  est  error: 

Sed  non  videmus,  manticae  quod  in  tergo  est» 

J  XI. 

Optimam  valetudinem  et  securitatem  ex  inopia 
sequi  praedicat  ad  Furium  irridendum . 

Furi,  quoi  neque  servus  est,  neque  arca, 

Nec  cimex,  neque  araneus,  neque  ignis: 
Verum  est  et  pater,  et  noverca quorum 
Dentes  vel  silicem  comesse  possunt : 

Est  pulchre  tibi  cum  tuo  parente, 

Et  cum  conjuge  lignea  parentis. 

Nec  mirum;  bene  nam  valetis  omnes, 

Pulchre  concoquitis  ,  nihil  timetis  , 

Non  incendia  ^  non  graves  ruinas, 

Non  facta  impia  ,  non  dolos  veneni, 

Non  casus  alios  periculorum. 

Atqui  corpora  sicciora  cornu, 

Aut  si  quid  magis  aridum  est  ,  habetis  , 
Sole,  et  frigore,  et  esuritione. 

Quare  non  tibi  sit  bene,  ac  beate? 

A  te  sudor  abest ,  abest  saliva , 

Muccusque  et  mala  pituita  nasi . 

Haec  tu  commoda  tam  beata  ,  Furi  , 

Noli  spernere  ,  nec  putare  parvi : 

Et  sestertia  ,  quae  soles  precari 
Centum  ,  desine ;  nam  sat  es  beatus. 

■  ■  i* 

XII. 

}  i  1  ■  •  t  f 

Respondet  Furio  villam  suam  non  vento  esse 
oppositam  ,  sed  pignori . 

Furi,  villula  nostra  non  ad  Austri 
Flatus  opposita  est,  nec  ad  Favoni, 

Nec  saevi  Boreae  ,  aut  Apeliotae  ; 

Verum  ad  millia  quindecim  et  ducentos  . 

O  ventum  horribilem  ,  atque  pestilentem  I 

XIII. 

Poscit  calices  vini  meraci  et  veteris ♦ 

Minister  vetuli  puer  Falerni  , 

Juger  mi  calices  amariores  , 

Ut  lex  Posthumiae  jubet  magistrae. 

Ebriosa  acina  ebriosioris. 

At  vos  ,  quo  lubet  ,  hinc  abite,  lymphae, 

Vini  pernicies,  et  ad  severos 


€  AT U L L  1 


;io 

Migrate  :  hic  merus  est  Thyonianus  . 

XIV. 


Dolet  adversam  fortunam  amicorum  et  suam 
in  Praetoribus  comitandis . 

Pisonis  comites,  cohors  inanis. 

Aptis  sarcinulis,  et  expeditis, 

Veranni  optime,  tuque  mi  Fabulle: 

Quid  rerum  geritis?  satisne  cum  isto 
Vappa,  frigoraque,  et  famem  tulistis? 
Ecquidnam  in  tabulis  patet  lucelli 
Expensum  ?  ut  mihi ,  :qui  meum  secutus 
Praetorem  ^  refero  datum  lucello. 

At  vobis  mala  multa  dii ,  deaeque 
Dent,  opprobria  Romuli,  Remique. 


XV. 


■*» 


Jlphenum  Varum  Jurisconsultum  sibi  amicum 
et  proditorem  causae  suae ,  Catullus  objuigat. 


Alpiiene  immemor,  atque  unanimis  false  soda¬ 
libus  : 

Jam  te  nil  miseret,  dure,  tui  dulcis  amiculi. 
Jam  me  prodere,  jam  non  dubitas  fallere,  perfide. 
Nec  facta  impia  fallacum  hominum  coelicolis 

Quae  tu  negligis,  ac  me  miserum  deseris  in  malis. 
Heu  heu  ,  quid  faciant,  dic,  homines,  quoive 
habeant  fidem  ? 

Certe  tute  jubebas  animam  tradere ,  inique,  me 
Inducens  in  amorem,  quasi  tuta  omnia  mi  forent. 
Idem  nunc  retrahis  te,  ac  tua  dicta  omnia ,  factaq. 
Ventos  irrita  ferre  et  nebulas  aerias  sinis  . 

Si  tu  oblitus  es,  at  dii  meminerunt,  meminit  Fides, 
Quae  te  ut  poeniteat  postmodo  facti  *  faciet,  tui . 


XVI. 

Si  rmionem  peninsulam  suam  ,  cujus  erat  Do¬ 
minus  j  e  Bithynia  redux  salutat . 

Peninsularum  ,  Sirmio,  insularumque 
Ocelle,  quascumque  in  liquentibus  stagnis. 
Marique  vasto  fert  uterque  Neptunus  : 

Quam  te  libenter,  quamque  laetus  inviso! 

Vix  rni  ipse  credens  Thyniam,  atque  Bithynos 
Liquisse  campos,  et  videre  te  in  tuto  . 

O  quid  solutis  est  beatius  curis  , 

Quum  mens  onus  reponit,  ac  peregrino 
Labore  fessi  venimus  larem  ad  nostrum  , 
esideratoque  acquiescimus  lecto? 

Hoc  est,  quod  ynum  est  pro  laboribus  tantis. 
Salve,  o  venusta  Sirmio.,  atque  hero  gaude. 
Gaudete  vosque ,  ludiae  lacus  undae: 

Ridete,  quicquid  est  domi  cachinnorum^ 


XVII. 


In  Dianam  Cantiuncula . 


Dianae  sumus  in  fide, 

Puellae,  et  pueri  integri: 
Dianam,  pueri  integri, 
Puellaeque  canamus. 

O  Latonia,  maximi 
Magna  progenies  Jovis , 

Quam  mater  prope  Deliam 
Deposivit  olivam; 

Montium  domina  ut  fores. 
Silvarumque  virentium, 
Saltuumque  reconditorum^ 
Amniumque  sonantum  . 

Tu  Lucina  dolentibus 
Juno  dicta  puerperis: 

Tu  potens  Trivia  ,et  notho  es 
Dicta  lumine  Luna . 

Tu  cursu  ,  dea  menstruo 
Metiens  iter  annuun>  , 

Rustica  agricolae  bonis 
Tecta  frugibus  exples  , 

Sis  quocumque  tibi  placet 
Sancta  nomine  ,  Pvomulique, 
Ancique  ,  ut  solita  es  ,  bona 
Sospites  ope  gentem  . 


XVIII. 


35 


Ad  Caeciliam  poetam  et  amicum  >  ut  Vero 

nam  se  conferat . 


Poetae  tenero ,  meo  sodali  , 

Velim  Caecilio,  papyre,  dicas; 
Veronam  veniat ,  Novi  relinquens 

Comi  moenia,  Lariumque  litus. 
Nam  quasdam  volo  cogitationes 
Amici  accipiat  sui,  meique. 
Quare  si  sapiet ,  viam  vorabit . 

XIX. 


Querelae  Jiatis  ad  Cornificium,  quod  nihil 
sibi  carminis  scripserit  in  morte  fratris  . 


Male  est,  Cornifici,  tuo  Catullo: 

Male  est  mehercule,  et  laboriose: 

Magisque  ,  et  magis  in  dies  et  horas 
Irascor  tibi,  sic  meos  amores? 

Quem  tu,  quod  minimum,  facillimum  que  est, 
Qua  solatus  es  adlocutione  ? 

Paullum  quidlibet  adlocutionis 
Moestius  lacrimis  Simonideis. 


XX. 

In  Egnatium  ubique  ridentem  ut  albos 
dentes  ostentaret . 

Egnatius, quod  candidos  habet  dentes  , 

Renidet  usquequaque :  si  ad  rei  ventum  est 
Subsellium  ,  quum  orator  excitat  fletum  , 
Renidet  ille  :  si  pii  ad  rogum  fili 
Lugetur ,  orba  quum  flet  unicum  mater  , 
Renidet  ille:  quicquid  est ,  ubicumque  est, 
Quodcumque  agit,  renidet.  Hunc  habet  morbum 
Neque  elegantem ,  ut  arbitror,  neque  urbanum. 


Quare  monendus  es  mihi,  bone  Egnati: 

Si  Urbanus  esses,  aut  Sabinus,  aut  Tiburs, 
Aut  porcus  Umber,  aut  obesus  Hetruscus, 
Aut  Lanuvinus  ater, atque  dentatus  , 

Aut  Transpadanus,  ut  meos  quoque  attingam 
Aut  quilibet,  qui  puriter  lavit  dentes, 

Tamen  renidere  usquequaque  te  nollem* 
Nam  risu  inepto  res  ineptior  nulla  est. 

Nunc  Celtiber  in  Celtiberia  terra 

Quod  quisque  minxit,  hoc  solet  sibi  mane 

Dentem,  atque  russam  defricare  gingivam. 

Ut  quo  iste  vester  expolitior  dens  est, 

Hoc  te  amplius  bibisse  praedicet  loti. 

XXL  ^  r 

In  suam  ex  Bithynia  in  Asiam  profectionem  . 

Iasi  ver  egelidos  refert  tepores. 

Jam  coeli  furor  aequinoctialis 
Jucundis  Zephyri  silescit  auris. 

Linquantur  Phrygii,  Catulle,  campi, 
Nicaeaeque  ager  uber  aestuosae. 

Ad  claras  Asiae  volemus  urbes  . 

Jam  mens  praetrepidans  avet  vagari  ,  y  ^ 

Jam  laeti  sttfdio  pedes  vigescunt. x 
O  dulces  comitum  valete  coetus  , 

Longe  quos  simul  a  domo  profectos  , 

Di  versos  variae  viae  reportant . 

XXII* 

V'  * 

Marco  Tullio  ob  accepta  beneficia . 

»  ».  /  r 

Disertissime  Romuli  nepotum  , 

Quot  sunt,  quotque  fuere*  Marce  Tulli, 
Quotque  post  aliis  erunt  in  annis: 

Gratias  tibi  maximas  Catullus 
Agit ,  pessimus  omnium  poeta  : 

Tanto  pessimus  omnium  poeta, 

Quanto  tu  optimus  omnium  patronus , 

XXIII. 

Amoris  et  existimationis  sensa  in  Licinium 

Calvum  poetam . 

*  •  — 

Hesterno  ,  Licini  ,  die  otiosi 
Multum  lusimus  in  meis  tabellis, 

Ut  convenerat  esse  :  delicatos 
Scribens  versiculos  uterque  nostrum  , 
Ludebat  numero  modo  hoc  ,  modo  illoc  , 
Reddens  mutua  per  jocum ,  atque  vinum  . 
Atque  illinc  abii  ,  tuo  lepore 
Incensus- ,  Licini  ,  facetiisque  , 

Ut  nec  me  miserum  cibus*  juvaret , 

Nec  somnus  tegeret  quiete  ocellos  : 

Sed  toto  indomitus  furore  lecto 
Versarer  ,  cupiens  videre  lucem  , 

Ut  tecum  loquerer  ,  simulque  ut  essem. 

At  defessa  labore  membra  postquam 
Semimortua  lectulo  jacebant , 


i.6 


CATULLI 


Hoc,  jucunde,  tibi  poema  feci, 

Ex  quo  perspiceres  meum  dolorem  . 

Nunc  audax,  cave,  sis:  precesque  nostras 
Oramus,  cave  despuas,  ocelle, 

Ne  poenas  Nemesis  reposcat  a  te. 

Est  vehemens  Dea;  laedere  hanc  caveto. 

XXIV. 

In  Nonium  et  Vatinium . 

Quid  est,  Catulle,  quod  moraris  emori? 

Sella  in  curuli  Struma  Nonius  sedet : 

Per  Consulatum  pejerat  Vatinius. 

Quid  est,  Catulle,  quod  moraris  emori? 

XXV. 

Jocosum  cujus dam  effatum  de  Calvo  pusillo 
homuncione  >  et  maximo  Oratore  . 

Risi  nescio  quem  modo  in  corona, 

Qui.,  quum  mirifice  Vatiniana 
Meus  crimina  Calvus  explicasset , 

Admirans  ait  haec.,  manusque  tollens; 

Dii  magni ,  salapusium  disertum  l 

XXVI. 

Ad  Camerium y  quem  diu  quaesitum  nuspiam 

invenerat . 

Oramus,  si  forte  non  molestum  est, 
Demonstres  ubi  sint  tuae  tenebrae  . 

Te  campo  quaesivimus  minore  , 

Te  in  circo  ,  te  in  omnibus  libellis, 

Te  in  templo  superi  Jovis  sacrato  , 

In  Magni  simul  ambulatione  . 

Sed  te  jam  ferre  Herculei  labos  est; 

Tanto  te  in  fastu  negas,  amice. 

Dic  nobis,  ubi  sis  futurus;  ede  hoc 
Audacter,  committe,  crede  luci. 

Si  linguam  clauso  tenes  in  ore  ^ 

Fructus  projicies  amoris  omnes. 

Non  custos  si  findar  ille  Cretum, 

Non  si  Pegaseo  ferar  volatu  , 

Non  Ladas  si  ego,  pennipesve  Perseus  , 

Non  Rhesi  niveae  ^  citaeque  bigae: 

Adde  huc  plumipedes ^  volatilesque , 
Ventorumque  simul  require  cursum , 

Quos  junctos,  Cameri  ,  mihi  dicares: 

Defessus  tamen  omnibus  medullis. 

Et  multis  languoribus  peresus 
Essem  te,  mi  amice,  quaeritando. 


Catullus  . 

XXVII. 


Manlio  amico  suo  Juliam  Aurunculejam 
uxorem  ducente  Carmen  nuptiale  . 

Collis  o  Heliconii 
Cultor,  Uraniae  genus, 

Qui  rapis  teneram  ad  virum 
Virginem,  o  Hymenaee  Hymen  , 

O  Hymen  Hymenaee: 

Cinge  tempora  floribus 
Suaveolentis  amaraci . 

Flammeum  cape,  laetus  huc 
Huc  venij  niveo  gerens 
Luteum  pede  soccum  . 

Excitusque  hilari  die. 

Nuptialia  concinens 
Voce  carmina  tinnula  , 

Pelle  humum  pedibus,  manu 
Pineam  quate  taedam  . 

Namque  Julia  Manlio, 

Qualis  Idalium  colens 
Venit  ad  Phrygium  Venus 
Judicem,  bona  cum  bona 
Nubit  alite  virgo: 

Floridis  velut  enitens 
Myrtus  Asia  ramulis, 

Quos  Hamadryades  Deae 
Lud  icrum  sibi  roscido 
Nutriunt  humore  . 

Quare  age,  huc  aditum  ferens 
Perge  linquere  Thespiae 

Rupis  Aonios  specus, 

Lympha  quos  super  irrigat 
Frigerans  Aganippe. 

Ac  domum  dominam  voca 
Conjugis  cupidam  novi, 

Mentem  amore  revinciens, 

Lt  tenax  hedera  huc  et  huc 
Arborem  implicat  errans. 

Vos  item  simul  integrae 
Virgines,  quibus  advenit 
Par  dies,  agite,  in  modum 
Dicite :  o  Hymenaee  Hymen  , 

Hymen  o  Hymenaee. 

Quis  Deus  magis  ah  magis 
Est  petendus  amantibus? 

Quem  colent  homines  magis 
Coelitum  ?  o  Hymenaee  Hymen , 

Hymen  o  Hymenaee  . 

Nulla  quit  sine  te  domus 
Liberos  dare,  nec  parens 
Stirpe  jungier :  at  potest. 

Te  volente,  quis  huic  Deo 
Compararier  ausit  ? 

Ouae  tuis  careat  sacris, 

s.  9 

Non  queat  dare  praesides 
Terra  finibus:  at  queat. 

Te  volente,  quis  huic  Deo 
Compararier  ausit? 

Claustra  pandite  januae. 

Virgo  adest:  viden’  ut  faces 
Splendidas  quatiunt  comas? 

Sed  moraris,  abit  dies, 

Prodeas,  nova  nupta  . 

Tardet  ingenuus  pudor  :  \ 
Quae  tamen  magis  audiens 
Fiet,  quod  ire  necesse  sit. 

Sed  moraris  *  abit  dies , 
Prodeas,  nova  nupta  . 

Flere  desine,  non  tibi, 
Aurunculeja  ,  periculum  est 
Ne  qua  femina  pulchrior 
Clarum  ab  Oceano  diem 
Viderit  venientem . 

Talis  in  vario  solet 
Divitis  domini  hortulo 
Stare  flos  hiacynthinus  • 

Sed  moraris,  abit  dies, 
Prodeas,  nova  nupta. 

Prodeas ,  nova  nupta  sis  : 

(  Jam  videtur  )  et  audias 
Nostra  verba  (  viden’  ?  faces 
Aureas  quatiunt  comas  ) 
Prodeas,  nova  nupta. 

Tollite,  o  pueri,  faces: 
Flammeum  videor  venire  . 

Ite,  concinite  in  modum  : 

Io  Hymen  Hymenaee  io  , 

Io  Hymen  Hymenaee  . 

Usque  dum  tremulum  movens 
Cana  tempus  anilitas 
Omnia  omnibus  annuit. 

Io  Hymen  Hymenaee  io  , 

Io  Hymen  Hymenaee  . 

Transfer  omine  cum  bono 

Limen  aureolos  pedes, 

Rasilemque  subi  forem . 

Io  Hymen  Hymenaee  io  j 
Io  Hymen  Hymenaee. 

Torquatus  volo  parvulus 
Matris  e  gremio  suae 
Porrigens  teneras  manus. 

Dulce  rideat  ad  patrem 
Semihiante  labello . 

Sit  suo  similis  patri 
Manlio  *  et  facile  insciis 
Noscitetur  ab  omnibus  , 

Et  pudicitiam  suae 
Matris  indicet  ore  . 

Talis  illius  a  bona 
Matre  laus  genus  approbet  « 

Qualis  unica  ab  optima 
Matre  Thelemaco  manet 
Fama  Penelopeo  • 

Claudite  ostia  virgines  s 
Lusimus  satis,  at  boni 
Conjuges,  bene  vivite  . 

xxviii,  1 


Carmen  nuptiale  alterna  canentibus  pueris,  qui 
matrimonii  commoda  extollunt,  et  puellis ,  quas 
Virginitati  faventes  nuptias  deprimunt , 


JUVENES 


Vesper  adest  ,  juveues  consurgite,  vesper  O 
lympo 

Expectata  diu  vix  tandem  lumina  tollit . 

S urgere  jam  tempus,  jam  pingues  linquere  mensas, 
Jam  veniet  virgo,  jam  dicetur  Hymenaeus  . 
Hymen  o  Hymenaee , Hymen  ades  o Hymenaee. 

PUELLAE 

Cernitis ,  innuptae ,  juvenes ?  Consurgite  contra , 
Nimirum  Oetaeos  ostendit  Noctifer  ignes. 

Sic  certe.  viden’  ut  perniciter  exsiluere? 

Non  temere  exsiluere,  canent  quod  visere  par  est. 
Hymen  o  Hymenaee , Hymen  ades  o  Hymenaee. 

Juvenes 

Non  facilis  nobis,  aequales,  palma  parata  est. 
Aspicite ,,  innuptae  seeum  ut  meditata  requirant. 
Non  frustra  meditantur  ;  habent  memorabile 
quod  sit  . 

Nos  alio  mentes  ,  alio  divisimus  aures  . 

Jure  igitur  vincemur  .  Amat  victoria  curam  . 
Quare  nunc  animos  saltem  committite  vestros  : 
Dicere  jam  incipient ,  jam  respondere  decebit: 
Hymen  o  Hymenaee  ,  Hymen  ades  o  Hymenaee. 

i 

PUELLAE 

Hespere, qui  coelo  fertur  crudelior  ignis  ? 

Qui  natam  possis  complexu  avellere  matris  , 
Complexu  matris  retinentem  avellere  natam. 

Et  juveni  ardenti  castam  donare  puellam? 
Quid  faciant  hostes  capta  crudelius  urbe  ? 

Hymen  o  Hymenaee  ,  Hymen  ades  o  Hymenaee . 

JUVENES 

Hespere ,  qui  coelo  lucet  jucundior  ignis  ? 

Qui  desponsa  tua  firmes  connubia  flamma: 

Quod  pepigere  viri,  pepigerunt  ante  parentes, 
Nec  junxere  prius,  quam  se  tuus  extulit  ardor  ? 
Quid  datur  a  divis  felici  optatius  hora  ? 

Hymen  o  Hymenaee,  Hymen  ades  o  Hymenaee  . 

puellae 

Hesperus  e  nobis ,  aequales  ,  abstulit  unam  . 
Nempe  tuo  adventu  vigilat  custodia  .  semper 
Nocte  lalent  fures  *  quos  idem  saepe  revertens  , 
Hespere,  mutato  comprendis  nomine  eosdem  . 

JUVENES 

Ut  lubet  innuptis  ficto  te  carpere  questu! 

Quid  tum  ,  si  carpunt  tacita  quem  mente  requi¬ 
runt? 

Hymen  o  Hymenaee ,  Hymen  ades  o  Hymenaee, 

PUELLAE 

Ut  flos  in  septis  secretus  nascitur  hortis  , 

Ignotus  pecori  ,  nullo  contusus  aratro  , 

Quem  mulcent  aurae  ,  firmat  Sol,  educat  imber, 
Multi  illum  pueri ,  multae  optavere  puellae  ; 

Idem  cum  tenui  captus  defloruit  ungui, 

Nullli  illum  pueri  >nullae  optavere  puellae: 

Sic  virgo  dum  intacta  manet,  dum  cara  suis  est. 
Quum  castum  amisit  polluto  corpore  florern  , 
Nec  pueris  jucunda  manet  ,  nec  cara  puellis  . 
Hymen  o  Hymenaee  ,  Hymen  ades  oHy  menaee . 

JUVENES 

Ut  vidua  in  nudo  vitis  quae  nascitur  arvo  , 
Numquam  se  extollit  ,  niimquam  mitem  educat 
uvam , 

Sed  tenerum  prono  deflectens  pondere  corpus, 
Jam  jam  contingit  suinmurn  radice  flagellum  ; 
Hanc  nulli  agricolae ,  nulli  accoluere  juvenci  : 
At  si  forte  eadem  est  ulmo  conjuncta  marito  , 
Multi  illam  agricolae,  multi  accoluere  juvenci  : 
Sic  virgo  dum  intacta  manet  ,  dum  inculta  se  - 
nescit ; 

Quum  par  connubium  maturo  tempore  adepta 
est , 

Cara  viro  magis,  et  minus  est  invisa  parenti  . 

Et  tu  ne  pugna  cum  tali  conjuge  ,  virgo. 

Non  aequum  est  pugnare ,  pater  cui  tradidit  ipse* 
Ipse  pater  cum  matre  ,  quibus  parere  necesse  est  . 
Virginitas  non  tota  tua  est.  ex  parte  parentum 
est  . 

Tertia  pars  matri  data ,  pars  data  tertia  patri , 
Tertia  sola  tua  est :  noli  pugnare  duobus  , 

Qui  genero  sua  jura  simul  cum  dote  dederunt . 
Hymen  o  Hymenaee , Hymen  ades  o  Hymenaee. 

XXIX  . 

De  nuptiis  Pelei  et  Thetidos. 

Peliaco  quondam  prognatae  vertice  pinus 
Dicu  itur  liquidas  Neptuni  nasse  per  undas 
Phasidos  ad  fluctus  ,  et  fines  Aeetaeos  : 

Quum  lecti  juvenes  Argivae  robora  pubis  * 
Auratam  optantes  Colchis  avertere  pellem  : 
Ausi  sunt  vada  salsa  cita  decurrere  puppi  * 
Caerula  verrentes  abiegnis  aequora  palmis  ; 
Diva  quibus  retinens  in  summis  urbibus  arces  , 
Ipsa  levi  fecit  volitantem  flamine  currum  , 
Pinea  conjungens  inflexae  texta  carinae  . 

Illa  rudem  cursu  prima  imbuit  Amphitriten  . 
Quae  simul  ac  rostro  ventosum  proscidit  aequor. 
Tortaque  remigio  spumis  incanuit  unda  , 
Emersere  feri  candenti  e  gurgite  vultus 
Aequoreae  monstrum  Nereides  admirantes: 
Illaque  haudque  alia  viderunt  luce  marinas 
Mortales  oculi  nudato  corpore  Nymphas 
Nutricum  tenus  exstantes  e  gurgite  cano. 
Tum  Thetidis  Peleus  incensus  fertur  amore , 
Tum  Thetis  humanos  non  despexit  Hymenaeos  , 
Tum  Thetidi  pater  ipse  jugandum  Pelea  sensit . 
O  nimis  optato  saeclorum  tempore  nati 
Heroes  salvete ,  deum  genus ,  o  bona  mater : 
Vos  ego  saepe  meo  vos  carmine  compellabo. 
Teque  adeo  ,  eximie  taedis  felicibus  auctae  , 
Thessaliae  columen  Peleu  ^  quoi  Juppiter  ipse , 
Ipse  suos  divum  genitor  concessit  amores  . 
Tene  Thetis  tenuit  pulcherrima  Neptunine  ? 


Tene  suam  Thetys  concessit  ducere  neptem  ? 
Oceanusc£ue,mari  totum  qui  amplectitur  orbem? 
Quae  simul  optatae  finito  tempore  luces 
Ut  venere  ,  domum  conventu  tota  frequentat 
Thessalia  .  Oppletur  laetanti  regia  coetu  . 
Dona  ferunt  :  prae  se  declarant  gaudia  voltu  . 
Deseritur  Scyros  ,  linquunt  Phthiotica  Tempe  , 
Cranonisque  domos  ,  ac  moenia  Larissaea  . 
Pharsaliam  coeunt , Pharsalia  tecta  frequentant. 
Rura  colit  nemo  ,  mollescunt  colla  juvencis  . 
Non  humilis  curvis  purgatur  vinea  rastris; 
Non  glebam  prono  convellit  vomere  taurus  : 
Non  falx  attenuat  frondatorum  arboris  umbram. 
Squalida  desertis  robigo  infertur  aratris  . 
Ipsius  at  sedes  ,  quacumque  opulenta  recessit 
Regia  ,  fulgenti  splendent  auro  atque  argento. 
Candet  ebur  soliis,  collucent  pocula  mensae. 
Tota  domus  gaudet  regali  splendida  gaza. 
Polvinar  vero  divae  geniale  locatur 
Sedibus  in  mediis  ,  Indo  quod  dente  politum 
Tincta  tegit  roseo  conchyli  purpura  fuco. 
Haec  vestis  priscis  hominum  variata  figuris  , 
Heroum  mira  virtutes  indicat  arte. 

Namque  fluentisono  prospectans  litore  Diae 
Thesea  cedentem  celeri  eum  classe  tuetur 
Indomitos  in  corde  crerens  Ariadna  furores, 

u  J 

Necdum  etiam  ,  se  se  quae  visit  visere  credit., 
Utpote  fallaci  quae  tum  primum  excita  somno 
Desertam  in  sola  miseram  se  cernit  arena  . 
Immeinor  at  juvenis  fugiens  pellit  vadaremis. 
Irrita  ventosae  linquens  promissa  procellae. 
Quem  procul  ex  alga  moestis  Minois  ocellis* 

Saxea  ut  effigies  bacchantis  ,  prospicit ^  evoe , 
Prospicit, et  magnis  curarum  fluctuat  undis , 
Non  flavo  retinens  subtilem  vertice  mitram  , 
Non  contecta  levi  velatum  pectus  amictu , 

Non  tereti  strophio  luctantes  vincta  papillas: 
Omnia  quae  toto  delapsa  e  corpore  passini 
Ipsius  ante  pedes  fluctus  salis  alludebant. 

Sed  neque  tum  mitrae  ,  neque  tum  fluitantis 
amictus 

Illa  vicem  curans ,  toto  ex  te  pectore  ,  Theseu 
Toto  animo, tota  pendebat  perdita  mente. 

Ah  misera  ,  assiduis  quam  luctibus  externavit 
Spinosas  Erycina  serens  in  pectore  curas. 

Illa  tempestate  ferox  et  tempore  Theseus 
Egressus  curvis  e  litoribus  Piraei 
Attigit  injusti  regis  Gortynia  templa  . 

Nam  perhibent  olim  crudeli  peste  coactam 
Androgeonaee  poenas  exsolvere  caedis , 

Electos  juvenes , simul  et  decus  innuptarum 
Cecropiam  solitam  esse  dapem  dare  Minotauro. 
Queis  angusta  malis  quum  moenia  vexarentur, 
Ipse  suum  Theseus  pro  caris  corpus  Athenis 
Projicere  optavit  potius  ,  quam  talia  Cretam 
Funera  Cecropiae  ne  funera  portarentur  . 
Atque  ita  nave  levi  nitens  ,  ac  lenibus  auris 
Magnanimum  ad  Minoa  venit  ,  sedesque  su¬ 
perbas. 

Hunc  simul  ac,  cupido  conspexit  lumine  virgo 
Regia,  quam  suaves  expirans  castus  odores 
Lectulus  in  molli  complexu  matris  alebat: 
Quales  Eurotae  progignunt  flumina  myrtus 
Aura  ve  distinctos  educit  verna  colores  : 

Non  prius  ex  illo  flagrantia  declinavit 
Lumina  ,  quam  cuncto  concepit  pectore  flam¬ 
mam 

Funditus,  atque  imis  exarsit  tota  medullis, 
Hsu  misere  exagitans  immiti  corde  furores. 

u 

Sancte  puer, curis  hominum  qui  gaudia  misces  , 
Quaeque  regis  Golgos  ,  quaeque  Idalium  fron¬ 
dosam  , 

Qualibus  incensam  jactastis  mente  puellam 
Fluctibus,  in  flavo  saepe  hospite  suspirantem? 
Quantos  illa  tulit  languenti  corde  timores? 
Quantum  saepe  magis  fulgore  expalluit  auri ! 
Quum  saevum  cupiens  contra  contendere  mon¬ 
strum  , 

Aut  mortem  oppeteret  Theseus  ,  aut  praemia 
laudis  . 

Non  ingrata  ,  tamen  frustra  ,  munuscula  divis 
Promittens  ,  tacito  suspendit  vota  labello. 
Nam  velut  in  summo  quatientem  brachia  Tauro 
Quercum,  aut  conigeram  sudanti  cortice  pinum, 
Indomitus  turbo  contorquens  flamine  robur 
Eruit  :  illa  procul  radicibus  exturbata 
Prona  cadit ,  lateque  et  cominus  obvia  frangens  : 
Sic  domito  saevum  prostravit  corpore  Theseus, 
Nequicquam  vanis  jactantem  cornua  ventis  . 
Inde  pedem  victor  multa  cum  laude  reflexit. 
Errabunda  regens  tenui  vestigia  filo  : 

Ne  labyrintheis  e  flexibus  egredientem 
Tecti  frustraretur  inobservabilis  error  . 

Sed  quid  ego  a  primo  digressus  carmine  , plura 
Commemorem?  ut  linquens  genitoris  filia  voltum, 

Ut  consanguineae  complexum  ,  ut  denique 
matris  , 

Quae  misera  gnati  misero  deperdita  leto  , 
Omnibus  his  Thesei  dulcem  praeferret  amorem? 
Aut  ut  vecta  ratis  spumosa  ad  litora  Diae? 
Aut  ut  eam  tristi  devictam  lumina  somno 
Liquerit  immemori  discedens  pectore  conjux? 
Saepe  illam  ,  perhibent ,  ardenti  corde  furentem 
Clarisonas  imo  fudisse  e  pectore  voces  . 

Ac  tum  praeruptos  tristem  conscendere  montes. 
Unde  aciem  in  pelagi  vastos  protenderet  aestus. 
Tum  tremuli  salis  adversas  procurrere  in  undas 
Mollia  nudatae  tollentem  tegmina  surae: 
Atque  haec  extremis  moestam  dixisse  querelis, 
Frigidulos  udo  singultus  ore  cientem  : 

Siccine  me  patriis  avectam,  perfide,  ab  oris, 
Perfide,  deserto  liquisti  in  litore,  Theseu? 
Siccine  discedens  neglecto  numine  divArn 
Im memor  ah  devota  domum  perjuria  portas? 
Nullane  res  potuit  crudelis  flectere  mentis 
Consilium?  tibi  nulla  fuit  clementia  praesto? 
Immite  ut  nostri  vellet  mitescere  pectus? 

At  non  haec  quondam  nobis  promissa  dedisti 
Voce :  mihi  non  hoc  miserae  sperare  jubebas: 
Sed  connubia  laeta.,  sed  optatos  hymenaeos  . 
Quae  cuncta  aerii  discerpunt  irrita  venti. 

Jam  jam  nulla  viro  juranti  femina  credat , 
Nulla  viri  speret  sermones  esse  fideles; 

Qtieis  dum  aliquid  cupiens  animus  praegestit 
apisci  , 

Nii  metuunt  jurare  ,  nihil  promittere  parcunt : 
Sed  simul  ac  cupidae  mentis  satiata  libido  est , 

Dicta  nihil  metuere  ,  nihil  perjuria  curant. 
Certe  ego  te  in  medio  versantem  turbine  leti 
Eripui  ,  et  potius  germanum  amittere  crevi  , 
Quam  tibi  fallaci  supremo  in  tempore  deessem. 
Pro  quo  dilaceranda  feris  dabor  ,  alitibusque 
Praeda,  neque  injecta  tumulabor  mortua  terra. 
Quaenam  te  genuit  sola  sub  rupe  leaena? 
Quod  mare  conceptum  spumantibus  exspuit 
undis  ? 

Quae  Syrtis  ,  quae  Scylla  rapax  ,  quae  vasta 
Charybdis  , 

Talia  qui  reddis  pro  dulci  praemia  vita? 

Si  tibi  non  cordi  fuerant  connubia  nostra  , 
Saeva  quod  horrebas  prisci  praecepta  parentis  , 
Attamen  in  Vostras  potuisti  ducere  sedes  , 
Candida  permulcens  liquidis  vestigia  lymphis, 
Purpureave  tuum  consternens  veste  cubile  . 
Sed  quid  ego  ignaris  nequicquam  conqueror 
auris 

Externata  malo  ,  quae  nullis  sensibus  auctae 
Nec  missas  audire  queunt  nec  reddere  voces  ? 
Ille  autem  prope  jam  mediis  versatur  in  undis. 
Nec  quisquam  apparet  vacua  mortalis  in  alga. 

Sic  nimis  insultans  extremo  tempore  saeva 
Fors  etiam  nostris  invidit  questibus  aures  . 
Juppiter  omnipotens,  utinam  ne  tempore  primo 
Gnossia  Cecropiae  tetigissent  litora  puppes  : 
Indomito  nec  dira  ferens  stipendia  tauro 
Perfidus  in  Cretam  relmasset  navita  funem  : 

ZJ 

Nec  malus  hic  celans  dulci  crudelia  forma 
Consilia  in  nostris  requiesset  sedibus  hospes  . 
Nam  quo  me  referam  ?quali  spe  perdita  nitar? 

Idomenibsne  petam  montes?  ah  gurgite  lato 
Discernens  Ponti  truculentum  ubi  dividit  ae¬ 
quor  ? 

An  patris  auxilium  sperem  ?  quemue  ipsa  reliqui 
Respersum  juvenem  fraterna  caede  secula? 
Conjugis  an  fido  consoler  memet  amore? 
Quine  fugit  lentos  incurvans  gurgite  remos  ? 
Praeterea  nullo  (  litus  solum  )  insula  tecto: 
Nec  patet  egressus  pelagi  cingentibus  undis. 
Nulla  fugae  ratio,  nulla  spes:  omnia  muta, 
Omnia  sunt  deserta,  ostentant  omnia  letum. 
Non  tamen  ante  mihi  languescent  lumina  morte, 
Nec  prius  a  fesso  secedent  corpore  sensus  , 
Quam  justam  a  divis  exposcam  prodita  multam, 
Coelestumque  fidem  postrema  comprecer  hora. 
Quare,  facta  virum  multantes  vindice  poena 
Eumenides  ,  quibus  anguino  redimita  capillo 
Frons  exspirantis  praeportat  pectoris  iras. 

Huc  huc  adventate,  meas  audite  querelas  ; 
Quas  ego,  vae  miserae,  extremis  proferre  medullis 
Cogor  inops,  ardens,  amenti  caeca  furore. 
Quae  quoniam  verae  nascuntur  pectore  ab  imo, 
Vos  nolite  pati  nostrum  vanescere  luctum  : 
Sed  quali  solam  Theseus  me  mente  reliquit. 
Tali  mente,  deae,  funestet  seque  suosque. 

Has  postquam  moesto  profudit  pectore  voces , 
Supplicium  saevis  exposcens  anxia  factis: 
Annuit  invicto  coelestum  numine  rector, 

Quo  tunc  et  tellus,  atque  horrida  contremuerunt 
Aequora  ,  concussitque  micantia  sidera  mundus. 
Jpse  autem  caeca  mentem  caligine  Theseus 
Consitus  oblito  dimisit  pectore  cuncta  , 

Quae  mandata  prius  constanti  mente  tenebat: 
Dulcia  nec  moesto  sustollens  signa  parenti, 
Sospitem  Erechtheum  se  ostendit  visere  portum. 
Namcpie  ferunt,  oliin  classi  quum  moenia  divae 
Linquentem  gnatum ,  ventis  concrederet  Aegeus, 
Talia  complexum  juveni  mandata  dedisse: 
Gnate  mihi  longa  jucundior  unice  vita  , 

Gnate  ,  ego  quem  in  dubios  cogor  dimittere 
.  casus  , 

*  i 

Reddite  in  extremae  nuper  mihi  fine  senectae, 
Quandoquidem  fortuna  mea  ,  ac  tua  fervida 
virtus 

Eripit  invito  mihi  te ,  quoi  languida  nondum 
Lumina  sunt  enati  cara  saturata  fmura  : 

u  u 

Non  ego  te  gaudens  laetanti  pectore  mittam  , 
Nec  te  ferre  sinam  fortunae  signa  secundae. 
Sed  primum  multas  expromam  mente  querelas. 
Canitiem  terra  ,  atque  infuso  pulvere  foedans; 
Inde  infecta  vago  suspendam  lintea  malo , 
Nostros  ut  luctus  ,nostraeque  incendia  mentis, 
Carbasus  obscura  dicet  ferrugine  Hibera  . 
Quod  tibi  si  sancti  concesserit  incola  Itoni  , 
Quae  nostrum  genus,  ac  sedes  defendere  Ere¬ 
chthei  . 

Annuit,  ut  tauri  respergas  sanguine  dextram: 
Tum  vero  facito,  ut  memori  tibi  condita  corde 
Haec  vigeant  mandata,  nec  ulla  obliteret  aetas: 
Ut  simul  ac  nostros  invisent  lumina  colles  , 
Funestam  antemnae  deponant  undique  vestem, 
Candidaque  intorti  sustollant  vela  rudentes: 
Quamprimum  cernens  ut  laeta  gaudia  mente 
Agnoscam ,  quum  te  reducem  aetas  prospera  sistet. 

Haec  mandata  prius  constanti  mente  tenentem 
Thesea  ,  ceu  pulsae  veritorum  flamine  nubes 
Aerium  nivei  montis  ,  liquere  ,  cacumen  . 

At  pater,  ut  summa  prospectum  ex  arce  petebat. 
Anxia  in  assiduos  absumeris  lumina  fletus  : 
Quum  primum  inflati  conspexit  lintea  veli  3 
Praecipitem  se  se  scopulorum  e  vertice  jecit , 
Amissum  credens  immiti  Thesea  fato  . 

Sic  funesta  domus  ingressus  tecta  paterna 
Morte  ,  ferox  Theseus  ,  qualem  Minoidi  luctum 
Obtulerat  mente  immemori  ,  talem  ipse  recepit  . 
Quae  tamen  adspectans  cedentem  moesta  cari¬ 
nam 

Multiplices  animo  volvebat  saucia  curas. 

At  parte  ex  alia  florens  volitabat  Iacchus  , 
Cum  thiaso  Satyrorum  ,  et  Nysigenis  Sileni* , 
Te  quaerens,  Ariadna,  tuoque  incensus  amore: 
Qui  tum  alacres  passim  lymphata  mente  furebant. 
Evoe  bacchantes  evoe,  capita  inflectentes. 
Horum  pars  tecta  quatiebant  cuspide  thyrsos; 
Pars  e  divolso  raptabant  membra  juvenco; 
Pars  se  se  tortis  serpentibus  incingebant; 

Pars  obscura  cavis  celebrabant  orgia  cistis  , 
Orgia  quae  frustra  cupiunt  audire  profani  . 
Plangebant  aliae  proceris  tympana  palmis  , 
Aut  tereti  tenues  tinnitus  sere  ciebant  . 

Multi  raucisonos  efflebant  cornua  bombos  . 
Barbaraque  horribili  stridebat  tibia  cantu. 
Talibus  amplifice  vestis  decorata  figuris 
Polvinar  complexa  suo  velabat  amictu  . 

Quae  postquam  cupide  spectando  Thessala  pubes 
Catullus .  3 

Expleta  est ,  sanctis  coepit  decedere  divis  . 

Ac  quali  flatu  placidum  mare  matutino 
Horrificans  Zephyrus  proclivas  incitat  undas 
Aurora  exoriente  vagi  sub  lumina  Solis  ; 
Quae  tarde  primum  clementi  flamine  pulsae 
Procedunt,  leni  et  resonant  plangore  cachinni : 
Post  vento  crescente  magis  magis  increbrescunt, 
Purpureaque  procul  nantes  a  luce  refulgent : 
Sic  tum  vestibuli  linquentes  regia  tecta 
Ad  se  quisque  vago  passim  pede  discedebant. 
Quorum  post  abitum  ,  princeps  e  vertice  Pelii 
Advenit  Chiron  portans  silvestria  dona  . 

Nam  quotcumque  ferunt  campi  ,  quos  Thes¬ 
sala  magnis 

Montibus  ora  creat ,  quos  propter  fluminis  undas 
Aura  parit  flores  tepidi  foecunda  Favoni, 

Hos  indistinctis  plexos  tulit  ipse  corollis, 
Queis  permulsa  domus  jucundo  risit  odore. 
Confestiim  Peneos  adest  .  viridantia  Tempe, 
Tempe,  quae  silvae  cingunt  superimpendentes, 
Jfyniasi  et  linquens  Doris  celebranda  choreis 
Boebiados.  Namque  ille  tulit  radicitus  altas 
Fagos,  ac  recto  proceras  stipite  laurus, 

Non  sine  laetanti  plaiano  ,  fletaque  sorore 
Flammati  Phaetontis,  et  aeria  cupressu: 

Haec  circum  sedes  late  contexta  locavit, 
Vestibulum  ut  molli  velatum  fronde  vireret. 
Post  hunc  consequitur  solerti  corde  Prometheus, 
Extenuata  gerens  veteris  vestigia  poenae  : 
Quam  quondam  silici  restrictus  membra  catena 
Persolvit,  pendens  e  verticibus  praeruptis. 
Inde  pater  divum  sancta  cum  conjuge,  natisque 

Advenit  caelo,  te  solum,  Phoebe,  relinquens, 
Unigenamque  simul  cultricem  montibus  Idri. 
Pelea  nam  tecum  pariter  soror  aspernata  est, 
!Nec  Thetidis  taedas  voluit  celebrare  jugales. 
Qui  postquam  niveos  flexerunt  sedibus  artus. 
Largae  multiplici  constructae  sunt;  dape  mensae. 
Quum  interea  infirmo  quatientes  corpora  motu, 
Veridicos  Parcae  coeperunt  edere  cantus. 

His  corpus  tremulum  complectens  undique  quer¬ 
cus  , 

Candida  purpurea  quam  Tyro  incinxerat  ora . 
Ambrosio  niveae  residebant  vertice  vittae , 
Aelernumque  manus  carpebant  rite  laborem. 
Laeva  colum  molli  lana  relinebat  amictum, 
Dextera  tum  leviter  deducens  fila  supinis 
Formabat  digitis:  tum  prono  in  pollice  torquens 
Libratum  tereti  versabat  turbine  fusum: 
Atque  ita  decerpens  aequabat  semper  opus  dens , 
Laneaque  aridulis  haerebant  morsa  labellis, 
Quae  prius  in  leni  fuerant  exstantia  filo  . 

Ante  pedes  autem  candentis  mollia  lanae 
Vellera  virgati  custodibant  calathisci  . 

Hae  tum  clarisona  pellentes  vellera  voce  , 
Talia  divino  fuderunt  carmine  fata  , 

Carmine,  perfidiae  quod  post  nulla  arguet  aetas. 
O  decus  eximium  magnis  virtutibus  augens  , 
Emathiae  tutamen  opis,  clarissime  nato: 
Accipe,  quod  laeta  tibi  pandunt  luce  sorores 
Veridicum  oraclum  ,  serves  quae  fata  sequuntur. 
Currite  ducentes  subtemina,  currite  fusi. 
Adveniet  tibi  jam  portans  optata  maritis 
Hesperus:  adveniet  fausto  cum  sidere  conjux. 

Quae  tibi  flexanimo  mentem  perfundat  amore, 
Languidulosque  paret  tecum  conjungere  so¬ 
mnos  , 

Laevia  substernens  robusto  brachia  collo. 
Currite  ducentes  subtemina,  currite  fusi. 
(Nulla  domus  tales  umquam  contexit  amores 
Nullus  amor  tali  conjunxit  foedere  amantes  , 
Qualis  adest  Thetidi,  qualis  concordia  Peleo. 
Currite  ducentes  subtemina,  currite  fusi.) 
Nascetur  vobis  expers  terroris  Achilles, 
Hostibus  haud  tergo,  sed  forti  pectore  notus ; 
Qui  persaepe  vago  victor  certamine  cursus 
Flammea  praevortet  celeris  vestigia  cervae  » 
Currite  ducentes  subtemina,  currite  fusi. 

Non  illi  quisquam  bello  se  conferet  heros  , 
Quum  Phrygii  Teucro  manabunt  sanguine  rivi* 
Troicaque  obsidens  longinquo  moenia  bello 
Perjuri  Pelopis  vastabit  tertius  heres. 

Currite  ducentes  subtemina,  currite  fusi. 
Illius  egregias  virtutes,  elaraque  facta 
Saepe  fatebuntur  gnatorum  in  funere  matres: 
Quum  in  cinerem  canos  solvent  a  vertice  crines, 
Putridaque  infirmis  variabunt  pectora  palmis . 
Currite  ducentes  subtemina,  currite  fusi. 
Namque  velut  densas  prosternens  messor  aristas, 
Sole  sub  ardenti  flaventia  demetit  arva: 
TrojugenAm  infesto  prosternet  corpora  ferro. 
Currite  ducentes  subtemina,  currite  fusi  . 
Testis  erit  magnis  virtutibus  unda  Scamandri, 
Quae  passim  rapido  diffunditur  Hellesponto  : 
Quojus  iter  caesis  angustans  corporum  acervis. 
Alta  tepefaciet  permista  flumina  caede  . 

Currite  Jacentes  subtemina,  currite  fusi  4 
Denique  testis  erit  morti  quoque  reddita  praeda: 
Quum  teres  excelso  coacervatum  aggere  bustum 
Excipiet  niveos  perculsae  virginis  artus  . 
Currite  ducentes  subtemina,  currite  fusi. 

Nam  sim  ul  ac  fessis  dederit  Fors  copiam  Achivis 
Urbis  Dardaniae  Neptunia  solvere  vincla: 

Alta  Polyxenia  madefient  Caede  sepulcra  . 
Quae,  velut  ancipiti  succumbens  victima  ferro, 
Projiciet  truncum  submisso  poplite  corpus. 
Currite  ducentes  subtemina,  currite  fusi. 
Quare  agite  optatos  animi  conjungite  amores. 
Accipiat  conjux  felici  foedere  divam, 

Dedatur  cupido  jamdudum  sponsa  marito  4 
Currite  ducentes  subtemina,  currite  fusi. 

Non  illam  nutrix  orienti  luce  revisens  , 
Hesterno  collum  poterit  circumdare  filo  . 
Currite  ducentes  subtemina ,  currite  fusi  . 
Anxia  nec  mater  discordis  moesta  puellae 
Secubitu,  caros  mittet  sperare  nepotes. 
Currite  ducentes  subtemina,  clirrite  fusi. 
Talia  praefantes  quondam,  felicia  Pelei 
Carmina  divino  cecinerunt  omine  Parcae. 
Praesentes  namque  ante  domos  invisere  castaf 
Heroum  ,  et  se  se  mortali  ostendere  coetu 
Caelicolae  nondum  spreta  pietate  ,  solebant. 
Saepe  pater  divum  templo  in  fulgente  revisens, 
Annua  quum  festis  venissent  sacra  diebus  , 
Conspexit  terra  centum  procurrere  currus. 
Saepe  vagus  Liber  Parnassi  vertice  summo 
Thiadas  effusis  evantes  crinibus  egit  : 

Quum  Delphi  tota  certatim  ex  urbe  ruentes 

Acciperent  laeti  divum  fumantibus  aris. 

Saepe  in  letifero  belli  certamine  Mavors  , 

Aut  rapidi  Tritonis  hera,  aut  Rhamnusia  virgo 
Armatas  hominum  est  praesens  hortata  ca¬ 
tervas  . 

Sed  postquam  tellus  scelere  est  imbuta  nefando. 
Justitiam  que  omnes  cupida  de  mente  fugarunt 
Perfudere  manus  fraterno  sanguine  fratres  : 
Destitit  extinctos  natus  lugere  parentes: 
Optavit  genitor  primaevi  funera  nati  , 

Liber  ut  innuptae  poteretur  flore  novercae: 
Ignaro  mater  substernens  se  impia  nato 
Impia  non  verita  est  divos  scelerare  parentes: 
Omnia  fanda,  nefanda  malo  permista  furore 
Justificam .  nobis  meritem  avertere  deorum. 
Quare  nec  tales  dignantur  visere  coelus  , 

Nec  se  contingi  patiuntur  lumine  claro. 

.  *  -•  1  ,  *  i'  i  f  * 

XXX. 

Excusat  se  Hovtalo >  quod  elegiam  de  Coma  Be- 
renicis  ,  quam  de  Callimacho  verterat  s  non 
antea  miserit  oh  jraternae  mortis  moerorem . 

Etsi  me  assiduo  confectum  cura  dolore 
Sevocat  a  doctis,  Hortale ,  virginibus: 

Nec.  potis  est  dulces  Musarum  expromere  foetus 
Mens  animi  :  tantis  fluctuat  ipsa  malis  : 

(N  amque  mei  nuper  Lethaeo  gurgite  fratris 
Pallidulum  manans  alluit  unda  pedem  ; 
Troia  Rhoeteo  quem  subter  litore  tellus 
<-  Ereptum  nostris  obterit  ex  oculis . 

Alloquar?  audierone  umqitam  tua  facta  lo- 
quen  terni  ? 

Numquam  ego  te,  vita  frater  amabilior, 
Aspiciam  posthac  ?  at  certe  semper  amabo  * 
Semper  moesta  tua  carmina  morte  canam  ; 
Qualia  sub  densis  ramorum  concinit  umbris 
Daulias  absumti  fata  gemens  Ityli  .) 

Sed  tamen  in  tantis  moeroribus,  Hortale  , mitto 
Haec  excerpta  tibi  carmina  Battiadae; 

Ne  tua  dicta  vagis  nequiequam  credita  ventis 
Effluxisse  meo  forte  putes  animo  , 

Ut  missum  sponsi  furtivo  munere  malum 
Procurrit  casto  virginis  e  gremio,. 

Quod  miserae  oblitae  molli  sub  veste  locatum  i 
Dum  adventu  matris  prosilit  ,  excutitur  , 
Atque  illud  prono  praeceps  agitur  decursus 
Huic  manat  tristi  conscius  ore  rubur  « 

XXXI. 

Coma  Berenices  inter  sidera  transtatd * 

Omnia  qui  magni  dispexit  lumina  mundi , 

Qui  stellarum  ortus  comperit,  atque  obitus  i 
Flammeus  ut  rapidi  Solis  nitor  obscuretur  , 
Ut  cedant  certis  sidera  temporibus^ 

Ut  Triviam  furti m  sub  Latmia  saxa  relegans  i 
Dulcis  amor  gyro  devocet  aerio  : 

Idem  me  ille  Conon  coelesti  in  lumine  vidit 
E  Bereniceo  vertice  caesariem 
Fulgentem  clare;  quam  multis  illa  deorum , 
Laevia  protendens  brachia ,  pollicita  est ; 

Qua  rex  tempestate  novo  auctus  liymenaeo 
Vastatum  fines  iverat  Assyrios, 

Dulcia  nocturnae  portans  vestigia  rixae. 
Quam  de  virgineis  gesserat  exuviis. 

Estne  novis  nuptis  odio  Venus?  anne  parentum 
Frustrantur  falsis  gaudia  lacrimulis, 
Ubcrtim  thalami  quas  intra  limina  fundunt? 

Non,  ita  me  divi,  vera  gemunt,  juverint. 
Id  mea  me  multis  docuit  regina  querelis. 
Invisente  novo  proelia  torva  viro  . 

Et  tu  vero  orbum  luxti  deserta  cubile  3 
Et  fratris  cari  flebile  discidium, 

Quum  penitus  moestas  exedit  cura  medullas; 

Ut  tibi  tunc  toto  pectore  sollicitae 
Sensibus  e  rectis  mens  excidit!  at  te  ego  certe 
Cognorarn  a  parva  virgine  magnanimam. 
Anne  bonuin  oblita  es  facinus,  quod  regium 
adepta  es 

Conjugium  ,  quod  non  fortior  ausit  alis  ? 
Sed  tum  moesta  virum  mittens ,  quae  verba  lo» 
cuta  es  ? 

Juppiter,  ut  tristi  lumina  saepe  manu! 
Quis  te  mutavit  tantus  deus?  an  quod  amantes 
Non  longe  a  caro  corpore  abesse  volunt? 
At  quae  ibi ,  proh ,  cunctis  pro  dulci  con juge  divis 
Non  sine  taurino  sanguine  pollicita  es., 

Si  reditum  tetulisset!  Is  haut  in  tempore  longo 
Captam  Asiam  Aegypti  finibus  addiderat. 
Queis  ego  pro  factis  coelesti  reddita  coetu  ' 
Pristina  vota  novo  munere  dissoluo. 

Invita,  o  regina,  tuo  de  vertice  cessi  , 

Invita,  adjuro  teque,  tuumque  caput. 

Digna  ferat ,  quod  si  quis  inaniter  adjurarit. 
Sed  qui  se  ferro  postulet  esse  parem  ? 

Ille  quoque  eversus  mons  est  quem  maximum 
in  oris  ' 

Progenies  Thiae  clara  supervehitur: 

Quum  Medi  peperere  novum  mare:  quumque 
juventus  * 

Per  medium  classi  barbara  navit  Athon. 

Quid  facient  crines,  quum  ferro  talia  cedant? 
Juppiter  ut  Chalybum  omne  genus  pereat! 

Et  qui  principio  sub  terra  quaerere  venas 
Institit ,  ac  ferri  fingere  duritiem  . 

Abjunctae  paullo  ante  comae  mea  fata  sorores 
Lugebant,  quum  se  Memnonis  Aethiopis 

Unigena  impellens  nutantibus  aera  pennis 
Obtulit  Arsinoes  Chloridos  ales  equus  . 

Isque  per  aetherias  me  tollens  advolat  umbras. 
Et  Veneris  casto  conlocat  in  gremio  . 

Ipsa  suum  Zephyritis  eo  famulum  legarat. 
Grata  Canopiis  in  loca  litoribus, 

Sidere  ibi  vario  ne  solum  in  lumine  coeli  , 
Ex  Ariadneis  aurea  temporibus 

Fixa  corona  foret  :  sed  nos  quoque  fulgeremus 
Devotae  flavi  verticis  exuviae  . 

Uvidulum  a  fluctu  cedentem  ad  templa  deum  me 
Sidus  in  antiquis  diva  novum  posuit. 

Vjrgin  is  et  saevi  contingens  namque  Leonis 
Lumina  ,  Callisto  justa  Lycaonida  , 

Vertor  in  occasum  tardum  dux  ante  Booten  , 
Qui  vix  sero  alto  mergitur  Oceano  . 

Sed  quamquam  me  nocte  premunt  vestigia 
divum  , 

Luce  autem  canae  Tethyi  restituor  : 

(Pace  lua  fari  haec  liceat,  Rhamnusia  virgo; 

Namque  ego  non  ullo  vera  timore  tegam  , 
Non  si  me  infectis  discerpant  sidera  dictis, 
Condita  quin  vere  pectoris  evoluam) 

Non  his  tam  laetor  rebus  ,  quam  me  abfore 
se m per  , 

Abfore  me  a  dominae  vertice  discrucior. 
Quieti  m  ego  quum  virgo  quondam  fuit  ,  omni¬ 
bus  expers 

Unguentis,  murrhae  millia  multa  bibi  . 
Nunc  vos,  optato  quae  junxit  lumine  taeda 
Non  post  unanimis,  corpora,  conjugibus 
Tradite,  nudantes  rejecta  veste  papillas  , 

Quae  jucunda  mihi  munera  libet  onyx: 
Voster  onyx,  casto  petitis  quae  jura  cubili. 

Sed  quae  se  impuro  dedit  adulterio, 

Illius  ah!  mala  dona  levis  bibat  irrita  polvis. 
Namque  ego  ab  indignis  praemia  nulla  peto. 
Sic  magis,  o  nuptae,  semper  concordia  vostras, 
Semper  amor  sedes  incolat  assiduus  . 

Tu  vero,  regina,  tuens  quum  sidera,  divam 
Placabis  festis  luminibus  Venerem  ; 
Sanguinis  expertem  non  siveris  esse :  tuam  me 
Sed  potius  largis  effice  muneribus. 

Sidera  cur  iterent?  utinarn  coma  regia  fiam? 
Proximus  Hydrochoi  fulgeret  Oarion  . 

XXXII. 

Excusat  se  Manlio ,  quod  ea  quae  poscit  ille 
non  praestet  :  luget  fratris  mortem  9  et 
Manlii  erga  se  beneficia  praedicat . 

Quod  mihi  fortuna,  casuque  oppressus  acerba 
Conscriptum  hoc  lacrimis  mittis  epistolium : 
Naufragum  ut  ejectum  spumantibus  aequoris 
unciis 

Sublevem,  et  a  mortis  limine  restituam: 
Quem  neque  sancta  Venus  molli  requiescere 
somno  /  ^ 

Oblectat,  quum  mens  anxia  pervigilat: 

Id  gratum  est  mihi  ,  me  quoniam  tibi  ducis 
amicum  , 

Muneraque  et  Musarum  hinc  petis,  et  Veneris. 
Sed,  tibi  ne  mea  sint  ignota  incommoda,  Manli, 
Neu  me  odisse  putes  hospitis  officium  : 
Accipe  queis  merser  fortunae  fluctibus  ipse. 
Ne  amplius  a  misero  dona  beata  petas. 
Tempore  quo  primum  vestis  mihi  tradita  pura  est, 
Jucundum  quum  aetas  florida  ver  ageret, 
Multa  satis  lusi:  non  est  dea  nescia  nostri 
Quae  dulcem  curis  miscet  amaritiem. 

Sed  totum  hoc  studium  luctu  fraterna  mihi  mors 
Abscidit,  o  misero  frater  ademte  mihi  l 
Tu  mea  tu  moriens  fregisti  commoda  ,  frater . 

Tecum  una  tota  est  nostra  sepulta  domus. 
Omnia  tecum  una  perierunt  gaudia  nostra, 
Quae  tuus  in  vita  dulcis  alebat  amor  . 
Quojus  ego  interitu  tota  de  mente  fugavi 

Haec  studia ,  atque  omnes  delicias  animi  . 
Ignosces  igitur,  si,  quae  mihi  luctus  ademit  f 
Haec  tibi  non  tribuo  munera  ,  quum  nequeo. 
Nam  quod  scriptorum  non  magna  est  copia 
apud  me  ., 

Hoc  fit  ,  quod  Romae  vivimus  *.  illa  domus, 
Illa  mihi  sedes  ,  illic  mea  carpitur  aetas  : 

Huc  una  ex  multis  capsula  me  sequitur  - 
Quod  quum  ita  sit  ^  nolim  statuas  me  mente 
maligna 

Id  facere,  aut  animo  non  satis  ingenuo, 
Quod  tibi  non  ulriusque  petenti  copia  facta  est. 

Ultro  ego  deferrem,  copia  si  qua  foret. 
Non  possum  reticere  ,  deae  ,  qua  Manlius  in  re 
Juverit  ,  aut  quantis  juverit  officiis  ; 

Ne  fugiens  saeclis  obliviscentibus  aetas 
Illius  hoc  coeea  nocte  tegat  studium. 

Sed  dicam  vob»s  .  vos  porro  dicite  multis 
Millibus  ,  et  facite  haec  charta  loquatur  anus. 
Omnibus  in  que  locis  celebretur  fama  sepulti  3 
Notescatque  magis  mortuus  ,  atque  magis  : 
Ne  tenuem  texens  sublimis  aranea  telam  , 

,  In  deserto  Auli  nomine  opus  faciat. 

Nam  mihi  quam  dederit  duplex  Amathusia  cu¬ 
ram  , 

Scitis  ,  et  in  quo  me  torruerit  genere : 
Quum  tantum  arderem  ,  quantum  Trinacria 
rupes  , 

Lymphaque  in  Oetaeis  Malia  Thermopylis  * 
Moesta  neque  assiduo  tabescere  lumina  fletu 
Cessarent ,  tristique  imbre  madere  genae. 
Qualis  in  aerii  peliucens  vertice  montis 

Rivus,  muscoso  prosilit  e  lapi  rle  . 

Qui  quum  ile  prona  praeceps  est  valle  volutus  , 
Per  medium  densi  transit  iter  populi  s 
Dulce  viatori  Iasso  in  sudore  levamen  , 

Quum  gravis  exustos  aestus  hiulcat  agros  : 
Ac  velut  in  nigro  jactatis  turbine  nautis 
Lenius  aspirans  aura  secunda  venit, 

Jam  prece  Pollucis,  jam  Castoris  implorata: 

Tale  fuit  nobis  Manlius  auxilium  . 

Is  clausutn  lato  patefecit  limite  campum  , 
Isque  domum  nobis,  isque  dedit  dominam: 
Se  fert  illa  domum  et  fulgentem  in  limine 
plantam 

Innixa  arbuta  constituit  solea  : 

O 

Conjugis  ut  quondam  flagrans  advenit  amore, 
Protesilaeam  Laodamia  domum 
Inceptam  frustra, nondum  quum  sanguine  sacro 
Hostia  coelestes  pacificasset  heros  . 

Nd  mihi  tam  valde  placeat  ,  Rhamnusia  virgo, 
Quod  temere  invitis  suscipiatur  heris. 
Quam  jejuna  pium  desideret  ara  cruorem  , 
Docta  est  amisso  Laodamia  viro  . 

Quod  scibant  Parcae  non  longo  tempore  abesse. 
Si  miles  muros  isset  ad  Iliacos  : 

Nam  tum  Helenae  raptu  primores  Argivorum 
Coeperat  ad  se  se  Troja  ciere  viros  : 

Troja  nefas,  commune  sepulcrum  Asiae,  Eu- 
ropaeque , 

Troja  virum  et  virtutum  omnium  acerba  cinis. 
Quaemet  et  id  nostro  letum  miserabile  fratri 
Attulit,  hei  misero  frater  ademte  mihi! 

Hei  misero  fratri  jucundum  lumen  ademtum! 

Tecum  una  tota  est  nostra  sepulta  domus. 

Omnia  tecum  una  perierunt  gaudia  nostra  , 
Quae  luus  in  vita  dulcis  alebat  amor  . 

Quem  nunc  tam  longe  nosi  inter  nota  sepulcra, 
Nec  prope  cognatos  compositum  cineres, 

Sed  Troja  obscoena  ,  Troja  infelice  sepuitum 
Detinet  extremo  terra  aliena  solo. 

Ad  quam  tum  properaris  fertur  simul  undique 
pubes 

Graeca  penetrales  deseruisse  focos: 

Ne  Paris  abducta  gavisus  libera  sponsa 
Otia  pacato  degeret  in  thalamo  . 

Quo  tibi  tum  casu  ,  pulcherrima  Laodamia  , 
Ereptum  est  vita  dulcius ,  atque  anima 

Conjugium,  tanto  te  absorbens  vortice  amoris 
Aestus  in  abruptum  detulerat  barathrum  : 

Quale  ferunt  Graji  Pheneum  prope  Cyllenaeum 
Siccari  emulsa  pingue  palude  solum  , 

Quod  quondam  caesis  montis  fodisse  medullis 
Audet  falsiparens  Amphitryoniades: 

Tempore  quo  certa  Stymphalia  monstra  sagitta 
Perculit  ,  imperio  deterioris  heri  ; 

Pluribus  ut  coeli  tereretur  janua  divis  , 

Hebe  nec  longa  virginitate  foret  . 

Sed  tuus  altus  amor  barathro  fuit  altior  illo, 
Q  uod  divum  domitum  ferre  jugum  docuit. 

Nam  neque  tam  carum  confecto  aetate  parenti 
Una  caput  seri  nata  nepotis  alit: 

Qui  quum,  divitiis  vix  tandem  inventus  avitis 
Nomen  testatas  intulit  in  tabulas  : 

Iinpia  derisi  gentilis  gaudia  tollens 
Suscitat  a  cano  vulturium  capite  . 

Sed  tu  olim  magnos  vicisti  sole  furores  , 

Ut  semel  es  flavo  conciliata  viro  . 

Hoc  tibi,  quod  potui  confectum  carmine  munus 
Pro  multis,  Manli,  redditur  officiis; 

Ne  vostrum  scabra  tangat  robigine  nomen 
Haec  atque  illa  dies  ,  atque  alia  atque  alia. 
Huc  addent  divi  quam  plurima,  quae  Themis 
olim 

Antiquis  solita  est  munera  ferre  piis  . 

XXXIII. 

In  Amicum  suum  beneficiorum  i mm  em  orem 

Desine  de  quoquam  quicquam  bene  velle  mereri. 
Aut  aliquem  fieri  posse  putare  pium. 

Omnia  sunt  ingrata  ;  nihil  fecisse  ben*gne  est  ; 

Immo  etiam  taedet,  stat  que  magisque  magis . 
Vae  mihi  quem  nemo  gravius,  nec  acerbius  urget. 
Quam  modo  qui  me  unum  atque  unicum  ami¬ 
cum  habuit . 

XXXIV. 

Ad  fratris  cineres  , 

Multas  per  gentes,  et  multa  per  aequora  vectus 
Adveni  has  miseras,  frater,  ad  inferias; 

Ut  te  postremo  donarem  munere  mortis  , 

Et  mutum  nequicquam  alloquerer  cinerem  . 
Quandoquidem  fortuna  mihi  te  abstulit  ipsum  , 
Heu  miser  indigne  frater  ademte  mihi. 
Nunc  tamen  interea  prisco  quae  more  parentum 

Tradita  sunt  tristes  munera  ad  inferias , 
Accipe  fraterno  multum  manantia  fletu: 

Atque  in  perpetuum,  frater,  ave  atque  vale. 

XXXVI. 

In  Cominium  omnibus  maledicentem 

Si  Comini,  arbitrio  populari  cana  senectus 
Spurcata  impuris  moribus  intereat; 

Non  equidem  dubito,  quin  primum  inimica  bo¬ 
norum 

Lingua  exsecta  avido  sit  data  volturio  : 
Effossos  oculos  voret  atro  gurgite  corvus  , 
Intestina  canes,  cetera  membra  lupi. 

XXXVII. 

Nova  et  acriora  carmina  Gellio  minatur  . 

Saepe  tibi  studioso  animo  venanda  requirens 
Carmina  uti  possem  mittere  Battiadae, 
Queis  te  lenirem  nobis,  neu  conarere 
Telis  infesto  mi  icere,  musca,  caput: 

Hunc  video  mihi  nunc  frustra  sumlum  esse  la¬ 
borem  , 

Gelli,  nec  nostras  hinc  valuisse  preces. 
Contra  nos  tela  ista  tua  evitamus  amictu: 

At  fixus  nostris  tu  dabi’  supplicium . 

C.  FALERIUM  CATULLUM 

NOTAE 

i.  — 

Pag.  i.  y.  i.  libellum )  Praeter  Hendecasyllabos  ,  de  qui¬ 
bus  Cornelius  magnifice  sentiebat,  scripserat  Catullus 
Heroica ,  Lyrica  et  Elegiaca  .  Itaque  mutilum  ad  nos 
opus  Catullianum  pervenisse  minime  dubium  est. 

y.  4*  nugas )  Sic  poeta  suos  versus,  lusus  et  nugas 
verecunde  nuncupat. 

v.  5.  tribus )  Tribus  voluminibus  ,  aut  potius  libro  seu 
libris  brevibus  et  contractis,  scripserat  Nepos  Chro¬ 
nica  ,  quae  injuria  temporum  interciderunt. 

y.  q.  Patroa  Virgo  )  Pallas  ex  cerebro  Jovis  genita 
absque  matre,  idcirco  patroa  appellata  graecae  origi¬ 
nis  vocabulo.  Ex  Vulpio  haec  et  alia  . 

,J  .  s.i 

II. 

p. 2.  v.  i.  lugete )  Ut  Catullus  passeris  obitum  ,  sic  Ovi¬ 
dius  Psittacum  deflevit  . 

v.  6*.  suamque  norat  )  Ordo  est  '.et  norat  ipsam  tam 
bene ,  quam  puella  matren%  suam.  Norat  passer  tam 
bene  puellam,  quam  puella  ipsa  matrem  suam. 

y.  io.  ad  pro  apud)  Ita  Plautus:  Philocrates  in  liber¬ 
tate  est  ad  patrem . 

y.  ii.  iter  tenebricosum)  Ad  Elysios  migrare  doce¬ 
bant  poetae  vel  umbras  avicularum  .  Sic  et  Ovidius  de 
morte  Psittaci  . 

v.  i  b\  O factum  male  !)  In  tristibus  rebus  ita  dicebant. 
Cic.  lib.  XV.  Ep.  I.  ad  Attic.  O  factum  male  de  Ale - 
xione ! 

hi. 

y.  52.  ait)  Ait  se  fuisse  .  Phaselum  laudat  testimonio 
locorum  quae  fuerat  praetereeetus  .  Tum  ad  ejus  origi¬ 
nem  poetice  assurgit. 

p. 5.  v.  2.  neque . nequisse)  Et  potuisse. 

y.  5.  negat ....  negare  )  Asserit  id  negare  non  posse  . 

Catullus  A. 

p.o.  v.  5.  Cjcladas  )  Cyclades  insulae  maris  Aegei  circa 
delum  in  orbem  sitae. 

v.  6.  Rhodumve  nobilem  )  Ob  colossum  credam  Soli 
dicatum . 

ibici.  Thraciam')  Horridam  a  frigore  et  ab  incolarum 
immanitate . 

v.  7.  Propontida  .  .  .  Ponticum  Sinum  )  Propontis 
mare  est  inter  Hellespontum  et  Bosphorum  Tracium. 
Ponticum  sinum ,  Pontum  Eusini  intellige  . 

v.  9.  Cjtorio  in  jugo  )  Cytorus  mons  Paphlagoniae 
apud  Amastrin  urbern ,  dictus  a  Cytoro  Phryxi  filio. 
v.  19.  incidisset  in  pedem  )  Utrumque  pedem:  id  est 
utrumque  rudentem,  quo  dextra  laevaque  vela  aeque, 
inflante  Jovis  vento,  distendebantur.  Hinc  ob  venti 
favorem  ait  causam  nullam  incidisse  ob  quam  vota 
diis  nuncuparentur  Phaselo  periculi  experte. 

v.  22.  limpidum  lacum  )  Benacum  maxime  pelluci¬ 
dum  .  Italice  dicitur  Lago  di  Garda  . 

v.  25.  Gemelle  Castor )  Phaseli  consecratio.  Castor 
et  Pollux  in  Geminorum  sidus  mutati,  putabantur 
navigantibus  maxime  propitii. 

iv. 

•k  *  \  * 

v.  28.  millibus  trecentis)  Non  quod  trecentos  amicos 
habeat  Catullus,  sed  quod  unum  Yerannium  loco  tre¬ 
centorum  habeat. 

p, 4.  v.  /f.  Hiberum)  Hiberus  fluvius  Hispaniae  ex  quo  ad 
illum  accolae  Hiberi  sunt  dicti  . 

v. 

v.  10.  manu  sinistra  )  Sinistra  manus  furtis  infamis, 
ad  furta  nata  dicebatur ,  eamque  aliquando  Carnifex 
obtruncabat  . 

v.  14.  quamvis  sordida  res)  Nescis,  improbe,  inepte 
ad  judicandum  de  malitia  tua,  quantum  sordida  et  ho¬ 
mine  indigna  res  sit  furari?  Quamvis  pro  quantum  , 
quantumvis . 

v.  i5.  Pollioni)  Celeberrimus  Asinius  Pollio  Augusti 
amicus,  et  Marrucini  malo  fato  frater. 

v.  16.  talento)  Qui  magna  redimeret  pecuniae  vi,  si 
fieri  posset,  decus  familiae  suae  a  Te  fure  conspur- 
catum . 

f>.4.  v.  18.  puer  )  Puer :  vox  blandientis  ,  perinde  acsi 
diceret  ,  est  Alumnus  leporum  :  scilicet  suavissime 
facetus  . 

v.  2.2.  mnemosinon )  Monumentum,  memoriae  causa 
donum  . 

v.  25.  Saetabe  )  Saetabis  oppidum  Hispaniae  optimo 
lini  genere  clarissimum  . 

vi. 

p. 5.  v.  5.  sate  )  Facetiis  . 

m  v.  8.  aranearum  )  Vacuus  pecunia  ideoque  projectus 
in  angulo,  in  eoque  libere  araneae  telam  texunt.  Sac¬ 
culus  pro  crumena  posuit  . 

e.  p.  meros  amores )  Meri  amores  non  semper  ama¬ 
torio  sensu,  suavia  quaeque  et  gratissima  dicebantur, 
ut  hoc  loco  unguentum. 

VII. 

v.  17.  Vatiniano )  Odio,  quo  pessimus  ille  Vatinius 
oderat  Licinium  ipsum  Calvum  oratorem  summum  ,  a 
quo  de  ambitu  fuerat  accusatus  :  nimirum  odio  omnino 
singulari  et  pertinaci  . 

p.6.  e.  1.  Sulla  litterator  )  Sulla  Grammaticus  Calvi 
cliens.  Primo  Saturnalium  die,  qui  dies  prae  ceteris 
optimus  et  festus  erat,  munera  ad  Patronos  mitteban¬ 
tur  ,  et  inter  cetera  aliquando  etiam  libri  melioris 
notae  . 

v.  7.  Saturnalibus )  Dies  ante  XIII.  Kal.  Januarias 
apud  Romanos  maxime  festus  . 

v.  p.  luxerit  )  Ubi  dies  apparere  coeperit  . 

v.  10.  scrinia  )  Ad  capsulas  librariorum,  ut  ab  his 
omne  genus  mali  carminis  emam,  quo  Te  remunerer. 

vm. 

v.  16.  Priape  )  Hortorum  et  nemorum  Deus  . 

v.  20.  Hellespontia  )  Priapus  colebatur  etiam  in  lito- 
ribus  ,  navigationis  et  mercaturae  praeses  . 

ibid.  ostreosior  )  Ostreis  prae  ceteris  abundans  . 

IX. 

v.  21.  villulamque}  Domum  rusticam  juncis  et  carice 
tectam  ,  et  in  palustri  solo  sitam  . 

p.q.  v.  5.  beata  )  Scilicet  fieret  ,  esset  .  Priapus  ait  se 
locum  illum  servare,  quod  sibi  a  Domino  duplex  prae¬ 
stetur  honor  ,  alter  diurnus  oblatis  agri  primitiis  et 
deterso  situ,  nocturnus  alter  non  infrequens  mactatis 
victimis  . 

v.  9.  picta )  Id  est  multicolor,  veluti  constans  variis 
floribus  . 

v.  1  o.  Primitu  )  Pro  primo  . 

v.  14.  tacebitis  )  Nocturna  Priapi  sacra  omni  nefario 
opere  contaminata  mystico  silentio  tegebantur. 

v,  18.  abstinete  rapinas )  Abstinebitis  ne  quid  aufe¬ 
ratis  »  , 

x. 

v.  25.  palimpsesto  )  Membranae  genus,  quod  spon¬ 
gia  abstergi  poterat ,  ut  alia  rursus  scriberentur  .  In¬ 
dicat  Suffenum  versus  suos  maximi  fecisse  ,  et  omni 
cum  ornatu  scripsisse  . 

p> 8,  v.  1.  novi  umbilici)  Umbilicus  in  libris  erat  teres 
bacillus  ex  buxo  ,  ebore  ,  aut  alia  materia  confectus  , 
circa  quem  volvebantur  chartae  ,  unde  volumen  . 

v.  4.  caprimulgus  )  Unus  de  caprimulgis  et  fossori¬ 
bus  :  scilicet  in  pulcherrimo  libro  legas  stulta  et  vilia 
carmina  . 

v.  1 5.  sed  non  videmus)  Homines ,  quum  aliena  vitia 
acutissime  videant ,  in  suis  prorsus  caecutiunt ,  juxta 
fabulam  .  Phaedrus  : 

peras  imposuit  Juppiter  nobis  duas  . 

XI. 

v,  16.  neque  arca)  Paupertatis  signum  erat  nonha - 
bere  arcam .  Et  contra  arcam  habere  de  divitibus  di¬ 
cebatur  . 

v.  21.  cum  conjuge  lignea)  Stupida  et  macie  con¬ 
fecta  , 

XII. 

p> 9.  v.  i3.  Apeliotae  )  Scilicet  Subsolani  .  Jocus  totius 
carminis  est  in  vocabulo  opposita  .  Nam  et  oppositus 
vento  latine  dici  solet ,  et  oppositus  pignori  vel  ob¬ 
noxius  : 

Ager  oppositus  est  pignori 
Ob  decem  minas  ,  inquit  Terentius 

p. 9.  v.  i/f.  ducentos)  Legunt  alii  ducenta  .  Quodcumque 
tamen  hoc  summae  sit,  notat  gravatam  fuisse  villulam 
magna  solvendae  pecuniae  vi  . 

XIII. 

v.  1 G.  puer)  Qui  vinum  ministrabat  appellabatur  puer 
ad  Cyathum  ,  ad  Cyathos  . 

v.  18.  magistrae)  Mulier  convivio  praefecta  quae  di¬ 
ctaret  bibendi  modum.  Poscit  Vates  vinum  amarius  , 
scilicet  masculum  ,  et  vetus.  Posthumia  illis  tempori¬ 
bus  fuit  mulier  bibacissima  . 

v.  19.  ebriosa  acina  ebriosioris) Uvae  acinos  seu  aci¬ 
nas  succo  turgidas  ebrietate  superantis  . 
p.  10. e.  1.  Y^jo/ntfrtM^UnumeBacchi  nominibus  aThyone 
ejus  nutrice  .  Vinum  vere  Bacchicum  ,  Baccho  dignum. 

XIV. 

* 

v.  7.  Ecquidnam  in  tabulis)  Ecquid  in  rationibus  pa¬ 
tet  ,  praeter  expensum  . 

ibid.  lucelli  )  Parvi  lucrus  . 
v.  10.  At  vobis  )  Verannius  et  Fabullus  sequuti  fue¬ 
rant  in  Hispaniam  Pisonem  famosum  Catilinae  sO’- 
cium,  et  Catullus  Memmium  ,  qui  praeter  cetera  fu¬ 
rabantur  etiam  quae  ad  comites  pertinebant . 

xv. 

v.  1 G.  nec  facta)  Nec  pro  non.  Nequaquam  placent. 
p.  11. 5.  Fides)  Fides  a  Romanis  ut  dea  colebatur. 
Hinc  Catullus  ad  eam  tamquam  ad  Numen  provocat  • 

xvi. 

v,  9.  uterque  Neptunus  )  Scilicet  dominus  maris  et 
lacuum  et  utrinque  exstantium  insularum. 

v.  18.  salve)  Mox  erat  ut  qui  primum  ingrederentur 
regionem  aliquam  vel  ad  eam  reverterentur,  religiose 
eam  salutarent  ,  idque,  quoniam  cuique  loco  suum 
quemdam  genium  praeesse  arbitrabantur. 

v.  19.  ludiae)  Alii  Lydiae,  ea  freti  ratione  quod  ager 
Veronensis,  in  quo  est  lacus  Benaci,  pertineret  adRhae- 
tos  ,  qui  longa  serie  a  Lydis  descendebant.  At  Scali- 

ger  emendavit  ludiae  ,  id  est  saltatricies  vel  a  motu 
piscium  vel  vento  suaviter  crispante . 
p.  ii. e.  20.  cachinnorum )  Laeto  fremitu  me  excipite. 
Cachinnum  et  a  Catullo  ,  ct  a  Lucretio  pro  undarum 
subsultantium  plangore  usurpatum  est. 

.  XVII. 

v.  21.  Dianae  sumus  in  fide  )  Diana  tuetur  nos,  vi¬ 
gilat  nostrae  incolumitati. 
p.  12. e.  7.  deposivit)  Deposuit,  peperit . 

v.  14.  Jiotho)  Lumine  non  tuo,  sed  'a  sole  accepto  • 
v.  17.  metiens)  Mense  caeli  spatium  peragrans  quod 
sol  anno  metitur  . 

v.  21.  Romuli)  Romulus  et  Ancus  Romae  reges  pri¬ 
mus  ille  ,  hic  quartus  . 

XVIII. 

v.  26.  Novi)  Id  est  moenia  novi  Comi.  Comum  urbs 
a  Gallis  condita  .  Eo  Coloniam  Scipio  deduxit,  quam 
Pompejus  et  Julius  Caesar  auxerunt.  Eline  Novoco- 
mum  vocari  coepit.  Elodie  Como  . 
p.  i5.r.  1.  Larium  )  Ripam  lacus  Lari  . 

XIX. 

v.  8  sic  meos  amores? »)  Sic  meos  amores  despicis, 
amicitiae  meae  hanc  reddis  gratiam  ? 
v.  12.  Simonideis)  Simonides  in  lugubri  carmine  grae- 
corumVaturn  excellentissimas.  Poscebat  nempe  Catul¬ 
lus  abamico  elegiam  funebrem.  Quid  erat, inquit, ad  me 
mittere  paulum  carminis?  Data  opera  et  numeros  et  sen¬ 
sum  intercidit  Catullus  ad  vim  doloris  exprimendam. 

xx. 

•  '*J,  *  • 

v.  14.  renidet)  Diductis  labris ,  ut  dentes  exerat,  nec 
enim  plane  ridentem  significat  . 
p.i^.v.  2.  Urbanus)  Romanus  in  Urbe  natus  . 

v.  3.  Umber)  Inter  delicias  natus  et  nutritus. 
v.  5.  ut  meos)  Verona,  Catulli  patria,  erat  in  Gal¬ 
lia  Transpadana  . 


NOTAE 


55 

XXI. 

p. i^.v,  i5.  aequinoctialis) Sub  aequinoctium  vernum  venti 
vehementius  flare  solent . 

v.  19.  ad  claras  Asiae  ...  urbes  )  Clarae  urbes  Asiae 
sunt  quatuor  illae  praecipue,  quas  propterea  a  numero 
quadrigam  Asiae  vocat  Propertius  :  Smyrna ,  Ephe¬ 
sus ,  Colophon  ,  Miletus  . 

XXIII. 

p.  i5.t\  10.  ut  convenerat  esse  )  Ubi  condictum  fuerat 
ut  alter  alterum  inveniret.  Certamen  amicum  et  jucun¬ 
dum  inter  Catullum  et  Licinium,  qui  vario  metro  scri¬ 
bendis  leporibus  vacabant  . 

p.ift.v.  1.  poema  )  Idem  hic  quod  epigramma  . 

v.  5.  Nemesis  )  Dea  malefactorum  ultrix  . 

r 

XXIV. 

v.  8.  sella  in  curuli)  sella  curulis  fuit  sella  eburnea  , 
qua  in  publico  et  privato  loco  sedendi  causa  uteban¬ 
tur  praetores  et  Consules  . 

XXV. 

v.  ult.  salapusium  )  Vox  est  nutricum  pueris  blan- 
dientium  ,  constans  a  sale  ,  et  pusio .  Calvus  statura 
brevissima  fuit  at  vehementissimus  in  dicendo.  Ne¬ 
scio  quis  tantam  ejus  eloquentiam  ,  qua  Vatinius  exa¬ 
gitabat,  admirans  ,  eum  credidit  pusum,  seu  puellum 
atque  extemplo  exclamavit:  Dii  magni ,  salapusium 
disertum  1  Alii  aliter. 

xxvi. 

p .  1 7  .v.  1 .  si  forte  )  Saepe  hoc  carmine  Catullus  spondaeum 
pro  dactylo  in  secunda  sede  ponit  ad  lassitudinem  ex 
via  contractam  describendam  . 

v.  5.  minore  )  Intelligit  Campum  Martium  ,  in  quo  lu¬ 
dicra  fiebant . 

v.  4.  libellis )  Tabernis  liberariis.  Legunt  alii  label¬ 
lis,  quae  erant  exigua  balnea,  quemadmodum  labrum 
pro  balneo  majore  dictum  . 

p.iy.v.  6.  Magni  )  In  porticu  Pompeji  Magni. 

e.  i5.  Cretum}  Talus  gigas ,  quem  aereo  corpore  fu*- 
isse  fabulati  sunt  veteres  .  Hic  datus  est  Europae  a 
Jove,  ut  Cretam  insulam  tueretur,  terque  die  totam 
circumiret . 

v.  i5.  Ladas }  Cursor  velocissimus  in  Olympiacis 
saepe  victor . 

XXVII. 

p,  i o.e.  8.  flammeum  )  Genus  veli  crocei,  quo  sponsae 
tegebantur . 

v.  24-  ludicrum  )  Locum  exercendis  ludis  aptum. 
p,  iq  v.  9.5.  praesides  }  Nuptiae  absque  sacris  et  civilibus 
caeremoniis  filios  privabant  aditu  ad  honores  .  Prae¬ 
terea  victos  populos  aliquando  Komani  spoliabant  po¬ 
testate  contrahendi  matrimonii  justi ,  scilicet  civili 
lege  rati  . 

p.io.v.  29.  annuit  )  Moto  capite  instar  annuentis. 
p.i\.v.  1.  limen  }  Saltu  superans  nec  tangens  limen, 
aut  trans  limen  lata  puerorum  manibus  .  Nam  novis 
nuptis  limen  pedibus  conterere  nefas  erat  ad  malefi¬ 
cia  vitanda,  quae  recenti  matrimonio  obesse  possent. 
Ollae  scilicet  magicae  liminibus  supponebantur  . 

xxvrn. 

v.  s3.  Vesper  adest )  Carmen  hoc  omnino  dramati- 
con,  elegantiae  et  artificii  plenissimum .  Innupti  juve¬ 
nes  aequales  ,  sponsi  ,  post  s  demne  convivium,  sponso 
in  triclinari  toro  relicto  ,  ibique  sponsam  expectanti 
obviam  procedunt,  virginibus  sponsam  ducentibus  et 
comitantibus  .  Fit  canendi  certamen  .  Unus  juvenum 
puellas  advenientes  intuens  ,  carmen  incipit  socios 
allocutus . 

ibid.  consurgite}  Lucet  jam  in  occidente  Hesperus, 
jam  tempus  surgendi  e  convivio  . 
p.i 2. e.  5.  innuptae}  Innuptae,  cernitis  adolescentes  in¬ 
nuptos  ?  Eja  procedite  . 

e.  6.  Oetaeos  )  Hesperus  noctis  nuntius  qui  in  (Eta 
monte  colitur  jam  fulget. 

v.  8.  canent  )  Canent  visu  et  spectatu  digna,  canent 
cum  artificio,  cavete  ne  nos  vincant  laude  carminis  . 

e.  1  1 .  aspicite}  Aspicite,  inquiunt  adolescentes  ,  ut 
puellae  accedant  meditantes  quid  dicant,  habebunt  ali- 


MOTAE  5  f 

quid  pensiculati  ,  quod  nobis  curae  sit  in  certamine  • 
At  nos  mente  debemus  cogitare  quid  sit  responden¬ 
dum  ,  et  interea  oportet  nos  audire  quid  puellae  dicant. 

p. 22.1'.  19.  Hespere  )  Invehuntur  in  Stellam  Hesperum  ,  a 
qua  coeptus  tenor  carminis  ,  et  ajunt  eo  adveniente 
puellas  viris  tradi .  Nihil  esse  crudelius.  Versus  porro 
Hymen  etc.  est  intercalaris  :  a  choro  canitur ,  non  ab 
actoribus  . 

p. 25. e.  ii.  Hespere  )  Hespere  es  furum  et  amantium  cu¬ 
stos.  Tu  cum  mutatis  mentibus  mane  exis  et  es 
Phosphorus  ,  eosdem  vides  nocturnas  excubias  agere. 

v.  12.  jiclo  te  carpere  questu!  )  Questu  ad  pompam 
composito  .  Nam  puellae  prope  omnes  castas  nuptias 
appetunt . 

p. 24. v.  2.  dum  )  Dum  primo  loco  significat  quoad ,  secun¬ 
do  loco  usque  eo . 

v.  i/f.  sic  virgo  dum  etc.)  Quanto  tempore  intacta 
manet,  tanto  inculta  senescit. 

v.  20.  non  aequum  est  pugnare  Virginitas  puella¬ 
rum  ab  heroicis  usque  temporibus  in  parentum  pote¬ 
state  semper  fuit ,  ideoque  patre  et  matre  sponsam 
viro  tradentibus  duae  virginitatis  partes  in  viri  jus 
translatae  dici  poterant . 

xxix. 

p.i 5.e.  1.  Peliaco)  Perinsigne  hoc  Epithalamium  satis 
esset  unum  ad  aeternandam  Catulli  famam.  Argumen¬ 
tum  sunt  nuptiae  Pelei  et  Thetidos  .  Ut  qua  occasione 
Peleus  et  Thetis  sibi  invicem  placuerint  narret,  inci¬ 
pit  carmen  a  profectione  Argonautarum  a  Thessalia 
in  Colchidem  ,  quod  inter  Argonautas  esset  Peleus 
(  ex  Catulli  sententia  )  ideoque  vidisset  Thetin  inter 
marinas  Deas  ,  quae  ex  pelago  ad  navem  spectandam 
emerserant .  Tum  transit  ad  diem  nuptialem  multo 
post  tempore  adventantem,  et  describit  totius  Thes¬ 
saliae  fiuitimorumque  locorum  conventus,  laetitiam  ,  et 
festa  ob  tale  connubium.  Narrationem  abrumpit  de¬ 
scripto  pulvinari  Thetidos  ,  et  ostendit  aliqua  ex  iis 
quae  in  pulvinari  acu  picta  erant .  Ariadnam  a  Theseo 
relictam  inter  has  picturas  praecipue  memorat,  ut 
nuptiis  felicibus  et  fidis  Thetidos  ac  Pelei  opponat 
quasi  tabulam  infelicis  connubii,  et  infidi  sponsi;  ita¬ 
que  et  delectet,  et  doceat .  At  negari  nequit  eum 

nimium  indulsisse  genio  ,  quod  locis  suis  animadver¬ 
temus.  Demum  adventum  deorum  ad  has  nuptias  de¬ 
scribit,  Parcarum  vaticinia,  Achillis  nascituri  gloriam, 
et  fata  j  concluditque  exaggerans  priscorum  temporum 
felicitatem,  quibus  dii  versabantur  in  terris,  et  poste¬ 
rorum  malitiam  suggillans  . 

p.2 5.v.  7.  abiegnis  )  Remis  ex  abiete  factis  • 
v.  8.  Diva  )  Minerva  arces  custodiens  . 
v.  14.  vultus)  Vultus  Nereidum  admiratione  correpti 
ideoque  contracta  fronte  et  fera  . 
v.  20.  mater  )  Mater  Heroum  Tellus  Thessala  . 
v.  ult.  ' Hietis )  Neptis  Oceani,  quem  Neptunum  hoc 
loco  vocat  auctor  . 

p.ift.v.  1.  Thetys  )  Tethys  est  vetus  illa  Oceani  co- 
njux  .  Thetis  ,  de  qua  Catullus  ,  Filia  Doridis  ex  Te- 
thyde  natae  . 

v.  5.  finito  tempore  )  Transit  ab  occasione  nuptia¬ 
rum  contrahendarum  ad  ipsarum  tempus  et  diem  . 
v,  q.  Pharsaliam,  coeunt  ...)  Populorum  festa ,  et  ces- 

-  sationem  a  laboribus  ob  has  nuptias  describit  . 

v.  21.  cpnchjTi)  Succus  Conchyliorum  proprie  ostrum 
appellabatur  ,  eoque  pretiosae  vestes  tingebantur  . 

v.  22.  Haec  vestis  priscis  hominum  ....  )  Capta  oc¬ 
casione  a  pulvinari  divae  ,  et  Heroum  virtutibus  in 
illo  expressis  ,  Ariadnae  casum  describit ,  qui  ad  nu¬ 
ptias  spectat,  ideoque  cohaeret  cum  argumento:  nam 
Peleo  factum  hoc  inspicienti  documento  esse  poterat, 
ut  sibi  caveret  ab  imitatione  Thesei.  Porro  Heroum. 
■  virtutes  ,  idem  est  ac  Heroas,  facta  Heroum;  neque 

-  enim  virtutis  nomine  semper  designantur  facta  ho¬ 
nesta  et  proba  . 

p. 27. v.  7.  alludebant)  Alludere  poetice  etiam  ab  Ovidio 
usurpatur  pro  alluere,  quod  est  fluminis  ac  maris  ad 
1.  ripas  litusve  accedentis  et  inde  recedentis  . 
t  v.  1 4-  Ma  tempestate  ferox  ...  )  Hactenus  picturam 

-  descripsit,  nunc  pulcherrima  digressione  tamquam 
:  alio  mente  raptus  et  quasi  pulvinaris  et  nuptiarum 

immemor  transit  ad  argumentum  picturae  ,  narratque 
Thesei  ad  Minois  Regiam  adventum,  Minoa  injustum 
•  vocans  ratione  Atheniensium  habita  .  Tum  causam 
describit  hujus  adventus  ,  itaque  narratione  retrogra¬ 
da  ,  et  rursus  deinde  in  rectum  versa  Episodium.  nimis 
fortasse  in  longum  productum  ,  at  omnino  epicum 
carmini  interserit .  Redit  ad  picturam  et  pulvinar 

p.  35.  v.  1 5. ,  ubi  Bacchum  Ariadnae  infelici  occurren¬ 
tem  describit,  ne  picturae,  quid  desit,  et  ne  altera, 
Bacchi  amore  suo  Ariadnam  compensantis,  pictura 
omissa  in  luctuosam  effigiem  desinat  pulvinaris  de¬ 
scriptio.  Demum  magnifice  nuptiale  carmen  prose¬ 
quitur  et  absolvit  . 

p.a  7.V.  24.  ne  funera  )  Ne  funera  ,  nondum  funera.  Qui 
scilicet  lugerentur  pro  mortuis  ab  Atheniensibus  , 
dum  adhuc  viverent  .  Fabula  Thesei  satis  nota  est  , 
ut  nobis  hoc  loco  ponenda  sit. 

p. 52. e. 2.  signa  )  Lintea  alba  ,  quae  seni  essent  victoriae 
signum  . 

c.  22.  Itoni  )  Minerva  ,  quae  in  Itone  Thessaliae 
oppido  colebatur. 

p, 55. v.  2 4.  Orgia  )  Orgia  erant  praecipue  sacra  et  my¬ 
steria  Bacchi  ,  quorum  simulacra  cistis  clausa  porta¬ 
bantur  . 

v.  27.  efflebant  cornua  bombos  )  Cornua  efflebant 
bornbos  ,  edebant  bombos  stridulos  et  multirauciso- 
nos  .  Nihil  mirum  si  poetae  picturis  addunt,  quae  ob 
picturarum  exquisitum  artificium  non  modo  cerni  sed 
audiri  videntur . 

^7.54.^.  1.  decedere  )  Abeunt  homines  a  Regia  Pelei  ce- 
duntque  locum  diis.  Quanta  pompae  varietas  ! 

v.  19.  Peneos  )  Locus  mire  vexatus  .  Ita  non  pes¬ 
sime  explicatur.  Adest  Peneus  et  Doris ,  quae  reliquit 
Nymphis  suis  ■*  Xjniadibus  Boebiados  Tempe  viri¬ 
dantia  ut  illic  celebrent  interea  choreas .  Xyniades 
porro  erant  Nymphae  paludis  Boebeae  seu  Boebeidis, 
seu  Boebiados  .  Xrniasi  dat.  plur.  graece .  At  locum, 
adhuc  corruptum  puto  ;  nam  abhorrent  haec  implexa 
a  carminis  hujus  perpetuo  nitore  . 

p. 35. v.  2.  Unigenamque  )  Apollo  adfuisse  dicitur  ,  eo 
quod  defensurus  esset  'Trojanos  ab  Achille  postea  gra¬ 
viter  plectendos  ;  ideoque  etiam  Diana  adfuisse  nar¬ 
ratur  fratri  obsequens  .  Diana  cultrix  montibus  Idri . 
Scilicet  venatum  exercens  in  montibus  Idri  ,  qui 
montes  Cariae  sunt  . 

v.  9,  quercus )  Vel  quercus  rami  et  folia  ,  utpote 
fatidica,  qui  rami  ad  pedes  limbo  Tyrio  purpureo 
nectebantur  in  orbem  ,  vel  vestis  picta  quercus  ima¬ 
gine,  cui  nempe  impressa  quercus  $  quod  magis  ar¬ 
ridet  . 

p.^o.v.  12.  Ambrosio  )  Immortali  nain  id  graece  sonat 

Ambrosius  . 

v.  19.  lancaque  .  .  .  morsa)  Lanae  villi  morsu  de¬ 
cerpti.  Aridulis:  saliva  defectis.  Labellis:  nam  admor¬ 
dendo  lanam  os  contrahebant. 

v,  25.  perfidiae  )  Scilicet  mendacii,  vaticinii  falsi. 
p.56.v.  18.  tertius  heres  )  Nam  Pelops  regnum  reliquit 
Atreo,  Atreus  Thyestae  fratri,  'T  hyestes  Agamemnoni 
Fratris  filio . 

e.  25.  variabunt  )  Tundent ,  et  livore  senilia  pectora 
variabunt . 

p. 57. e.  17.  filo )  Monili  quo  usa  fuerat  .  Idque  ob  tumo¬ 
rem  venarum  colli. 

v.  20  secubitu  )  Nec  mater  anxia  ob  secubitum  puel¬ 
lae  a  viro  suo,  sive  ob  divortium  tori  desinet  sperare 
se  visuram  nepotes.  Erunt  nempe  Peleus,  et  Thetis 
semper  concordes  . 

p.  58. e.  1.  acciperent  ...  aris  )  Epulas  divis  apud  illos 
hospitantibus  in  aris  ponerent. 

e.  17.  patiuntur)  Patiuntur  se  clara  in  luce  videri. 

xxx, 

v,  18.  Etsi  me  assiduo  . . .  )  Ait  se  quamquam  fratris 
morte  consternatum,  tamen  ad  Hortalum  mittere  Bat¬ 
tiadae  idest  Callimachi  elegiam  ex  graeco  versam,  ne 
putet  Hortalus  sibi  ex  animo  promissa  excidisse ,  que¬ 
madmodum  pomum,  quod  in  amoris  pignus  acceperat 
Cydippe  ab  Acontio,  excidit  e  puellae  gremio  adve¬ 
niente  ejus  matre. 

XXXI. 

^.59.^.  18.  Omnia  qui  magni  ...  )  Ut  elegiam  hanc  om¬ 
nibus  numeris  absolutam,  quam  Catullus  ex  graeco 
Calli mic.hi  exemplari ,  quod  fato  temporum  intercidit, 
versam  dedit ,  apte  evolvamus,  pauca  praemittenda 
sunt.  Fuit  Berenice  filia  Ptolemaei  Philadelphi  Aegypti 
Regis,  et  Arsinoes,  quae  inter  deas  relata  est  sub  no¬ 
mine  Veneris  Arsinoes,  vel  Zephiritidis  .  Ptolemaeus 
minor  Berenicem  sororem  suain  uxorem  duxit.  Post 
diem  nuptiarum  ad  bellurn  contra  Assyrios  profectus 
est.  Vovit  Berenice  se  diis  praeter  victimas  oblaturam 
etiam  prolixiorem  comae  suae  partem  ,  eamque  ab¬ 
scissam  Templo  sedaturam.  Vicit  Assyrios  Sponsus . 

Berenice  comam  abscidit.  Postero  die  coma  furto  su¬ 
blata  ex  templo  est.  Doluit  Rex  de  hujusmodi  facto, 
doluere  ceteri .  Conon  Mathematicus,  ut  huic  dolori 
mederetur,  cum  animadvertisset  stellas  quasdam  in 
coelo  nullo  antea  signo  clausas,  eas  in  novum  coele¬ 
ste  signum  compingens  Coniam  Berenices  appellavit* 
Quaenam  modo  hae  stellae  sit  satis  notum  .  Forma 
porro  et  quasi  structura  elegiae  est  ejusmodi.  Induci¬ 
tur  comaloquens.  Me,  inquit  illa,  Conon  vidit  inter 
coelestia  signa  ,  me  Caesariem  Berenices ;  quae  me  vo¬ 
tum  vovit  diis  dum  Sponsus  ad  bellum  pergeret  post 
nuptialem  noctem.  Gemuit  illa  abscessum  Sponsi, 
ergo,  falsa  sunt  lamenta  Virginum  ,  quae  ante  quam 
nubant  coram  parentibus  lacrimantur  .  At  non  erat  tibi 
flendum  ,  inquit  coma,  nam  forti  animo  semper  fuisti , 
et  hunc  Sponsum  adepta  es  animi  tui  constantia  ,  ideo- 
que  non  debeas  me  comam  tuam  ob  intempestivum 
dolorem  ferro  devovere  .  At  ita  factum  est.  Quod  do- 
lco  maxime.  Cessi  invita  ex  vertice  tuo  superata  ferro , 
cui  cuncta  cedunt;  quo  excavatus  est  mons  Athos,  ut 
inter  hiatus  montis  Xersis  classis  infuso  mari  transi¬ 
ret.  At  pag.  41.  v.  1 5 .  coma  indicat  advenisse  Zephirum 
Aurorae  lilium ,  et  se  rapuisse  aique  in  coelo  collocasse 
inter  sidera  Leonis  et  Ursae,  se  tamen  dolere  quod 
absit  i\  vertice  dominae,  a  qua  fuerat  oleo  saepe  un¬ 
cta  ,  non  unguentis  delibuta  ;  quod  erat  luxuriosum  ; 
postulatque  a  domina  ut  memor  sui  sit,  et  castarum 
mulierum  tantummodo  exposcit  dona.  Tandem  ait  nihil 
opus  esse  multiplicatione  siderum  ,  se  malle  in  caput 
redire  dominae  quam  sidus  esse;  etiam  si  Aquarius, 
et  Orion  duo  remota  signa  eaque  pluvialia  conjungan¬ 
tur,  et  diluvio  terras  opprimant,  ac  totum  turbetur 
coelum.  Fulgeret  est  ab  antiquo  fulgero  ;  propterea- 
que  idem  est  ac  fulgeat ,  fulguret .  Hoc  fere  argumen¬ 
tum  est  hujus  poematis  ex  T ulpio  . 

Sq.e.  22.  ut  Triviam')  Lunam  de  coelo  descendere,  ut 
Endymionem  inviseret,  a  Callimacho  pei lepide  lictum 
est . 

40. 11.  et  lu  ...  )  Alii,  at  tu  non  orbum  .....  sed  fra¬ 
tris  etc. 

v.  19.  ausit  alis  l  )  Alii  legunt,  quod  non  fortior  au- 
X et  aliis  .  Sed  nos  non  fortior  ausit  alisl  Alis  pro  a- 
lius  ,  ut  alid  pro  aliud . 

Vt  22.  tristi  j  Tristi  pro  Trivisti  Alii,  Tersti • 

i5.  Ales  equus  )  Quomodo  sit  intelligendus  Ales 
equus ,  longa  inter  doctos  questio,  quam  quisque  suo 
consilio  dissolvet. 

xxxi  u 

p,  45.  e.  1.  Quod  mihi  fortuna  ...  )  Elegiae  hujus,  quae 
sola  quanti  fu-erit  in  hoc  carminis  genere  Catullus  exi¬ 
mie  declarat,  tripartitum  argumentum  est.  Respondet 
Manlio  levamen  a  se  poscenti  gravissimo  in  casu.  Quae 
Manlium  in  fortunia  vexarent  incertum.  Putant  aliqui 
luxisse  Manlium  mortem  Juliae  uxoris  suae ,  cujus  nu¬ 
ptias  Catullus  celebraverat  j  at  qui  potuisset  petere  a 
Catullo  Manlius  munera  Veneris,  seu  versiculos  ama¬ 
torios  aptos  ad  mitigandam  iram  puellae  tam  gravi  in 
funere?  Ait  ergo  Catullus,  opem  quam  per  epistolam 
a  se  Manlius  poposcerat,  et  spem  auxilii  quam  in  a- 
mico  collocaverat ,  esse  sibi  gratissimam  ob  amicitiae 
summae  significationem  $  at  se  nihil  ejusmodi  prae¬ 
stare  posse  fraterna  morte  consternatum.  Tum  pag.  44* 
ver.  4*  ait  se  carmina  jamdiu  composita  ad  Manlium 
mittere  non  posse  ,  quod  Veronam  secum  nonnisi 
exiguam  libellorum  copiam  tulerit  ,  et  prope  omnes 
Romae  reliquerit.  Deinde  pag.  44*  ver*  ‘4*  benefi¬ 
cia  a  Manlio  in  se  collata  incipit  describere  i  idque 
ait  se  facere  ut  amicum  immortalitati  cornmsdet ,  ne 
araneae  telam  texant  in  nomine  Auli  Manlii  ejus  sta¬ 
tuae  subscripto,  idest  ne  oblivioni  detur.  Mihi  enim, 
inquit,  fraudulenta  Venus  duas  puellas  amandas  obtu¬ 
lit,  meque  torruit  ardore  Etnae ,  et  aquae  Maliae 
(aquae  hae  thermales  in  sinu  Maliaco  ardentissimae). 
Tum  pag.  44.  ver.  5o.  lacrimas  describit  suas  surnta 
similitudine  a  rivo  excurrente  per  tractus  aridos 
arvorum.  Ait  postea  pag.  4$.  ver.  8.  adfuisse  sibi 
auxilium  Manlii  tantis  in  curis,  ut  procella  jacta¬ 
tis  adest  Castor  ,  et  Pollux  :  dedisse  vero  sibi 
Manii  um  domum  in  qua  cum  Puella  sua  viveret  . 
At  se  nequaquam  fortunatum  fuisse  quod  praesides 
amorum  deos  antea  non  placasset  ;  quemadmodum 
Laodamia  ,  cujus  nota  fabula  .  Haec  porro  Laodamia 
Acasti  Filia  cum  Virum  suum  Protesilaum  amiserit 
Trojano  bello  ,  capta  rursus  occasione  Vates  ex  ar¬ 
gumento  loci  luget  mortem  Fratris.  Revertitur  deinde 
ad  Fabul  am  Laodamiae  ,  et  ait  illam  adeo  in  profun¬ 
dum  doloris  barathrum  lapsam  esse  ,  quale  excavavit 

prope  Cyllenem  Hercules  Filius  Jovi  et  falso  credi¬ 
tus  Amphitrionis  i  qua  in  fovea  aquae  paludium  exun¬ 
dantes  excurrebant  .  Qui  Hercules  ob  haec  mira  su¬ 
sceptus  in  Coelum  Heben  duxit  in  uxorem  .  At  clolor 
tuus,  Loadamia,  inquit  ,  et  amor  tuus  fuit  major  ba¬ 
rathro  illo  ,  idest  labore  illo  foveae  tam  ingentis  exca¬ 
vandae  .  Ludit  hic  porro  Catullus  in  barathri  voca¬ 
bulo  .  Nam  hoc  loco  intelligit  nomine  barathri  Amo¬ 
rem  Herculis  pro  Eurystheo  ,  qui  amor  deurn  hunc 
sub  jugum  posuit  et  tantis  laboribus  mancipavit  . 
Amor  porro  Laodamiae  eo  etiam  infelicior  ,  quod  , 
inquit,  filia  unica  nullum  alit  caput  nepotis,  scilicet 
'  nullum  filium  ,  et  heredem  parenti  seni,  qui  lilius 
heres  testamento  scriptus  fallat  spem  alterius  ad  he¬ 
reditatem  anhelantis  ,  et  amoveat  quasi  vulturem  cu¬ 
pientem  rodere  canum  caput,  scilicet  cupientem  se¬ 
nis  mortem  .  Post  hanc  digressionem  redit  ad  amo¬ 
rem  Laodamiae,  et  aifillam  ita  amasse  virum  ut  co¬ 
lumba  columbum  ,  et  fuisse  constantem  semper  , 
quamquam  feminae  ex  earum  indole  sint  vagae  et  fa¬ 
cile  mutabilis  voluntatis  .  Transit  deinde  ad  puellam 
suam ,  et  declarat  praecipue  se  nequaquam  fuiurum 
severum  amatorem  ,  instar  parentis  vetusti  et  tremuli 
filiam  asservantis.  Demum  redit  ad  Manlium,  eique 
fausta  omnia  adprecatur  . 

P- 45.  v.  16.  vestis  mihi  tradita  pura)  Usum  togae  non  u- 
nuin  fuisse,  et  alium  in  tenera  adolescentium ,  alium  in 
firmata  virorum  aetate  liquet.  Quod  honorum  pura 
erat ,  eorum  pro  conditione  flatus  purpura  praetexta  . 
Hinc  Lucanus  llb.  vn.  Pura  venerabitis  atcjue  cjuam 
currus  ornante  toga .  Induebantur  toga  pura  viri,  qui 
pro  aetate  ad  negotia  civilia  et  rerum  publicarum  admi- 
nistrationes  idonei  esse  existimabantur. 

p.44.  19.  charta  loquatur  anus)  Loqui  Annales  dixit 

et  Macrob.  lib.  111.  Saturn.  Sed  et  multus  exercitus  , 
oppidaque  hostium  Gallorum ,  Hispanorum  ,  Afrorum  , 
Maurorum  ,  aliarumque  gentium  ,  quas  prisci  loquun¬ 
tur  Annales  .  Et  Virg.  in  Ceiri  : 

A r ternum  Sophiae  conjunctum  carmine  nomen 
Nostra  tuum  senibus  loqueretur  pagina  seclis  . 
Senibus  autem  seclis ,  ut  Catuli,  alibi  cana  secula,  et 
Claud.  in  laud.  Serenae  ,  Antiquos  loquitur  pagina 
reges . 

p-4$>  v .  2.  valle  volutus)  Syllabarum  concursus  in  \cr~ 


64  IN  CATULLUM 

bis ,  valle  volutus  ,  mire  cursum  aquae  defluentis 
exprimit  . 

v .  2.6 .  coeperat  ad  se  se  )  Ad ,  pro  adversus  ,  co«- 
fra  . 

46.  e.  16.  barathrum  )  Hic  simpliciter  pro  voragine 
ponitur ,  erat  autem  proprie  locus  Athenis  ,  in  quem 
scelerati  dejiciebantur,  ut  apud  Lacedaemonios  in 
Ceadan  .  Muret.  Festus  :  Barathrum  Graeci  adpellant 
locum  praecipitem ,  unde  emergi  non  possit  ,  dictum 
ab  eo  quod  est  Baris  .  Unde  et  Horat.  i.  ep.  xv.  Ba¬ 
rathrum  macelli  vocat  helluonem  ,  qui  vorat  quidquid 
in  macello  prostat. 

v.  17.  Quale  ferunt  Graji)  Hercules  quum  ad  Stym» 
phalias  aves  interficiendas  ,  jussu  Eurysthei  profici¬ 
scens  ,  in  Thessaliam  venisset,  paludem  quamdam  , 
quae  ex  collectis  Penei  aquis  efficiebatur,  siccavit, 
quum,  separatis  Ossa  et  Olympo  montibus,qui  ante 
contigui  erant,  exitum  fluvio  dedisset  in  mare  :  sic- 
que  ejus  regionis  hominibus  campi  ad  Peneum  pin¬ 
guissimi  et  feracissimi  copiarn  elfecit.  Narrat  Diodo¬ 
rus  lib.  v.  tangit  etiam  Lucan .  lib.  vi. 

v.  21.  Stymphalia  monstra')  Proditum  est  Stympha- 
lidas  in  Arcadia  aves  fuisse,  quae  humana  carne  ve¬ 
scerentur,  quas  sagittis  Hercules  confecerit  . 

v ,  22.  imperio  deterioris  heri )  Eurysthei ,  Quomodo 
autem  Juno,  decepto  Jove  illud  assecuta  fuerit,  ut 
fatali  necessitate  Hercules  Eurystheo  parere  cogere¬ 
tur,  elegantissime  narrat  Agamemnon  apud  Homerum 
Iliados  lib.  xix. 

v.  24‘  Hebe)  Juventutis  dea,  Junonis  filia,  diis 
prandentibus  ex  aequo  omnibus  ministrabat. 

v.  ult.  suscitat  a  cano )  De  parvo  nepote  loquitur, 
qui  avo  natus  in  extremo  senio,  post  signatas  tabu¬ 
las,  et  institutum  haeredem  aliquem  ex  gentilibus, 
qui  proximus  erat ,  testamentum  rumpit ,  et  frustratur 
gaudium  gentilis,  qui  spe  jam  devoraverat  haeredita- 
tem ,  et  imminebat  quasi  vulturius  capiti  senis  ,  mor¬ 
temque  ejus  expectabat  expectabutque ,  ut  frueretur 
bonis .  At  natus  nepos,  ubi  tabulis  avi  nomen  intulit, 
expuncto  gentili ,  suscitat  vulturium  et  amolitur  a 
capite 

XXXIII. 

z  *  *■*  *  ^  ^ 

pfq.  v,  12.  nihil  fecisse  )  Pro  nihilo  est  bene  fecisse  • 

.  Sic  veteres  loquebantur.  Plaut.  Cistell.  Faciam  focis 
benigne  ,  et  in  Capt.  Facis  benigne . 


XXXIV. 

v.  17.  multas  per  gentes  )  Nam  Catulli  Frater  ad 
Rhoeteum  Troadis  promontorium  sepultus  fuerat  . 

v.  18.  Inferias  )  Inferiae ,  teste  Festo,  erant  sa¬ 
crificia  ,  quae  diis  manibus  inferebant  .  Svet.  in 
Calig.  c.  iv.  de  German.  De  his  intelligenda  vetus 
Inscriptio  .  IN  HOC  MONV MENTO  ITVS  ADI- 
TVS  AMBITVS  LIBERTIS  LJBERTAB  VSQVE 
MEIS  OMN1BVS  PATEAT  THVS  ET  VINVM. 

{  sic  lacunam  explet  Brissonius  )  DATO  AD  SA¬ 
CRIFICIA  FACIENDA  QYOT1ESCVNQVE  OPVS^ 
ERIT  .  Itemque  haec  alterius  Inscriptionis  Rom. 
verba:  ET  ITUM  ADITUM  AMBITUM  SACRI¬ 
FICIIQUE  FACIUNDI  CAUSA  .  Dictae  autem  In¬ 
feriae  ab  Inferis  ,  ut  Servius  lib.  x.  Aen.  Inferiae 
sunt  sacra  mortuorum  ab  Inferis  dictae  ,  vel  ab  in¬ 
ferendo ,  quod  mortuorum  umbris  inferantur,  ut 
vult  Turneb.  lib.  iv.  c.  xxu.  Constabant  autem  haec 
Sacrificia  vel  Inferiae  Liquoribus  praecipue  ac  Vi¬ 
ctimis  .  Inferiae,  quae  Liquoribus  constabant ,  apud 
Graecas  Gentes  erant  maxime  in  usu  .  Liquo¬ 
res,  erant  aqua  ,  Lac,  Vinum  ,  Sanguis  ,  et  Unguen¬ 
tum  .  Aquam  Latini  Arferiam  vel  Arferial  dixere 
teste  Fest.  Meursius  docet  Aquam  hanc  ,  si  vir  aut 
femina  e  vita  excessisset  ,  portatam  fuisse  a  mu¬ 
lieribus .  Si  vero  Juvenis  quisquam  aut  virgo,  tunc 
.  istoc  officio  puerum  genere  proximum.  De  Vino, 
quo  in  hisce  inferiis  usi  veteres  ,  Festus  vocat 
Respersum  vinum  ,  eratque  hoc  plerumque  merum  . 
Factis  et  Sanguinis  meminit  Virgii.  lib.  111»  Aeneid. 
Inferimus  tepido  spumantia  cymbia  lacte  ,  Sangui¬ 
nis  et  sacri  pateras  ,  ubi  Serv.  Sanguis  iste  sume¬ 
batur  de  animalibus  ,  quae  Manibus  defunctorum 
mactari  solita  .  ISec  pecudum  duntaxat :  sed  et  hu- 

Catullus  -  4  **  i  ,  .1  ;•.><* A 


GG  IN  CATULLUM 

mano  sanguine  Manibus  defunctorum  veteres  so¬ 
lebant  parentare  . 

p.^7*  v.  ip.  postremo . munere  )  Fuse  ac  erudite, 

ut  solet  omnia  Erudit.  Kirchmannus  lib.  in.  de  Fu- 
nerib.  Rom.  c.  v.  In  Hispania  Citeriore  monumen¬ 
tum  ejusmodi  extat 

C.  IYL.  FABIAN. 

ANN.  XIX. 

FABIA  PAVLA 
AMITA 
MYNYS 
SVPREMVM 

P- 48-  v.  3.  ave  atque  vale  )  Salve  et  vale  compositis 
solebant  inclamare:  vel  etiam  illud  V ale  ter  repetere. 
Ser  vius:  dici  mortuis  solet ,  vale ,  vale ,  vale .  Idem: 
Varro  in  libris  Logistoricis  dicit ,  ideo  mortuis  salve 
et  vale  dici:  non  quod  aut  valere  aut  salvi  esse  pos¬ 
sint:  sed  quod  ab  his  recedimus  eos  nusquam  visuri, 
Hmc  ortum  est ,  ut  etiam  maledicti  significationem 
interdum  Tale  obtineat ,  ut  Terentius  :  Taleant , 
qui  inter  nos  discidiupi  volunt,  hoc  est 9  ita  a  nobis  rece¬ 
dant ,  ut  nunquam  ad  nostrum  revertantur  aspectum . 
Ergo  cum  mortuo  dicitur  Yale,  non  Etymologia  con¬ 
sideranda  est ,  sed  consuetudo ,  quod  nullis  vale  di¬ 
cimus  ,  nisi  a  quibus  recedimus .  Soliti  autem  ad  po¬ 
stremum  V ale  plerumque  subjungere  haec  verba; 
nos  te  ordine ,  quo  natura  permiserit ,  cuncti  seque¬ 
mur .  Test.  Serv.  lib.  iij.  Aen  Vetus  Inscriptio  ;  YA¬ 
LE.  ET.  SALVE  .  ANIMA.  O.  OPPIAE .  FEL1CISS. 
NOS.  EO.  ORDINE.  QVO.  NATVRA.  PERMI¬ 
SERIT.  TE.  SEQVEMYR.  YALE.  MATER.  DVL- 
C1SSIMA.  Kirchman .  Sed  formulas  hisce  vel  iis  si¬ 
miles  saepissime  invenies  in  antiquis  lapidibus. 

XXXV. 

4*  Comini  )  Scriptum  mihi  a  Catullo  videtur 
hoc  Epigramma  in  Cominium  ,  rabulam  quemdam  de 
loro  ,  et  odiosum  accusatorem  ,  cujus  et  Cicero  et 
Ascon.  orat  pro  Curn,  meminerunt ,  et  pro  Cluent. 


NOTAE  67 

A  vito  .A  quo  quum  esset  vel  ipse  Catuli,  vel  ami¬ 
corum  ejus  aliquis  injuria  aflectus,  seu  torsitan  etiam 
accusatus  ,  hoc  Epigrammate  acerbam  ejus  et  ini¬ 
micam  bonis  omnibus  linguam  et  loquacitatem  inse¬ 
ctatus  est  . 

xxxvii. 

v.  11.  studioso  animo  venanda )  Obscurae  doctri¬ 
nae  ,  atque  eruditionis  plena,  et  ad  quae  intelligenda 
sagacissimo  ingenio  sit  opus .  Ilac  translatione  uti¬ 
tur  Cicero  1.  v.  de  Finibus  n.  liv.  Maximae  autem 
sunt  ,  primum  ,  ut  mihi  quidem  videtur ,  et  iis  quo - 
rum  nunc  in  ratione  versamur  ,  consideratio  ,  co¬ 
gnitioque  rerum  coelestium  ,  et  earum  ,  quas  a  na¬ 
tura  occultatas  ,  et  latentes  indagare  ratio  potest  . 

v.  12.  Battiadae )  Carmina  ad  exemplar  Callima¬ 
chi  elucubrata  ,  quae  te  valde  vexent  ,  et  contineant 
in  officio  . 

v.)  14.  musca )  Impudentis  et  molesti  hominis  1 1  i  e  — 
roglyphicum  musca  fuit  apud  Aegyptios,  quemadmo¬ 
dum  traditur. 

v.  18.  evitamus  amictu  )  Velut  Indici  elephanti  . 
Lucanus  1.  vi.  versu  ccvn. 

Getulus  densis  Elephas  oppressus  ah  armis 
Omne  repercussum  squallenli  missile  t^rgo 
Frangit  ,  et  haerentes  mota  cute  discutit  hastas  . 
Viscera  luta  latent  penitus  ,  citraque  cruorem  . 
Confixae  stant  'TELA  ferae  -  - 
Hebetudinem  telorum  Gellii  subsannat  ,  tum  etiam 
lacerti  debilitatem  .  Dum  haed  lego  ,  videor  cernere 
Pr  iamum  adversus  Pyrrhum  languide  insurgentem  , 
quem  divinus  Maro  ita  nobis  ob  oculos  ponit  11.  Aen. 
versu  dxliv; 

Sic  fatus  senior  ,  TELIJ Mque  imbelle  sine  ictu 
Coniecit  ,  rauco  quod  protinus  ane  repulsum , 

Et  summo  clrpei  nequidquam  umbone  pependit . 
v.  iq„  tu  dabi  supplicium  )  Terentius-  Eunucho 
Act.  1.  sc.  !. 

Et  te  ultro  accusabis  ,  et  DABIS  ei  ultro  SUP¬ 
PLICIUM  . 


DE  METR 


CATULLIANIS 

Y ersuum  genera  ,  quibus  in  Epigrammatibus  hisce 
selectis  Catullus  utitur  ,  sunt  quae  sequuntur  .  i 

Primum  locum  obtinet  Phalaecius  Hendecasyllabus  ,  qui 
coslat  e  Spondaeo  ,  Dactylo  ,  et  tribus  Trochaeis  ,  hoc 
pacto  : 

Quoi  do— no  lepi-vv  dum  no-v  vum  li-v  bellum~v 
In  prima  tamen  sede  admisit  quandoque  Trochaeum 
ct  Jambum  loco  Spondaei  *  ut  in  sequentibus  : 

Ari-v  da  modo-vv  pumi-v  ce  expo-v  litam-v 

Meas  v-esse  ali-vv  quid  pu-v  tare-v  nugas-v 
Hoc  primo  genere  versns  utitur  Catullus  scxdecies ,  vi¬ 
delicet  Carmine  1 ,  II,  IY,  V,  VI,  VII,  XI,  XII,  XIII, 
XIV  ,  XVIII ,  XIX  ,  XXI ,  XXII ,  XXIII ,  XXV  . 

Sequitur  secundo  loco  Jambicus  Trimeter,  seu  Senarius 
Acatalectus  ,  qui  constat  sex  pedibus  ,  qui  omnes  pos¬ 
sunt  esse  Jambi,  ut: 

Ait  v-fuis  v-se  na  v-vium  v-celer  v-rimus  v- 
Nonnumquam  vero  in  locis  disparibus  ,  puta  in  primo  , 
tertio  ,  quinto  admittuntur  compares  pedes  ,  veluti  Spon*- 
daeus  ,  non  autem  Choraeus  ;  quandoque  etiam  impari- 
sjllabi ,  veluti  Anapaestus  ee-Dactvlus,  Tribrachys  eev. 
At  in  locis  paribus  praeter  Jambum  ,  et  ejus  loco  Tri- 
hrachyn  ,  vix  extra  Comoediam  caeteri  pedes  recipiun¬ 
tur  .  Exempla  misti  Jambici  : 

Sella  in--  curu  r-  li  Stru—ma  No  v-nius  v-sedet  v- 

Per  Con—sula  v-lum  pe— ierat  v-Vati  v-nius  v- 
Hoc  genere  Catullus  utitur  bis  ,  nimirum  Carni.  III, 
XXIV  .  * 

Succedit  superioribus  Choriambicus,  sive  Scazon,  in 
omnibus  praecedenti  conveniens,  si  duos  ultimos  pedes 

excipias  ;  etenim  ordine  inverso  quintus  pes  semper  est 
Jambus,  ultimus  semper  Spondaeus,  ut: 

Suffe  —  nus  is  e-  te  Va  v-  re  quem  v-  probe  v-  nosti — 
Quarti  generis  est  Trochaicus  Stesichorius  ,  qui  constat 
sex  pedibus:  Choraeo,  vel  Spondaeo,  Dactylo,  Cretico 
-v-  iterum  Choraeo,  iterum  Dactylo,  postremam  Clio- 
raeo ,  ut: 

Hunc lu  —  cum  tibi -vv  dedico  -e-  conse -veroque  Pri-vr 
ape-v 

Eodem  genere  Catullus  utitur  bis  ,  videlicet  Carm.  VIII, 
IX. 


Quinti  generis  est  Choriambicus  ,  qui  constat  quinque 
pedibus  ,  nimirum  Spondaeo  ,  tribus  Choriambis  ,  et 
Pyrrichio  ,  ut: 

V entos-irrita  fer-vv-re  et  nebulas -vv-aerias-vv-sinis 
vv 

Utitur  eo  Catullus  semel,  videlicet  Carm.  XV  . 

Sexti  generis  est  Pseodo-Phalaecius  ,  qui  constat  duo¬ 
bus  Spondaeis  ,  ac  tribus  Choraeis  ,  ut: 

Ora--  mus  si—  forte-v  non  mo-v  testum  est  -v 
Utitur  eo  Catullus  semel,  quamvis  intermisceat  Hende¬ 
casyllabos,  idest  Carm.  XXVI. 

Septimi  generis  est  Pherecratius,  qui  fere  constat  Spon¬ 
daeo,  Dactylo ,  atque  iterum  Spondaeo,  ut: 

Sospi-v  tes  ope-vv  gentem— 

Bis  eo  Catullus  utitur,  scilicet  Carm.  XVII,  XXVII. 

Octavi  generis  est  Hexameter ,  cujus  notissima  stru¬ 
ctura  .  Catullus  non  raro  adhibet  Spondaeum  pro  Da¬ 
ctylo  in  quinta  sede  ,  vel  uti  : 

J\on  prius-vv  exii—  io  fla —  grantia-vv  decli—  navit— 
Catullus  bis  eo  utitur .  videlicet  Carm.  XXVIII,  XXIX» 
Noni  generis  est  Pentameter  Elegiacus  aeque  motus , 
ut: 

•  J  1  J  »  -•  r  *  ~  *  J  )  *  ; ,  j  »  l 

Sevocat- vv  a  do—  ctis-  Hortale-vv  virgini-w  bus- 
Utitur  eo  Catullus  septies  ,  vdelicet  Carm.  XXX 
XXXI  ,  XXX11  ,  XXXIH  ,  XXXIV  ,  XXXV 


xx^vn. 


In  eorum  gratiam,  quibus  C  atuUianae  ele 
ganliae  veneresque  merito  ac  jure  sapiunt 
addemus  Carmen  Elegiacum  cl.  v.  Hieronj 
mi  Fra  castori  i 


IN  OBITU 

M.  ANTONII  TURRIAN1 

VERONENSIS 

AD  J  OH  ANNEM  BAPTISTAM 

TURRI  ANUM  FRATREM 

E  I,  E  G  I  A 

Etsi  egomet  tanti  casu  perculsus  Amici 
Solamen  nostris  discuperem  lacrimis  , 

Ne  mea  perpetuo  manarent  lumina  fletu  , 

Pergeret  aut  tantus  urere  corda  dolor; 

Attamen  ,  ut  mi  animi  valuit  concedere  amaror  , 
Isthaec  inoesta  tibi  carmina  persolui  : 

Quo  fortasse  meis  consolarere  Camoenis  , 

Si  miseros  quicquam  IVhisa  levare  potest  : 

Ac  ne  tu  in  lacrimas  pauliatim  totus  abires, 
Liquitur  ut  pluvio  tacta  pruina  Noto  . 

Quandoquidem  curi  fato  te  Fratris  acerbo  ,  est 
Rumor  in  extrema  vivere  tristitia, 

Nec  jam  posse  quietis  habere,  aut  commoda  somni  $ 
Sed  cedente  die  ,  sed  redeunte  queri  : 

Moerentemque ,  vagumque,  et  turpem  fletibus  ora 


Amissum  totis  quaerere  litoribus. 

Fertur  ut  Eridiani  ripas  errasse  per  omnes 
Anxia  fraterno  funere  Lampetie  : 

Septem  quam  perhibent  somni  sine  munefe  noctes  , 
Jejunam  septem  continuasse  dies  : 

Et  quoties  longo  defessa  errore  viarum 
Umbrosi  in  ripa  concidit  Eridani , 

Reddite  vos  Phaethonta  mihi ,  clamabat  ad  undas, 

O  quaecumque  sub  hoc  flumine  Nympha  latet . 

Te  tamen,  ullius  si  cuiquam  morte  dolendum  est  , 
Justa  quidem  tanti  caussa  doloris  habet  . 

Quandoquidem  immatura  morte  tibi,  omnia  Frater 
Commoda  ,  teque  ipsum  perdidit  atque  tuos  : 

Perdidit  hei  misero  carus  tibi  Frater  ademtus  , 

Quo  tibi  non  ullus  carior  alter  erat  . 

Ille  amor  ,  ille  tuae  solamen  dulce  juventae , 

Ille  tuae  fuprat  spes  ,  columenque  domus: 

Quicum  versari  semper  ,  quicum  esse  solebas  , 
Atque  animi  arcana  dicere  consilia  : 

Unum  mirari,  atque  unum  praeponere  cunctis. 
Ambrosiae  e  cujus  effluere  ore  lepos  . 

O  nimium  miseri  nos  ,  et  genus  aerumnosum. 
Deterius  quorum  est  conditione  nihil  . 

In  nos  saevitum  est  bello  ,  quo  durius  umquam 
Vidit  nulla  aetas  ,  nec  feret  ulla  dies  , 

Servitium  tulimus  crudele  ,  et  barbara  jussa  : 
Parsque  dornos  caras  liquimus  ,  et  patriam  • 

Relliquias  ,  miserosque  absumsit  tabida  cives 
Pestis  ,  et  huc  illuc  saevit  Erinnys  adhuc  : 

Nec  sat  erat:  miseri  crudelia  funera  Cottae 
Flevimus  .  O  indigna  Cotta  premere  nece  ? 

O  Cotta  infelix  ,  quae  te  fata  impia  nobis 
Tam  subito  ante  tyos  abripuere  dies  ? 

Jam  neque  finierant  gemitus  ,  et  lumina  siccis 
Non  bene  cessarant  tristia  flere  genis  ; 

Quum  tu  Marce  cadis  ,  quum  nos  tot  tristibus  actos 
Deseris  ,  heu  ,  falsus  credulitate  tui  . 


IN  CATULLUM 


Non  hoc  vivida  nos  tua  jam  sperare  juventa  , 

Hoc  tua  non  virtus  ,  non  benefacta  dabant  ; 

Exanimem  ut  nos  te  juvenem,  nec  jam  ulla  loquenterfi 
Externa  miseri  contegeremus  humo: 

Sed  fore  ,  quem  fama  virtus  aequaret  Olympo  , 

Unus  qui  multos  instrueres  populos  . 

Qualis  ab  aerio  decurrens  monte  jugi  fons 
Communes  multis  sufficit  unus  aquas  . 

Nam  quid  ego  aut  laudes  memorem,  aut  tua  maxima  laudum 
Praemia?  quam  humano  profueris  generi? 

Aut  quam  saepe  animas  positas  jam  sedibus  Orci 
Ad  sua  Apollinea  membra  vocaris  ope? 

Vos  testes  Ticine  ,  et  qui  inter  pascua  laeta 
Medoace  antiquos  abluis  Euganeos  : 

Illo  ,  quos  ,  fama  est ,  naturae  arcana  docente  , 

Saepe  inter  Nymphas  obstupuisse  suas  : 

At  nunc  amisso  turbatis  flesse  sub  undis  , 

Inque  mare  assuetas  non  habuisse  vias  . 

Non  tamen  aut  soli  ,  nec  vos  magis  omnibus  amnes 
Indoluistis  acerbo  illius  interitu. 

111  urn  etiam  Grajae,  et  Nymphae  flevere  Latinae, 

Illum  etiam  'l  uscis  Calliopea  modis  . 

Quin  etiam  silvae,  et  montes  gemuisse  feruntur, 

Et  vos  extremi  flestis  Hyperborei  : 

Sed  mage  Benacusque  senex  ,  et  Sarca  ,  sepulti 
Qui  prope  vicinum  praetereunt  tumulum: 

Sed  magis  Ipse  Athesis,  oiim  qui  corpus  humandum 
Condendum  caram  perferet  in  patriam  , 

Ne  extra  cognatos  cineres  ,  Turrensiaque  ossa 
Illum  perpetuo  terra  aliena  tegat  . 

Tunc  vos  ,o  patrio  prognatae  Najades  amne 
Spargite  odoratis  plena  sepulcra  rosis  . 

Tempus  erit,  quum  posteritas  mirata  nepotum, 
Quantum  isti  dicent,  ah!  tribuere  Dei  . 

Atque  aliquis  monumenta  legens,  et  scripta  jacentis 
Devota  ad  mutos  serta  feret  cineres  . 

Interea  ,  o  vos-Benaco  centum  patre  Nymphae  , 


Sarcaque  ab  Alpinis  edite  verticibus  * 

Et  vos  o  Naci  rupes  ,  et  saxa  Briani  , 

Et  nemora  umbrosis  densa  cacuminibus  ; 

Ferte  aliqua  ,  o  nunc  ferte  meo  solatia  Batto, 

Et  tantam  ex  animo  demite  tristitiam  . 

Quem  neque  sancta  potest  Sophie  complexa  levare  , 
Musa  nec  assuetis  sedula  carminibus  . 

Batte  ,  tamen  vates  ,  longum  ut  quaesisset  ademptam* 
Et  longum  llesset  Thracius  Eurydicen  , 

Nullo  solatus  ,  blando  quam  carmine  ,  curas. 

Nullo  ,  quam  Sophia  ,  dicitur  .esse  magis  • 

Illi  ,  seu  Bhodopes  silvis  erraret  in  altis  , 

Sive  in  desertis  Strymonis  aggeribus  ; 

Semper  Musa  comes  ,  semper  pendebat  eburna 
Ex  humero  numeris  docta  sonare  lyra  : 

Ille  orbem  immensum  semper  spectabat  ,  et  orbis 
Ornatum  ,  puris  sidera  luminibus  , 

Et  maria  ,  et  montes  vastos ,  atque  irrequieta 
Flumina  ,  tum  quicquid  denique  terra  parit  . 
Quorum  animadvertens  certa  sub  lege  tenorem, 
Paullatirn  caram  senserat  Eurydicen 
Deleri  ,  et  tristem  mutari  in  gaudia  mentem  : 

Tantum  animos  rerum  forma  levare  potest. 

Aspice  lucentem  Lunae  Titanidis  orbem, 

Et  cum  sole  suo  quae  super  astra  micant  : 

Omnia  sunt  aeterna  ,  et  vitae  juncta  perenni: 

Quae  loca  felices  Diique  ,  animaeque  colunt  . 
Inferior  Leti  regio  est  ,  sedesque  malorum, 

In  qua  est  ,  quod  felix  intueare  ,  nihil. 

Quippe  solum  hoc  ventique,  imbresque,  et  cuncta  fatigant, 
Quaecumque  aeria  de  regione  cadunt  . 

Adde  aestusque,  hiemesque,  et  morborum  genus  omne: 

Tum  natura  aliqua  est  indiga  semper  ope  . 

Nos  porro  desideriis  mala  plurima  nostris 
Junximus  ,  o  praeceps  in  sua  damna  genus  . 

Eline  odia  ,  et  timor,  et  lites  ,  et  bella  cruenta. 

Et  via  non  uni  plurima  aperta  neci. 


IN  CATULLUM 


Vi 

Attamen  in  tantis  aerumnis  est  animi  spes 
Unica  ,  quem  melior  vita  beare  potest. 

Quippe  ,  ubi  praefulgens  ulla  virtute  reliquit 
Corporeum  ,  sedes  advolat  aetherias  , 

Semideumque  domos  ,  et  Divum  morte  carentum  • 

Hic  ,  ubi  non  aestas  ,  nec  fera  saevit  hiems  : 

IVec  dolor  ,  aut  desideria  infelicia  nostri: 

Nec  sors  partem  aliquam  ;  nec  rude  vulgus  habet: 
At  sancti  heroes  habitant  3  gens  incliyta  bello  , 
Ingenuique  novem  qui  coluere  Deas: 

Quique  pji  ,  justique  ,  Deum  praecepta  secuti  , 

Et  sancta  insignes  qui  feierunt  sophia  . 

Quos  inter  tuus  ipse  recens  a  funere  Frater 
jMiratur  coelum  ,  Coelicolumque  domos  , 
Aeternamque  diem  ,  et  felicem  ex  ordine  gentem  : 

Inter  quos  gaudet  se  quoque  dinumerans  , 

Quem  circum  illustres  animae  ,  proavique  ,  paterque 
Intentos  oculos  ore  nepotis  habent  , 

Et  pulchram  efiigiem  agnoscunt  :  miratur  et  ipse 
Egregiam  stirpem,  magnanimumque  genus: 
Agnoscitque  suos,  et  facta,  et  nomina  discit, 

Tum  quantum  si*:  adhuc  terra  habitanda  tibi, 

O  fortunatum  nimi um  ,  tristem  ante  senectam 
Carpere  iter  coeTn  cui  potuisse  datum  est  . 

Quas  sortes  ,  quos  et  scopulos  post  terga  relinquis, 
Ma  ree?  tibi  a  quanto  est  salva  carina  mari? 
Fortunate  iterum  l  tu  non  incommoda  vitae 

Passus  adhuc  ,  non  quae  plurima  habet  senium j 
Sed  dulces  inter  Musas,  et  Apollinis  artes 
Fortunata  nimi  >  vita  peracta  tibi  est  . 

I  decus  Ausoniae  ,  juvenis  ,  numeroque  Deorum 
Te  immisce  :  culta  est  jam  tibi  terra  satis. 

Illa  tuum.,  dum  sidera  erunt,  dum  flumina  current  , 
Nomen  ia  asti;a  memor  ,  et  benefacta  feret  . 


DE  VITA  ALBII 


TIBULLI 

aod  Albio  Tibullo  praenomen  fuerit ,  minus  com~ 
pertum  habemus ;  sire  id  scriptores  librarii  olim  praeter¬ 
miserint ,  sire  Poeta  nullum  gesserit;  quae  tamen  res  a 
consuetudine  Equitum  Romanorum  ,  in  quibus  ipse  nu¬ 
meratur  ,  prorsus  aliena .  Honesto  et  equestri  loco  natus 
est  in  Urbe  terrarum  domina ,  ut  perantiquae  membra¬ 
nae  testantur.  Petrus  Crinitus  et  Lilius  Gregorius  Gj- 
raldus^qui  ante  duo  saecula  Poetarum  historiam  persecuti 
sunt ,  annum  Urbis  conditae  dccxi,  quo  A.  Hirtius  et  C. 
Vibius  Pansa  Coss.  proelio  Mutinensi adrersus  Antonium 
pro  patria  occubuerant ,  Tibullo  simul  atque  Oridio  na¬ 
talem  fuisse  ,  monumentis  litterarum  tradiderunt .  Idpor- 
ro  illis  persuasit  versus  quidam  pentameter ,  quem  utri - 
usque  poetae  codices  praeferunt ,  ubi  ambo  de  sui  ortus 
tempore  verba  faciunt , 

i  Quum  cecidit  fato  Consul  uterque  pari. 

At  Josephus  Scaliger ,  qua  erat  sagacitate  ,  primum  su- 
bodoratus  est ,  hunc  versiculum  ex  Tibulli  carminibus 
tamquam  spurium  et  aliunde  sum  tum ,  ex  pungi  oportere; 
quod  ni  fiat ,  magnam  temporum  confusionem  oriri .  Cal¬ 
culum  adjecit  Janus  Douza ,  qui  Schediasmate  succida¬ 
neo  ad  Tibullum  manifesto  admodum  ostendit ,  de  arca 
Sulmonensis  Equitis  a  quodam  in  re  aliena  nimis  ofji - 


i  Tibullus  Lib.  III.,  EI.  Y. Ovidius  Lib.  IV.  TristEl.  X. 


cioso  Romani  hujus  supellectilem  auctam .  Quod  utinam 
humaniore  stilo  et  minus  obsoleto  praestitisset  bonus  ille 
Douza  ,  ut  quae  scribebat ,  et  legi ,  libentius ,  et  intelligi 
facilius  possent .  /£go  rero  argumenta  quibus  utitur,  sum- 
matim  proferre  non  gravabor .  primum  igitur ,  «zz//o  modo 
Tibullus  potuisset  Messalam  sequi  ad  bellum  Aquitani¬ 
cum ,  stipendia  merere ,  gnavi  denique  militis  vicem  fun¬ 
gi  ( ^zzod  z/?se  de  se  narrat )  i  quindecim  annos  na¬ 
tus ,  vel  etiam  aliquanto  minor:  tot  enim  fere  interce¬ 
dunt  ab  Hirtii  et  Pansae  consulatu  ad  Messalae  victo¬ 
riam  ac  triumphum  de  Gallis  ,  quem  egit  anno  Urbis 
conditae  dccxxvi,  ut  ex  vetustissimo  lapide  satis  constat . 
Deinde  Ovidius  libro  iv  Tristium ,  Elegia  x,  ubi  aetatis 
ordine  servato ,  Elegiae  Latinae  scriptores  enumerat , 
Gallo  principem  locum  tribuit ,  alterum  Tibullo  ,  £er- 
tium  Propertio  ,  szTd  ipse  postremum :  ex  quo  colligi¬ 
mus ,  Tibullum  Propertio  atque  Ovidio  natu  majorem 
fuisse ,  et  nisi  quis  inepte  cavilletur ,  Nasonem  serius  ad. 
scribendum  appulisse  animum;  quod  in  poetam  ingenio¬ 
sissimum  ,  et  versus  plurimos  nullo  negotio  fundere  soli¬ 
tum ,  minus  convenit.  Huc  pertinet  Ode  Horatii  ad  Al¬ 
bium  inscripta  2,  in  qua  Venusinus  poeta ,  sui  exemplo 
proposito  ,  Tibullum  ob  Glycerae  saevitiam  Elegos  mise¬ 
rabiles  decantantem,  et  sibi  juniorem  praeferri  dolentem 
in  amore ,  ab  animi  aegritudine  revocat ,  et  solatur.  Quod 
poema  si,  ut  ordo  carminum  ostendit ,  compositum  fuit 
ante  aliud  3  de  Augusti  Actiaca  victoria  adversus  An¬ 
tonium  et  Cleopatram  ,  quam  in  annum  conditae  Urbis 
Dccxxia  indicis  se  liquet,  inveniemus,  dummodo  com¬ 
muni  opinioni  assentiri  velimus  ,  Tibullum  annorum  vix 
duodecim  Elegiacum  poetam ,  Glycerae  amatorem ,  ety 


1  Lib.  I.  ,  Eieg.  VII. 

2  Lib.  I  Od.  XXXII L 

3  Lib.  III,  Qd.  XXXVII. 

qnod  magi?  mirabile ,  tanquam  grandaevum,  a  puella 
domo  exclusum  .  Omnibus  igitur  fucum  fecit  Ovidianus 
ille  versiculus ,  Tibullo ,  «/V  memoratus  Douza,  a  mala 

manu  adsutus .  7/ T?  docti  viri  gravibus  argumentis  liceat 
mihi  levius  quoddam  ,  neque  tamen  omnino  contemnen¬ 
dum  ,  addere  de  mea  penu  ;  ne  scilicet  ad  has  epulas  , 
quod  ajunt ,  veniam  asymbolus .  Vix  est  ut  credere  pos¬ 
sim,  Ovidium  Tubuli  i  memoriae  studiosissimum ,  quum 
animandvertisset  ,  >?<?  natalem  diem  ,  vel  saltem  annum 
cum  illo  habere  communem  ,  erat  praecipue  dili¬ 
gentia  in  rebus  vel  minimis  ,  ejusmodi  eventum  silentio 
praetermissurum  fuisse  .  eri  similius  itaque  fuerit  , 
aequalem  Horatii  Tibullum  facere  ,  id  suadente  ipsius 
Llacci  testimonio  ,  Epistola  iv.  Libri  i.  candidum 
judicem  sermonum  suorum  eum  appellare  non  dedigna¬ 
tur  .  Emunctae  vero  naris  hominem  ,  qualis  erat  Hora¬ 
tius ,  jam  octo  lustris  vivendo  exactis ,  scripta  sua  accu¬ 
ratissime  elucubrata  ,  homini  adolescenti  ,  viginti  duo¬ 
bus  annis  ipso  juniori  ,  castiganda  committere  ,  jure  ac 
merito  puduisset  .  Quibus  jactis  fundamentis  ,  alius  er¬ 
ror  convellitur ,  qui  jam  invaluit  ,  Tibullum  videlicet  in 
ipso  aetatis  flore  vita  defunctum  esse  ;  idque  propter 
auctoritatem  Domitii  Marsi  ,  qui  Romanum  hunc  Equi¬ 
tem  juvenem  ad  Elysios  migravisse  ,  in  Epitaphio  te¬ 
statur  .  Hujus  enim  testimonii  pondus  elevari  facile  po¬ 
test  :  quum  sciamus  l  ,  eos  qui  xevi.  aetatis  annum  prae¬ 
tergressi  nondum  forent  ,  ex  instituto  Servii  Tulli  junio¬ 
res  appellatos  :  qui  vero  excessissent  ,  seniores  .  Qua¬ 
propter  Sallustius  2  C.  Caesarem  triginta  sex  annos  na¬ 
tum  quum  summi  pontificatus  apicem  peteret  ,  adole¬ 
scentem  vocare  non  dubitavit  .  Quum  igitur  ex  eodem 
Marsi  Epigrammate  inlelligamus  ,  paullo  post  V irgilii 


1  A.  Gellius  Lil).  X.  N.  A.  cap.  XXVIII. 

2  In  Catilina  ,  cap  IL. 

mortem  Tibullum  virere  desiisse ,  Donatus  vero  scripse¬ 
rit  ,  V irg  ilium  natum  C.  Sentio  Saturnino  ,  Q,  Lu¬ 
cretio  V espillone  Coss .  anno  Urbis  conditae  dccxxxv  , 
sequitur  necessario  ,  si  Tibullum  ,  ut  ratio  postulat  , 
Horatio  supparem  facimus  ;  cujus  natalis  contigit  anno 
DCi. xxxix  ,  L.  Aurelio  Cotta ,  L .  Manlio  'Torquato  Coss.  ; 
eum  ultra  quadraginta  annos  vitam  produxisse  .  At  de 
istis  fortasse  plus  nimio  :  ad  reliqua  pergamus  . 

Patrimonium  ,  quod  peramplum  habuerat  ,  repente 
imminutum  deflevit  :  sive  illud  luxuria  sua  ipse  prode¬ 
gerit  ;  sive  militum  Caesarianorum  vi  et  latrocinio , 
quibus  tum  omnia  vastabantur  ,  pessumdatum  fuerit  , 
Hoc  alterum  verum  existimo  :  Horatius  enim  ,  Epistola 
superius  memorata  ,  eum  laudat  a  frugalitate  ,  quod 
opibus  recte  ac  moderate  frui  sciret  :  Non  tu  ,  inquit  , 
corpus  eras  sine  pectore  .  Dii  tibi  formam  ,  Dii  tibi 
divitias  dederuut  ,  artemque  fruendi  .  Unde  etiam  q>la - 
num  Jit  ,  'Tibullum  non  esse  decoctorem  illum  et  gurgi¬ 
tem  ,  de  quo  idem  Flaccus  Satyra  (v.  libri  i.  Non  vi¬ 
des  ,  Albi  ut  male  vivat  filius?  —  —  magnum  documen¬ 
tum  ne  patriam  rem  Perdere  quis  velit  .  Aliud  quoque 
argumentum  affertur  verae  caussae  paupertatis  Tibulli  ; 
nempe  Octavianum  Caesarem  ,  tanti  nominis  princi¬ 
pem  ,  et  de  litteratorum  laboribus  optime  meritum  ,  ad 
quem,  laudibus  ornandum  reliqui  poetae  undique  certa - 
tim  accurrebant  ,  a  Tibullo  ,  tamquam  indignum  pror¬ 
sus  omissum.  ,  et ,  quantum  in  ipso  erat ,  oblivioni  tra¬ 
ditum  :  oh  odium  ,  credo  ,  Equitis  nostri  ,  et  moero¬ 
rem  ,  quo  ,  direptis  bonis  ,  co/if  ciebatur  .  Non  ideo  ta¬ 
men  ad  summam  inopiam  redactus  est  :  sed  illi  beni¬ 
gno  semper  Copia  cornu  suppeditavit  unde  i  famem 
despicere  posset  .  Ruri  certe  vitam  agere  decrevit  ,  ubi 

remotus  a  strepitu  rerum  urbanarum  i  salubres  inter 
silvas  Epicuri  reptaret  ,  curarctquc  per  otium  quidquid 
sapiente  bonoque  maxime  dignum  foret.  AI.  Valerii 
Messalae  Corvini  ,  summi  viri  ,  triumpho  Aquitanico 
notissimi  ,  cliens  et  comes  perpetuus  J\tit  :  quem  quum 
in  Macedoniam  proficiscentem  itinere  maritimo  secutus 
esset ,  Corcyrae  pravi  morbo  correptus  decubuit .  Quum 
esset  in  amores  paullo  proclivior ,  quibus  etiam  colendis 
et  agitandis  propter  oris  elegantiam  factus  videbatur  , 
in  primis  Deliam  puellam  ,  vero  nomine  Plautiam  ,  uti 
Appulejus  2  testis  est  ,  mire  dilexit  .  Nemesin  dein¬ 
ceps  ,  libertinae  conditionis  mulierem  ,  ut  videtur  ; 
IS  e  aeram  insuper  .  Sulpiciam  quoque  ac  Cerin¬ 
thum  ,  amatorem  parem  sibi  jucundissimum  ,  carmi¬ 
nibus  celebravit  .  Aliror  autem  ,  cur  ab  Ovidio  duae 
tantum  ejus  amicae  nominentur  ,  Delia  et  Nemesis  ; 
quarum  alleram  lecto  morienlis  adslilisse  ,  manuque  il¬ 
lius  deficiente  pressam  lestetur  .  Fortasse  ( nihil  enim 
commodius  in  mentem  venit  )  sub  Lygdami  et  Neaerae 
nominibus  cuipiam  amicorum  gratificatus  est ;  non  suis9 
at  alienis  amoribus  ,  castis  tamen  et  conjugalibus  ,  in¬ 
serviens  .  Parum  libenter  se  militasse  ipse  non  semel 
significat  :  nam  et  Pacis  cultorem  se  profitetur  ,  diram - 
que  sitim  humani  sanguinis  idemtidem  abominatur  • 
Macrum  et  Horatium  poetas,  in  familiaribus  habuit  : 
etiam  T.  Valgii ,  heroico  versu  excellentis ,  honorificam 
mentionem  facit .  Ejus  autem  immaturus  obitus  Naso¬ 
nis  illustri  Epicedio  defletus  est  ,  qui  matrem  et  soro¬ 
rem  suprema  illi  pietatis  officia  persolvisse  scribit  . 
Quanti  autem  Elegiae  Tibulli  aestimandae  sint  tvel  ex 
uno  Eabio  Quintiliano  colligere  possumus  ,  qui  quum 


2.  Horatius  Epist.  IV.  ,  Lib.  I. 

5  Apologia  priore  .  ubi  alii  Planciam ,  vel  planiam , 
vel  Flaviam  legunt . 

tersum  judicet  atque  elegantem  maxime  ,  simul  ei  prin¬ 
cipatum  in  lioc  genere  carminis  facile  tribuit  .  Hora¬ 
tius  Cassio  Parmensi prceponit :  Ovidius  cultum  appel¬ 
lat  ,  ejusque  carmina  numquam  intermoritura  vaticina¬ 
tur  .  Equidem  Tibullo  suaviorem  poetam  ,  planiorem  , 
aut  magis  aptum  ad  motus  animi  pingendos  non  inve¬ 
nio  .  Sunt  quibus  Panegyricus  ad  Messalam  minus  ar¬ 
rideat  ;  nec  injuria;  voluit  enim  Auctor  in  illo  poemate 
egredi  gyrum  ingemi  sui ;  adeoque  nil  mirum  ,  si  ei 
non  successerit  • 

ALBII  TIBULLI 


EQUITIS  ROMANI 

CARM1N  A 


EX  LIBRO  I. 

ELEGIA  L 


Velle  se ,  relictis  opibus,  ruri  degere . 

Divitias  alius  fulvo  sibi  congerat  auro  , 

Et  teneat  culti  jugera  magna  soli. 

Quem  labor  assiduus  vicino  terreat  hoste, 
Martia  cui  somnos  classica  pulsa  fugent. 

Me  mea  paupertas  vitae  traducat  inerti  , 

Dum  meus  assiduo  luceat  igne  focus  . 

Ipse  seram  teneras  maturo  tempore  vites 
Rusticus  ,  et  facili  grandia  poma  manu  . 

Nec  Spes  destituat ,  sed  frugum  semper  acervos 
Praebeat,  et  pleno  pinguia  musta  lacu. 

Nam  veneror ,  seu  stipes  habet  desertus  in  agris, 
Seu  vetus  in  trivio  florea  serta  lapis . 
Tibullus .  5 


TIBULLI 


82 

Et  quoflcumque  mihi  pomum  novus  educat 
annus , 

Libatum  agricolae  ponitur  ante  deo . 

Flava  Geres,  tibi  sit  nostro  de  rure  corona 
Spicea,  quae  templi  pendfcat  ante  fores. 
Pomosisque  ruber  custos  ponatur  in  hortis , 
Terreat  ut  saeva  falce  Priapus  aves. 

Vos  quoque  felicis  quondam,  nunc  pauperis  horti 
Custodes ,  fertis  munera  vestra  ,  Lares  . 
Tunc  vitula  innumeros  lustrabat  caesa  juvencos: 

Nunc  agna  exigui  est  hostia  magna  soli. 
Agna  cadet  vobis,  quam  circum  rustica  pubes 
Clamet:  Io  messes,  et  bona  vina  date. 

Jam  modo  non  possum  contentus  vivere  parvo. 
Nec  semper  longae  deditus  esse  viae: 

Sed  Canis  aestivos  ortus  vitare  sub  umbra 
Arboris,  ad  rivos  praetereuntis  aquae. 

Nec  tamen  interdum  pudeat  tenuisse  bidentem , 
Aut  stimulo  tardos  increpuisse  boves. 

Non  agnamve  sinu  pigeat  ,  foetum  ve  capellae 
Desertum  oblita  matre  referre  domurn. 

At  vos  exiguo  pecori  furesque,  lupique, 
Parcite,  de  magno  praeda  petenda  grege  est . 
Hic  ego  pastoremque  meum  lustrare  quotannis. 
Et  placidam  soleo  spargere  lacte  Palem  . 
Adsitis,  divi,  neu  vos  e  paupere  mensa 
Dona,  nec  e  puris  spernite  fictilibus. 
Fictilia  antiquus  primum  sibi  fecit  agrestis 
Pocula,  de  facili  composuitque  luto. 

Non  ego  divitias  patrum,  fructusque  requiro 
Quos  tulit  antiquo  condita  messis  avo. 

Pa  rva  seges  satis  est :  satis  est ,  requiescere  lecto 

Si  licet,  et  solito  membra  levare  toro. 

Autj  gelidas  hibernus  aquas  quum  fuderit  Au¬ 
ster  , 

Securum  somnos  imbre  juvante  sequi  f 
Hoc  mihi  contingat,  sit  dives  jure,  furorem 
Qui  maris,  et  tristes  ferre  potest  Hyadas. 
Te  bellare  decet  terra,  Messala,  inarique, 

Ut  domus  hostiles  praeterat  exuvias. 

Hic  ego  dux  milesque  bonus .  vos  signa,  tubaeque 
Ite  procul,  cupidis  vulnera  ferte  viris. 
Ferte  et  opes,  ego  composito  securus  acervo 
Despiciam  dites,  despiciamque  fumem . 

ELEGIA  II. 

Corcyrae  mor  bo  detentus  9  cum  nequeat  se¬ 
qui  Messalam  in  expeditione  Syriaca  y  lon¬ 
ga  itinera  damnat  ,  seque  ait  morte  obita 
ad  Elysios  migraturum  . 

Ibitis  Aegeas  sine  me  ,  Messala  ,  per  undas  y 
O  utinam  memores  ipse  ,  cohorsque  mei  . 
Me  tenet  ignotis  aegrum  Phaeacia  terris . 

Abstineas  avidas,  Mors,  precor,  atra  ,  manus. 
Abstineas  ,  Mors  atra  ,  precor,  non  hic  mihi 
mater 

Quae  legat  in  moestos  ossa  perusta  sinus  : 
Non  soror  j  Assyrios  cineri  quae  dedat  odores  , 
Et  fleat  effusis  ante  sepulcra  comis: 

Delia  non  usquam,  quae  me  quam  mitteret  urbe, 
Dicitur  ante  omnes  consuluisse  deos  . 

Illa  sacras  pueri  sortes  ter  sustulit  :  illi 

Rettulit  e  triviis  omina  certa  puer  . 

Cuncta  clabant  reditus .  tamen  est  deterrita 
numquam , 

Quin  fieret  ,  nostras  respiceretque  vias  . 
Ipse  ego  solator  ,  quum  jam  mandata  dedissem 
Quaerebam  tardas  anxius  usque  moras  . 

Aut  ego  sum  caussatus  aves  ,  aut  omina  dira : 

Saturni  aut  sacram  me  tenuisse  diem  . 

O  quoties  ingressus  iter  mihi  tristia  dixi 
Offensum  in  porta  signa  dedisse  pedem! 
Nunc  ,  dea  ,  nunc  succurre  mihi  .  nam  posse 
mederi 

Picta  docet  templis  multa  tabella  tuis: 

Ut  mea  votivas  persolvens  Delia  poenas  , 

Ante  sacras  lino  tecta  fores  sedeat. 

Bisque  die  resoluta  comas  tibi  dicere  laudes 
Insignis  turba  debeat  in  Pharia . 

At  mihi  contingat  patrios  celebrare  Penates. 

Reddereque  antiquo  menstrua  thura  Lari . 
Quam  bene  Saturno  vivebant  rege,  priusquam 
Tellus  in  longas  est  patefacta  vias  ! 

Nondum  caeruleas  pinus  conteinserat  undas ^ 
Effusum  ventis  praebueratque  sinum  . 

Nec  vagus  ignotis  repetens  compendia  terris 
Presserat  externa  navita  merce  ratem  . 

Illo  non  validus  subiit  juga  tempore  taurus, 
Non  domito  fraenos  ore  momordit  equus. 
Non  domus  ulla  fores  habuit,  non  fixus  in  agris, 
Qui  regeret  certis  finibus  arva,  lapis. 

Ipsae  mella  dabant  quercus ,  ultroque  ferebant 
Obvia  securis  ubera  lactis  oves. 

Non  acies  j  non  ira  fuit,  non  bella:  nec  ensem 

Immiti  saevus  duxerat  arte  faber: 

Nunc  Jove  sub  domino  caedes  et  vulnera  semper: 

Nunc  mare,  nunc  leti  mille  repente  viae. 
Parce,  pater,  timidum  non  me  perjuria  terrent, 
Non  dicta  in  sanctos  impia  verba  Deos. 
Quod  si  fatales  jam  nunc  explevimus  annos  , 
Fac  lapis  his  scriptus  stet  super  ossa  notis  i 
Hic  jacet  immiti  consumptus  morte  Tibullus  . 

Messalam  terra  dum  sequiturque  mari  . 
Sed  me ,  nam  casto  fuerunt  haec  praemia  amanti, 
Ipsa  Venus  campos  ducet  in  Elysios. 

Hic  choreae,  cantusque  vigent,  passimque  va¬ 
gantes 

Dulce  sonant  tenui  gutture  carmen  aves . 
Fert  casiam  non  culta  seges,  totosque  per  agros 
Floret  odoratis  terra  benigna  rosis . 

At  scelerata  jacet  sedes  in  nocte  profunda 
Abdita j  quam  circum  flumina  nigra  sonant, 
Tisiphoneque  impexa  feros  pro  crinibus  angues 
Saevit:  et  huc  illuc  impia  turba  fugit. 

Tum  niger  in  porta  Serpentum  Cerberus  ore 
Stridet ,  et  aeratas  excubat  ante  fores  . 

Illic  Junonem  tentare  Ixionis  ausi 

Versantur  celeri  noxia  membra  rota . 
Porrectusque  novem  Tityus  per  jugera  terrae 
Assiduas  atro  viscere  pascit  aves. 

Tantalus  est  illic  et  circum  stagna  ;  sed  acrem 
Jam  jam  poturi  deserit  unda  sitim  . 

Et  Danai  proles,  Veneris  quod  numina  laesit, 
In  cava  lethaeas  dolia  portat  aquas. 

Illic  sit,  quicunque  meos  violavit  amores, 
Optavit  lentas  et  mihi  militias. 

At  tu  casta,  precor,  maneas,  sanctique  pudoris 
Assideat  custos  sedula  semper  anus  . 

Haec  tibi  fabellas  referat  ,  positaque  lucerna 
Deducat  plena  stamina  longa  colo. 

Ac  circa  gravibus  pensis  adfixa  puella 
Paullatim  somno  fessa  remittat  opus. 

Tunc  veniam  subito ,  ne  quisquam  nuncietante. 
Sed  videar  coelo  missus  adesse  tibi  . 

Tunc  mihi,  qualis  eris  ,  longos  turbata  capillos 
,  Obvia  festivo,  Delia,  curre  pede. 

Hoc  precor:  hunc  illum  nobis  aurora  nitentem 
Luciferum  roseis  candida  portet  equis. 

ELEGIA  III. 

Celebrat  Messalae  natalem  diem  ,  opportune' 
ad  ejus  victorias  recensendas ,  multarumque 
regionum  laudes  ecccurrens . 

Huwc  cecinere  diem  Parcae  fatalia  nentes 
Stamina,  non  ulli  dissoluenda  deo  , 

Hunc  fore  ,  Aquitanas  posset  qui  fundere 
gentes, 

Quem  tremeret  forti  milite  victus  Atur. 
Evenere,  novos  pubes  Romana  triumphos 
Vidit,  et  evinctos  brachia  capta  duces. 

At  te  victrices  lauros,  Messala,  gerentem 
Portabat  niveis  currus  eburnus  equis. 

Non  sine  me  est  tibi  partus  honos  .  Tarbella 
Pyrene 

Testis,  et  Oceani  litora  Santonici. 

Testis  Arar.,  Rhodanusque  celer,  magnusque 
Garumna  , 

Carnuti  et  flavi  caerula  lympha  Liger* 

An  te,  Cydne,  canam,  tacitis  qui  leniter  undis 
Caeruleis  placidus  per  vada  serpis  aquis  ? 
Quantus  et  aethereo  contingens  vertice  nubes 
Frigidus  intonsos  Taurus  arat  Cilicas? 

Quid  referam,  ut  volitet  crebras  intacta  per  urbes 
Alba  Palaestino  sancta  columba  Syro? 
Utque  maris  vastum  prospectet  turribus  aequor. 
Prima  ratem  ventis  credere  docta  Tyros  ?i 
Qualis  et,  arentes  quum  findit  Sirius  agros. 
Fertilis  aestiva  Nilus  abundet  aqua? 

Nile  pater,  quanam  possum  te  dicere  caussa  s 
Aut  quibus  in  terris  occuluisse  caput? 

Te  propter  nullos  tellus  tua  postulat  imbres ^ 
Arida  nec  Pluvio  supplicat  herba  Jovi  . 

Te  canit ,  atque  suum  pubes  miratur  Osirim 
Barbara ,  Memphitem  plangere  docta  bovem  * 
Primus  aratra  manu  solerti  fecit  Osiris, 

Et  teneram  ferro  sollicitavit  humum. 
Primus  inexpertae  commisit  semina  terrae, 
Pomaque  non  notis  legit  ab  arboribus. 

Hic  docuit  teneram  palis  adjungere  vitem  : 

Hic  viridem  dura  caedere  falce  comam. 

Illi  jucundos  primum  matura  sapores 
Expressa  incultis  uva  dedit  pedibus  . 

Ille  liquor  docuit/  voces  inflectere  cantu, 
Movit  et  ad  certos  nescia  membra  modos  . 
Bacchus  et  agricolae  magno  confecta  labore 
Pectora  tristitiae  dissoluenda  dedit. 

Bacchus  et  adflictis  requiem  mortalibus  adfert, 

Crura  licet  dura  compede  pulsa  sonent. 
Non  tibi  sunt  tristes  curae,  nec  vultus,  Osiri 
Sed  chorus,  et  cantus,  et  levis  aptus  Amor . 
Sed  varii  flores,  et  frons  redimita  corymbis, 
Fusa  sed  ad  teneros  Iulea  palla  pedes: 

Et  Tyriae  vestes ,  et  dulcis  tibia  cantu  , 

Et  levis  occultis  conscia  cista  sacris. 

Huc  ades  ,  et  centum  ludis  ,  Geniumque  choreis 
Concelebra,  et  multo  tempora  funde  mero. 
Illius  e  nitido  stillent  unguenta  capillo: 

Et  capite  et  collo  mollia  serta  gerat. 

Sic  venias  hodierne .  tibi  dem  thuris  honores, 
Liba  et  Mopsopio  dulcia  meile  feram. 

At  tibi  subcrescat  proles,  quae  facta  parentis 
Augeat ,  et  circa  stet  venerata  senem  . 

Nec  taceant  monumenta  viae,  quem  Tuscula 
tellus. 

Candida  quem  antiquo  detinet  alba  lare. 
Namque  opibus  congesta  tuis  hic  glarea  dura 
Sternitur:  hic  apta  jungitur  arte  sdex. 

Te  canet  agricola,  e  magna  quum  venerit  Urbe 
Serus ,  inoffensum  rettulenlque  pedem  . 

At  tu,  natalis,  multos  celebrande  per  annos, 
Candidior  semper,  candidiorque  veni. 

*  *  *  5’  /*  •  ,  v  ,  ,  . x  V i 

ELEGIA  IV 

Ad  bellum  iturus  militiam  detestatur , 
et  pacis  otia  laudat  . 

Quis  fuit  horrendos  primus  qui  protulit  enses? 
Quam  ferus,  et  vere  ferreus  ille  fuit! 

Tunc  caedes  hominum  generi,  tunc  proelia  nata: 

Tunc  brevior  dirae  mortis  aperta  via  est . 
At  mhll  ille  miser  meruit  :  nos  ad  mala  nostra 
Vertimus >  in  saevas  quod  dedit  ille  feras. 
Divitis  hoc  vitium  est  auri:  nec  bella  fuerunt , 
Faginus  adstabat  quum  scyphus  ante  dapes. 
Non  arces,  non  vallus  erat;  somnumque  petebat 
Securus  varias  dux  gregis  inter  oves. 

Tunc  mihi  vita  foret,  vulgi  nec  tristia  nossem 
Arma ,  nec  audissem  corde  micante  tubam  • 
Nunc  ad  bella  trahor:  et  jam  quis  forsitan  hostis 
Haesura  in  nostro  tela  gerit  latere  . 

Sed  patrii  servate  Lares:  aluistis  et  idem  , 
Cursarem  vestros  quum  tener  ante  pedes  . 
Neu  pudeat  prisco  vos  esse  e  stipite  factos  : 

Sic  veteris  sedes  incoluistis  avi. 

Tunc  melius  tenuere  fidem  ,,  quum  paupere  cultu 
Stabat  in  exigua  ligneus  aede  deus. 

Hic  placatus  erat ,  seu  quis  libaverat  uvam  , 
Seu  dederat  sanctae  spicea  serta  comae . 
Atque  aliquis  voti  compos  liba  ipse  ferebat  , 
Postque  comes  purum  filia  parva  favum  . 
At  nobis  aerata ^  Lares,  depellite  tela: 

Hostia  erit  plena  rustica  porcus  ara. 

Hanc  pura  cum  veste  sequar  ^  myrtoque  canistra 
Vincta  geram,  myrto  vinctus  et  ipse  caput. 
Sic  placeam  vobis  .  alius  sit  fortis  in  armis  , 
Sternat  et  adversos  Marte  favente  duces  . 
Ut  mihi  potanti  possit  sua  dicere  facta 
Miles,  et  in  mensa  pingere  castra  mero  . 
Quis  furor  est  atram  bellis  arcessere  mortem  ? 
Imminet j  et  tacito  clam  venit  illa  pede. 

Non  seges  est  infra ,  non  vinea  culta;  sed  audax 
Cerberus,  at  Stygiae  navita  turpis  aquae. 
Illic  exesisque  genis,  ustoque  capillo 
Errat  ad  obscuros  pallida  turba  lacus, 
Quam  potius  laudandus  hic  est,  quem  prole 
parata 

Occupat  in  parva  pigra  senecta  casa  ! 

Ipse  suas  sectatur  oves,  at  filius  agnos; 

Et  calidam  fesso  comparat  uxor  aquam  . 

Sic  ego  sim,  liceatque  caput  candescere  canis. 
Temporis  et  prisci  facta  referre  senem . 
Interea  Pax  arva  colat.  Pax  candida  primum 
Duxit  araturos  sub  juga  curva  boves. 

Pax  aluit  vites,  et  succos  condidit  uvae, 
Funderet  ut  nato  testa  paterna  merum  . 
Pace  bidens  ,  vomerque  nitent:  at  tristia  duri 
Militis  in  tenebris  occupat  arma  situs  . 

At  nobis,  Pax  alma,  veni  ,  spicamque  teneto: 
Perpluat  et  pomis  candidus  ante  sinus  . 

EX  LIBRO  II. 

ELEGIA  I. 


Sacrum  amb arvale  .  Ruris  3  ac  deorum  rura 

colentium  laudes  . 

(Quisquis  ades  ,  faveas  :  fruges  lustramus  et 
agros  3 

Ritus  ut  a  prisco  traditus  exstat  avo. 
Bacche  veni ,  dulcisque  tuis  e  cornibus  uva 
Pendeat :  et  spicis  tempora  cinge  Geres . 
Luce  sacra  requiescat  humus,  requiescat  arator; 

Et  grave  suspenso  vomere  cesset  opus  . 
Solvite  vincla  jugis :  nunc  ad  praesepia  debent 
Plena  coronato  stare  boyes  capite  . 

Omnia  sint  operata  Deo ;  non  audeat  ulla 
Lanificam  pensis  imposuisse  manum. 

Casta  placent  superis:  pura  cum  veste  venite., 
Et  manibus  puris  sumite  fontis  aquam. 

Cernite,  fulgentes  ut  eat  sacer  agnus  ad  aras, 
Vinctaque  post  olea  candida  turba  comas. 

Di  patrii ,  purgamus  agros ,  purgamus  agrestes: 
Vos  mala  de  nostris  pellite  limitibus. 

Neu  seges  eludat  tnessem  fallacibus  herbis  , 
Neu  timeat  celeres  segnior  agna  lupos  . 

Tunc  nitidus  plenis  confisus  rusticus  agris 
Inserat  ardenti  "randia  lmna  foco . 

\>J  o  o 

Turbaque  vernarum,  saturi  bona  signa  coloni. 
Ludet,  et  ex  virgis  exstruet  ante  casas. 

Eventura  precor.  Viden’  ut  felicibus  extis 
Significet  placidos  nuntia  fibra  deos? 

Nunc  mihi  fumosos  veteris  proferte  Falernos 
Consulis  :  et  Chio  solvite  vincla  cado  . 

Vina  diem  celebrent,  non  festa  luce  madere 
Est  rubor,  errantes  et  male  ferre  pedes. 

Sed  bene  Messalam  sua  quisque  ad  pocula  dicat, 
Nomen  et  absentis  singula  verba  sonent . 

Gentis  Aquitanae  celeber  Messala  triumphis  , 
Et  magna  intonsis  gloria  victor  avis, 

Huc  ades,  adspiraque  mihi ,  dum  carmine  nostro 
Redditur  Agricolis  gratia  Coelitibus. 

Rura  cano,  rurisque  deos,  his  vita  magistris 
Desuevit  querna  pellere  glande  famem  . 

Illi  compositis  primum  docuere  tigillis 
Exiguam  viridi  fronde  operire  casam  : 

Illi  etiam  tauros  primum  docuisse  feruntur 
Servilium,  et  plaustro  supposuisse  rotam. 

Tunc  victus  abiere  feri;  tunc  insita  pomus; 
Tunc  bibit  irriguas  fertilis  hortus  aquas  . 

Aurea  tunc  pressos  pedibus  dedit  uva  liquores: 
Mixta  que  securo  sobria  lympha  mero  est  • 

Rura  ferunt  messes,  calidi  quum  sideris  aestu 
Deponit  lia  vas  annua  terra  comas  . 

Rure  levis  verno  flores  apis  ingerit  alveo, 
Compleat  ut  dulci  sedula  meile  favos  . 

Agricola  assiduo  primum  satiatus  aratro  , 
Cantavit  certo  rustica  verba  pede  . 

Et  satur  arenti  primum  est  modulatus  avena 
Carmen ,  ut  ornatos  diceret  ante  deos . 

Agricola  et  minio  suffusus,  Bacche,  rubenti 
Primus  inexperta  duxit  ab  arte  choros. 

Huic  datus  a  pleno  memorabile  munus  ovili 
Dux  pecoris  hircus,  duxerat  hircus  oves  . 

Rure  puer  verno  primam  de  flore  coronam 
Fecit,  et  antiquis  imposuit  Laribus. 

Rure  etiam  teneris  curam  exhibitura  puellis 
Molle  gerit  tergo  lucida  vellus  Ovis  . 

Hinc  et  femineus  labor  est,  hinc  pensa  ,  coi  usque, 
Fusus  et  apposito  pollice  versat  opus  . 

Atque  aliqua  assiduae  textrix  operata  Minervae 
Cantat,  et  appulso  tela  sonat  latere. 

Ipse  interque  greges ,  interque  armenta  Cupido 
Natus,  et  indomitas  dicitur  inter  equas. 

Illic  indocto  primum  se  exercuit  arcu. 

Hei  mihi,  quam  doctas  nunc  habet  ille  manus! 

Sancte  veni  dapibus  festis;  sed  pone  sagittas, 
Et  procul  ardentes  hinc  procul  abde  faces. 

Vos  celebrem  cantate  deum  ,  pecorique  vocate 
Voce :  palam  pecori ,  clam  sibi  quisque  vocet. 

Aut  etiam  sibi  quisque  palarn .  nam  turba  jocosa 
Obstrepit,  et  Phrygio  tibia  curva  sono. 

Ludite  ,  jarn  Nox  jungit  equos  ,  currumque 
.  sequuntur 

Matris  lascivo  sidere  fulva  choro. 

Postque  venit  tacitus  fuscis  circumdatus  alis 
Somnus,  et  incerto  somnia  nigra  pede. 

ELEGIA  II. 

Cerinthi  amici  sui  diem  natalem  celebrat . 

Dicamus  bona  verba,  venit  Natalis,  ad  aras. 

Quisquis  ades,  lingua  vir,  mulierque  fave. 
Urantur  pia  thura  focis,  urantur  odores  . 

Quos  tener  e  terra  divite  rnittit  Arabs  . 

Ipse  suos  Genius  adsit  visurus  honores 
Cui  decorent  sanctas  mollia  serta  comas. 
Illius  puro  destillent  tempora  nardo: 

Atque  satur  libo  sit,  madeatque  mero  . 
Adnuat  et,  Cerinthe  ,  tibi  quodcumque  rogabis. 

En  age  ,  quid  cessas  ?  adimet  ille ;  roga  . 
Auguror,  uxoris  fidos  optabis  amores, 

Jam  reor  hoc  ipsos  edidicisse  deos  . 

Nec  tibi  malueris  totum  quaecumque  per  orbem 
Fortis  arat  valido  rusticus  arva  bove  . 

Nec  tibi  gemmarum  quidquid  felicibus  Indis 
Nascitur  ,  Eoi  qua  maris  unda  rubet  . 

Vota  cadunt.  Viden’ut  trepidantibus  advolet 
alis  , 

Flavaque  conjugio  vincula  portet  Amor? 
Vincula  quae  maneant  semper,  dum  tarda  se¬ 
nectus 

Inducat  rugas,  inficiatque  comas. 

Htc  venias  Natalis  avi  ,  prolemque  ministres: 
Ludat  et  ante  tuos  turba  novella  pedes. 

Messalino  M.  Valeri  Corvini  Messalae  filio 
in  collegium  Quindecim  virorum  cooptato , 
laudat  oracula  Sibyllarum ,  Phoebique  patro¬ 
cinium  precatur  . 

Phoebe  fave;  novus  ingreditur  tua  templa  sa¬ 
cerdos  ; 

Huc  age  cum  cithara,  carminibusque  veni, 

Nunc  te  vocales  impellere  pollice  chordas, 
Nunc  precor  ad  laudes  flectere  verba  meas* 

Ipse  triumphali  devinctus  tempora  lauro  , 
Dum  cumulant  aras,  ad  tua  sacra  veni. 

Sed  nitidus, pulcherque  veni,  nunc  indue  vestem 
Sepositam,  longas  nunc  bene  pecte  comas. 

Qualem  te  memorant,  Saturno  rege  fugato., 
Victori  laudes  concinuisse  Jovi  . 

Tu  procul  eventura  vides:  tibi  deditus  augur 
Scit  bene  quid  fati  provida  cantet  avis  . 

Tuque  regis  sortes :  per  te  praesentit  haruspex  , 
Lubrica  signavit  quum  deus  exta  notis  . 

Te  duce  Romanos  nuraquam  frustrata  Sibylla  est, 
Abdita  quae  senis  fala  canit  pedibus  . 

Phoebe  sacras  Messalinum  sine  tangere  chartas 
Vatis:  et  ipse,  precor ,  quid  canat  illa ,  doce. 

Haec  dedit  Aeneae  sortes, postquam  ille  parentem 
Dicitur  ,  et  raptos  sustinuisse  Lares  : 

Nec  fore  credebat  Romam,  quum  moestus  ab  alto 
Illion  ,  ardentes  respiceretque  deos. 

Romulus  Aeternae  nondum  formaverat  Urbis 
Moenia ,  consorti  non  habitanda  Remo  • 

Sed  tunc  pascebant  herbosa  Palatia  vaccae  3 
Et  stabant  humiles  in  Jovis  arce  casae  . 
Lacte  madens  illic  suberat  Pan  ilicis  umbrae, 
Et  facta  agresti  lignea  falce  Pales  . 
Pendebatque  vagi  pastoris  in  arbore  votum 
Garrula  silvestri  fistula  sacra  deo  : 

Fistula,  cui  semper  decrescit  arundinis  ordo: 

Nam  calamus  cera  jungitur  usque  minor  • 
At  qua  Velabri  regio  patet,  ire  solebat 
Exiguus  pulsa  per  vada  linter  aqua  . 
Impiger  Aeneas  volitantis  frater  Amoris, 

Troia  qui  profugis  sacra  vehis  ratibus, 

Jam  tibi  Laurentes  adsignat  Juppiter  agros  : 

Jam  vocat  errantes  hospita  terra  Lares  . 
Illic  sanctus  eris,  quum  te  veneranda  Numici 
Unda  deum  coelo  miserit  Indigetem  . 

Ecce  super  fessas  volitat  Victoria  puppes. 

Tandem  ad  Trojanos  diva  superba  venit . 
Ecce  mihi  lucent  Rutulis  incendia  castris  . 

Jam  tibi  praedico,  barbare  Turne,  necem. 
Ante  oculos  Laurens  castrum,  murusque  Lavini 
est  , 

Albaque  ab  Ascanio  condita  Longa  duce  . 
Te  quoque  jam  video ,  Marti  placitura  sacerdos 
Ilia  ,  Vestales  deseruisse  focos  : 

Carpite  nunc,  tauri,  de  septem  montibus  herbas, 
Dum  licet:  hic  magnae  jam  locus  Urbis  erit. 
Roma,  tuum  nomen  terris  fatale  regendis 
Qua  sua  de  coelo  prospicit  arva  Ceres  : 
Quaque  patent  ortus ,  et  qua  fluitantibus  undis 
Solis  anhelantes  abluit  amnis  equos. 

Troja  quidem  tum  se  mirabitur,  et  sibi  dicet 

Vos  berie  tam  longa  consuluisse  via  . 

Vera  cano  .  sic  usque  sacras  innoxia  laurus 
Vescar,  et  aeternum  sit  mihi  virginitas. 

U 

Haec  cecinit  vates,  et  te  sibi  ,  Phoebe,  vocavit, 
Jactavit  fusa  sed  caput  ante  coma  . 
Quidquid  Amalthea ,  quidquid  Mermessia  dixit, 
Herophile  Phoebo  grata  quod  admonuit  : 
Quasque  Albuna  sacras  Tiberis  per  flumina  sortes 
Portarit,  sicco  perlueritqtie  sinu; 

Hae  fore  dixerunt  belli  mala  sijma  cometen. 
Multus  ut  in  terras  deplueretque  lapis: 
Atque  tubas ,  atque  arma  ferunt  crepitantia 
coelo  • 

Audita,  et  lucos  praecinuisse  fugam. 

Ipsum  etiam  Solem  defectum  lumine  vidit 
Jungere  pallentes  nubilas  annus  equos. 

Et  simulacra  deum  lacrimas  fudisse  tepentes, 
Fataque  vocales  praemonuisse  boves. 

Haec  fuerint  oiim  .  Sed  tu,  jam  mitis.,  Apollo 
Prodigia  indomitis  merge  sub  aequoribus  . 

Et  succensa  sacris  crepitet  bene  laurea  flammis; 

Omine  quo  felix,  et  Sacer  annus  erit. 
Laurus  io  bona  signa  dedit:  gaudete  coloni: 

Distendet  spicis  horrea  plena  Ceres  , 

Oblitus  et  musto  feriet  pede  rusticus  uvas, 
Dolia  dum,  magni  deficiantque  lacus. 

At  madidus  Baccho  sua  festa  Palilia  pastor 
Concinet,  a  stabulis  tunc  procul  este  lupi. 
Ille  levis  stipulae  sdlennes'  potus  acervos 
Accendet,  flammas  transilietque  sacras. 

Et  foetus  matrona  dabit,  natusque  parenti 
Tibullus  .  6 

Oscula  comprensis  auribus  eripiet  • 

Nec  taedebit  avum  parvo  advigilare  nepoti , 
Balbaque  cum  puero  dicere  verba  senem. 
Tunc  operata  deo  pubes  discumbet  in  herba, 
Arboris  antiquae  qua  levis  umbra  cadit. 
Aut  e  veste  sua  tendent  umbracula  sertis 
Vincta:  coronatus  stabit  et  ante  calix. 

At  sibi  quisque  dapes,  et  festas  exstruet  alte 
Cespitibus  mensas ,  cespitibusque  torum . 
Ingeret  hic  potus  juvenis  maledicta  puellae, 
Postmodo  quae  votis  irrita  facta  velit. 

Nam  ferus  ille  suae  plorabit  sobrius  idem  , 

Et  se  jurabit  mente  fuisse  mala  . 

Pace  tua,  pereant  arcus,  pereantque  sagittae, 
Phoebe  :  modo  in  terris  erret  inermis  Amor  . 
Acer  amor,  fractas  utinarn  tua  tela  sagittas, 

Si  licit,  extinctas  aspiciamque  faces, 

Ut  Messalinum  celebrem ,  quum  praemia  belli 
Ante  suos  currus  oppida  victa  feret . 

Ipse  gerens  lauros,  lauro  devinctus  agresti 
Miles  io  magna  voce  triumphe  canam  . 
Tunc  Messala  meus  pia  det  spectacula  turbae, 
Et  plaudat  curru  praetereunte  pater. 
Adnue :  sic  tibi  sint  intonsi,  Phoebe,  capilli: 
Sic  tua  perpetuo  sit  tibi  casta  soror  . 

Festis  Matronalibus  Musas  rogat ,  ut  ad  Ne - 
ceram  j,  puellam  speratam ,  perjerant  volu - 
men  carminum  suorum  . 


]VJartis  Romani  festae  venere  Kalendae. 

Exoriens  nostris  hic  fuit  annus  avis. 

Et  vaga  nunc  certa  discurrunt  undique  pompa 
Perque  vias  urbis  munera  ,  perque  domos  . 
Dicite  Pierides,  quonam  donetur  honore 
Seu  mea,  seu  fallor,  cara  Neaera  tamen. 
Carminibus  sponsae,  pretio  capiuntur  avarae. 

Gaudeat,  ut  digna  est,  versibus  ilia  meis. 
Lutea  sed  niveum  involvat  membrana  libellum. 
Pumex  et  canas  tondeat  ante  comas : 
Summaque  praetexat  tenuis  fastigia  chartae. 
Indicet  ut  nomen  littera  facta  meum  . 

Atque  inter  geminas  pingantur  cornua  frontes* 
Sic  etenim  comtum  mittere  oportet  opus. 

Per  vos  auctores  hujus  mihi  carminis  oro, 
Castaliamque  umbram  ,  Pieriosque  lacus  ; 

Ite  domum,  cultumque  illi  donate  libellum’, 
Sicut  erit:  nullus  defluat  inde  color  ; 

Illa  mihi  referet,  si  nostri  mutua  cura  est. 
An  minor  ,  an  toto  pectore  deciderim  . 

Sed  primum  nympham  longa  donate  salute , 
Atque  haec  submisso  dicite  verba  ,  sono : 

Haec  tibi  vir  quondam,  nunc  frater,  casta  Ne¬ 
aera  , 

Mittit,  et  accipias  munera  parva,  rogat. 

Teque  suis  jurat  caram  magis  esse  medullis  : 
Sive  sibi  conjux,  sive  futura  soror. 

Sed  potius  conjux  .  hujus  spem  nominis  ill 
Auferet  exstincto  pallida  Ditis  aqua . 

ELEGIA  II. 

Necerae  conjugio  fraudatus  mortem  optat, ,  et 
quomodo  condi  sepulcro  velit ,  declarat . 

Ferreos  ille  fuit  qui  tantum  ferre  dolorem, 
Vivere  et  erepta  conjuge  qui  potuit. 

Non  ego  firmus  in  hoc;  non  haec  patientia 
nostro  • 

Ingenio,  frangit  fortia  corda  dolor. 

Haec  mihi  vera  loqui  pudor  est,  vitaeque  fateri 
Tot  mala  perpessae  taedia  nota  meae. 

Ergo  quum  tenuem  fuero  mutatus  in  umbram  s 
Gandidaque  ossa  super  nigra  favilla  teget. 

Ante  meum  veniat  longos  incomta  capillos  , 
Et  fleat  ante  meum  moesta  Neaera  rogum  • 
Sed  veniat  carae  matris  comitata  dolore. 

Moereat  haec  genero,  moereat  illa  viro. 
Praefatae  ante  meos  manes  ,  animamque  pre¬ 
catae  , 

Perfusaeque  pias  ante  liquore  manus : 

Pars  quae  sola  mei  superabit  corporis,  ossa 
Incinctae  nigra  candida  veste  legant  . 

Et  primum  annoso  spargant  collecta  Lyaeo  , 
Mox  etiam  niveo  fundere  lacte  parent. 
Post  haec  carbaseis  humorem  tollere  velis  , 
Atque  in  marmorea  ponere  sicca  domo  . 
Illuc  quas  mittit  pinguis  Panchaia  merces  , 
Eoique  Arabes  ,  dives  et  Assyria  , 

Et  nostri  memores  lacrimae  fundantur  eodem . 

Sic  ego  componi  versus  in  ossa  velim  . 

Sed  tristem  mortis  demonstret  littera  caussam , 
Atque  haec  in  celebri  carmina  fronte  notet; 
Lygdamus  hic  situs  est .  dolor  huic  ,  et  cura 
Ne  cerae 

Conjugis  ereptae  ,  caussa  perire  fuit  . 

ELEGIA  III. 

Unice  se  Necerae  conjugium  optavisse, 

sed  frustra  . 

Quin  prodest  coelum  votis  implesse,  Neaera? 

Blandaque  cum  multa  thura  dedisse  prece? 
Non  ut  marmorei  prodirem  e  limine  tecti 
Insignis  clara,  conspicuusque  domo  ; 

Aut  ut  multa  mei  renovarent  jugera  tauri. 

Et  magnas  messes  terra  benigna  claret : 

Sed  tecum  ut  longae  sociarem  gaudia  vitae, 
Inque  tuo  caderet  nostra  senecta  sinu . 
Tunc,  quum  praemensae  defunctus  tempora  lucis 
Nudus  Lethaea  cogeret  ire  rate. 

Nam  grave  quid  prodest  pondus  mihi  divitis 
auri  ? 

Arvaque  si  findant  pinguia  mille  boves? 
Quidve  domus  prodest  Phrygiis  innixa  columnis, 
Taenare  sive  tuis  ,  sive  Caryste  tuis  ? 

Et  nemora  in  domibus  sacros  imitantia  lucus. 
Aurataeque  trabes,  marmoreumque  solum? 
Quidve  in  Erythraeo  legitur  quaelittore  concha, 
Tinctaque  Sidonio  murice  lana  juvat  ? 

Et  quae  praeterea  populus  miratur?  in  illis 
Invidia  est:  falso  plurima  vulgus  amat. 
Non  opibus  mentes  hominum  curaeque  levantur. 

Nam  fortuna  sua  tempora  lege  regit . 

Sit  mihi  paupertas  tecum  jucunda,  Neaera. 

At  sine  te,  regum  munera  nulla  volo. 

O  niveam ,  quae  te  poterit  mihi  reddere,  lucem! 

O  mihi  felicem  terque  quaterque  diem  ! 

At  si  pro  dulci  reditu  quaecunque  voventur, 
Audiat  aversa  non  meus  aure  Deus  : 

Nec  me  regna  juvent,  nec  Lydius  aurifer  amnis. 
Nec  quas  terrarum  sustinet  orbis  opes  . 
Haec  alii  cupiant:  liceat  mihi  paupere  cultu 
Securo  cara  conjuge  posse  frui . 

Adsis,  et  timidis  faveas,  Saturnia  ,  votis, 

Et  faveas  concha  Cypria  vecta  tua  . 

Aut  si  fata  negant  reditum ,  tristesque  sorores 

Stamina  quae  ducunt,  quaeque  futura  neunt : 
Me  vocet  in  vastos  amnes  ,  nigram  que  paludem 
Dives  in  ignava  luridus  Orcus  aqua. 

ELEGIA  IV. 

jfpollinem  se  in  somnis  admonuisse  de  Necer  a  e 
sponsae  suae  perfidia  3  ejusdemque  sibi  con¬ 
ciliandae  ratione  . 

'  .  V  '  . 

Di  meliora  ferant  ,  nec  sint  insomnia  vera  , 
Quae  tulit  extrema  pessima  nocte  quies. 

Ite  procul,  vanum,  falsumque  avertite  visum. 

Desinite  in  vobis  quaerere  velle  fidem  . 

Divi  vera  monent,  venturae  nuntia  sortis 
Vera  monent  Tuscis  exta  probata  viris. 
Somnia  fallaci  ludunt  temeraria  nocte, 

Et  pavidas  mentes  falsa  timere  jubent. 

Et  vanum  ventura  hominum  genus  omina  noctis 
Farre  pio  placant,  et  saliente  sale. 

Et  tamen,  utcumque  est,  sive  illi  vera  moneri, 
Mendaci  somno  credere  sive  volent: 

Efficiat  vanos  noctis  Lucina  timores  , 

Et  frustra  immeritum  praetimuisse  veliti 
Si  mea  nec  turpi  mens  est  obnoxia  facto , 

Nec  laesit  magnos  impia  lingua  Deos. 

Jam  mox  aetherium  nigris  emensa  quadrigis 
Mundum,  caeruleo  laverat  amne  rotas: 

Nec  me  sopierat  menti  Deus  utilis  aegrae 
Somnus:  sollicitas  deficit  ante  domos. 
Tandem  quum  summo  Phoebus  prospexit  ab  ortu? 
Pressit  languentis  lumina  sera  quies. 


Jo/f  TIBULLI 

Hic  juvenis  casta  redimitus  tempora  lauro 
Est  visus  nostra  ponere  sede  pedem. 

Non  illo  quidquam  formosius  ulla  priorum 
Aetas,  humanum  nec  videt  illud  opus. 

Intonsi  crines  longa  cervice  fluebant: 

Stillabat  Syrio  myrea  rore  corna. 

Gandor  erat,  qualem  praefert  Latonia  Luna  , 
-  Et  color  in  niveo  corpore  purpureus  : 

Ut  juveni  primum  virgo  deducta  marito 
Inficitur  teneras  ore  rubente  cenas: 

Ut. quum  contexunt  a m acanthis  alba  puellae 
Lilia,  et  autumno  candida  mala  rubent. 

Ima  videbatur  talis  inludere  palla; 

Namque  haec  in  nitido  corpore  vestis  erat. 

Artis  opus  rarae  fulgens  testudine  et  auro 
Pendebat  laeva  garrula  parte  lyra  . 

Hanc  primum  veniens  plectro  modulatus  eburno 
Felices  cantus  ore  sonante  dedit  . 

Sed  postquam  fuerant  digiti  cum  voce  locuti  * 
Edidit  haec  tristi  dulcia  verba  modo: 

Salve  cura  Deum  ,  casto  nam  rite  poetae 
Phoebusque  et  Bacchus  ,  Pieridesque  favent . 

Sed  proles  Semeles  Bacchus,  doctaeque  sorores 
Dicere  non  norunt,  quid  ferat  hora  sequens. 

At  mihi  fatorum  leges,  aevique  fui  uri 
Eventura  pater  posse  videre  dedit  . 

Quare  ego  quae  dico  non  fallax,  accipe,  Vates; 
Quodque  Deus  vero  Cynthius  ore  ferat. 

Tantum  cara  tibi,  quantum  nec  filia  matri, 
Quantum  nec  timido  casta  puella  viro; 

j?ro  qua  sollicitas  coelestia  numina  votis. 
Quae  tibi  securos  non  sinit  ire  dies  : 

Et  quum  te  fusco  somnus  velavit  amictu, 
Vanum  nocturnis  fallit  imaginibus  : 
Carminibus  celebrata  tuis  formosa  Neaera 
Alterius  mavult  esse  puella  viri  . 

Diversasque  suas  agitat  mens  impia  curas  , 

Nec  gaudet  casta  nupta  Neaera  domo  . 

Ab  crudele  genus,  nec  fidum  femina  nomen! 

Ah  pereat,  didicit  fallere  si  qua  virum  . 

Sed  flecti  poterii:  mens  est  mutabilis  illis. 

Tu  modo  cum  multa  brachia  tende  prece. 
Improba  spes  docuit  validos  tenta  re  labores: 

Improba  spes  docuit  verbera  saeva  pati. 

Me  quondam  Admeti  niveas  pavisse  juvencas 
Non  est  in  vanum  fabula  ficta  jocum  . 
Tunc  ego  nec  cithara  poteram  gaudere  sonora. 

Nec  similes  chordis  reddere  voce  sonos  : 
Sed  perlucenti  cantus  meditabar  avena , 

Ille  ego  Latonae  filius  atque  Jovis  . 

Ergo  ne  dubita  blandas  adhibere  querelas: 

Vincuntur  molli  pectora  dura  prece  . 

Quod  si  vera  canunt  sacris  oracula  templis  „ 
Haec  illi  nostro  nomine  dicta  refer  : 

Hoc  tibi  conjugium  promittit  Delius  ipse. 

Felix  hoc :  alium  desine  velle  virum . 

Dixit,  et  ignavus  defluxit  pectore  somnus. 

Ah  ego  non  possum  tanta  videre  mala  . 

Nec  tibi  crediderim  votis  contraria  vota  , 

Nec  tantum  crimen  pectore  inesse  tuo. 
Nam  te  nec  vasti  genuerunt  aequora  Ponti , 
Nec  flammam  volvens  ore  Chimaera  fero  : 
Nec  canis  anguinea  redimitus  terga  caterva  , 
Cui  tres  sunt  linguae,  tergeminumque  caput : 

Scyllaque  virgineam  canibus  succincta  figuram: 

Nec  te  conceptam  saeva  leaena  tulit: 
Barbara  nec  Scythiae  tellus,  horrenda  ve  Syrtis: 

Sed  culta  et  duris  non  habitanda  domus, 
Et  longe  ante  alias  omnes  mitissima  mater, 
Isque  pater  ,  quo  non  alter  amabilior  . 

Haec  Deus  in  melius  crudelia  somnia  vertat ^ 
Et  jubeat  tepidos  irrita  ferre  Notos  . 

ELEGIA  V. 

Aci  amicos  in  thermis  Etruscis  commorantes  ^ 

\ 

ut  pro  ipsius  valetudine  vota  suscipiant. 

Vos  tenet,  Etruscis  manat  quae  fontibus  unda, 
Unda  sub  aestivum  non  adeunda  canem. 
Nunc  autem  sacris  Bajarum  proxima  lymphis. 
Quum  se  purpureo  vere  remittit  hiemis  . 

At  mihi  Persephone  nigram  denuntiat  horam . 

Immerito  juveni  parce  nocere,  dea. 

Non  ego  lentavi  nulli  temeranda  virorum 
Audax  laudandae  sacra  docere  deae  . 

Nec  mea  mortiferis  infecit  pocula  succis 
Dextera,  nec  cuiquam  tetra  venena  dedit. 
Nec  nos  sacrilegos  templis  admovimus  ignes  : 

Nec  cor  sollicitant  facta  nefanda  meum  . 
Nec  nos  insana  med itantes  jurgia  mente 
Impia  in  adversos  solvimus  ora  Deos. 

Et  nondum  cani  nigros  laesere  capillos , 

Nec  venit  tardo  curva  senecta  pede  . 
Natalem  nostri  primum  videre  parentes 
Quum  cecidit  fato  consul  uterque  pari . 

Quid  fraudare  juvat  vitem  crescentibus  uvis  ? 

Et  modo  nata  mala  vellere  poma  manu  ? 
Parcite ,  pallentes  undas  quicumque  tenetis , 
Duraque  sortiti  tertia  regna  dei  . 

Ely  sios  olim  liceat  cognoscere  campos  , 
Letheamque  ratem,  Cimmeriosque  lacus, 
Quum  mea  rugosa  pallebunt  ora  senecta, 

Et  referam  pueris  tempora  prisca  senex  . 
Atque  utinam  vano  nequidquarn  terrear  aestu! 

Languent  ter  quinos  sed  mea  membra  dies  , 
At  vobis  Tuscae  celebrantur  numina  lymphae, 
Et  facilis  lenta  pellitur  unda  manu  . 

Vivite  felices,  memores  et  vivite  nostri, 

Sive  erimus ,  seu  nos  fata  fuisse  volent . 
Interea  nigras  pecudes  promittite  Diti, 

Et  nivei  laciis  pocula  mixta  mero . 

ELEGIA  VI. 

Curas  ob  fidem  sibi  a  Necera  sponsa  violatam 
vino  se  sopire  velle  . 

<  '  * 

Candide  Liber  ades,  sic  sit  tibi  mystica  vitis 

Semper;  sic  hedera  tempora  vincta  geras. 
Aufer  et  ipse  meum  pariter  medicande  dolorem : 

Nonne  tuo  cessit  munere  saepe  dolor? 

Care  puer,  madeant  generoso  pocula  Baccho: 

I ,  nobis  prona  funde  Falerna  manu  . 

Ite  procul  durum  curae  genus ,  ite  labores  ; 

Fulserit  hic  niveis  Delius  alitibus  . 

Vos  modo  proposito  dulces  faveatis  amici, 
Neve  neget  quisquam  me  duce  se  comitem. 

Ille  facit  dites  animos  Deus  :  ille  ferocem 
Contudit,  et  dominae  misit  in  arnitrium  . 
Armenias  tigres ,  et  fulvas  ille  leaenas 
Vicit,  et  indomitis  mollia  corda  dedit. 

Haec  ipse,  et  majora  valet .  Sed  poscite  Bacchi 
Munera,  quem  vestrum  pocula  sicca  juvant? 
Convenit  ex  aequo  ,  nec  torvus  Liber  in  illos. 
Qui  se,  quique  una  vina  jocosa  colunt. 
Jam  venit  iratus  nimium  nimiumque  severus! 

Qui  timet  irati  numina  magna,  bibat. 
Quales  his  poenas  qualis  quantusque  minetur  , 
Cadmeeae  matris  praeda  cruente  docet . 

Sed  procul  a  nobis  hic  sit  timor:  iliaque,  siqua 
est  , 

Quid  valeat  laesi,  sentiat,  ira  dei . 

Quid  precor  ah  demens?  venti  temeraria  vota, 
Aeriae  et  nubes  diripienda  ferant  . 

At  nos  securae  reddamus  tempora  mensae  : 

Venit  post  multas  una  serena  dies. 

Hei  mihi,  difficile  est  imitari  "audia  falsa: 

7  O 

Difficile  est  tristi  fingere  mente  jocum  . 

Nec  bene  mendaci  risus  componitur  ore  , 

Nec  bene  sollicitis  ebria  verba  sonant. 

Quid  queror  infelix?  turpes  discedite  curae. 

Odit  Lenaeus  tristia  verba  pater. 

Gnosia,  Theseas  quondam  perjuria  linguae 
:  Flevisti  ignoto,  sola  relicta,  mari. 

Sic  cecinit  pro  te  doctus,  Minoi,  Catullus 
Ingrati  referens  impia  facta  viri  . 

Vos  ego  nunc  moneo:  felix,  quicumque  dolore 
Alterius  disces  posse  carere  tuo. 

CARMEN  I. 

Laudat  Messalam  ^patronum  suum  ,  virum  exi¬ 
mium  a  civili  prudentia ,  eloquentia  ,  mi -* 
litari  scientia  ,  et  rebus  bello  gestis  :  eum* 
que  toto  terrarum  orbe  illustrem  juturum 
vaticinatur  , 

Te,  Messala,  canam.  Quamquam  me  cognita 
virtus 

Terret,  ut  infirmae  nequeant  subsistere  vires, 
Incipiam  tamen  .  At  meritas  si  carmina  laudes 
Deficiant:  humilis  tantis  sim  conditor  actis: 
Nec  tua  te  praeter  chartis  intexere  quisquam 
Facta  queat,  dictis  ut  rion  majora  supersint: 
Est  nobis  voluisse  satis.  Nec  munera  parva 
Respueris:  etiam  Phoebo  gratissima  dona 
Cres  tulit,  et  cunctis  Baccho  jucundior  hospes 
Icarus,  ut  puro  testantur  sidera  coelo  , 

Erigoneque,  Ganisque,  neget  ne  longior  aetas. 
Quin  etiam  Alcides  Deus  ascensurus  Olympum 
Laeta  Molorcheis  posuit  vestigia  tectis  . 
Parvaque  coelestes  pacavit  mica,  nec  illis 
Semper  inaurato  taurus  cadit  hostia  cornu  . 
Hic  quoque  sit  gratus  parvus  labor ,  ut  tibi 
possim 

Inde  alios  aliosque  memor  componere  versus. 
Alter  dictet  opus  magni  mirabile  mundi , 
Qualis  in  immensum  descenderit  aera  tellus; 
Qualis  et  in  curvum  pontus  confluxerit  orbem; 
Et  vagus  a  terris  qua  surgere  nititur  aer  , 
Hinc  ut  contextis  passim  fluat  ignibus  aether; 
Pendentique  super  claudantur  ut  omnia  coelo. 
At  quodcunque  meae  poterunt  audere  Camaenae, 
Seu  tibi  par  poterunt  (sed  quod  spes  abnuit,  ultra) 
Sive  minus,  certeque  canent  minus ,  omne  vo¬ 
vemus 

Hoc  tibi,  nec  tanto  careat  mihi  carmine  charta. 
Nam ,  quanquam  antiquae  gentis  superant  tibi 
laudes 

Non  tua  majorum  contenta  est  gloria  fama; 
Nec  quaeris  quid  quaque  index  sub  imagine 
d icat  3 

Sed  generis  priscos  contendis  vincere  honores , 
Quam  tibi  majores,  majus  decus  ipse  futurus  i 
At  tua  non  titulus  capiet  sub  nomine  facta  , 
Aeterno  sed  erunt  tibi  magna  volumina  versu; 
Convenientque  tuas  cupidi  componere  laudes 
Undique  quique  canent  vincto  pede,  quique  so¬ 
luto  , 

Queis  potius  certamen  erit,  sim  victor  in  illis. 

Ut  nostrum  tantis  inscribam  nomen  in  actis  . 
JNam  quis  te  majora  gerit  castrisve,  forove  ? 
Nec  tamen  hinc  aut  hinc  tibi  laus  majorve  , 
minorve  : 

Justa  pari  premitur  veluti  quum  pondere  libra: 
Prona ,  nec  hac  plus  parte  sedet  ,  nec  surgit 
ab  illa  . 

Qualis,  inaequatum  si  quando  onus  urget  utriii- 
.  que  , 

Instabilis  natat  alterno  depressior  orbe. 

Nam  seu  diversi  fremat  inconstantia  vulgi  , 
Non  alius  sedare  queat:  seu  judicis  ira 
Sit  placanda,  tuis  poterit  mitescere  verbis. 
Non  Pylos,  aut  Ithace,  tantos  genuisse  feruntur 
Nestora,  vel  parvae  magnum  decus  urbis  Ulyxen. 
Vixerit  ille  senex  quamvis,  dum  terna  per  orbem 
Saecula  fertilibus  Titan  decurrerit  horis: 

Ille  per  ignotas  audax  erraverit  urbes, 

Qua  maris  extremis  tellus  includitur  undis  . 
Nam  Ciconumque  manus  adversis  reppulit  armis: 
Nec  valuit  Lotos  coeptos  avertere  cursus . 
Cessit  et  Aetnaeae  Neptunius  incola  rupis. 
Victa  Maronaeo  faedatus  lumina  Baccho  . 
Vexit  et  Aeolios  placidum  per  Nerea  ventos  . 
Incultos  adiit  Laestrygonas,  Antiphatenque , 
Nobilis  Artaciae  gelidos  quos  irrigat  unda  . 
Solum  nec  doctae  verterunt  pocula  Circes: 
Quamvis  illa  foret  Solis  genus,  apta  vel  herbis, 
Aptaque  vel  cantu  veteres  mutare  figuras  . 
Cimmeriorum  etiam  obscuras  accessit  ad  arces: 
Queis  nunquam  candente  dies  apparuit  ortu, 
Sive  supra  terras  Phoebus ,  seu  curreret  infra. 

Vidit,  ut  inferno  Plutonis  subdita  regno  , 
Magna  Deum  proles  levibus  discurreret  umbris. 
Praeteriitque  cita  Sirenum  litora  puppi  . 

Illum  inter  geminae  nantem  confinia  mortis, 
Nec  Scyllae  saeva  conterruit  impetus  ore, 
Quum  canibus  rapidas  inter  freta  serperet  undas, 
Nec  violenta  suo  consurnsit  more  Charybdis, 
Vel  si  sublimis  fluctu  consurgeret  imo, 

Vel  si  interrupto  nudaret  gurgite  pontum  , 
Non  violata  vagi  sileantur  pascua  Solis, 

Non  Amor,  et  faecunda  Atlantidos  arva  Calypsus, 
Finis  et  erroris  miseri  Pheeacia  tellus. 

Atque  haec  seu  nostras  inter  sunt  cognita  terras, 
Fabula  sive  novum  dedit  his  erroribus  orbem ; 
Sit  labor  illius,  tua  dum  facundia  major. 

Jam  te  non  alius  belli  tenet  aptius  artes, 

Qua  deceat  tutam  castris  praeducere  fossam, 
Qualiter  adversos  hosti  defigere  cervos: 

Q  uemve  locum  ducto  melius  sit  claudere  vallo, 
Fontibus  ut  dulces  erumpat  terra  liquores: 
Ut  facilisque  tuis  aditus  sit,  et  arduus  hosti: 
Laudis  et  assiduo  viseat  certamine  miles  . 

O 

Quis  tardamve  sudem  melius,  celerem  ve  sagittam 
Jecerit,  aut  lento  perfregerit  obvia  pilo? 

Aut  quis  equum  celerem  arctato  compescere  freno 
Possit,  et  effusas  tardo  permittere  habenas? 
Irique  vicem  modo  directo  contendere  cursu. 
Seu  libeat  curvo  brevius  contendere  gyro? 
Quid,  parma  seu  de&tra  velis,  seu  laeva  tueri , 
(Sive hac,  sive  illae  veniat  gravis  impetus  hastae) 
An  prior,  aut  signata  cita  loca  tangere  funda? 
Jam  simul  audacis  veniant  certamina  Martis, 

Adversisque  parent  acies  concurrere  signis, 
Tunc  tibi  non  desit,  faciem  componere  pugnae^ 
Seu  sit  opus  quadratum  acies  consistat  in  agmen, 
Rectus  ut  aequatis  decurrat  frontibus  ordo ; 
Seu  libeat  duplicem, seu  junctum  cernere  Martem, 
Dexter  uti  laevum  teneat,  dextrumque  sinister 
Miles,  sitque  duplex  geminis  victoria  castris. 
At  non  per  dubias  errant  mea  carmina  laudes : 
Nam  bellis  experta  cano,  testis  mihi  victae 
Fortis  lapidiae  miles,  testis  quoque  fallax 
Pannonius,  gelidas  passim  disjectus  in  Alpes. 
Testis  Arupinis  et  pauper  natus  in  armis. 
Quem  si  quid  videat,  vetus  ut  non  fregerit  aetas j 
Terna  minus  Pyliae  miretur  saecula  famae  . 
Centum  foecundos  Titan  renovaverit  annos  , 
Ipse  tamen  velox  celerem  super  edere  corpus 
Gaudet  equum,  validisque  sedet  moderator  ha¬ 
benis  . 

Te  duce  non  alias  conversus  terga  domator 
Libera  R.omanae  subjecit  colla  catenae. 

Nec  tamen  his  contentus  eris,  majora  peractis 
Instant,  compertum  est  veracibus  ut  mihi  signis, 
Queis  Amythaonius  nequeat  certare  Melampus . 
Nam  modo  fulgentem  Tyrio  subtemine  vestem 
Indueras,  oriente  die  duce  fertilis  anni; 
Splendidior  liquidis  quum  Sol  caput  extulit 
undis , 

Et  fera  discordes  tenuerunt  flamina  venti. 
Curva  nec  assuetos  ederunt  flumina  cursus. 
Quin  rapidum  placidis  etiam  mare  constitit  undis. 
Nulla  nec  aerias  volucris  perlabitur  auras, 
Tibullus  *  7 


Nec  quadrupes  dansas  depascitur  aspera  silvas, 
Quin  largita  tuis  sunt  multa  silentia  votis. 
Juppiter  ipse  levi  vectus  per  inania  curru 
Adfuit,  et  coelo  vicinum  liquit  Olympum, 
Jntentaque  tuis  precibus  se  praebuit  aure, 
Cunctaque  veraci  capite  annuit  abditus  aris. 
Laetior  eluxit  structos  super  ignis  acervos. 
Quin  hortante  Deo  magnis  insistere  rebus 
Incipe:  non  iidem  tibi  sint,  aliisque  triumphi. 
Non  te  vicino  remorabitur  obvia  Marte 
Gallia ,  nec  latis  audax  Hispania  terris : 

Nec  fera  te  Tyrio  tellus  obsessa  colono. 

Nec  qua  vel  Nilus ,  vel  regia  lympha  Choaspeg 
Profluit,  aut  rapidus,  Cyri  dementia,  Gyndes 
Radit  Arecteos  haud  una  per  hostia  campos . 
Nec  qua  regna  vago  Tomyris  finivit  Araxe  ; 
Impia  nec  saevis  celebrans  convivia  mensis 
Ultima  vicinas  Phoebo  tenet  arva  Padaeus; 
Quaque  Hebrus,  Tanaisque  Getas  rigat,  atque 
Mosynos . 

Quid  moror?  Oceanus  ponto  qua  continet  orbem, 
Nulla  tibi  adversus  regio  sese  offeret  armis. 
Te  manet  invictus  Romano  Marte  Britannus , 
Teque  interjecto  mundi  pars  altera  sole: 

Nam  circumfuso  considit  in  aere  tellus  , 

Et  quinque  in  partes  toto  disponitur  orbe . 
Atque  duae  gelido  vastantur  frigore  semper. 
Illic  et  densa  tellus  absconditur  umbra, 

Et  nulla  incepto  perlabitur  unda  liquore  ; 

Sed  durata  riget  densam  in  glaciemque  ,  ni- 
vemque . 

Quippe  ubi  non  unquam  Titan  superegerit 
ortus  . 

At  media  est  Phoebi  semper  subjecta  calori  , 
Seu  propior  terris  aestivum  fertur  in  orbem  , 
Seu  ceier  hibernas  properat  decurrere  luces  , 
Non  ergo  presso  tellus  consurgit  aratro  , 

Nec  frugem  segetes  praebent,  nec  pabula  terrae. 
Non  illic  colit  arva  deus  ,  Bacchusve ,  Ceresve , 
Nulla  nec  exustas  habitant  animalia  partes. 
Fertilis  hanc  inter  posita  est,,  interque  rigentes, 
Nostraque  et  huic  adversa  solo  pars  altera  nostro, 
Quas  utrinque  tenens  similis  vicinia  coeli 
Temperat .  alter  et  alterius  vires  necat  aer . 
Hinc  placidus  nobis  per  tempora  vertitur  annus . 
Hinc  et  colla  jugo  didicit  submittere  taurus, 
Et  Tenta  excelsos  vitis  conscendere  ramos. 
Tondeturque  seges  maturos  annua  partus, 

Et  ferro  tellus,  pontus  confinditur  aere: 
Quinetiam  structis  exsurgunt  oppida  muris . 
Ergo  ubi  per  claros  ierint  tua  facta  triumphos , 
Solus  utroque  idem  diceris  magnus  in  orbe . 
Non  ego  sum  satis  ad  tantae  praeconia  laudis , 
Ipse  mihi  non  si  praescribat  carmina  Phoebus. 
Est  tibi  qui  possit  magnis  se  accingere  rebus 
Valgius ,  aeterno  propior  non  alter  Homero  . 
Languida  nam  noster  peragit  labor  otia  ,  quamvis 
Fortuna,  ut  mos  est  illi,  me  adversa  fatiget. 
Nam  mihi  quum  magnis  opibus  domus  alta  niteret, 
Cui  fuerant  flavi  vitantes  ordine  sulci 
Horrea  ,  foecundas  ad  deficientia  messes  : 
Cuique  pecus  denso  pascebant  agmine  colles  , 
Et  domino  satis,  et  nimium  furique  lupoque > 

Nunc  desiderium  superest .  nam  cura  novatur. 
Quum  memor  anteactos  semper  dolor  admo¬ 
vet  annos . 

Sed  licet  asperiora  cadant,  spolierque  relictis : 
Non  te  deficient  nostrae  memorare  Camenae. 
Nec  tibi  Pierii  solum  tribuentur  honores. 

Pro  te  vel  rapidas  ausim  maris  ire  per  undas. 
Adversis  hiberna  licet  tumeant  freta  ventis  : 
Pro  te  vel  solus  densis  subsistere  turmis , 

Vel  parvum  Aetnaeae  corpus  committere  flam¬ 
mae  . 

Sum  qu  odeumque,  tuum  est .  nostri  sit  parvu¬ 
la  cura  , 

Sit  tibi  quanta  libet  ,  si  sit  modo  ;  non  mihi 
regna 

Lydia  ,  non  magni  potior  sit  fama  Gylippi , 
Posse  Meleteas  nec  mallem  vincere  chartas  . 
Quod  tibi  si  versus  noster  totusve  rninusve  , 
Vei  bene  sit  notus,  summo  vel  inerret  in  ore: 
Nulla  mihi  statuent  finem  te  fata  canendi . 
Quinetiam  mea  quum  tumulus  contexerit  ossa  , 
Seu  matura  dies  celerem  properat  mihi  mortem, 
Longa  manet  seu  vita  ,  tamen  mutata  figura 
Seu  me  finget  equum  gyro  percurrere  campos 
Doctum,  seu  tardi  pecoris  sim  gloria  taurus: 
Sive  ego  per  liquidum  volucris  vehar  aera 
pennis: 

Quandocumque  hominem  me  longa  refecerit 
aetas  , 

Inceptis  de  te  subtexam  carmina  chartis. 

ALBIUM  TIBULLUM 

NOTAE 

ELEGIA  I.  EX  LIB.  I. 

Pag.  81.  V'  i.  divitias  )  Haec  elegia  ordine  prima  est, 
sed  tempore  postrema  ,  nam  lapsus  opibus  Tibullus 
secessit  in  agellum,  qui  illi  superfuit  ex  patrimo¬ 
nii  naufragio,  in  regione  Pedana.  Haec  igitur  scribit 
in  praediolo  suo  ad  Messalam  Corvinum  tum  in  Ci¬ 
liciam  proficiscentem,  quem  etiam  antea,  bello  A- 
quitanico  sequutus  erat.  Ex  Scatig. 

v.  2.  soli)  Ego,  ait,  rusticabor  mediocritate  conten¬ 
tus,  nec  vota  fallet  ager,  nam  summopere  veneror 
agrestes  deos,  nec  ab  istis  posco  Majorum  meorum 
divitias,  at  victum  tantummodo,  et  securitatem .  Bella 
gerat  Messala,  ego  libenter  inglorius  in  otio  vivam  . 
v.  5.  quem  )  Qui  semper  ab  hoste  vicino  sibi  timeat. 
v.  4*  classica)  Tuba  et  ipse  sonus  ad  bella  cienda. 

:  H  inc  classicum  canere . 

v.  5*  me  mea  . .  .. )  Ait  se  esse  in  paupertate  com¬ 
paratione  facta  cum  avitis  suorum  divitiis.  Ego ,  inquit, 
mediocritate  mea  et  otio  contentus  ero,  dum  numquam 
egeam.  Assiduus  ignis  duo  indicat:  copiam  rei  neces¬ 
sariae,  et  domus  incolumitatem  . 

p. 82.  v.  14.  contentus  vivere  parvo  )  Nunc,  inquit,  non 
modo  possum  in  hac  mediocritate  vivere,  et  desistere 
a  longis  itineribus  mercaturae  caussa  susceptis,  sed 
etiam  oblector  amoenitate  ruris,  et  rustico  opere. 

v.  3i.  condita  messis)  Majores  Tibulli  fundos  latis¬ 
simos  possederant. 

£?.85.  v.  h.  ego  )  Ego  post  frumenta  condita  vacabo 
laetitiae . 

11. 

v.  i3.  Messala  )  Ad  M.  Valerium  Messalam  scri¬ 
bit,  qui  cum  Augusto  consul  fuerat. 

v.  14.  mei)  Corcyrae,  inquit ,  si  moriar  non  aderit 
mihi  nec  mater,  nec  soror,  nec  Delia  quae  antequam 
discederam  omnes  deos  de  meo  reditu  consuluit.  Qm- 


/ 


n8  'IN  TIBULLUM 
nia  fausta ;  tamen  et  illi  et  mihi  timor  animo  insede¬ 
rat  .  Precatur  deinde  Isidem  ut  vota  Deliae  excipiat, 
detque  sibi  ad  patriam  domum  reverti  .  Tum  poeta¬ 
rum  more  de  paedico  Saturni  Regno  loquitur,  quo  vi¬ 
gente  quisque  tutus  domi  manebat,  nec  mercaturae 
aut  belli  caussa  procul  ibat.  (Quidquid  tamen  de  se 
futurum  sit ,  saltem  post  mortem  ad  Elysios  migratu¬ 
rum  ,  rivales  vero  suos  ad  Tartara  .  Tandem  optat  ut 
Delia  sibi  casta  maneat  donec  ad  eandem  improvisus 
revertatur . 

/^.85.  v.  ult.  sortes  )  Pueri  sortes  appellat,  quoniam  for¬ 
tunae  monitu  pueri  manu  miscebantur  atque  duce¬ 
bantur  ,  ut  ait  Cic.  1.  2.  de  divin.  c.  41* 

e.  i.  puer  )  Puer  scilicet  casu  transiens  et  vocem 
aliquam  forte  emittens  ,  ex  qua  bonum  augurium  ca¬ 
peretur  . 

c.  8.  diem  )  Superstitionibus  peregrinis  Romani 
etiam  utebantur  ,  et  Sabbatho  iter  facere  nefas  pu¬ 
tabant  . 

*\  i5.  Uno  )  Lineis  vestibus  tamquam  omnium  pu¬ 
rissimis  cultores  Isidis  operiebantur  . 

v.  1 6.  bisc/ue  die)  Bis  in  die  laudes  Isidi  diceban¬ 
tur  .  Hora  prima  .Sacerdotes  Isidis  templum  aperire 
consueverant  ,  idque  Apertio  vocabatur,  deinde  salu¬ 
tabant  Deam  ,  quod  Salutationem  et  Excitationem. 
vocabant.  Octava  hora  redibant  quum  templum  clau¬ 
deretur  . 

c.  17.  insignis . Pharia)  Insignis  in  turba  Aegy¬ 

ptiaca  ;  natn  Isis  Aegyptia  dea.  Insignem  porro  dicit, 
quod  caneret  Delia  longis  comis  inter  rasos  ,  quales 
erant  Isiaci . 

v.  24  compendia  )  Compendia  idem  ac  lucra  . 

p.  85.  v.  8.  IUc  jacet  )  hic  jacet,  vel  hic  situs  est,  vel 
mc  sunt  ossa  etc.  sepulcris  veteres  inscribebant  . 
v .  21.  Serpentum )  Alii  : 

Tum  niger  in  porta  Serpens :  tum  Cerberus  ore 
Stridet  etc. 

111. 

/?.86\  v.  i5.  Hunc  cecinere  In  hac  Elegia  natalem 

Messalae  et  ejusdem  victorias  celebrat  .  Parcae  ce¬ 
cinere  diem  natalem  Messalae  et  ejus  praeclara  gesta , 
quae  omnia  probavit  eventus  .  Usque  ad  p .  87.  v.  5. 

agit  de  Aquitanica  Messalae  victoria.  Ibid.  v.  4.  canere 
incipit  quae  Messala  triennio  ante  gesserat  in  Cilicia, 
Syria,  et  Aegypto  .  Vers.  i5.  occasione  Aegypti  de 
INilo  loquitur  ,  tum  de  Osiride  ,  et  occasione  Osiri¬ 
dis  de  Agricultura  ab  ipso  inventa  ,  et  ejusdem  dei 
comitatu,  quem  vocat  ad  diem  natalem  Messalae  p.  88. 
v.  8.  Tandem  v.  14.  revertitur  ad  Messalam  cui  plu- 
res  natos  optat  . 

p. 36.  v.  17.  Atur  )  Atur  fluvius  fuit  limes  Aquitaniae  ac 
Hispaniae  ad  Oceanum  . 

v.  ult.  Santonici  )  Indicat  se  quoque  sub  Messala 
militasse.  Tarbellae  ,  et  Santones  Aquitaniae  populi. 
p. 87.  v.  4*  Crdnae  )  Cydnus  Ciliciae  fluvius  . 

v.  7.  Taurus  )  Id  est  Mons  Taurus  ingens  et  asper¬ 
rimus  Cilicas  dividit  . 

v.  9.  sancta  columba )  Columba  Syris  sacra,  quod 
Semiramidem  in  columbam  versam  fuisse  putarent  . 

v.  19.  bovem  )  Docta  cum  planctu  bovem  ad  Sa¬ 
crificium  quaerere  .  De  Api  vide  Plinium  lib.  8.  c.  46. 
p.88.  v.  7.  cista  )  Cista  claudens  mysteria.  Signa  nimi¬ 
rum  quaedam  partim  frivola  ,  partim  pudenda  . 

v.  i3.  Mopsopio  )  Mopsopio  idem  ac  Attico  ;  nam 
Mopsopius  Athenarum  antiquus  Rex  .  Mei  Atticum 
laudatissimum  . 

v.  16.  nec  taceant  monumenta  .  ...  )  Indicat  ra¬ 
mos  viae  Lalinae  a  Messala  ,  Augusti  jussu  ,  stratos 
pecunia  sua  . 

iv. 

v.  a5.  Quis  fuit  horrendos  ..  . .  )  Haec  Elegia  pul¬ 
cherrimae  structurae  est.  Invehitur  in  inventorem  fer¬ 
ri  ,  et  armorum,  deinde,  se  quasi  corrigens,  invehitur  in 
homines  inventione  utili  abutentes  ;  nec  jam  ferri ,  sed 
auri  vitium  esse  quod  homines  in  bella  exarserint. 
Tum  :  utinam  ,  inquit,  mihi  vita  fuisset  eo  tempore, 
quo  nondum  auro  reperto  paupertas  et  pax  diis  ho¬ 
minibusque  placebat  .  Pag.  89.  v.  25.  precatur  deos 
ut  se  incolumem  servent  ,  ac  deinde  urgens  argumen¬ 
tum  v.  5i.  ait  nihil  esse  jucunditatis  post  mortem  . 
Rursus  conversione  facta  ad  vitam  rusticam  et  tran¬ 
quillam  recenset  bona  pacis  ;  atque  ut  amatorii  ali¬ 
quod  inserat  more  suo  ,  perbelle  de  rusticorum  amo¬ 
ribus  aliquando  nimium  rixosis  loquitur  ;  Tandem  eo 

sensu  claudit  qui  egregie  respondet  ex  adverso  primis 
Elegiae  versibus  . 

Elegia  r.  ex  lib.  ii. 

p.g i.  v.  i.  Quisquis  ades  ,  faveas . )  Lustrabant  agros 

Rustici  victimas  circa  praedia  ducentes  ,  deos  agro¬ 
rum  praesides  orantes  ,  ut  agros  ,  et  se  ,  fainiliamque 
fortunarent,  quibus  peractis  potu  et  cantu  diem  tran¬ 
sigebant  . 

p.92.  v.  9.  turbaque  )  Multitudo  puerorum  colono  inser¬ 
vientium  indicium  erat  multi  et  uberis  agri .  Porro  lu¬ 
debant  pueri  casas  aedificantes  aut  ex  luto  ,  aut  ex 
viminibus  ,  ut  ait  etiam  Horat.  Sat.  5.  lib.  2. 

v.  17.  bene . dicat  )  Prospera  Messalae  omi- 

netur  . 

/2.95.  v.  7.  Et  satur  arenti . )  Et  seq.  Originem  poe- 

se os  attingit,  quae  primum  incomposita  inter  rusticos 
orta  est  .  Indicat  etiam  principia  Tragoediae  ;  nam 
rustici  tincti,  et  personati  hac  illae,  vel  saltantes  ,  vel 
plaustro  vecti  alternantes  carmina  ferebantur  :  illi  por¬ 
ro  ,  qui  potior  haberetur ,  hircus  praemio  dabatur  . 

v.  ai.  Cupido  )  Eleganter  declinat  ad  res  amatorias 
occasione  capta  a  Cupidine  ruri  nato  . 

v.  27.  vocate . voce )  Voce  vocare  idem  est  ac 

nomine  compellare  . 

v.  29.  turba)  Instar  Sacerdotum  et  comitum  Cybe¬ 
les  .  Indicat  agmen  rusticorum  phrygio  sono  tubas 
inflantium  .  Modus  porro  hic  excitandis  animis  aptis¬ 
simus  . 

11. 

p, 9^.  v.  4.  bona  verba)  Idem  est  ac  verba  bonum  omen 
continentia  .  Favere  linguis  est  silentium  agere  dum 
sacra  fiunt  . 

v.  11.  libo  )  Libum  natalitium  erat  placenta  exfar- 
re  ,  meile  ,  et  oleo  . 

v.  i/t.  uxoris  )  Non  jam  sibi  matrimonio  copula¬ 
tae  ,  sed  desponsae  tantummodo  . 

v.  20.  V ota  cadunt  )  Accidunt  ,  eveniunt  ,  non 
jam  te  frustrantur  . 

v.  26*.  avi )  Hoc  bono  augurio,  hoc  Amoris,  quem 
velut  avem  descripsit  ,  adventu  . 

III. 

p.§ 5.  v.  i.  Phoebe  fave  .  .  .  )  Elegia  haec  omnium  Ti- 
bullianarum  pulcherrima  ,  et  nobilissima  . 
v,  17.  pedibus  )  Carminibus  hexametris  . 
p. 96.  v.  1.  Palatia  )  Mons  palatinus  . 

v.  9.  P elabri  )  Velabrum  Romae  planities  inter 
Capitolium  ,  Palatinum,  et  Aventinum  . 

v.  i5.  Numici  )  Hoc  flumine  submersum  fuisse 
Aeneam  ,  et  deinde  relatum  inter  deos  constabat  ex 
veteri  fabula  . 

p. 97.  v.  2.  laurus  )  Optat  sibi  Sibylla  ut  possit  laurum 
comedere  quin  sibi  noceat  .  Qui  frequentius  laurum 
Apollini  sacram  comedissent  ii  qui  ad  artem  vatici¬ 
nandi  informari  putabantur. 

v.  6.  Mermessia  )  Sibulla  Mermessia  a  Mermesso 
oppido  in  monte  Ida.  Herophile,  Sacerdos  Apollinis 
Sminthei .  Albuna  idem  ac  Sibylla  Tiburtina  ,  quae 
ad  fluvium  Anienem  vaticinabatur  .  Hae  praedixerant 
futuras  pluvias  lapidum  ,  quales  et  Livius  memorat  , 
armorum  sonitus  toto  coelo  ,  voces  horrendas  ex  lu¬ 
cis  ,  quae  cladem  ac  fugam  praenuntiarent  ,  Solem 
obscurum  ,  ut  in  morte  Julii  Caesaris  .  De  Sibyllis 
ingens,  et  inanis  quaestio  .  De  his  prodigiis  nihil  est 
cur  miremur  si  aliquando  apud  Romanos  evenerint  ; 
nam  plura  hujusmodi  ipsa  natura  iiunt  .  Sol  pluribus 
ex  caussis  potest  obscurus  videri,  quae  vel  in  ejusdem, 
superficie  sint,  vel  in  aere  nostro.  Grandines  insignis 
duritiei  et  magnitudinis  pro  lapidum  pluvia  haberi 
possunt .  Cetera  facile  hominibus  terrore  correptis  ac¬ 
cidunt  dum  venti  colliduntur  inter  se ,  aut  e  silvis  et 
specubus  repercussi  fractique  sibilant  . 

v.  26.  lacus  )  Vasa  ingentia  ad  mustum  exci¬ 
piendum  . 

v.  5o.  flammas  ....  sacras )  Festa  palilia  in  hono¬ 
rem  Falis  Pastorum  deae  xi.  Kal.  Maji  celebrabantur; 
atque  inter  cetera  Pastores  sub  noctem  ignes  e  stipu¬ 
lis  excitabant  ,  quos  ter  transiliebant  . 
p.98.  v.  22.  spectacula  )  Messala  Pater  det,  ob  laetitiam 
triumphantis  Filii  ,  spectacula  gladiatoria  ,  vel  alia 
hujusmodi  Romano  populo  . 

p.99.  v.  1.  Kalendae  )  Kal.  Martiis,  initio  scilicet  novi 
anni,  ex  Romuli  institutione,  Matronae  festa  celebra¬ 
bant  ,  et  a  Viris  munera  accipiebant;  contra  vero 
mense  Decembri  die  Saturnalium  Matronae  munera¬ 
bantur  Viros.  Poeta  itaque  occasione  festorum  Matri 
Neaerae  mittit  carmina. 

v.  10.  Pumex  et  canas . )  Et  seq.  Liber  erat 

candidus  et  tenuis .  Hujusmodi  porrd  charta  ba¬ 
cillo  adhibito  convolvebatur,  hinc  bacillus  etiam  um¬ 
bilicus  dicebatur  ,  quod  convoluto  libro  ejus  medium 
occuparet.  Partes  bacilli  extra  librum  dicebantur  cor¬ 
nua,  quae  aliquando  erant  eburnea.  Orae  voluminis 
inter  quas  exstabant  appellabantur  frontes  .  Chartae 
vero  nectebatur  membrana  pumice  expolita  ,  quae  et 
firmitati  inserviret,  et  complicato  libro  titulum  exte¬ 
rius  litteris  proderet.  Haec  membrana  variis  coloribus 
tingebatur;  et  titulus  saepe  aureus  erat. 
p.  ioo.c.  i  1.  vir  )  Vir  quondam  tibi  futurus,  nunc  tantum¬ 
modo  frater  .  Hoc  nomine  intelligitur  concubinus . 

11. 

v.  18.  Ferreus  ille  fuit . )  Ferreus  qui  amo¬ 

res  mutuos  prirrttis  dissolvit.  Ferreus  prope  et  ille  qui 
puellam  in  matrimonium  sibi  copulandam  haberi  ab 
altero  graviter  non  doluit.  Ego  certe  amissa  Neaera 
amplius  non  vivam  ;  immo  ita  me  in  sepulcro  condi 
praecipio,  et  ossa  mea  ita  tegi  . 

/).ioi.r.  19  .in  celebri . . . ,  fronte)  Frons  celebris  est  frons 
sepulcri  prope  viam  publicam  siti.  Hinc  sepulcra  ha¬ 
bere  ^licebantur  in  fronte  pedes  5,  vel  4 » ■  etc.  Frons 
etiam  significat  partem  anteriorem  agri  religiosi  sepul¬ 
cro  destinati. 

in. 

1 

e.  24.  prece  !  )  Non  ego  votis  meis  divitias  deos 
rogavi,  sed  conjugium  tuum.  Illae  enim  et  oneri  mihi 
essent ,  et  me  in  invidiam  aemulorum  adducent,  et  inter 
bona  falso  recensentur.  Tecum  paupertate  sim  conten¬ 
tus  mea  .  Quod  si  vivere  sine  te  debeam, statim  moriar. 

p.l02,v.  1 1.  Taenare  )  Taenarus  Laconiae  promontori¬ 
um  ,  Carystos  oppidum  insulae  Euboeae,  loca  marmore 
pretioso  celeberrima . 

IV. 

p.  io3  v.  4*  Tu  meliora  ferant  .. ..)  Dii  mihi  suis  oraculis 
meliora  nuntient .  Dii  vera  loquuntur  .  Insomnia  deci¬ 
piunt  . 

v.  9.  Tuscis  )  Etrusci  haruspicina  celebres  . 
p.io/f.i'.  4*  videt)  Versus  ab  interpretibus  vexatus.  Pro 
videt  aliqui  legunt  fuit .  vSensus  tamen  est:  Forma 
Apollinis,  quae  mihi  in  somnis  adstitit,  ita  pulchra 
fuit  ,  ut  esse  non  potuerit  lusus  imaginum  dormienti 
familiaris,  sed  ducenda  sit  divina  et  coelestis. 

v.  18.  felices )  Facile  ac  feliciter  fluentes  ,  non  jam 
fausti  et  prosperi . 

p  io5.v.  17.  avena )  Avena  perlucens,  idem  est  ac  te¬ 
nuis  ,  nam  tenuia  perlucent  . 

v. 

p.ioG.v.  9.  unda  )  Aquae  in  Etruria  sulphure  abundantes 
ideoque  non  adeundae  aestuante  coelo  .Adeundae  verer 
tempore  hoc  veris.  Sunt  enim  ita  salubres,  ut  proxi¬ 
mae  sint  Thermis  Bajanis ;  idest  post  Thermas  Baja¬ 
nas  omnium  saluberrimas  ,  ceteris  praeferendae. 

v.  i5.  At  mihi  Persephone  . . . . )  Proserpina,  inquit, 
mihi  mortem  minatur;  at  parcas,  diva,  mihi  juveni  , 
non  enim  ego  in  vulgus  protuli  mysteria  matris  tuae 
Cereris  .  Erat  enim  maxime  nefarium  et  sacrilegum  ar¬ 
cana  Cereris  patefacere. 

v.  25.  Natalem  nostri  . Fortasse  totum  hoc  di- 
stichon  Tibulli  non  est:  certe  versus  alter  huc  ex  O- 
vidio  Eleg.  10,  1.  4  Tristium  translatus.  Lacunam 
exhibent  optimi  codices. 

vi. 


p.  107. v.  17.  Candide  Liber  ades . )  Amatoris  de¬ 

sperati,  et  remedium  sibi  in  vino  quaerentis  miris  mo¬ 
dis  affectiones  exprimuntur  .  Nam  modo  Neaerae  va¬ 
ledicit,  modo  eandem  rursus  deperit. 

v.  ,9.  pariter  medicande)  Amator  scilicet  etiam  tu. 

p.  ioB.v.  12.  Cadmceae  matris )  Agave  Cadmi  filia  mater 
Penthei .  Pentheus  contempserat  sacra  Bacchi.  Agave 
dum  inter  Bacchanles  per  silvam  discurreret  caput  filii 
gladio  abscidit  visa  sibi  aprum  videre. 

v.  27.  flevisti  )  Tu  quoque  Ariadna  flevisti  ob  per¬ 
jurium  Thesei ,  ut  cecinit  Catullus ;  quid  mirum  si  ego 
fleam  ob  perjurium  Neaerae.  Non  amplius  flebo .  Socii 
bibamus  .  Carmen  1.  ex  libro  iv. 
p.  ioq.r.  1.  Te,  Messala,  canam  )  De  hac  Tibulli  seu 
Messalae  laudatione  varia  inter  eruditos  questio  .  Judi¬ 
cant  sapientiores  Tibullo  revera  carmen  hoc  adscriben- 
dum .  Nihil  est  in  hoc  carmine  quod  latinitatem 
non  sapiat .  Forma  vero  carminis  ,  nitor  et  nativa  sim¬ 
plicitas  si  ab  ingenio  Tibulli  et  Elegiarum  stilo  absce¬ 
dunt  ,  nec  produnt  Tibullum  jam  virum,  jam  Poetam 
maturum,  et  perfectum,  produnt  tamen  Tibullum  ju¬ 
venem  et  infirmis  quidem  viribus,  ut  ipse  ait,  at  viri¬ 
bus  semper  Tibullianis  .  Nos  in  hanc  sententiam  de¬ 
scendimus  .  Quisque  judicet  ex  sensu  suo  . 
v.  5.  conditor  )  Idem  ac  scriptor. 
v.  10  Cres  )  Cres  dux  Cretensium,  qui  Apollini  ab 
occiso  Pythone  revertenti  munera  obtulit. 

v.  ult.  Icarus  )  Icarus  Erigones  Pater.  Is  Bacchum 
hospitio  excepit,  doctusque  a  Baccho  vites  colore  vi¬ 
num  pastoribus  propinavit.  Hi  cum  ebrii  venenum  id 
esse  putavissent  Icarum  interfecere.  Canis  ululans,  id 
Erigonae  monstravit.  Erigone  se  necavit  suspendio. 
Bac-chus  Icarum  (qui  est  Arcturus  ),  Canem  (seu  Ca¬ 
niculam),  Erigonem  (  id  est  Virginem )  inter  sidera 
transtulit . 

p.  iio.v.  5.  Molorcheis}  Molorchus  vinitor  Herculem  ho¬ 
spitio  excepit,  quum  ad  Nemaeei  Leonis  occisionem 
proficisceretur . 

v.  i5.  aether  )  Aetherem  seu  ignem  ex  tenuissimis 
aeris  particulis  conflari  veteres  opinabantur  . 

v.  25.  index  )  Titulus  ,  Inscriptio  sub  imaginibus 
posita  . 

p.  1 1  i.v.  20.  Nam  Ciconumque  . . . . )  Describit  errores  Uli¬ 
xis  loco  sane  minime  opportuno.  Ulixes  vicit  Ciconas 
Thraciae  gentem.  Transiit  per  Lotophagos,  qui  co¬ 
medebant  herbam  Loton  suavissimam,  et  oblivionem 
patriae  exteris  inducentem.  Eruit  oculum  ebrio  Cyclo- 
PU  et  cetera  satis  nota  egit . 

p.ii2.v.  18.  cervos )  Cervi,  valli,  furcillae  a  similitudine 
cervinorum  cornuum  . 

p.  iiS.v.  5  seu  sit  opus  quadratum')  Facit  variam  pu¬ 
gnae  faciem,  ut  ipse  appellat.  Primo  ,  Quadratam 
simplicem  ,  fronte  recto  :  secundo  ,  Duplicem  ,  utro¬ 
que  cornu:  tertio,  Junctam ,  quam  capiebam  Tripli¬ 
cem ,  alia  scilicet  ad  fluas  juncta;  nam  sic  fiebat, 
quod  hic  dicitur,  ut  dextera  sua  miles  qui  in  laevo 
est  sinistram  medii  aspiciat  ,  sinistra  sua  ,  qui  in 
dextro  ejusdem  medii  dextram:  consule  d ere  mil.Scrip. 
Sed  remoratur,  aut  potius  revocat  ,  quod  sequitur : 
sitque  duplex  gemini  victoria  casus .  Ita  enim  non  du¬ 
plex  ,  sed  triplex  e  triplici  acie  victoria  sit  et  casus. 
An  Junctam  igitur  intellegit  subjunctam  et  duplica¬ 
tam  ,  de  qua  diximus  ?  ut  acies  aciei  sit  supposita  ? 
Hoc  opinor,  et  utrobique  sane  dextera  sua  sinistram 
appositi  cornus  cornu  aspicit ,  et  contra  .  Nec  mihi 
displiceat  etiam  scribi  :  duplicem  sejunctum  cernere 
Martem.  Ut  duas  modo  posituras  nominet,  Quadra¬ 
tam  simplicem  ,  indivisam  :  Et  hanc  abjunctam  ,  in 
duo  cornua:  facili  ita  sententia. 

v.  4*  rectus  ut  aequatis  .  .  .  .  )  Ita  Seneca  .  Idem  e- 
xercitus  modo  latius  panditur ,  modo  in  angustum  co - 
arctatur  ,  et  aut  in  cornua  ,  sinuata  media  parte ,  cur¬ 
vatur ,  aut  recta  fronte  explicatur .  Haec  locum  Tibulli 
omnino  declarant . 

v.  ii.  Pannonios  )  Pannonii  praelio  fusi  se  se  in 
alpiuin  juga  receperant  . 

v.  2.5  Amythaonius  )  Vates  summae  auctoritatis 
Amythaonis  lilius,  Biantis  frater. 

v.  24.  Nam  modo  fulgentem  . .  .  .  )  Indicat  Messa¬ 
lae  Consulatum  . 

p.  114.V.  1  5.  Gyndes )  Gynden  fluvium  exuberantem  dum 
Cyrus  vado  transire  vellet,  undarum  vis  equum  regi¬ 
um  currum  trahentem  alio  transtulit .  Indignatus  Cy¬ 
rus  bellum  flumini  indixit,  et  ingenti  opere  ac  labore 
militum  fluvium  in  ramos  ,  et  rivulos  divisum  siccum 
reliquit . 

v.  17.  Padaeus  )  Padaei  Indiae  populi  aegros  occi¬ 
debant,  eorumque  carnibus  vescebantur. 

v.  22.  invictus  Romano  Marte  Britannus  )  Invi¬ 
ctus  sane  adhuc  eo  tempore.  Nam  hactenus  ne  Caesar 
quidem  illos  subjugavit  .  Primus  Caesarum  Claudius 

cie  illis  trimphavit.  Cujus  rei  amplissimum  testimo¬ 
nium  habes  in  Catalectorum  meorum  lib.  priore  nempe 
elegantissirnos  versus  a  quodam  ejus  temporis  poeta 
scriptos  . 

p.nb.v.  24.  Valgius  )  T.  Valgius  Rufus  aevo  Augusti 
poeta  celeberrimus. 

p. iiG.v.  16.  Gylippi  )  Gylippus  Lacedaemonius  qui  solus 
missus  est  contra  Athenienses ,  et  solus  cepit  incen- 
ditque  naves  Atheniensium  . 

v.  17.  Meleteas  )  Homericas  .  Homerus  enim  apud 
Meieten  fluvium  natus  ferebatur  . 

v.  23.  tamen  mutata  figura  )  Alludit  ad  trasmi- 
grationem  Pythagorae  ,  de  qua  Plato  sub  fin.  lib.  x. 
et  ult.  de  LL.  ubi  Orpheus  vitam  in  corpore  Cycni 
deligit ,  aversatus  humanum  corpus  odio  mulierum  : 
Thamyras  in  corpore  Philomelae  :  Ajax  Telamonius 
in  corpore  Leonis:  Agamemnon  in  corpore  Aquilae  : 
Sic  Ennius  se  mutatum  in  Pavum  . 


DE  VITA  SEXTI  AURELII 


PROPERTII 


Cjextus  Aurelius  Propertius  floruit  post  Tibullum 
eodem  quo  Ovidius  tempore ,  ante  Ovidium  tamen  soda¬ 
lem  suum  defunctus ,  ut  hic  testatur  lib.  iv.  FYist.  el.  vi. 
Propertius  non  minorem  laudem  scriptis  elegiis  apud 
Latinos  consecutus  est  quam  apud  Graecos  Callimachus , 
Cousque  Philetas ,  quos  aemulatum  esse  ipse  se  praedi¬ 
cat  .  Cum  autem  se  ipse  Umbrum  prodat  t.  i.  el.  ult.  sunt 
tamen  qui  ex  Umbriae  civitatibus  praeferant  Fulginiam, 
rf rebiain  :  alii  Montefaichium,  Vectonium,  Assisium, 
Ameliurn,  Cannarium  .  Pro  Hispello  pugnat  Thaddaeus 
Donnola  ,  qui  divinationem  edidit  Fulginiae  mdcxxix. 
Et  vide  Rujinum  Finium  Assisinaiem  ;  et  Scalige - 
rum  ad  iv.  i.  Quis  autem  in  animum  inducet  ,  quod 
nobilissimo  Vulpio  persuasum  est ,  Propertium  ab  Ho¬ 
ratio  perstringi  sub  importuni  et  garruli  persona  lib.  i.  sa¬ 
tyra  i x.l  Conjicit  Joannes  Massonius  in  Nasonis  vita  Pro¬ 
pertium  obiisse  anno  aetatis  Ovidii  xxxi.  ab  U.  C.  dccxlii. 

Exstant  Propertii  lib.  iv.  Elegiarum ,  quibus  ipse  cae¬ 
lebs  Crnthiae  adblanditur  ,  Tibullianis  non  concedentes 
lepore  et  elegantia  :  eruditione  vero  etiam  anteverten¬ 
tes  .  Elegantis  simus  Murelus  erudite  confert  inter  se  in 
Praefatione  in  Properliurh  .  Ita  de  Propertio  sentit  do¬ 
ctissimus  ac  summus  vir  Salmasius  de  Hellenistica 
pag.  142.  Propertius  totus  scatet  hellenismis :  praeter 
infinita  dicendi  genera  ex  Graeco  expressa  ,  non  dubi¬ 
tavit  dicere  Dryasin  pro  Dradibus  ,  Thyniasin  pro  Thy¬ 
niacis  ,  Hamadryasin  pro  Ilamadriadibus  :  nec  Ovidius 
timuit  Troasin  dicere  pro  Troadibus,  in  epistola  qua¬ 
dam:  Troasin  invideo.  Hoc  exstat  judicium  Vine.  Gra- 
vinae  lib.  1.  de  arte  Poetica  :  Properzio  ha  novita  d’  e- 
-spressioni,  fantasia  veramente  Lirica,  ed  e  atto  non 
meno  alie  cose  grandi,  che  ali’ amene  :  ma  in  Tibullo 
per  avventura  e  naturalezza  maggiore  . 

Jovianus  Pontanus  apud  Alexand.  lib,  n.  Genial. 
dier.  cap.  n.  refert  Propertii  elegias  se  adolescentulo 
primum  in  lucem  prodiisse ,  quum  antea  inscitia  tempo¬ 
rum  incompertae  forent  et  incognitae  ;  opusque  oblitte¬ 
ratum  et  longissimo  aevo  absumtum  ,  corrosis  et  taben¬ 
tibus  litteris  iri  cella  vinaria  sub  doliis  inventum  appa¬ 
ruisse  :  et  cum  libelli  vetustate  verbis  et  nominibus  ab - 
sumtis  longo  situ  et  senio  ,  quod  in  diurna  obscuritate 
latuerat ,  veram  lectionem  assequi  nequirent  ,  effectum 
ut  mendosi  codices  prodirent  ,  paullatimque  discuti  er¬ 
rores  et  corrigi  coeptos  ,  nec  tamen  effici  quivisse ,  ut 
posteris  omnino  integri  inofi ensique  darentur  .  Exi¬ 
miam  hujus  poetae  editionem  e  mss.  emendatam,  dili¬ 
genter  et  animadversionibus  eruditis  atque  ingeniosis 
illustratam,  publicae  luci  dedit  Janus  Brookusius  Amstel • 
mdccu.  in  4*°  ex  officina  Henr,  Eestenii,  apposito  indice 
omnium  vocabulorum.  Lucem  viderunt  Lips.  mdlxxxviii. 
in  8.°  Georgii  'Ereptae  Chemniciensis  phrases  e  Tibullo 
ac  Propertio  collectae  tribus  libris  . 

ELEGIA  I. 

Nimium  luxum ,  pompamque  ornamentorum  in 
Cynthia ,  sua  sponsa,  reprehendit ;  tum  >  quod 
per  ea  naturalis  pulchritudo  minuitur ;  tum 
quod  non  luxuria ,  sed  pudicitiae  fama  et 
conquirendis  et  tenendi  sint  amantes ;  tum s 
quod  decora  sint  alia  Cynthiae  s  ingeniiquQ 
laudes s  quibus  allicere  animos  possit. 

(^uid  juvat  ornato  procedere,  vita,  capillo, 
Et  tenues  Coa  veste  movere  sinus? 

Aut  quid  Orontea  crines  perfundere  myrrha 
Teque  peregrinis  vendere  muneribus  ? 

Naturaeque  decus  mercato  perdere  cultu? 
Nec  sinere  in  propriis  membra  nitere  bonis? 

Propertius .  & 

N  Adspice  quot  submittat  humus  formosa  colores. 
Ut  veniant  hederae  sponte  sua  melius: 
Surgat  et  in  solis  formosius  arbutus  antris  , 

u 

Et  sciat  indociles  currere  lympha  vias  : 
Litora  nativos  per  se  dent  picta  lapillos , 

Et  volucres  nulla  dulcius  arte  canant. 

Non  sic  Leucippis  succendit  Castora  Phoebe  , 
Pollucem  cultu  non  Helaira  soror. 

Non  Idae,  et  cupido  quondam  discordia  Phoebo 
Eveni  patriis  filia  litoribus. 

Nec  Phrygium  falso  traxit  candore  maritum 
Avecta  externis  Hippodamia  rotis: 

Sed  facies  aderat  nullis  onoxia  gemmis  , 
Qualis  Apelleis  est  color  in  tabulis  . 

Non  illis  studium  vulgo  conquirere  amantes  . 

Illis  ampla  satis  forma  ,  pudicitia  . 

Non  ego  nunc  vereor,  ne  sis  mihi  vilior  istis. 

Uni  si  qua  placet,  culta  puella  sat  est. 
Quum  libi  praesertim  Phoebus  sua  carmina 
donet  , 

Aoniamque  libens  Calliopea  lyram  : 

His  tu  semper  eris  nostrae  gratissima  vitae, 
Taedia  dum  miserae  sint  tibi  luxuriae  . 


CARMINA  l3l 

ELEGIA  II. 

Nescio  quid  adversi  quum  passus  esset  Pro¬ 
pertius  ,  nec  minus  laetitiae  >  delitiisque  va¬ 
care  Cynthia  in  ipso  Propertii  periculo , 
violatae  amicitiae  „  perfidiaeque  ipsam  pul¬ 
chro  ,  artisque  plenissimo  carmine  arguit  . 

Saepe  ego  multa  tuae  levitatis  dura  timebam  , 
Hac  tamen  excepta,  Cynthia,  perfidia. 

Adspice  me  quanto  rapiat  Fortuna  periclo: 

Tu  tamen  in  nostro  lenta  timore  venis  . 

.  •  * 

Et  potes  hesternos  manibus  componere  crines, 
Et  longa  faciem  quaerere  desidia  . 

Nec  minus  Eois  pectus  radiare  lapillis , 

Ut  formosa  novo  quae  parat  ire  viro  . 

At  non  sic  Ithaci  digressu  mota  Calypso 
Desertis  olim  fleverat  aequoribus. 

Multos  ilia  dies  incomtis  moesta  capillis 
Sederat,  injusto  multa  locuta  salo  . 

Et ,  qua  navis  nuinquam  posthac  visura  ,  dolebat 
Illa  tamen  longae  conscia  laetitiae. 

Alphesiboea  suos  ulta  est  pro  conjuge  fratres. 
Sanguinis  et  cari  vincula  rupit  Amor. 

Nec  sic  Aesonidem  rapientibus  anxia  ventis  , 
Hypsipyle  vacuo  constitit  in  thalamo. 

Hypsipyle  nullos  post  illos  sensit  amores, 

Ut  semel  Haemonio  tabuit  hospitio. 

Conjugis  Evadne  seros  elata  per  ignes 
Occidit  Argivae  fama  pudicitiae. 

Quarum  nulla  tuos  potuit  convertere  mores, 
Tu  quoque  uti  fieres  nobilis  historia. 

Desine  jam  revocare  tuis  perjuria  verbis  , 
Cynthia.,  et  oblitos  parce  monere  deos. 
Audax  ah  nimium,  nostro  dolitura  periclo. 
Si  quid  forte  tibi  durius  inciderit. 

Muta  prius  vasto  labantur  flumina  ponto. 
Annus  et  inversas  duxerit  ante  vices : 

Quam  tua  sub  nostro  mutetur  pectore  cura. 
Sis  quodcumque  voles,  non  aliena  tamen, 
Quamve  mihi  viles  isti  videantur  ocelli, 

Per  quos  saepe  mihi  credita  perfidia  est. 
Hos  tu  jurabas,  si  quid  mentita  fuisses, 

Ut  tibi  suppositis  exciderent  manibus. 

Et  contra  magnum  potes  hos  attollere  Solem  ? 

Nec  tremis  admissae  conscia  nequitiae  ? 
Quis  te  cogebat  multos  pallere  colores  ,  - 
Et  fletum  invitis  ducere  luminibus  ? 

Queis  ego  nunc  pereo ,  similes  moniturus  aman¬ 
tes  . 

O  nullis  tutum  credere  blanditiis! 
ELEGIA  III. 

Gallum  cujusdam  ,  cui  Hylas  nomen  ,  amo¬ 
re  captum  ,  eumque  secum  per  silvas 'j,  flu¬ 
minumque  ripas  ducentem  monet ,  ne  fa¬ 
ciat  j  Hylaeque  Herculei  Jabulam  eleganter  * 
Poeticeque  narrat , 

Hoc  pro  continuo  te,  Galle,  monemus  amore. 
Id  tibi  ne  vacuo  defluat  ex  animo  . 

Saepe  imprudenti  fortuna  occurrit  amanti  . 
Crudelis  Minyis  dixerit  Ascanius  . 

Est  tibi  non  infra  speciem ,  non  nomine  dispar 
Thiodamanteo  proximus  ardor  Hylae. 

Huic  tu,  sive  leges  umbrosae  flumina  silvae. 
Sive  Aniena  tuos  tinxerit  unda  pedes : 

Sive  Gigantea  spatiabere  litoris  ora, 

Sive  ubicumque  vago  fluminis  hospitio  : 

Nympharum  semper  cupidas  defende  rapinas. 
Non  minor  Ausoniis  est  amor  ah  Dryasin  * 

Ne  tibi  sit  duros  montes,  et  frigida  saxa  , 
Galle,  neque  expertos  semper  adire  lacus: 

Quae  miser  ignotis  error  perpessus  in  oris 
Herculis  indomito  fleverat  Ascanio  . 

Namque  ferunt  olim  Pagasae  navalibus  Argo 
Egressam  longe  Phasidos  isse  viam  ; 

Et  jam  praeteritis  labentem  Athamantidos  undis, 
Mysorum  scopulis  ad  plicuisse  ratem  . 

Hic  manus  heroum  placitis  ut  constitit  oris  , 
Mollia  composita  litora  fronde  tegit. 

At  comes  invicti  juvenis  processerat  ultra 
Raram  sepositi  quaerere  fontis  aquam  . 

Hunc  duo  sectati  fratres  Aquilonia  proles. 
Hunc  super  et  Zethes ,  hunc  super  et  Calais 

Oscula  suspensis  instabant  carpere  palmis  , 
Oscula  et  alterna  ferre  supina  fuga . 

Ille  sub  extrema  pendens  secluditur  ala, 

Et  volucres  ramo  submovet  insidias . 

Jam  Pandioniae  cessat  genus  Orithyiae: 

Ah  dolor  ibat  Hylas,  ibat  Hamadryasin. 

Hic  'erat  Arganti  Pege  sub  vertice  montis 
Grata  domus  Nymphis  humida  Thyniasin  • 

Quam  supra  nullae  pendebant  debita  curae 
Roscida  desertis  poma  sub  arboribus, 

Et  circumriguo  surgebant  liba  prato 
Candida  purpureis  mixta  papaveribus  . 

Quae  modo  decerpens  tenero  pueriliter  ungui 
Proposito  florem  praetulit  officio. 

Et  modo  formosis  incumbens  nescius  undis 
Errorem  blandis  tardat  imaginibus  . 

Tandem  haurire  parat  demissis  flumina  palmis 
Innixus  dextro  plena  trahens  humero  . 

Cujus  ut.  accensae  Dryades  candore  puellae 
Miratae  solitos  destituere  choros, 

Prolapsum  leviter  facili  traxere  liquore, 
dum  sonitum  rapto  corpore  fecit  Hylas. 

Cui  procul  Alcides  iterat  responsa:  sed  illi 
Nomen  ab  extremis  fontibus  aura  refert. 

His,  o  Galle,  tuos  monitis  servabis  amores  > 
Formosum  Nymphis  credere  tutus  Hylan* 

ELEGIA  IV. 

Umbram  alterius  Galli  loqu entem  inducit,  ro- 
gantemque  militem  .  qui  a  L.  Antonii  parti¬ 
bus  steterat ,  ut  sorori  suae  referat  se  in 
Etruscis  montibus  ex  insidiis  ab  ignoto  ho¬ 
ste  occisum  peri  isse  . 

Tu  ,  qui  consortem  properas  evadere  casum  , 
Miles  ab  Etruscis  saucius  aceribus  : 

Quid  nostro  gemitu  turgentia  lumina  torques? 
Pars  ego  sum  vestrae  proxima  militiae. 

Sic  te  servato  possint  gaudere  parentes  , 

Haec  soror  Acca  tuis  sentiat  e  lacrimis  , 

Gallum  per  medios  ereptum  Caesaris  enses 

Effugere  ignotas  non  potuisse  manus* 

Et  quaecumque  super  dispersa  invenerit  ossa 
Montibus  Etruscis,  haec  sciat  esse  mea. 

ELEGIA  V. 

Indicat  Tullo ,  quae  patria  sibi  sit ,  quod 
genus  j  atque  fortuna  . 

Qualis,  et  unde  genus ,  qui  sint  mihi.,  Tulle* 
penates. 

Quaeris  pro  nostra  semper  amicitia . 

Si  Perusina  tibi  patriae  sunt  nota  sepultae 
Italiae  duris  funera  temporibus , 

Quum  Romana  suos  egit  discordia  cives  : 

(  Sis  mihi  praecipue  pulvis  Etrusca  dolor  . 
Tu  projecta  mei  perpessa  es  membra  propinqui* 
Tu  nullo  miseri  contegis  ossa  solo:) 
Proxima  supposito  contingens  Umbria  campo 
Me  genuit,  terris  fertilis  uberibus. 

ELEGIA  I. 

•» 

Maecenati  se  excusat,  quod  ingenium  suum 
ad  argumenta  graviora  non  applicet:  res 
ludricas  solas  esse  quae  ipsum  reddant  Poe¬ 
tam  , 

(^uod  mihi  si  tantum,  Maecenas,  fata  dedissent, 
Ut  possem  heroas  ducere  in  arma  manus  : 
Non  ego  Titanas  canerem,  non  Ossan  Olympo 
Impositum  ,  ut  coelo  Pelion  esset  iter : 

Non  veteres  Thebas,  nec  Pergama  nomen  Ho¬ 
meri  , 

Xerxis  et  imperio  bina  coisse  vada : 
Regnave  prima  Remi  3  aut  animos  Carthaginis 
altae  , 

Cimbrorumque  minas,  et  benefacta  Mari. 

Bellaque  ,  resque  tui  memorarem  Caesaris:  et  tu 
Caesare  sub  magno  cura  secunda  fores  . 
Nam  quoties  Mutinam  ,  aut  civilia  busta  Philip¬ 
pos  , 

Aut  canerem  Siculae  classica  bella  fugae  : 
Eversosque  focos  antiquae  gentis  Etruscae, 

Et  Ptolemaeeae  litora  capta  Phari : 

Aut  canerem  Aegyptum,  et  Nilum ,  quum  tra¬ 
ctus  in  urbem 

Septem  captivis  debilis  ibat  aquis  : 

Aut  regum  auratis  circumdata  colla  catenis, 
Actiaque  in  Sacra  currere  rostra  Via: 

Te  mea  Musa  illis  seinper  contexeret  armis  , 
Et  sumta ,  et  posita  pace  fidele  caput  . 
Theseus  infernis,  superis  testatur  Achilles, 

Hic  Ixioniden,  ille  Menoetiaden. 

Sed  neque  Phlegraeos  Jovis  ,  Enceladique  tu- 
'  multus 

Intonet  angusto  pectore  Callimachus: 

Nec  mea  conveniunt  duro  praecordia  versu 
Caesaris  in  Phrygios  condere  nomen  avos. 
Navita  de  ventis,  de  tauris  nkrrat  arator, 
Enumerat  miles  vulnera,  pastor  oves. 


ELEGIA  II. 


Continendi  se  modum  imponere  significat  ,  el 
jam  tempus  esse  dicit  res  a  Caesare  Augusto 
praeclare  gestas  carmine,  heroico  celebrandu 

Jam  tempus  lustrare  aliis  Helicona  choreis, 

Et  campum  Haemonio  jam  dare  tempus  equo. 

Jam  libet  et  fortes  memorare  ad  proelia  turmas, 
Et  Romana  mei  dicere  castra  ducis. 

Quod  si  deficiant  vires,  audacia  certe 

Laus  erit,  in  magnis  et  voluisse,  sat  est. 
Aetas  prima  canat  veneres,  extrema  tumultus. 

Bella  canam,  quando  scripta  puella  mea  est. 
Nunc  volo  subducto  gravior  procedere  vultu : 

Nunc  aliam  citharam  me  mea  Musa  docet. 
Surge  anima  ex  humili  jam  carmine,  sumite  vires 
Pierides.  magni  nunc  erat  oris  opus  . 

Jam  negat  Euphrates  equitem  post  terga  tueri 
Parthorum ,  et  Crassos  se  tenuisse  dolet  . 
India  quin,  Auguste,  tuo  dat  colla  triumpho. 

Et  domus  intactae  te  tremit  Arabiae. 

Et,  si  qua  extremis  tellus  se  subtrahit  oris, 
Sentiet  illa  tuas  postmodo  capta  manus  . 
Haec  ego  castra  sequar  vates  :  tua  castra  canendo 
Mannus  ero:  servent  hunc  mihi  fata  diem. 

O 

Ut  caput  in  magnis  ubi  non  est  tangere  signis. 
Ponitur  hic  imos  ante  corona  pedes: 

Sic  nos,  nunc  inopes  laudis  conscendere  car¬ 
men  , 

Pauperibus  sacris  vilia  tura  damus  . 
Nondum  etiam  Ascraeos  norunt  mea  carmina 
fontes , 

Sed  modo  Permessi  flumine  lavit  Amor . 

E  L  E  G  I  A  III. 

Serius  se  venisse  dicit  detentus  inspectione 
porticus  Apollinis  ,  quae  ab  Augusto  Caesa¬ 
re  absoluta  est .  Haec  porticus  templo  Apol¬ 
linis  Palatini  cum  Bibliotheca  Graeca  et 
Latina  adjuncta  erat  . 

Quaeris,  cur  veniam  tibi  tardior?  aurea  Phoebi 
Porticus  a  magno  Caesare  aperta  fuit  . 

Tota  erat  in  speciem  Poenis  digesta  columnis: 
Inter  cpias  Danai  femina  turba  senis  . 

Hic  equidem  Pboebo  visus  mihi  pulchrior  ipso 
Marmoreus  tacita  carinen  hiare  lyra  . 

Atque  aram  circum  steterant  armenta  Myronis 
Ouatuor  artifices  vivida  si«na  boves  . 

Zj 

Tum  medium  Clario  surgebat  marmore  templum, 
Et  patria  Phoebo  carius  Ortygia: 

Auro  Solis  erat  supra  fastigia  currus  , 

Et  valvae  Libyci  nobile  dentis  opus  . 

Altera  dejectos  Parnasi  vertice  Gallos, 

Altera  moerebat  funera  Tantalidos  . 

Deinde  inter  matrem  deus  ipse  ,  interque  soro¬ 
rem  .  t 

Pythius  in  longa  carmina  veste  sonat . 

Graecorum  Poetarum  Elegiarum  scriptorum 
umbras  invocat  Propertius ,  ut  annumeretur 
inter  Poetas  elegiacos :  inde  seipsum  com¬ 
mendat  quippe  qui  primus  Latinus  Elegias 
excoluerit ,  unde  sibi  nomen  immortale  au¬ 
guratur  . 

Callimachi  manes  et  Coi  sacra  Philetae  , 

In  vestrum,  quaeso,  me  sinite  ire  nemus. 

Primus  ego  ingredior  puro  de  fonte  sacerdos 
Itala  per  Grajos  orgia  ferre  choros. 

Dicite  quo  pariter  carmen  tenuastis  in  antro, 
Quove  pede  ingressi ,  quamve  bibistis  aquam  . 

Ah  valeat  Phoebum  quicumque  moratur  in  armis* 
Exactus  tenui  pumice  versus  eat . 

Quo  me  Fama  levat  terra  sublimis,  et  a  me 
Nata  coronatis  Musa  triumphat  equis, 

Et  mecurn  in  curru  parvi  vectantur  Amores  , 
Scriptorumque  meas  turba  secuta  rotas  . 
Qui  i  frustra  missis  in  me  certatis  habenis? 

Non  datur  ad  Musas  currere  lata  via  . 
Multi,  Roma,  tuas  laudes  annalibus  addent  , 
Qui  finem  imperii  Bactra  futura  canent. 
Sed  quod  pace  legas,  opus  hoc  de  monte  sororum 
Detulit  intacta  pagina  nostra  via. 

Mollia,  Pegasides,  vestro  date  serta  poetae: 

Non  faciet  capiti  dura  corona  meo  . 

At  mihi  quod  vivo  detraxerit  invida  turba, 
Post  obitum  duplici  foenore  reddet  honos  . 
Omnia  post  obitum  fingit  majora  vetustas; 

Majus  ab  exequiis  nomen  in  ora  venit : 

Nam  quis  equo  pulsas  abiegno  nosceret  arces? 

Fluminaque  Haemonio  cominus  isse  viro  ? 
Idaeum  Simoenta  Jovis  cunabula  parvi? 

Hectora  ter  campos,  ter  maculasse  rotas? 
Deiphobumque ,  Heienumque,  et  Polydamanta 
sine  armis  ? 

Qualemcumque  Parin  vix  sua  nosset  humus . 
Exiguo  sermone  fores  nunc,  Ilion,  et  tu 
Troja  bis  dSiaei  numine  capta  dei  . 

Nec  non  ille  tui  casus  memorator  Homerus 
Posteritate  suum  crescere  sentit  opus  . 
Meque  inter  seros  laudabit  Roma  nepotes. 

Illum  post  cineres  auguror  ipse  diem. 

Ne  mea  contemto  lapis  indicet  ossa  sepulcro 
Provisum  est,  Lycio  vota  probante  deo. 

ELEGIA  II. 

Somnium  narrat  poeta  ;  visus  enim  erat  sibi  in 
Helicone  Musarum  monte  dormire  ,  quum 
Heroico  carmine  bella  scribere  meditaretur , 
a  Phaebo  admonitum  se  dicit ,  ut  ad  elegos 
se  converteret  . 

Visus  eram  molli  recubans  Heliconis  in  umbra, 
Bellerophontei  qua  fluit  humor  equi  , 

Reges  ,  Alba ,  tuos  ,  et  regum  facta  tuorum 
Tantum  operis  nervis  hiscere  posse  meis  : 

Parvaque  tam  magnis  adtrioram  fontibus  ora, 
Unde  pater  sitiens  Ennius  ante  bibit  : 

Et  cecinit  Curios  fratres  ,  et  Horatia  pila  , 
Regiaque  Aemilia  vecta  tropaea  rate  . 

Victricesque  moras  Fabii.,  pugnamque  sinistram 
Cannensem  ,  et  versos  ad  pia  vota  Deos  . 

Hannibalemque  Lares  Romana  sede  fugantes  , 
Anseris  et  tutum  voce  fuisse  Jovem  : 

Quum  me  Castalia  speculatis  ex  arbore  Phoebus 
Sic  ait  aurata  nixus  ad  antra  lyra  : 

Quid  tibi  cum  tali , demens,  est  flumine?  quis  te 
Carminis  heroi  tangere  jussit  opus? 

Non  hic  ulla  tibi  speranda  est  fama  ,  Properti  , 
Mollia  sunt  parvis  prata  terenda  rotis  , 

Ut  tuus  in  scamno  jactetur  saepe  libellus, 
Quem  legat  exspectans  sola  puella  virum  . 

Cur  tua  praescriptos  evecta  est  pagina  gyros? 
Non  est  ingenii  cymba  gravanda  tui  . 

Alter  remus  aquas,  alter  tibi  radat  arenas; 
Tutus  eris,  medio  maxima  turba  mari  est. 

Dixerat,  et  plectro  sedem  mihi  monstrat  eburno, 
Qua  nova  muscoso  semita  facta  solo  est. 
Hic  erat  affixis  viridis  spelunca  lapillis  , 
Pendebantque  cavis  tympana  pumicibus  . 
Ergo  Musarum  ,  et  Sileni  patris  imago 
Fictilis,  et  calami,  Pan  Tegeee,  tui. 

Et  Veneris  dominae  volucres  mea  turba  co¬ 
lumbae 

Tingunt  Gorgoneo  punica  rostra  lacu  • 
Diversaeque  novem  sortitae  rura  puellae 
Exercent  teneras  in  sua  dona  manus. 

Haec  hederas  legit  in  thyrsos,  haec  carmina 
nervis 

Aptat,  et  illa  manu  texit  utraque  rosam. 

E  quarum  numero  me  contigit  una  dearum: 

Ut  reor  a  facie,  Calliopea  fuit. 

Contentus  niveis  semper  vectabere  cycnis; 

Nec  te  fortis  equi  ducet  ad  arma  sonus. 

Nil  tibi  sit  rauco  praetoria  classica  cornu 
Flare,  nec  Aonium  cingere  Marte  nemus: 
Aut  quibus  in  campis  Mariano  proelia  signo 
Stent,  et  Teutonicas  Boma  refringat  opes, 
Barbarus  aut  Suevo  perfusus  sanguine  Rhenus 
Saucia  moerenti  corpora  vectet  aqua . 

Talia  Calliope,  lymphisque  a  fonte  petitis, 
Ora  Philetea  nostra  rigavit  aqua. 

ELEGIA  II. 

Expeditionem,  quam  Caesar  Augustus  adver¬ 
sus  Orientis  populos  apparabat ,  prosequi¬ 
tur  poeta  ,  Romanisque  armis  felicitatem 
apprecatur  . 

Arma  deus  Caesar  dites  meditatur  ad  Indos, 
Et  freta  gemmiferi  findere  classe  maris. 
Magna  viae  merces,  parat  ultima  terra  triumphos . 

Tigris,  et  Euphrates  sub  sua  jura  fluent. 
Sera,  sed  Ausoniis  veniet  provincia  virgis  . 

Assuescent  Latio  Partha  tropaea  Jovi. 

Ite,  agite,  expertae  bello  date  lintea  prorae, 
Et  solitum  armigeri  ducite  munus  equi. 
Omina  fausta  cano.  Crassos ,  cladesque  piate: 

Ite,  et  Romanae  consulite  historiae. 

Mars  pater,  et  sacrae  fatalia  lumina  Vestae, 
Ante  meos  obitus  sit,  precor,  illa  dies: 
Qua  videam  spoliis  onerato  Caesaris  axe  , 

Ad  vulgi  plausus  saepe  resistere  equos, 

Tela  fugacis  equi,  et  braccati  militis  arcus, 

Et  subter  captos  arma  sedere  duces. 

Ipsa  tuam  serva  prolem  Venus:  hoc  sit  in  aevum  , 
Cernis  ab  iEnea  quod  superesse  caput. 
Praeda  sit  haec  illis  ,  quorum  meruere  labores: 
Me  sat  erit  media  plaudere  posse  via. 

ELEGIA  III. 

Se  juvenili  aetate  otio  >  rebusque  ludvicis 
operam  daturum  ;  suscepturum  graviora 
et  Philosophica  studia  s  quum  vergere  ad 
senectutem  inceperit . 

Pacis  Amor  Deus  est,  pacem  veneramur  amantes. 

Stant  mihi  cum  domina  proelia  dura  mea; 
Nec  tamen  inviso  pectus  mihi  carpitur  auro  , 
Nec  bibit  e  gemma  divite  nostra  sitis. 

Nec  mihi  mille  jugis  Campania  pinguis  aratur , 
Nec  miser  aera  paro  clade,  Corinthe,  tua. 
O  prima  infelix  fingenti  terra  Prometheo, 

Ille  parum  cauti  pectoris  egit  opus. 
Corpora  disponens  mentem  non  vidit  in  arte. 

Recta  animi  primum  debuit  esse  via. 

Nunc  maris  in  tantum  vento  jactamur,  et  hostem 
Quaerimus,  atque  armis  nectimus  arma  nova. 
Haud  ullas  portabis  opes  Acherontis  ad  undas  : 

Nudus  ab  inferna,  stulte,  vehere  rate. 
Victor  cum  victis  pariter  miscebitur  umbris  . 

Consule  cum  Mario  capte  Jugurtha  sedes. 
Lydus  Dulichio  non  distat  Croesus  ab  Iro  . 

Optima  mors,  parca  quae  venit  apta  die. 
Me  juvat  in  prima  coluisse  Helicona  juventa  , 
Musarum  que  choris  implicuisse  manus. 

Me  juvat  et  multo  mentem  vincire  Lyaeo, 

Et  caput  in  verna  semper  habere  rosa. 
Atque  ubi  jam  Venerem  gravis  interceperit  aetas. 
Sparserit  et  nigras  alba  senecta  comas; 
Propertius  9 

Tum  mihi  Naturae  libeat  perdiscere  mores, 
Quis  Deus  hanc  mundi  temperet  arte  domum : 

Qua  venit  exoriens ,  qua  deficit :  unde  coactis 
Cornibus  in  plenum  menstrua  Luna  redit . 

Unde  salo  superant  venti:  quid  flamine  captet 
Eurus,  et  in  nubes  unde  perennis  aqua. 

Si  ventura  dies  mundi  quae  subruat  arces, 
Purpureus  pluvias  cur  bibit  arcus  aquas. 

Aut  cur  Perrhaebi  tremuere  cacumina  Pindi  , 
Solis  et  atratis  luxerit  orbis  equis . 

Cur  serus  versare  boves,  et  plaustra  Bootes: 
Pleiadum  spisso  cur  coit  imbre  chorus: 

Curve  suos  fines  altum  non  exeat  aequor. 
Plenus  et  in  partes  quattuor  annus  eat. 

Sub  terris  si  jura  deum  et  tormenta  Gigantum: 
Tisiphones  atro  si  furit  angue  caput. 

Aut  Alcmaeoniae  furiae,  aut  jejunia  Phinei: 
Num  rota,num  scopuli,  num  sitis  inter  aquas. 

Num  tribus  infernum  custodit  faucibus  antrum 
Cerberus,  et  Tityo  jugera  pauca  novem  . 

An  ficta  in  miseras  descendit  fabula  gentes  , 
Et  timor  haud  ultra,  quam  rogus,  esse  potest. 

Exitus  hic  vitae  superet  mihi.  Vos ,  quibus  arma 
Grata  magis ,  Crassi  signa  referte  domum  . 

ELEGIA  IV. 

Paeti  cujusdam  immaturam  ex  naufragio  mor - 
tem  deplorat ySimulque  avaritiam  exsecratur 
malorum  omnium  inter  homines  caussam  . 

Ergo  sollicitae  tu  caussa  ,  pecunia  ,  vitae  qs ; 

Per  te  immaturum  mortis  adimus  iter . 

Tu  vitiis  hominum  crudelia  pabula  praebes: 

Semina  curarum  de  capite  orta  tuo. 

Tu  Paetum  ad  Pharios  tendentem  lintea  portus 
Obruis  insano  terque  quaterque  mari. 

Nam  dum  te  sequitur,  primo  miser  excidit  aevo, 
Et  nova  longinquis  piscibus  esca  natat. 

Et  mater  non  justa  piae  dare  debita  terrae, 
Nec  pote  cognatos  inter  humare  rogos. 

Sed  tua  nunc  volucres  adstant  super  ossa  mari¬ 
nae  . 

Nunc  tibi  pro  tumulo  Carpathium  omne 
mare  . 

Infelix  Aquilo,  raptae  timor  Orithyiae, 

Quae  spolia  ex  illo  tanta  fuere  tibi? 

Aut  quidnam  fracta  gaudes  ,  Neptune ,  carina  ? 

Portabat  sanctos  alveus  ille  viros  . 

Paete,  quid  aetatem  numeras?  quid  cara  natanti 
Mater  in  ore  tibi  est?  non  habet  unda  deos  . 
Nam  tibi  nocturnis  ad  saxa  ligata  procellis 
Omnia  detrito  vincula  fune  cadunt  . 

Sunt  Agamemnonias  testantia  litora  curas  , 
Quae  notat  Argyni  poena  natantis  aqua  . 
Hoc  juvene  amisso  classem  non  solvit  Atrides: 

Pro  qua  mactata  est  Iphigenia  mora. 
Reddite  corpus  humo  ,  positaque  in  gurgite  vita 
Paetum  sponte  tua  vilis  arena  tegas. 

Ut,  quoties  Paeti  transibit  nauta  sepulcrum  , 
Dicat:  et  audaci  tu  timor  esse  potes. 

Ite,  rates  curvae,  et  leti  quoque  texite  causam, 
Jsta  per  humanas  mors  venit  acta  manus. 
Terra  parum  fuerat:  fatis  adjecimus  undas, 

Naturae  miseras  auximus  arte  vias. 

Anchora  te  teneat,  quem  non  tenuere  penates? 

Quid  meritum  dicas  cui  sua  terra  parum  est? 
Ventorum  est  quod  cunque  paras:  haud  ulla  ca¬ 
rina 

Consenuit:  fallit  portus  et  ipse  fidem. 
Fortuna  insidias  pontum  substravit  avaris  . 

Ut  tibi  succedat,  vix  semel  esse  potest. 
Saxa  triumphales  fregere  Capharea  puppes  , 
Naufraga  cum  vasto  Graecia  tracta  salo  est. 
Paullatim  socium  jacturam  flevit  Ulixes, 

In  mare  cui  soliti  non  valuere  doli  . 

Quod  si  contentus  patrio  bove  verteret  agros , 
Verbaque  duxisset  pondus  habere  mea: 
Viveret  ante  suos  dulcis  conviva  penates, 
Pauper  at  in  terra,  nil  ubi  flere  potest. 
Non  tulit  hic  Paetus  stridorem  audire  procellae, 
Et  duro  teneras  laedere  fune  manus. 

Sed  thyiae  thalamo ,  aut  Oriciae  terebinthi 
Effultum  pluma  versicolore  caput : 

Iluic  fluctus  vivos  radicitus  abstulit  ungues, 
Et  niger  invitam  traxit  hiatus  aquam . 

Hunc  parvo  ferri  vidit  nox  improba  ligno: 

Paetus  ut  occideret,  tot  coiere  mala  . 

Flens  tamen  extremis  dedit  haec  mandata  que¬ 
relis  , 

Quum  moribunda  niger  clauderet  ora  liquor; 
Di  maris,  iEgsei  quos  sunt  penes  aequora ,  Venti, 
Et  quaecumque  meum  degravat  unda  caput; 
Quo  rapitis  miseros  primae  lanuginis  annos? 

Ad  tulimus  longas  in  freta  vestra  manus. 

Ali  miser,  Alcyonum  scopulis  adfigar  acutis  . 

In  me  Caeruleo  fuscina  sumta  deo  est* 

At  saltem  Italiae  regionibus  evehat  aestus. 

Hoc  de  me ,  sat  erit,  si  modo  matris  erit. 
Subtrahit  haec  fantem  torta  vertigine  fluctus : 

u 

Ultima  quae  Paeto  voxque  diesque  fuit . 

O  centum  aequoreee  Nereo  genitore  puellae, 
Et  tu  materno  tacta  dolore  Thetis, 

Vos  decuit  lasso  supponere  brachia  mento . 

Non  poterat  vestras  ille  gravare  manus. 

At  tu,  saeve  Aquilo,  numquam  mea  vela  videbis. 
Ante  fores  dominae  condar  oportet  iners* 

ELEGIA  V. 

Maecenati  sollicitanti  Propertium  3  ut  Epica 
scriberet  *  Poeta  se  excusat ;  tum  ipsius  Mae¬ 
cenatis  exemplo ,  qui  intra  equestris  ordinis 
gradum  sese  continuit  semper ;  tum  ex  sut 
ingenii  tenuitate  minus  ad  grandiora  idonei • 
,  ixr.y.  '!?qi  ;  f.  > 

Maecanas  eques  Etrusco  de  sanguine  regum  , 
Intra  fortunam  qui  cupis  esse  tuam  : 

Quid  me  scribendi  tam  vastum  mittis  in  aequor? 

Non  sunt  apta  meae  grandia  vela  rati. 
Turpe  est ,  quod  nequeas ,  capiti  committere 
pondus ; 

Et  pressum  inflexo  mox  dare  terga  genu  . 
Omnia  non  pariter  rerum  sunt  omnibus  apta, 
Fama  nec  ex  aequo  ducitur  una  jugo . 
Gloria  Lysippo  est  animosa  effingere  signa: 

Exactis  Calamis  se  mihi  jactat  equis. 

In  Veneris  tabula  summam  sibi  ponit  Apelles : 

Parrhasius  parta  vindicat  arte  locum  . 
Argumenta  magis  sunt  Mentoris  addita  formae: 

At  Myos  exiguum  flectit  acanthus  iter  . 
Phidiacus  signo  se  Juppiter  ornat  eburno  ; 

Praxitelem  Paria  vindicat  urbe  lapis. 

Est  quibus  Eleae  concurrit  palma  quadrigae, 
Est  quibus  in  celeres  gloria  nata  pedes  . 

Hic  satus  ad  pacem;  hic  castrensibus  utilis  ar* 
mis . 

Naturae  sequimur  semina  quisque  suae. 

At  tua.,  Maecenas,  vitae  praecepta  recepi. 
Cogor  et  exemplis  te  superare  tuis. 

Quum  tibi  Romano  dominas  in  honore  secures. 
Et  liceat  medio  ponere  jura  foro  : 

Yel  tibi  Medorum  pugnaces  ire  per  hostes 
Atque  onerare  tuam  fixa  per  arma  domum: 
Et  tibi  ad  effectum  vires  det  Caesar,  et  omni 
Tempore  tam  faciles  insinuentur  opes: 
Parcis,  et  in  tenues  humilem  te  colligis  umbras, 
Velorum  plenos  subtrahis  ipse  sinus  . 

Crede  mihi ,  magnos  aequabunt  ista  Camillos 
Judicia,  et  venies  tu  quoque  in  ora  virum. 
Caesaris  et  famae  vestigia  juncta  tenebis. 

Maecenatis  erunt  vera  tropaea  fides. 

Non  ego  velifera  tumidum  mare  findo  carina : 

Tuta  sub  exiguo  flumine  nostra  rnora  est. 
Non  flebo  in  cineres  arcem  sidisse  paternos 
Cadmi,  nec  semper  proelia  clade  pari: 

Nec  referam  Scaeas  ,  et  Pergama  Apollinis  artes, 
Et  Danaum  undecimo  vere  redisse  rates  , 
Moenia  quum  Grajo  Neptunia  pressit  aratro 
Victor  Palladiae  ligneus  arcis  equus. 

Inter1  Callimachi  sat  erit  placuisse  libellos  , 

Et  cecinisse  modis  ,  Dore  poeta ,  tuis . 

Haec  curent  pueri,  haec  curent  scripta  puellae, 
Meque  deum  clament,  et  mihi  sacra  ferant. 
Te  duce  vel  Jovis  arma  canam,  coeloque  mi¬ 
nantem 

Coeum,  et  Phlegraeis  Oromedonta  jugis: 
Celsaque  Romanis  decerpta  Palatia  tauris 
Ordiar,  et  caeso  moenia  firma  Remo: 
Eductosque  pares  silvestri  ex  ubere  reges . 

Crescet  et  ingenium  sub  tua  jussa  rneum . 
Prosequar  et  currus  utroque  ab  litore  ovantes, 
Parthorum  astutae  tela  remissa  fugae: 
Claustraque  Pelusi  Romano  subruta  ferro  ^ 
Antonique  graves  in  sua  fata  manus . 

Mollia  tu  coeptae  fautor  cape  lora  juventae  , 
Dexteraque  immissis  da  mihi  signa  rotis. 
Hoc  mihi,  Maecenas,  laudis  concedis:  et  a  te  est 
Quod  ferar  in  partes  ipse  fuisse  tuas. 

ELEGIA  VI. 

Quo  modo  velit  natalem  sponsae  suae  diem 
celebrari  ,  eidem  exponit . 

Mirabar  quidnam  misissent  mane  Camoenae 
Ante  meum  stantes  sole  rubente  torum. 
Natalis  nostrae  signum  misere  puellae, 

Et  manibus  faustos  ter  crepuere  sonos . 
Transeat  hic  sine  nube  dies,  stent  aere  venti  j 
Ponat  et  in  sicco  molliter  unda  minas  . 
Adspiciam  nullos  hodierna  luce  dolentes, 

Et  Niobae  lacrimas  supprimat  ipse  lapis  . 
Alcyonum  positis  requiescant  ora  querelis: 

Increpet  absumtum  nec  sua  mater  Ityn. 
Tuque,  o  cara  mihi,  felicibus  edita  pennis, 
Surge,  et  poscentes  justa  precare  deos. 

Ac  primum  pura  somnum  tibi  discute  lympha. 
Et  nitidas  presso  poliice  finge  comas. 

Inde  coronatas  ubi  thure  piaveris  aras, 
Luxerit  et  tota  flamma  secunda  domo  : 

Sit  mensae  ratio,  noxque  inter  pocula  currat. 
Et  crocino  nares  murrheus  ungat  onyx  • 
Tibia  nocturnis  succumbat  rauca  choreis, 

Et  sint  nequitiae  libera  verba  tuae  . 
Dulciaque  ingratos  adimant  convivia  somnos: 

Publica  vicinae  perstrepat  ara  viae. 

Annua  solvamus  thalamo  solemnia  nostro, 
Natalisque  tui  sic  peragamus  iter  . 

ELEGIA  VII. 


Quod  arbitrio  Cynthiae  vitam  ipse  suam  de¬ 
gat  ,  admirandum  non  esse  docet  s  allatis 
eorum  exemplis  >  quibus  feminae  imperita - 
rint ,  Cleopatrae  praesertim  ,  quae  Jntonium 
ad  bellum  contra  Romanos  movendum  indu¬ 
xit  . 


Quid  mirare  ,  meam  si  versat  femina  vitam  , 
Et  trahit  addictum  sub  sua  jura  virum  7 
Cr  i  minaque  ignavi  capitis  mihi  turpia  fingis, 
Quod  nequeam  fracto  rumpere  vincla  jugo  ? 
Venturam,  melius  praesagit  navita  noctem  : 

Vulneribus  didicit  miles  habere  metum. 

Ista  ego  praeterita  jactavi  verba  juventa: 

Tu  nunc  exemplo  disce  timere  meo  . 
Colchis  flagrantes  adamantina  sub  juga  tauros 
Egit,  et  armigera  proelia  sevit  humo: 
Gustodisrpie  feros  clausit  serpentis  hiatus  , 

Iret  ut  Aesonias  aurea  lana  domos. 

Ausa  ferox  ab  equo  contra  oppugnare  sagittis 
Maeotis  Danaum  Penthesilae  rates . 

Aurea  cui  postquam  nudavit  cassida  frontem  , 
Vicit  victorem  candida  forma  virum  . 
Omphale  in  tantum  formae  processit  honorem, 
Lydia  Gygaeo  tincta  puella  lacu  , 

Ut  qui  pacato  statuisset  in  orbe  columnas  , 
Tam  dura  traheret  mollia  pensa  manu  . 
Persarum  statuit  Babylona  Semiramis  urbem. 
Ut  solidum  cocto  tolleret  aggere  opus  : 

Et  duo  in  adversum  immissi  per  moenia  currus 
Ne  possent  tacto  stringere  ab  axe  latus. 
Duxit  et  Euphratem  medium,  qua  condidit  arces, 
Jussit  et  imperio  surgere  Bactra  caput. 
Nam  quid  ego  heroas,  quid  raptem  in  crimina 
divos  ? 

Juppiter  infamat  seque  suamque  domum  . 
Quid  ?  modo  quae  nostris  opprobria  vexerat 
armis  , 

Et  famulos  inter  femina  trita  suos, 

Conjugii  obscoeni  precium  Romana  poposcit 
Moenia,  et  addictos  in  sua  regna  patres. 
Noxia  Alexandrea,  dolis  aptissima  tellus. 

Et  toties  nostro  Memphi  cruenta  malo  . 
Tres  ubi  Pompejo  detraxit  arena  triumphos. 

Tollet  nulla  dies  hanc  tibi,  Roma,  notam. 
Issent  Phlegraeo  melius  tibi  funera  campo  , 
Vei  tua  si  socero  colla  daturus  eras  . 
Scilicet  incesti  meretrix  regina  Canopi , 

Una  Philippeo  sanguine  inusta  nota  , 

Ausa  Jovi  nostro  latrantem  opponere  Anubin, 
Et  Tiberim  Nili  cogere  ferre  minas; 
Romanamque  tubam  crepitanti  pellere  sistro  , 
Baridos  et  contis  rostra  Liburna  sequi ; 
Foedaque  Tarpejo  conopea  tendere  saxo  , 
Jura  dare  statuas  inter  et  arma  Mari. 

Quid  nunc  Tarquinii  fractas  juvat  esse  secures. 
Nomine  quem  simili  vita  superba  notat, 

Si  mulier  patienda  fuit?  cape,  Roma.,  trium¬ 
phum  , 

Et  longam  Augusto  salva  precare  diem . 
Fugisti  tamen  in  timidi  vaga  flumina  Nili  : 

Accepere  tuae  Romula  vincla  manus  . 
JBrachia  spectavi  sacris  admorsa  colubris: 

Et  trahere  occultum  membra  soporis  iter  . 
Non  haec,  Roma  ,  fuit  tanto  tibi  cive  verenda. 
Nec  ducis  assiduo  lingua  sepulta  mero  . 
Septem  urbs  alta  jugis,  toto  quae  praesidet  orbi, 
Femineas  timuit  territa  Marte  minas. 
Hannibalis  spolia,  et  victi  monumenta  Siphacis, 
Et  Pyrrhi  ad  nostros  gloria  fracta  pedes  . 
Curtius  expletis  statuit  monumenta  lacunis: 

Admisso  Decius  proelia  rupit  equo. 

Coclitis  abscissos  testatur  semita  pontes. 

Est  cui  cognomen  corvus  habere  dedit . 
Haec  di  condiderunt ,  haec  di  quoque  moenia 
servant  : 

Vix  timeat  salvo  Caesare  Roma  Jovem . 
Nunc  ubi  Scipiadae  classes?  ubi  signa  Camilli? 

Et  modo  Pompeja  Bosphora  capta  manu? 
Leucadius  versas  acies  memorabit  Apollo  . 

Tantum  operis  belli  sustulit  una  dies. 

At  tu  sive  petes  portus,  seu,  navita,  linques. 
Caesaris  in  tuto  sis  memor  Ionio . 

ELEGIA  VIII. 

Postumum  /Eliam  Gallam  deserentem  uxorem 
suam  ,  ut  militaret  ^  graviter  objurgat  >  et' 
avaritiae  ei  crimen  exprobrat , 

Postuim£,  plorantem  potuisti  linquere  Gallam? 

Miles  et  Augusti  fortia  signa  sequi  ? 

Tantine  ulla  fuit  spoliati  gloria  Parthi , 

Ne  faceres  Galla  multa  rogante  tua  ? 

Si  fas  est,  omnes  pariter  pereatis,  avari; 

Et  quisquis  fido  praetulit  arma  toro  . 

Tu  tamen  injecta  tectus,  vesane,  lacerna 
Potabis  galea  fessus  Araxis  aquam. 

Illa  quidem  interea  fama  tabescet  inani, 

Haec  tua  ne  virtus  fiat  amara  tibi  . 

Neve  tua  Medae  laetentur  caede  sagittae  , 
Ferreus  aurato  neu  cataphractus  equo  . 
Neve  aliquid  de  te  flendum  referatur  in  urna. 

Sic  redeunt,  illis  qui  cecidere  locis  . 

Ter  quater  in  casta  felix,  o  Postume,  Galla: 

Moribus  his  alia  conjuge  dignus  eras  . 

Quid  faciet  nullo  munita  puella  timore. 
Quum  sit  luxuriae  Roma  magistra  tuae? 

Sed  securus  eas  .  Gallam  non  munera  vincent, 
Duritiaeque  tuae  non  erit  illa  memor  . 

Nam  quocumque  die  salvum  te  fata  remittent, 
Pendebit  collo  Galla  pudica  luo. 

Postumus  alter  erit  miranda  conjuge  Ulixes: 

Non  illi  Io  ngae  tot  nocuere  morae : 

Castra  decem  annorum,  et  Ciconum  mons,  Isma¬ 
ra  ,  Calpe , 

Exustaeque  tuae  mox,  Polypheme,  genae. 
Et  C  ircae  fraudes,  lotosque,  herbaeque  tenaces, 
Scyllaque,et  alternas  scissa  Charybdis  aquas  : 
Lampeties  Ithacis  verubus  mugisse  juvencos  , 
(Paverat  hos  Phoebo  filia  Lampetie) 

Et  thalamum  iEaeae  fleatis  fugisse  puellae  , 
Totque  hiemis  noctes  ,  totque  natasse  dies. 
Nigrantesque  domos  animarum  intrasse  silentum; 

Sirenum  surdo  remige  adisse  lacus. 

Et  veteres  arcus  leto  renovasse  procorum, 
Errorisque  sui  sic  statuisse  modum . 

Nec  frustra  :  quia  casta  domi  persederat  uxor, 
Vincet  Penelopes  iElia  Galla  fidem. 

ELEGIA  IX. 

Luxum  ,  divitiarumque  cupiditatem  Roma¬ 
narum  mulierum  ,  caussam  earum  levitatis 
ac  perfidiae  ,  cum  Indicarum  nuptarum  fi¬ 
de  ,  veterumque  simplicitate  comparat  . 

Certa  quidem  tantis  caussa  et  manifesta  ruinis : 

Luxuriae  nimium  libera  facta  via  est  . 

Inda  cavis  aurum  mittit  formica  metallis; 


Et  venit  e  rubro  concha  Erycina  salo: 

Et  Tyros  ostrinos  praebet  Cadmea  colores, 
Cinnamon  et  multi  pastor  odoris  Arabs. 

Haec  etiam  clausas  expugnant  arma  pudicas  , 
Quaeque  terunt  fastus,  Icarioti ,  tuos. 

Matrona  incedit  census  induta  nepotum, 

Et  spolia  opprobrii  nostra  per  ora  trahit. 

Nulla  est  poscendi,  nulla  est  reverentia  dandi : 
Aut,  si  qua  est,  pretio  tollitur  ipsa  mora. 

Felix  Eois  lex  funeris  una  maritis  , 

Quos  Aurora  suis  rubra  colorat  equis. 

Namque  ubi  mortifero  jacta  est  fax  ultima  lecto, 
Uxorum  positis  stat  pia  turba  comis  : 

Et  certamen  habent  leti  ,  quae  viva  sequatur 
Conjugium:  pudor  est,  non  licuisse  mori. 

Gaudent  victrices,  et  flammae  pectora  praebent, 
Imponuntque  suis  ora  perusta  viris  . 

Hic  genus  infidum  nuptarum :  hic  nulla  puelhr 
Nec  fida  Evadne,  nec  pia  Penelope. 

Felix  agvestum  quondam  pacata  juventus  , 
Divitiae  quorum  messis,  et  arbor  erant . 

Illis  pompa  fuit  decussa  Cydonia  ramo  , 

Et  dare  puniceis  plena  canistra  rubis : 

Nunc  violas  tondere  manu,  nunc  mista  referre 
Lilia  virgineos  lucida  per  calathos: 

Et  portare  suis  vestitas  frondibus  uvas  , 

Aut  variam  plumae  versicoloris  avem. 

His  tum  blanditiis  furtiva  per  antra  puellae 
Oscula  silvicolis  empta  dedere  viris  . 

Hinnulei  pellis  totos  operibat  amantes, 
Altaque  nativo  creverat  herba  toro  . 

Pinus  et  incumbens  latas  circumdabat  umbras, 

Nec  fuerat  nudas  poena  videre  deas. 
Corniger  Idaei  vacuam  pastoris  in  aulam 
Dux  aries  saturas  ipse  reduxit  oves. 

Dique  deeeque  omnes,  quibus  est  tutela  per  agros. 
Praebebant  versis  verba  secunda  focis . 

Et  leporem  quicumque  venis  venaberis,  hospes, 
Et  si  forte  meo  tramite  quaeris  avem . 

Et  me  Pana  tibi  comitem  de  rupe  vocato : 

Sive  petas  calamo  praemia ,  sive  cano  . 

At  nunc  desertis  cessant  sacraria  lucis .  . 

Aurum  omnes  victa  jam  pietate  colunt. 
Auro  pulsa  fides ,  auro  venalia  jura  . 

Aurum  lex  sequitur,  mox  sine  lege  pudor. 
Torrida  sacrilegum  testantur  lumina  Brennum, 
Dum  petit  intonsi  Pythia  regna  dei  ; 

At  mons  laurigero  concussus  vertice  diras 
Gallica  Parnasus  sparsit  in  ora  nives. 

Te  scelus  accepto  Thracis  Polymestoris  auro 
Nutrit  in  hospitio  non,  Polydore,  pio  . 

Tu  quoque,  ut  auratos  gereres,  Eriphyla,  la¬ 
certos  , 

Dilapsis  nusquam  est  Amphiaraus  equis  . 
Proloquar  ,  atque  utinam  patriae  sim  vanus 
a rus p ex  : 

Frangitur  ipsa  suis  Roma  superba  bonis. 
Certa  loquor,  sed  nulla  fides  .  neque  Ilia  quon¬ 
dam 

Verax  Pergameis  Phoebas  habenda  malis  . 
Sola  Parin  Phrygiae  fatum  componere  ,  sola 
Fallacem  patriae  serpere  dixit  equum. 

Ille  furor  patriae  fuit  utilis,  ille  parenti  * 
Experta  est  veros  irrita  lingua  deos  . 

ELEGIA  X. 

Evocatus  Tibur  noctu  a  sponsa  ,  iter  su¬ 
scipit  :  cwn  quo  fato  obire  velit  expo¬ 
nit  . 

V 

Nox  media,  et  Sponsae  mihi  venit  epistola  no¬ 
strae  . 

Tibure  me  missa  jussit  adesse  mora  , 
Candida  qua  geminas  ostendunt  culmina  turres. 
Et  cadit  in  patulos  lympha  Aniena  lacus  . 
Quid  faciam?  obductis  committam  mene  tene¬ 
bris  , 

Ut  timeam  audaces  in  mea  membra  manus? 
At  si  haec  distulero  nostro  mandata  timore , 
Nocturno  fletus  saevior  hoste  mihi  . 

• 

Peccaram  semel,  et  totum  sum  pulsus  in  annum, 
In  me  mansuetas  non  habet  illa  manus  . 
Nec  tamen  est  quisquam ,  sacros  qui  laedat  a- 
mantes  , 

Scironis  media  si  licet  ire  via. 

Quisquis  amator  erit  ,  Scythicis  licet  ambulet 
oris  , 

Nemo  adeo,  ut  noceat,  barbarus  esse  volet  • 
Luna  ministrat  iter,  demonstrant  astra  salebras  . 

Accensas  genius  praecutit  ante  faces: 

Saeva  canum  rabies  morsus  avertit  hiantes. 

Huic  generi  quovis  tempore  tuta  via  est , 
Quod  si  certa  meos  sequerentur  funera  casus, 
Talis  mors  pretio  vel  sit  emenda  mihi  . 
Adferet  huc  unguenta  mihi,  sertisque  sepulcrum 
Ornabit  custos  ad  mea  busta  sedens  . 


PROPERTII 


1G0 

Di  faciant,  mea  ne  terra  locet  ossa  frequenti, 
Qua  facit  assifluo  tramite  vulgus  iter  . 

Post  mortem  tumuli  sic  infamantur  amantum . 

Me  tegat  arborea  devia  terra  coma  . 

Aut  humet  ignotae  cumulus  vallatus  arenae  . 
Non  juvat  in  media  nomen  habere  via  . 

ELEGIA  XI. 

Ad  Bacchum  >  cujus  ope  sperat  s  se  ah  amo¬ 
ris  aestu  liberatum  iri ,  ejusque  laudes  se 
celebraturum  promittit . 

Nunc  ,  o  Bacche,  tuis  humiles  advolvimur  aris. 

Da  mihi  pacato  vela  secunda,  pater. 

Tu  potes  insanae  Veneris  compescere  fastus  , 
Curarumque  tuo  fit  medicina  mero  . 

Te  quoque  enim  non  esse  rudem  testatur  in 
astris 

Lyncibus  in  coelum  vecta  Ariadna  tuis. 
Hoc  mihi  ,  quod  veteres  custodit  in  ossibus 
ignes , 

Funera  sanabunt,  vel  tua  vina,  malum. 
Quod  si,  Bacche,  tuis  per  fervida  tempora  donis 
Arcessitus  erit  somnus  in  ossa  mea  : 

Ipse  seram  vites,  pangamque  ex  ordine  colles , 
Quos  carpant  nullae,  me  vigilante,  ferae: 
Dummodo  purpureo  spument  mihi  dolia  musto,. 

Et  nova  pressantes  inquinet  uva  pedes. 
Quod  superest  vitae,  per  te,  et  tua  cornua,  vivam, 
Virtutisque  tuae,  Bacche,  poeta  ferar. 
Dicam  ego  maternos  /Etuaeo  fulmine  partus, 

Indica  Nysaeis  arma  fugata  choris: 
kVesanumque  nova  nequidquam  in  vite  Lycur¬ 
gum  :  .  .  v 

Pentheos  in  triplices  funera  grata  greges: 
Curvaque  Tyrrhenos  delphinum  corpora  nautas 
In  vada  pampinea  desiluisse  rate  . 

Et  tibi  per  mediam  beneolenti  flumine  Naxon, 
Unde  tuum  potant  Naxia  turba  merum: 
Candida  laxatis  onerato  colla  corymbis 
Cinget  Bassaricas  Lydia  mitra  comas. 

Laevis  odorato  cervix  manabit  olivo  3 
Et  feries  nudos  veste  fluente  pedes  . 

Mollia  Dircaeae  pulsabant  tympana  Thebae , 
Capripedes  calamo  Panes  hiante  canent. 
Vertice  turrigero  juxta  dea  magna  Cybebe 
Tundet  ad  Idaeos  cymbala  rauca  choros. 
Ante  fores  templi  crater  antistitis  auro 
Libatum  fundens  in  tua  sacra  merum  . 
Haec  ego  non  humili  referam  memoranda  co¬ 
thurno  * 

Qualis  Pindarico  spiritus  ore  tonat . 

Tu  modo  servitio  vacuum  me  siste  superbo  * 
Atque  hoc  sollicitum  vince  sopore  caput . 

ELEGIA  XII. 

Marcelli  immaturam  mortem  ,  quam  aquis  Ba¬ 
jarum  adscribit  praeter  omnem  historiae  au¬ 
ctoritatem  9  deplorat ,  eamque  inevitabdem 
omnibus  esse  asseverat . 

Plausus  ab  umbroso  qua  alludit  Pontus  Averno 
Fumida  Bajarum  stagna  tepentis  aquae; 

Qua  jacet  et  Trojae  tubicen  Misenus  arena  3 
Et  sonat  Herculeo  structa  labore  via  : 

Hic  ubi,  mortales  dextra  quum  quaereret  urbes. 
Cymbala  Thebano  concrepuere  deo  : 

At  nunc  invisae  magno  cum  crimine  Bajae  , 
Quis  deus  in  vestra  constitit  hostis  aqua? 
His  pressus  Stygias  vultum  demersit  in  undas; 

Errat  et  in  vestro  spiritus  ille  lacu. 

Quid  genus,  aut  virtus,  aut  optima  profuit  illi 
Mater  ,  et  amplexum  Caesaris  esse  focos  ? 
Aut  modo  tam  pleno  fluitantia  vela  theatro, 
Et  per  maternas  omnia  gesta  manus  ? 
Occidit,  et  misero  steterat  vigesimus  annus  . 

Tot  bona  tam  parvo  clausit  in  orbe  dies. 

I  nunc,  tolle  animos,  et  tecum  finge  triumphos, 
Stantiaque  in  plausum  tota  theatra  juvent. 
Attalicas  supera  vestes  ,  atque  omnia  magnis 
Gemmea  sint  ludis  :  ignibus  ista  dabis  . 

Sed  tamen  huc  omnes :  huc  primus  et  ultimus 
ordo  . 

Est  mala,  sed  cunctis  ista  terenda  via  . 
Exoranda  canis  tria  sunt  latrantia  colla  : 
Scandenda  est  torvi  publica  cymba  senis. 

Ille  licet  ferro  cautus  se  condat,  et  aere ; 

Mors  tamen  inclusum  protrahit  inde  caput. 
Nivea  non  facies,  non  vis  exemit  Achillem, 
Croesum  aut,  Pactoli  quas  parit  humor,  opes. 
Hic  olim  ignaros  luctus  populavit  Achivos, 
Atridae  magno  cum  stetit  alter  amor. 

At  tibi,  nauta,  pias  hominum  qui  trajicis  umbras* 
Huc  animae  portent  corpus  inane  tuae  : 
Qua  Siculae  victor  telluris  Claudius,  et  qua 
Caesar  ab  humana  cessit  in  astra  via  • 


ELEGIA  XIII. 

Virorum  libidinem  mijius  impotentem  esse , 
quam  feminarum 9  docet  exemplis  a  fabulosa 
historia  petitis  • 

•  ,  ‘  A  T 

Orjjcitur  toties  a  te  mihi  nostra  libido  . 

Crede  mihi  ,  vobis  imperat  ista  magis  • 

Vos  ubi  comtemti  rupistis  frena  pudoris. 
Nescitis  captae  mentis  habere  modum  . 
Flamma  per  incensas  citius  sedetur  aristas. 
Fluminaque  ad  fontis  sint  reditura  caput : 
Et  placidum  Syrtes  portum  ,  et  bona  litora 
nautis  . 

Praebeat  hospitio  saeva  Malea  suo  ; 

Quam  possit  vestros  quisquam  reprehendere 
cursus  , 

Et  rabidae  stimulos  frangere  nequitiae  • 
Testis,  Cretaei  fastus  quae  passa  juvenci. 
Induit  abiegnae  cornua  falsa  bovis. 

Crimen  et  illa  fuit  patria  succensa  senecta  , 
Arboris  in  frondes  condita  Myrrha  novae  . 
Nam  quid  Medeae  referam,  quo  tempore  matris 
iram  natorum  caede  piavit  amor  ? 

Quid  ve  Clytaemnestrae  ,  propter  quam  tota 
Mycenis 

Infamis  stupro  stat  Pelopea  domus  ? 

Tuque  o  Minoa  venundata,  Scylla  ,  figura  3 
i  Tondens  purpurea  regna  paterna  coma. 
Ilanc  igitur  dotem  virgo  desponderat  hosti 
Nise  ,  tuas  portas  fraude  recludit  Amor  . 

At  vos  ,  innuptae,  felicius  urite  taedas: 

Pendet  Cretaea  tacta  puella  rate. 

Non  tamen  immerito  Minos  sedet  arbiter  Orci. 
Victor  erat  quamvis ,  aequus  in  hoste  fuit. 


ELEGIA  XIV. 

Ut  sese  longo  et  importuno  amore  Uberet  . 
dthenas  proficisci  statuit  daturus  studiis 
operam  y  amicisque  y  et  Cjnthiae  mae  va¬ 
ledicit  , 

Magnum  iter  ad  doctas  proficisci  cogor  Athenas, 
Ut  me  longa  gravi  solvat  amore  via  . 

Omnia  sunt  lentata  mihi,  quacumque  fugari 
Possit:  at  ex  omni  me  premit  ille  deus. 

Nunc  agite,  o  socii,  propellite  in  aequora  navem* 
Retnorumque  pares  ducite  sorte  vices  : 

Jungiteque  extremo  felicia  lintea  malo  : 

Jam  liquidum  nautis  aura  secundat  iter. 

Romanae  turres  ,  et  vos  valeatis  amici  , 
Qualiscumque  mihi  tuque  puella  vale. 

Ergo  ego  nunc  rudis  Hadriaci  vehar  aequoris 
hospes  , 

Cogar  et  undisonos  nunc  prece  adire  deos. 
Deinde  per  Ionium  vectus  quum  fessa  Lechaeo 
Sedarit  placida  vela  phaselus  aqua  ; 

Quod  superest  sufferte  pedes,  properate  laborem 
Isthmos  qua  terris  arcet  utrumque  mare  . 
Inde  ubi  Piraei  capient  me  littora  portus  , 
Scandam  ego  Theseae  brachia  longa  viae  . 
Illic  vel  studiis  animum  emendare  Platonis 
Incipiam,  aut  hortis.,  docte  Epicure,  tuis  . 
Persequar  aut  studium  linguae  ,  Demosthenis 
arma  , 

Librorumque  tuos  ,  docte  Menan d re,  sales  . 
Aut  certe  tabulae  capient  mea  lumina  pictae, 
Sive  ebore  exactae,  seu  magis  aere  manus  : 
Aut  spatia  annorum.,  aut  longa  intervalla  pro* 
fundi 

Lenibunt  tacito  vulnera  nostra  sinu  . 

Seu  moriar  ,  fato  non  turpi  fractus  amore  : 
Atque  erit  illa  mihi  mortis  honesta  dies. 

I  th>  #  .'«•  ‘fjlf  '  ■  «  »♦):;[  OfjP  , 

E  L  E  G  I  A  XV. 

* 

Tullo  y  qui  per  plures  annos  doifto  abfuerat , 
Italiae  Romaeqwe  prae  reliquis  regionibus  9 
urbibusque  laudes  refert 9  ut  idem  reditum 
maturare  in  patriam  pergat . 

* 

Frigida,  tam  multos  placuit  tibi  Cyzicus  annos, 

Tulle,  Propontiaca  qua  fluit  *$thmos  aqua, 
Dindyma  ubi  Argivae  sunt  templa  sacrata  Cybebee, 
Raptorisque  tulit  qua  via  Ditis  equos  . 

Si  te  forte  juvant  Helles  Atamantidos  urbes. 
Et  desiderio  ,  Tulle  ,  movere  meo  : 

Tu  licet  aspicias  coelum  omne  Atlanta  gerentem, 
Sectaque  Persea  Phorcidos  ora  manu  , 
Geryonae  stabula  et  luctantum  in  pulvere  signa 
Herculis  Antaeique,  Hesperidumque  choros: 
Tuque  tuo  Colchum  propellas  remige  Phasim» 
Peliacaeque  trabis  totum  iter  ipse  legas. 

Qua  rudis  Argoa  natat  inter  saxa  columba 
In  faciem  prorae  pinus  adacta  novae : 

Et  si  quadrigae  visenda  est  ora  Caystri , 

Et  qua  septenas  temperat  unda  vias: 

Omnia  Romanae  cedent  miracula  terrae  . 

Natura  hic  posuit  quidquid  ubique  fuit  • 
Armis  apta  magis  tellus,  quam  commoda  noxae; 

Famam,  Roma,  tuae  non  pudet  historiae  » 
Nam  quanturn  ferro,  tantum  pietate  potentes 
Stamus:  victrices  temperat  ira  manus. 

Hic  Anio  Tiburne  fluis*  Clitumnus  ab  Umbro 
Tramite,  et  aeternum  Martius  humor  opus: 
Albanusque  lacus  socii  Nemorensis  ab  unda  , 
Potaque  Pollucis  lympha  salubris  equo  . 

At  non  squamoso  labuntur  ventre  cerastae, 
Itala  portentis  nec  furit  unda  novis  . 

Non  hic  Andromedae  resonant  pro  matre  ca¬ 
tenae  , 

Nec  tremis  Ausonias,  Phoebe  fugate,  dapes. 
Nec  cuiquam  absentes  arserunt  in  caput  ignes, 
Exitium  nato  matre  parante  suo . 

Penthea  non  saevae  venantur  in  arbore  Bacchae, 
Nec  solvit  Danaas  subdita  cerva  rates  ; 
Cornua  nec  valuit  curvare  in  pellice  Juno, 
Aut  faciem  turpi  dedecorare  bove: 
Arboreasque  cruces  Scinis,  et  non  hospita  Graiis 
Saxa,  et  curvatas  in  sua  fata  trabes . 

Haec  tibi,  Tulle,  parens,  haec  est  pulcherrima 
sedes ; 

Hic  tibi  pro  digna  gente  petendus  honos. 
Hic  tibi  ad  eloquium  cives,  hic  ampla  nepotum 
Spes,  et  venturae  conjugis  aptus  amor  . 

ELEGIA  XVII. 

Tabellae ,  quas  amatori  suo  Cynthia  miserat , 
et  quibus  solitus  erat  ad  eamdem  scribere , 
amisisse  se  dolet . 

Ergo  tam  doctae  nobis  periere  tabellae. 
Scripta  quibus  pariter  tot  periere  bona. 

Has  quondam  nostris  manibus  detriverat  usus, 
Qui  non  signatas  jussit  habere  lid^m. 

Non  illas  fixum  caras  effecerat  aurum  , 

Vulgari  buxo  sordida  cera  fuit  . 
Qualescunque  mihi  semper  mansere  fideles, 
Semper  et  effectus  promeruere  bonos  . 

Me  miserum  his  aliquis  rationem  scribit  avari, 
Et  ponit  duras  inter  ephemeridas  . 

Quas  siquis  mihi  retulerit  ,  donabitur  auro  , 
Quis  pro  divitiis  ligna  retenta  velit? 

I  puer,  et  citus  haec  aliqua  propone  columna. 
Et  dominum  Exquiliis  scribe  habitare  tuum. 


SEXTI  AURELII 

P  R  O  P  E  R  T  I  I 

CARMINA 


EX  LIBRO  IV. 

ELEGIA  L 


Fingit ,  se  hospiti  cuidam  astrorum  perito  ori¬ 
gines  et  celebriora  urbis  Romanae  loca  in¬ 
dicantem,  ab  eodem  admonitum  ne  ab  Ele¬ 
giaca  ad  Epicam  poesim  dejlecleret . 

%  '  s  '  *  •  '  *  <■’  »  >  -■„  *_/  6  A  i  .V  ».  '  *  •  I 

Hoc  quodcumque  -vicies  ,  hospes,  quam  ma¬ 
xima  Roma  est , 

Ante  Phrygem  yEneam  collis,  et  herba  fuit. 
Atque  ubi  navali  stant  sacra  palatia  Phoebo  9 
Evandri  profugae  procubuere  boves  . 
Fictilibus  crevere  -Deis  haec  aurea  templa  : 

Non  fuit  opprobrio  facta  sine  arte  casa. 
Tarpejusque  Pater  nuda  de  rupe  tonabat  f 
Et  Tiberis  nostris  advena  bubus  erat . 

Quo  gradibus  domus  ista  Remi  se  sustulit,  olim. 

Unus  erat  fratrum  maxima  regna  focus  . 
Curia,  praetexto  quae  nunc  nitet  alta  senatu, 
Pellitos  habuit  rustica  corda  paties. 

Buccina  cogebat  priscos  ad  verba  Quirites, 
Centum  illi  in  prato  saepe  senatus  erat. 

Nec  sinuosa  cavo  pendebant  vela  theatro: 

Pulpita  solennes  non  oluere  crocos. 

Nulli  cura  fuit  externos  quaerere  divos, 

Cum  tremeret  patrio  pendula  turba  sacro. 
Annuaque  accenso  celebrare  Palilia  foeno. 
Qualia  nunc  curto  lustra  novatur  equo. 
Vesta  coronatis  pauper  gaudebat  asellis. 
Ducebant  macrae  vilia  sacra  boves. 

Parva  saginati  lustrabant  compita  porci  , 
Pastor  et  ad  calamos  exta  litabat  ovis  • 
Verbera  pellitus  setosa  movebat  arator. 

Unde  Licens  Fabius  sacra  Lupercus  habet. 
Nec  rudis  infestis  miles  radiabat  in  armis  ; 

Miscebant  usta  praelia  nuda  sude  . 

Prima  galeritus  posuit  praetoria  Lucmo: 

Magna  que  pars  Tatio  rerum  erat  inter  oves. 
Hinc  Tities,  Ramnesque  viri,Luceresque  coloni, 
Quattuor  hinc  albos  Romulus  egit  equos  * 
Quippe  suburbanae  parva  minus  urbe  Bovillae, 
Et  qui  nunc  nulli  maxima  turba  Gabi,  . 
Et  stetit  Alba  potens  albae  suis  omine  nata. 
Hac,  ubi  Fidenas  longe  erat  ire,  via  . 

Nil  patrium  nisi  nomen  habet  Romanus  alunnus, 
Sanguinis  altricem  nunc  pudet  esse  Jupani. 
Huc  melius  profugos  misisti  Troja  penates; 

O  quali  vecta  est  Dardana  puppis  ave  ? 

Jam  bene  spondebant  tunc  omina,  quod  nihil 
illam 

Laeserat  abiegni  venter  apertus  equi ; 

Quum  pater  in  nati  tremulus  cervice  pependit. 
Et  verita  est  humeros  urere  flamma  pios. 
Tunc  animi  venere  Deci,  Brutique  secures.. 
Vexit  et  ipsa  sui  Caesaris  arma  Venus  . 
Arma  resurgentis  portans  victricia  Trojae, 
Felix  terra  suos  cepit,  Iule,  Deos. 

Si  modo  Avernalis  tremulae  cortina  Sibillae 
Dixit  Aventino  rura  pianda  Remo. 

Aut  si  Pergameae  sero  rata  carmina  vatis 
Longae viiin  ad  Priami  vera  fuere  caput  . 
Vertite  equum  Danai,  male  vincitis:  Ilia  tellus 
Vincet,  et  huic  cineri  Juppiter  arma  dabit. 
Optima  nutricum  nostris  Lupa  Martia  rebus. 
Qualia  creverunt  moenia  lacte  tuo  ! 

Moenia  namque  pio  conor  disponere  versu : 

Hei  mihi  quod  nostro  est  parvus  in  ore  sonus. 
Sed  tamen  exiguo  quodcumque  pectore  rivi 
Fluxerit,  hoc  patriae  serviat  omne  meae. 
Ennius  hirsuta  cingat  sua  dicta  corona  : 

Mi  folia  ex  hedera  porrige,  Bacche,  tua . 
Ut  nostris  tumefacta  superbiat  Umbria  libris, 
Umbria  Romani  patria  Callimachi. 
Scandentes  siquis  cernet  de  vallibus  arces  , 
t  . Ingenio  muros  aestimet  ille  meo. 

Roma  fave,  tibi  surgit  opus,  date  candida  cives 
Omina  ,  et  incoeptis  dextera  cantet  avis  . 
Sacra,  diesque  canam,  et  cognomina  prisca  loco* 
rum  , 

Has  meus  ad  metas  sudet  oportet  equus. 

Quo  ruis  imprudens  vaga  dicere  facta  Properti? 

Non  sunt  a  dextra  condita  fila  colo  . 

Aversis  charisin  cantas  :  aversus  Apollo: 

Poscis  ab  invita  verba  pigenda  lyra . 

Certa  feram  certis  auctoribus;  haud  ego  vatei 
Nescius  aerata  signa  movere  pila  . 

Me  creat  Archytae  soboles  Babdonius  Horos  , 
HoroSj  et  a  proavo  ducta  Conone  domus. 
Dii  mihi  sunt  testes,  non  degenerasse  propin¬ 
quis  ; 

Inque  meis  libris  nil  prius  esse  fide . 

Nunc  pretium  fecere  Deos,  et  fallitur  auro 
Juppiter  .  Obliquae  signa  iterata  rotae  , 
Felicesque  Jovis  stellas,  Martisque  rapacis. 

Et  grave  Saturni  sidus  in  omne  caput  , 
Quid  moveant  Pisces,  animosaque  signa  Leonis, 
Lotus  et  Hesperia  quid  Capricornus  aqua  , 
Dicam.  Troja  cades,  et  Troica  Roma  resurges. 
Et  maris  et  terrae  longa  sepulcra  canam. 
Dixi  ego  cum  geminos  produceret  Arria  natos, 

(  Illa  dabat  natis  arma  vetante  Deo  ) 

Non  posse  ad  patrios  sua  pila  referre  penates: 

Nempe  meam  firmant  nunc  duo  busta  fidem. 
Quippe  Lupercus,  equi  dum  saucia  protegit  ora, 
Heu  sibi  prolapso  non  bene  cavit  equo  ! 
Gallus  at  in  castris  dum  credita  signa  tuetur. 
Concidit  ante  aquilae  rostra  cruenta  suae. 
Fatales  pueri  duo  funera  matris  avarae! 

Vera  sed  invito  contigit  ista  fides. 

Idem  ego  quum  Cynarae  traherent  Lucina  dolores, 
Et  facerent  uteri  pondera  lenta  moram, 
Junoni  votum  facite  impetrabile,  dixi, 

Illa  parit.  libris  est  dato  palma  meis. 

Hoc  neque  arenosum  Libyci  Jovis  explicat  an¬ 
trum! 

Aut  sibi  commissos  fibra  locuta  Deos. 

Aut  si  quis  motas  cornicis  senserit  alas^ 

Umbra  neque  haec  magicis  mortua  prodit- 
aquis . 

Aspicienda  via  est  coeli.,  versusque  per  astra 
Trames  :  et  a  zonis  quinque  petenda  fides. 
Exemplum  grave  erit:  Calchas  namque  Auli¬ 
de  solvit 

Ille  bene  haerentes  ad  pia  saxa  rales  . 

Idem  Agamemnoniae  ferrum  cervice  puellae 
Tinxit  et  Atrides  vela  cruenta  dedit . 

Nec  rediere  tamen  Danai  .  tu  diruta  fletum 
Supprime,  et  Euboicos  respice,  Troja,  sinus. 
Nauplius  ultores  sub  noctern  porrigit  ignes, 

Et  natat  exuviis  Graecia  press^  tuis. 

Victor  Oilide  rape  nunc,  et  dilige  vatem. 
Quam  vetat  avelli  veste  Minerva  sua. 
Hactenus  historiae,  nunc  ad  tua  devehor  astra  * 
Incipe  tu  lacrimis  aequus  adesse  novis. 
Umbria  te  notis  antiqua  penatibus  edit. 

Mentior?  an  patriae  tangitur  ora  tuae? 

Qua  nebulosa  cavo  rorat  Mevania  campo., 

Et  lacus  aestivis  intepet  Umber  aquis., 
Scandentisque  arcis  consurgit  vertice  murus.,  - 
Murus  ab  ingenio  notior  ille  tuo  . 

Ossaque-  legisti  non  illa  aetate  legenda 
Patris,  et  in  tenues  cogeris  ipse  Lares. 

Nam  tua  quum  multi  versarent  rura  juvenci, 
Abstulit  excultas  pertica  tristis  opes  . 

Mox  uti  bulla  rudi  dimissa  est  aurea  collo. 
Matris  ,  et  ante  Deos  libera  sumta  toga  : 

Tum  tibi  pauca  suo  de  carmine  dictat  Apollo, 
Et  vetat  insano  verba  tonare  foro  . 

At  tu  finge  elegos,  fallax  opus:  haec  tua  castra: 
Scribat  ut  exemplo  cetera  turba  tuo  . 

Militiam  blandis  duram  patiere  sub  armis  g 
'Et  Veneris  pueris  ulilis  hostis  eris. 

Nam  tibi  victrices,  quascumque  labore  parasti. 
Eludet  palmas  una  puella  tuas  . 

Et  bene  cum  fixum  mento  decusseris  uncum  3 
JNil  erit  hoc  :  rostro  te  premet  ansa  suo. 

Illius  arbitrio  noctem,  lucemque  videbis  , 
Gutta  quoque  ex  oculis  non  nisi  jussa  cadet. 

Nec  mille  excubiae  ,  nec  te  signata  juvabunt 
Limina  :  persuasae  fallere  rima  sat  est . 

Nunc  tua  vel  mediis  puppis  luctetur  in  undis, 
Vel  licet  armatis  hostis  inermis  eas  . 

Vel  tremefacta  cavo  tellus  diducat  hiatum: 
Octipedis  cancri  terga  sinistra  time. 

ELEGIA  II. 

•  »  •-  % 

Vertumnum  ,  antiquissimum  e  Tuscia  deum 
inducit  loquentem ,  et  caussam ,  cur  hoc  fue¬ 
rit  nomine  appellatus,  proprietatesque  suas 
explicantem ,  aliorumque  de  se  disseminatos 
errores  refutantem  . 

.  V  '  *  .  *  f  i  +  ■*  •  • 

Quid  mirare  meas  tot  in  uno  corpore  formas? 
Accipe  Vertumni  signa  paterna  dei  . 

Tuscus  ego  ,  Tuscis  orior  :  nec  poenitet  inter 

Proelia  Volsanos  deseruisse  focos. 

Haec  me  turba  juvat:  nec  templo  laetor  eburno: 

Romanum  satis  est  posse  videre  forum  . 

Hac  quondam  Tiberinus  iter  faciebat:  et  ajunt 
Remorum  auditos  per  vada  puJsa  sonos  . 

At  postquam  ille  suis  tanturn  concessit  alumnis» 
Vertumnus  verso  dicor  ab  amne  deus  . 

Seu  quia  vertentis  fructum  praecepimus  anni, 
Vertumni  rursus  creditur  esse  sacrum  • 
Prima  mihi  variat  liventibus  uva  racemis  , 

Et  coma  lactenti  spicea  fruge  tumet . 

Hic  dulces  cerasos  ,  hic  autumnalia  pruna 
Cernis  ,  et  aestivo  mora  rubere  die , 

Insitor  hic  solvit  pomosd  vota  corona  , 

Quum  pirus  invito  stipite  mala  tulit  * 
Mendax  fama  noces:  alius  mihi  nominis  index: 

De  se  narranti  tu  modo  crede  deo  . 
Opportuna  mea  est  cunctis  natura  figuris: 

In  quamcumque  voles,  verte,  decorus  ero  . 
Indue  me  Cois  ,  fiam  non  dura  puella  : 

Meque  virum  sumpta  quis  neget  esse  toga? 
Da  falcem  ,  et  torto  frontem  mihi  comprime 
foeno  ^ 

Jurabis  nostra  gramina  secta  manu  * 

Arma  tuli  quondam,  et  (  memini  )  laudabar 
in  illis  : 

Corbis  in  imposito  pondere  messor  eram  . 
Sobrius  ad  lites,  at  quum  est  imposta  corona, 
Clamabis  capiti  vina  subisse  meo. 

Cinge  caput  mitra  ,  speciem  furabor  Iacchi  : 

Furabor  Phoebi  ,  si  modo  plectra  dabis. 
Cassibus  impositis  venor:  sed  arundine  sumpta 

Faunus  pl limoso  sum  Deus  aucupio  • 

Est  etiam  aurigae  species  Vertumnus,  et  ejus 
Trajicit  alterno  qui  leve  pondus  equo  . 
Suppetat  hoc,  pisces  calamo  praedabor,  et  ibo 
Mundus  demissis  institor  in  tunicis  . 
Pastorem  ad  baculum  possum  curare,  vel  idem 
Sirpiculis  medio  pulvere  ferre  rosam. 

Nam  quid  ego  adjiciam  ,  de  quo  mihi  maxi¬ 
ma  fama  est , 

Hortorum  in  manibus  dona  probata  meis? 
Caeruleus  cucumis,  tumidoque  cucurbita  ventre 
Me  notat ,  et  junco  brassica  vincla  levi. 
Nec  flos  ullus  hiat  pratis  ,  quin  ille  decenter 
Impositus  fronti  langueat  ante  meae  . 

At  mihi  quod  formas  unus  vertebar  in  omnem, 
Nomen  ab  eventu  patria  lingua  dedit . 

At  tu,  Roma,  meis  tribuisti  praemia  Thuscis, 
Unde  hodie  vicus  nomina  Thuscus  habet. 
Tempore  quo  sociis  venit  Lucomedius  armis, 
Atque  Sabina  feri  contudit  arma  Tati ; 
Vidi  ego  labentes  acies  ,  et  tela  caduca  , 
Atque  hostes  turpi  terga  dedisse  fugae  • 

Sed  facias  divum  sator*  ut  Romana  per  aevum 
Transeat  ante  meos  turba  togata  pedes . 
Sex  superant  versus:  te,  qui  ad  vadimonia  curris, 
Non  moror:  haec  spatiis  ultima  meta  meis. 
Stipes  acernus  eram  properanti  falce  dolatus^ 
Ante  Numam  grata  pauper  in  urbe  Deus. 
At  tibi  ,  Mamuri  ,  formae  caelator  ahenae, 
Tellus  artifices  ne  terat  Osca  manus  , 

Qui  me  tam  dociles  potuisti  fundere  in  usus. 
Unum  opus  est,  operi  non  datur  unus  honos. 

ELEGIA  III. 

Nomine  Arethusae  9  sub  quo  Galla  forsitan  , 
aut  matrona  Romana  alia  latet ,  ad  sponsum 
suum  diutius  militiae  caussa  absentem  ele¬ 
gantis  sima,  et  mira  affectuum  omnium  va¬ 
rietate  condita  Epistola  . 

Haec  Aretusa  suo  mittit  mandata  Lycotae  , 
Cum  toties  absis  ,  si  potes  esse  meus  . 

Si  qua  tamen  tibi  lecturo  pars  oblita  deerit  * 
Haec  erit  e  lacrimis  facta  litura  meis  . 

Aut  si  qua  incerto  fallet  te  littera  tractu. 
Signa  meae  dextrae  jam  morientis  erunt  . 

Te  modo  viderunt  iteratos  Bactra  per  ortus. 
Te  modo  munitus  Sericus  hostis  equo  ; 

Hibernique  Getae  ,  pictoque  Britannia  curru. 
Ustus  et  Eoo  decolor  Indus  equo  . 

Quae  mihi  deductae  fax  omen  praetulit  ,  illa 
Traxit  ab  everso  lumina  nigra  rogo  . 

Et  Stygio  sum  sparsa  lacu ,  nec  recta  capillis 
Vitta  data  est :  nupsi  non  comitante  Deo. 

Omnibus  heu  portis  pendent  mea  noxia  vota  • 
Texitur  haec  castris  quarta  lacerna  tuis  . 

Occidat,  immerita  qui  carpsit  ab  arbore  vallum. 
Et  struxit  querulas  rauca  per  ossa  tubas  ; 

.  Dignior  obliquo  funem  qui  torqueat  Ocno  : 
Aeternusquae  tuam  pascat  ,  aselle  ,  famem  . 

Dic  mihi  ,  num  teneros  urit  lorica  lacertos  ? 
Num  gravis  imbelles  atterit  hasta  manus  ? 

Diceris  et  macie  vultum  tenuasse  :  sed  opto  a 
E  desiderio  sit  color  iste  meo. 

At  mihi  quum  noctes  induxit  vesper  amaras, 
Si  qua  relicta  jacent ,  osculor  arma  tua  . 
Tum  queror,  in  toto  non  sidere  pallia  lecto, 
Lucis  et  auctores  non  dare  carmen  aves. 
Noctibus  hibernis  castrensia  pensa  laboro  , 

Et  Tyria  in  radios  vellera  ducta  suos  . 

Et  disco,  qua  parte  fluat  vincendus  Araxes 
Quot  sine  aqua  Parthus  millia  currat  eques . 
Cogor  et  e  tabula  pictos  ediscere  mundos , 
Qualis  et  haec  docti  sit  positura  dei . 

Quae  tellus  sit  lenta  gelu,  quae  putris  ab  aestu 
Ventus  in  Italiam  qui  bene  vela  ferat. 
Assidet  una  soror  curis;  et  callida  nutrix 
Dejerat  hiberni  temporis  esse  moras . 

Felix  Hippolyte!  nuda  tulit  arma  papilla, 

Et  texit  galea  barbara  molle  caput. 
Komanis  utinam  patuissent  castra  puellis  : 

Essem  militiae  sarcina  fida  tuae  . 

Nec  me  tardarent  Scythiae  juga,  quum  pater 
altas 

Africus  in  glaciem  frigore  nectit  aquas . 
Omnis  amor  magnus  ;  sed  aperto  in  conjuge 
major . 

Hanc  Venus,  ut  vivat,  ventilat  ipsa  facem. 
Nam  mihi  quo  ,  Poenis  si  purpura  fulgeat 
ostris  ,  ' 

Crystallusque  suas  ornet  aquosa  manus  , 
Omnia  surda  tacent  ?  raris  assueta  Kalendis 
Vix  aperit  clausos  una  puella  Lares. 
Glaucidos  et  catulae  vox  est  mihi  grata  querentis : 
Illa  tui  partem  vindicat  una  tori . 
Propertius  1 i 

Flore  sacella  tego,  verbenis  compita  velo  % 

Et  crepat  ad  veteres  herba  Sabina  focos. 
Sive  in  finitimo  gemuit  stans  noctua  tigno  , 
Seu  voluit  tangi  parca  lucerna  mero  : 

Illa  dies  hornis  caedem  denuntiat  agnis, 
Succinctique  calent  ad  nova  lucra  popae. 
Ne,  precor,  adscensis  tanti  sit  gloria  Bactris, 
Raptave  odorato  carbasa  lina  duci, 
Plumbea  quum  tortae  sparguntur  pondera  fun¬ 
dae  , 

Subdolus  et  versis  increpat  arcus  equis . 

Sed  ( tua  sic  domitis  Parthae  telluris  alumnis 
Pura  triumphantes  hasta  sequatur  equos) 
Incorrupta  mei  conserva  foedera  lecti  . 

Hac  ego  te  sola  lege  redisse  velim  . 
Armaque  quum  tulero  portae  votiva  Capenae 
Subscribam,  Salvo  grata  puella  viro  . 

ELEGIA  IV. 

Tarpejae  historiam;  ejus  amores  erga  Tatium 
Sabinorum  Regem ;  Capitolii  proditionem  ; 
mortem  denique  ingeniose  describit . 

Tarpejum  nemus,  et  Tarpejae  turpe  sepulcrum 
Fabor,  et  antiqui  limina  capta  Jovis. 

Lucus  erat  felix  hederoso  conditus  antro , 
Multaque  nativis  obstrepit  arbor  aquis  : 
Silvani  ramosa  domus,  quo  dulcis  ab  aestu 
Fistula  poturas  ire  jubebat  oves. 

Hunc  Tatius  fontem  vallo  praecingit  acerno  , 
Fidaque  suggesta  castra  coronat  humo  . 


CARMINA 


'79' 

Quid  tum  Roma  fuit  ,  tubicen  vicina  Curetis 
Quum  quateret  lento  murmure  saxa  Jovis  ? 

Atque  ubi  nunc  terris  dicuntur  jura  subactis, 
Stabant  Romano  pila  Sabina  foro  ? 

Murus  erant  montes  :  ubi  nunc  est  curia  septa 
Bellicus  ex  illo  fonte  bibebat  equus  . 

Hinc  Tarpeja  deas  fontem  libavit ,  at  illi 
Urgebat  medium  fictilis  urna  caput. 

Et  satis  una  malae  potuit  mors  esse  puellae, 
Quae  voluit  flammas  fallere,  Vesta,  tuas? 

Vidit  arenosis  Tatium  proludere  campis , 
Pictaque  per  flavas  arma  levare  jubas. 

Obstupuit  regis  facie,  et  regalibus  armis, 
Interque  oblitas  excidit  urna  manus  . 

Saepe  illa  immeritae  caussata  est  omina  Lunae: 
Et  sibi  tingendas  dixit  in  amne  comas. 

Saepe  tulit  blandis  argentea  lilia  Nymphis  ^ 
Romula  ne  faciem  laederet  hasta  Tati . 

Dumque  subit  primo  Capitolia  nubila  furno, 
Rettulit  hirsutis  brachia  secta  rubis  . 

Et  sua  Tarpeja  residens  ita  flevit  ab  arce 
Vulnera,  vicino  non  patienda  Jovi: 

Ignes  castrorum  ,  et  Tatiae  praetoria  turmae  , 
Et  formosa  oculis  arma  Sabina  meis  , 

0  utinam  ad  vestros  sedeam  captiva  penates  ^ 
Dum  captiva  mei  conspicer  esse  Tati. 

Romani  montes ,  et  montibus  addita  Roma  , 
Et  valeat  probro  Vesta  pudenda  meo  . 

Ille  equus  ille  meos  in  castra  reportet  amores, 
Cui  Tatius  dextras  collocat  ipse  jubas  . 

Quid  mirum,  in  patrios  Scyllam  saevisse  ca~ 
? 

Candidaque  in  saevos  inguina  versa  canes? 
Prodita  quid  mirum  fraterni  cornua  monstri  , 
Quum  patuit  lecto  stamine  torta  via? 
Quantum  ego  sum  Ausoniis  crimen  factura 
puellis  , 

Improba  virgineo  lecta  ministra  foco  ! 
Pallados  exstinctos  si  quis  mirabitur  ignes  , 
Ignoscat:  lacrimis  spargitur  ara  meis. 

Cras  ,  ut  rumor  ait ,  tota  pugnabitur  urbe  : 

Tu  cave  spinosi  rorida  terga  jugi  . 

Lubrica  tota  via  est,  et  perfida:  quippe  tacentes 
Fallaci  celat  limite  semper  aquas  . 

O  uti  nam  magicae  nossem  cantamina  Musae  ! 

Haec  quoque  formoso  lingua  tulisset  opem . 
Te  toga  picta  decet :  non  quem  sine  matris  ho^ 
no  re 

Nutrit  inhumanae  dura  papilla  lupae  . 

Sic  hospes,  pariamne  tua  regina  sub  aula. 
Dos  tibi  non  humilis  prodita  Roma  venit. 
Si  minus,  at  raptae  ne  sint  impune  Sabinae, 
Me  rape,  et  alterna  lege  repende  vices. 
Commissas  acies  ego  possum  solvere:  nuptae, 
Vos  medium  palla  foedus  inite  mea  . 

Adde  Hymenaee  modos:  tubicen  fera  murmu¬ 
ra  conde: 

Credite,  vestra  meus  molliet  arma  torus. 

Et  jam  quarta  canit  venturam  buccina  lucem ; 

Ipsaque  in  Oceanum  sidera  lassa  cadunt. 
Experiar  somnum  :  de  te  mihi  somnia  quaeram  5 
Fac  venias  oculis  umbra  benigna  meis  . 

O 

Dixit,  et  incerto  permisit  brachia  somno, 
Nescia  se  furiis  accubuisse  novis. 

Nam  Vesta,  Iliacae  felix  tutela  favillae, 
Culpatn  alit,  et  plures  condit  in  ossa  faces. 
Illa.  ruit,  qualis  celerem  prope  Thermodonta 
Strymonis  abscissos  fertur  aperta  sinus  . 
Urbi  festus  erat,  dixere  Parilia  patres. 

Hic  primus  coepit  moenibus  esse  dies. 

Annua  pastorum  convivia  *  lusus  in  urbe, 
Quum  pagana  madent  fercula  deliciis. 
Quum  que  super  raros  foeni  flammantis  acervos 
Trajicit  immundos  ebria  turba  pedes  . 
Romulus  excubias  decrevit  in  otia  solvi j 
Atque  intermissa  castra  silere  tuba  . 

Hoc  Tarpeja  suum  tempus  rata,  convenit  ho¬ 
stem  . 

Pacta  ligat,  pactis  ipsa  futura  comes. 

Mons  erat  adscensu  dubius ,  fesloque  remissus. 
Nec  mora  ,  vocales  occupat  ense  canes  . 
Omnia  praebebant  somnos,  sed  Juppiter  unus 
Decrevit  poenis  invigilare  suis. 

Prodiderat  portaeque  fidem  ,  patriam  que  ja¬ 
centem  : 

Nubendique  petit,  quem  velit  ipsa  ^  diem. 
At  Tatius  (  neque  enim  sceleri  dedit  hostis  ho¬ 
norem  ) 

Nube,  ait,  et  regni  scande  cubile  mei. 

Dixit  ,  et  ingestis  comitum  superobruit  armis. 

Haec,,  virgo,  officiis  dos  erat  apta  tuis. 

A  duce  Tarpejo  mons  est  cognomen  adeptus. 
O  vigil,  injustae  praemia  sortis  habes. 

Actiacam  Augusti  victoriam  >  auspiciis  Phoebi 
reportatam  ,  Cleopatrae  fugam  >  mortemque 
magnifico  carmine  celebrat  . 

Sacra  facit  vates,  sint  ora  faventia  sacris , 

Et  cadat  ante  meos  icta  juvenca  focos  . 
Serta  Phileteis  certent  Romana  corymbis. 

Et  Cyrenaeas  urna  ministret  aquas. 

Costum  molle  date,  et  blandi  mihi  thuris  ho¬ 
nores  , 

Terque  focum  circa  laneus  orbis  eat  . 
Spargite  me  lymphis,  carmenque  recentibus  aris 
Tibia  Mygdoniis  libet  eburna  Cadis  . 

Ite  procul  fraudes:  alio  sint  aere  noxae: 

Pura  novum  vati  laurea  mollit  iter  . 

Musa,  Palatini  referamus  Apollinis  aedem: 

Res  est,  Calliope,  digna  favore  tuo  . 
Caesaris  in  nomen  ducuntur  carmina:  Caesar 
Dum  canitur,  quaeso,  Juppiter,  ipse  vaces. 
Est  Phoebi  fugiens  Athamana  ad  litora  portus , 
Qua  sinus  Ioniae  murmura  condit  aquae, 
Actia  Jukeae  pelagus  monumenta  carinae , 
Nautarum  votis  non  operosa  via. 

Huc  mundi  coiere  manus,  stetit  aequore  moles 
Pinea  ,  nec  rernis  aequa  favebat  avis. 

Altera  classis  erat  tenero  damnata  Quirino  , 
Pilaque  feminea  turpiter  apta  manu  . 

Hinc  Augusta  ratis  plenis  Jovis  omine  velis  , 
Signaque  jam  patriae  vincere  docta  suae  . 
Tandem  acies  geminos  Nereus  lunarat  in  arcus : 

Armorum  radiis  picta  tremebat  aqua. 

Quum  Phoebus  linquens  stantem  se  vindice  Delon, 
(  Nam  tulit  iratos  mobilis  ante  Notos  ) 
Adstitit  Augusti  puppim  super;  et  nova  flamma 
Luxit  in  obliquam  ter  sinuata  facem. 

Non  ille  attulerat  crines  in  colla  solutos  , 

Aut  testudineae  carmen  inerme  lyrae. 

Sed  quali  aspexit  Pelopejum  Agamemnona  vultu, 
Egessitque  avidis  Dorica  castra  rogis  : 

Aut  qualis  flexos  solvit  Pythona  per  orbes 
Serpentem,  imbelles  quem  timuere  lyrae. 
Mox  ait,  O  longa  mundi  servator  ab  Alba 
Auguste  ,  Hectoreis  cognite  major  avis  : 
Yince  mari,  jam  terra  tua  est:  tibi  militat 
arcus  , 

Et  favet  ex  humeris  hoc  onus  omne  meis. 
Solve  metu  patriam,  quae  te  nunc  vindice  freta 
Imposuit  prorae  publica  vota  tuae. 

Quam  nisi  defendes,  murorum  Romulus  augur 
Ire  Palatinas  non  bene  vidit  aves  . 

Et  nimium  remis  audent.,  proh  turpe!  Latinis, 
Principe  te,  fluctus  regia  vela  pati  . 

Nec  te,  quod  classis  centenis  remiget  alis, 
Terreat:  invito  labitur  illa  mari  . 

Quodque  vehunt  prorse  Centauros  saxa  minantes. 
Tigna  cava,  et  pictos  experiere  metus  . 
Frangit ,  et  attollit  vires  in  milite  caussa : 

Quae  nisi  justa  subest,  excutit  arma  pudor  . 
Tempus  adest:  committe  rates:  ego  temporis 
auctor 

Ducam  laurigera  Julia  rostra  manu  . 
Dixerat,  et  pharetrae  pondus  consumit  in  arcus. 

Proxima  post  arcus  Caesaris  hasta  fuit. 
Yincit  Roma  fide  Phoebi:  dat  femina  poenas. 

Sceptra  per  Jonias  fracta  vehuntur  aquas. 
At  pater  Idalio  miratus  Caesar  ab  astro 
Sum  deus;  et  nostri  sanguinis  ista  fides. 
Prosequitur  cantu  Triton  ,  omnesque  marinae 
Plauserunt  circa  libera  signa  deae  . 

Illa  petit  Nilum  cymba  mala  nixa  fugaci  , 

Hoc  unum  jusso  non  moritura  die  . 

Dii  melius!  quantus  mulier  foret  una  trium¬ 
phus  , 

Ductus  erat  per  quas  ante  Jugurtha  vias? 
Actius  hinc  traxit  Phoebus  monumenta,  quod  ejus 
Una  decem  vicit  missa  sagitta  rates  . 

Bella  satis  cecini  :  citharam  jam  poscit  Apollo 
Victor,  et  ad  placidos  exuit  arma  choros. 
Candida  nunc  molli  subeant  convivia  luco., 
Blanditaeque  fluant  per  mea  colla  rosae: 
Vinaque  fundantur  praelis  elisa  Falernis, 
Terque  lavet  nostras  spica  Cilissa  comas. 
Ingenium  potis  irritat  Musa  poetis  . 

Bacche,  soles  Phoebo  fertilis  esse  tuo. 

Ille  paludosos  memoret  servire  Sicambros, 
Cepheam  hic  Meroen ,  fuscaque  regna  canat. 
Hic  referat  sero  confessum  foedere  Parthum  : 

Reddat  signa  Remi ,  mox  dabit  ipse  sua  . 
Sive  aliquid  pharetris  Augustus  parcet  Eois  , 
Differat  in  pueros  ista  tropaea  suos  . 

Gaude,  Crasse,  nigras  si  quid  sapis  inter  arenas, 
Ire  per  Euphraten  ad  tua  busta  licet  . 

Sic  noctem  patera,  sic  ducam  carmine,  donec 
Inj  iciat  radios  in  mea  vina  dies. 

Apparuisse  sibi  jam  dejunctae  Cynthiae  suae 
umbram  ,  conquestamque  graviter ,  quod  fu¬ 
nus  suum  neglexisset  .quodque  ingratum  sese 
ostendisset  sibi >  tum  quaedam  mandata  de* 
disse  . 

Sunt  aliquid  manes:  letum  non  omnia  finit: 
Luridaque  evictos  effugit  umbra  rogos  . 

Cynthia  namque  meo  visa  est  incumbere  fulcro. 
Marmor  ad  extremae  nuper  humata  vise  : 

Quum  mihi  somnus  ab  exequiis  penderet  amaris, 
Et  quererer  lecti  frigida  regna  mei  . 

Eosdem  habuit  secum  ,  quibus  est  elata  ,  capillos. 
Eosdem  oculos:  lateri  vestis  adusta  fuit. 

Et  solitum  digito  beryllon  adederat  ignis , 
Summaque  Lethaeus  triverat  ora  liquor. 

Spirantisque  animos ,  et  vocem  misit :  at  ilii 
Pollicibus  fragiles  increpuere  manus: 

Perfide,  nec  cuiquam  melior  sperande  puellae. 
In  te  jam  vires  somnus  habere  potest? 

Nec  crepuit  fissa  me  propter  arundine  custos, 
Laesit  et  abjectum  tegula  curta  caput  . 

Foederis  heu  taciti,  cujus  fallacia  verba 
Non  audituri  diripuere  Noti  . 

At  mihi  non  oculos  quisquam  inclinavit  hiantes. 
Unum  impetrassem  te  revocante  diem. 

Denique  quis  nostro  curvum  te  funere  vidit? 
Atram  quis  lacrimis  incaluisse  togam? 

Si  piguit  portas  ultra  procedere;  ac  illud 
J ussisses,  lectum  lentius  ire  meum  . 

Cur  ventos  non  ipse  rogis  ,  ingrate ,  petisti  ? 

Cur  nardo  flammae  non  oluere  meae? 

Hoc  etiam  grave  erat,  nulla  mercede  hyacinthos 
Inijcere,  et  fracto  busta  piare  cado? 
Lygdarnus  uratur,  candescat  lamina  vernae. 

(  Sensi  ego  ,  quum  insidiis  pallida  vina  bibi. ) 
Aut  Nomas  arcanas  tollat  versuta  salivas  . 

Dicet  damnatas  ignea  testa  manus  . 

Quae  modo  per  viles  inspecta  est  publica  noctes, 
Haec  nunc  aurata  cyclade  signat  humum ; 
Et  graviora  rependit  iniquis  pensa  quasillis, 
Garrula  de  facie  si  qua  locuta  mea  est  . 
Nostraque  quod  Petale  tulit  ad  monumenta  co¬ 
ronas  , 

Codicis  immundi  vincula  sentit  anus  . 
Caeditur  et  Lalage  tortis  suspensa  capillis, 

Per  nomen  quoniam  est  ausa  rogare  meum . 
Te  patiente  meae  conflavit  imaginis  aurum , 
Ardenti  e  nostro  dotem  habitura  rogo  . 

Non  tamen  insector,  quamvis  mereare,  Properti: 

Longa  mea  in  libris  regna  fuere  tuis  . 

Juro  ego  fatorum  nulli  revocabile  carmen, 
Tergeminumq;  canem  :  sic  mihi  molle  sonet : 
Me  servasse  fidem,  si  fallo,  vipera  nostris 
Sibilet  in  tumulis  ,  et  super  ossa  cubet . 
Nam  gemina  est  sedes  turpem  sortita  per  amnem, 
Turbaque  diversa  remigat  omnis  aqua  . 

Una  Clytaemnestrae  stuprum  vehit,  unaque  Cressae 
Portat  mentitae  lignea  monstra  bovis. 

Ecee  coronato  pars  altera  vecta  phaselo, 

.  Mulcet  ubi  Elysias  aura  beata  rosas  : 

Qua  numerosafides,  quaq;aera  rotunda  Cybebes, 

Mitratisque  sonant  Lydia  plectra  choris  . 
Andrornedeque  ,  et  Hypermnestre  sine  fraude 
maritae 

Narrant  historiae  pectora  nota  suae  . 

Ilaec  sua  maternis  queritur  livere  catenis 
Brachia ,  nec  meritas  frigida  saxa  manus  . 
Narrat  Hypermnestre  magnum  ausas  esse  so¬ 
rores  : 

In  scelus  hoc  animum  non  valuisse  suum. 
Sic  mortis  lacrimis  vitae  sanamus  amores  . 

Celo  ego  perfidiae  crimina  multa  tuae  . 

Sed  tibi  nunc  mandata  damus  ,,  si  forte  moveris: 

Si  te  non  totum  Doridos  herba  tenet. 
Nutrix  in  tremulis  ne  quid  desideret  annis 
Parthenie:  patuit,  nec  tibi  avara  fuit. 
Deliciaeque  meae  Latris ,  cui  nomen  ab  usu  , 
Ne  speculum  dominae  porrigat  illa  novae  . 
Et  quoscumque  meo  fecisti  nomine  versus, 
Ure  mihi,  laudes  desine  habere  meas. 

Pelle  hederam  tumulo  ,  mihi  quae  pugnante 
corymbo 

Mollia  contortis  alligat  ossa  comis  . 

Pomosis  Anio  qua  spumifer  incubat  arvis  * 

Et  nunquam  Herculeo  numine  pallet  ebur  9 
Hoc  carmen  media  dignum  me  scribe  columna , 
Sed  breve,  quod  currens  vector  ab  urbe  legat: 
Hic  Tiburtina  jacet  aurea  Cynthia  terra  . 

Accessit  ripae  laus,,  Aniene,  tuae. 

Nec  tu  sperne  piis  venientia  somnia  portis  . 

Quum  pia  venerunt  somnia  ,  pondus  habent. 
Nocte  vagae  ferimur.  Nox  clausas  liberat  umbras, 
Errat  et  abjecta  Cerberus  ipse  sera . 

Luce  jubent  leges  Lethaea  ad  stagna  reverti* 
Nos  vehimur:  vectum  nauta  recenset  onus 
Nunc  te  possideant  aliae:  mox  sola  tenebo. 

Mecum  eris,  et  mixtis  ossibus  ossa  teram. 
Haec  postquam  querula  mecum  sub  voce  pe 
regit  , 

Inter  complexus  excidit  umbra  meos. 

ELEGIA  YII. 

Corneliam  Paulli  Aemilii  Censoris  uxorem 
immaturo  obitu  defunctam  inducit  maritum 
suum  consolantem ,  suamque  caussam  pero¬ 
rantem  apud  inferos,  eo  sententiarum  ,  ver¬ 
borumque  splendore ,  ut  se  ipsum,  Poeta  hac 
quidem  in  Elegia  superasse  videatur  . 

Desine,  Paulle,  meum  lacrimis  urgere  sepul¬ 
crum  . 

Panditur  ad  nullas  janua  nigra  preces. 
Quum  semel  infernas  intrarunt  funera  leges. 
Non  exorato  stant  adamante  viae. 

Te  1  icet  orantem  furvae  deus  audiat  aulae  , 
Nempe  tuas  lacrimas  litora  surda  bibent  . 
Yota  movent  superos,  ubi  portitor  sera  recepit, 
Obserat  herbosos  lurida  porta  rogos. 

Sic  moestae  cecinere  tubae,  quum  subdita  no¬ 
strum 

Detraheret  lecto  fax  inimica  caput. 

Quid  mihi  conjugiumPaulli,quid  currus  avorum 
Profuit?  aut  famae  pignora  tanta  meae? 
Num  minus  immites  habui  Cornelia  Parcas? 

En  sum  quod  digitis  quinque  levatur  onus. 
Damnatae  noctes,  et  vos  vada  lenta  paludes. 

Et  quaecunque  meos  implicat  unda  pedes. 
Immatura  licet,  tamen  huc  non  noxia  veni. 

Det  Pater  hic  umbrae  mollia  jura  meae. 
Aut  si  quis  posita  judex  sedet  dEacus  urna. 
In  mea  sortita  vindicet  ossa  pila. 

Assideant  fratres,  juxta  Minoia  sella,  et 

Eumenidum  intento  turba  severa  foro  . 
Sisyphe  mole  vaces,  taceant  Ixionis  orbes. 

Fallax  Tantaleo  corripiare  liquor  . 

Cerberus  et  nullas  hodie  petat  improbus  umbras, 
Et  jaceat  tacita  lapsa  catena  sera  . 

Ipsa  loquor  pro  me.  si  fallo,  poena  sororum 
Infelix  humeros  urgeat  urna  meos. 

Si  cui  fama  fuit  per  avita  tropaea  decori  , 
Afra  Numantinos  regna  loquuntur  avos  . 
Altera  maternos  exaequat  turba  Libones , 

Et  domus  est  titulis  utraque  fulta  suis  . 

Mox  ubi  jam  facibus  cessit  praetexta  maritis. 
Vinxit,  et  acceptas  altera  vitta  comas: 
Jungor,  Paulle,  tuo,  sic  discessura  cubili. 

In  lapide  hoc  uni  nupta  fuisse  legar  . 
Testor  majorum  cineres  tibi,  Roma,  colendos, 
Sub  quorum  titulis  Africa  tonsa  jaces: 

Et  Persen  proavi  simulantem  pectus  Achillis  , 
Quique  tuas  proavus  fregit ,  Achille.,  domos: 
Me  neque  censurae  legem  mollisse,  nec  ulla 
Labe  mea  vestros  erubuisse  focos  . 

Non  erat  exuviis  tantis  Cornelia  damnum : 

Quin  et  erat  magnae  pars  imitanda  domus. 
Nec  mea  mutata  est  aetas :  sine  crimine  tota  est. 

Viximus  insignes  inter  utramque  facein  . 

Mi  natura  dedit  leges  a  sanguine  ductas : 

Ne  possem  melior  judicis  esse  metu  . 
Quaelibet  austeras  de  me  ferat  urna  tabellas  ; 

Turpior  adsensu  non  erit  ulla  meo . 

Vel  tu,  quae  tardam  movisti  fune  Cy bebem  3 
Claudia  ,  turritae  cara  ministra  deae: 

Vel  cui,  commissos  quum  Vesta  reposceret  ignes , 

Exhibuit  vivos  carbasus  alba  focos. 

Nec  te.,  dulce  caput,  mater  Scribonia,  laesi. 

In  me  mutatum  quid,  nisi  fata,  velis? 
Maternis  laudor  lacrimis,  urbisque  querelis, 
Defensa  et  gemitu  Caesaris  ossa  mea . 

Ille  sua  nata  dignam  vixisse  sororem 
Increpat:  et  lacrimas  vidimus  ire  deo. 

Et  tamen  emerui  generosos  vestis  honores, 
Nec  mea  de  sterili  facta  rapina  domo  . 

Tu,  Lepide  j  et  tu,  Paulle,  meum  post  fata  le¬ 
vamen: 

Condita  sunt  vestro  lumina  nostra  sinu. 
Vidimus  et  fratrem  sellam  geminasse  curulem : 

Consule  quo  facto  tempore  rapta, soror. 
Filia  tu  specimen  censurae  nata  paternae , 

Fac  teneas  unum,  nos  imitata,  virum. 

Et  serie  fulcite  genus,  mihi  cymba  volenti 
Solvitur  j  aucturis  tot  mea  fata  malis. 

Haec  est  feminei  merces  extrema  triumphi 
Laudat  ubi  emeritum  libera  fama  rogum . 
Et  bene  habet .  numquam  mater  lugubria  sumsi , 
Venit  in  exequias  tota  caterva  meas. 

Nunc  tibi  commendo  communia  pignora  natos. 

Haec  cura  et  cineri  spirat  inusta  meo  . 
Fungere  maternis  vicibus,  pater,  illa  meorum 
Omnis  erit  collo  turba  ferenda  tuo. 

Oscula  quum  dederis  tua  flentibus,  adj;ce  matris. 

Tota  domus  coepit  nunc  onus  esse  tuum. 
Et  si  quid  dol iturus  eris,  sine  testibus  illis; 

Quum  venient,  siccis  oscula  falle  genis. 

Sat  tibi  sint  noctes,  quas  de  ine^  Paulle,  fatiges: 
Somniaque  in  faciem  credita  saepe  meam. 

Atque  ubi  secreto  nostro  ad  simulacra  loqueris, 
Ut  responsurae  singula  verba  jace. 

Seu  tamen  adversum  mutarit  janua  lectum  , 
Sederit  et  nostro  cauta  noverca  toro  : 
Conjugium,  pueri ,  laudate  et  ferte  paternum. 

Capta  dabit  vestris  moribus  illa  manus  . 

Ree  matrem  laudate  nimis,  collata  priori 
Vertet  in  offensas  libera  verba  suas. 

Seu  memor  ille  mea  contentus  manserit  umbra , 
Et  tanti  cineres  duxerit  esse  meos: 

Discite  venturam  jam  nunc  sentire  senectam  , 
Caelibis  ad  curas  nec  vacet  ulla  via  . 

Quod  mihi  dectractum  est,  vestros  accedat  ad 
annos , 

Prole  mea  Paullum  sic  juvet  esse  senem  . 
Caussa  perorata  est.  flentes  me  surgite  testes , 
Dum  pretium  vitae. grata  rependit  humus. 
Moribus  et  coelum  patuit:  sim  digna  merendo. 
Cujus  honoratis  ossa  vehantur  equis  . 

ELEGIA  I  EX  LIBRO  I 

Pag .  I29.  i».  1.  Vita  )  Cynthiam  suam  dehortatur  a 
cultus  nimia  cura,  quod  hac  minus  placitura  sit,  et 
quod  venustatem  nativam  sit  perditura. 

y.  2.  Coa  )  Bombycinae  vestes  in  Insula  Coo  in¬ 
ventae  aut  textae  ,  subtiles  et  pellucidae  magnum 
luxus  in  Romanis  feminis  argumentum  . 

y.  3.  Orontea . myrrha  )  Orontea  myrrha 

non  quod  in  Syria  nasceretur,  sed  quia  Antiochiam, 
totius  Orientis  celeberrimum  emporium,  deferretur . 

y.  4*  Peregrinis  )  Externis  mercibus  et  majore  lu¬ 
xu  exculptam  . 

y.  5.  Mercato . cultu  )  Naturalem  pulchri¬ 

tudinem  nimio  cultu  vel  corrumpitur  penitus  ,  vel 
minuitur ,  quod  probat  variis  exemplis  a  natura  re¬ 
petitis  . 

p,  i5o  y.  1  Submittat  )  Producat. 

y.  7  Non  sic . )  Exemplis  antiquarum 

heroinarum  ,  quae  Deos  Ileroasque  virtute  ac  pudi¬ 
citia  non  fuco  et  ornamentis  in  sui  amorem  duxerint , 
sententiam  probat .  De  Phoebe  et  Helaira ,  Leucippi 
Filiabus,  a  Castore  et  Polluce  raptis  consule  Mytho- 
logos.  ’  *  ‘ 

y .  9.  Non  Idae . )  Non  sic  Marpessa  Jilia 

Eyeni ,  patriis  litoribus  ,  quondam  discordia  Idae  et 
cupido  Phoebo  hosce  sui  amatores  succendit . 

v.  12.  Hippodamia  )  Non  falso  candore  et  mer¬ 
cato  cultu  ,  ut  tu  soles  ,  Hippodamia  succendit  Pe¬ 
lopem  Phrygium,  a  quo  externis  rotis,  quia  Pelops 
erat  barbarus ,  curru  avecta  est  . 

y.  14.  Apelleis  est  color  )  Color  quo  naturam  i- 
psam  est  imitatus  et  a  natura  provocavit  .  Apelles 
pictor  celeberrimus  . 

y .  17.  Nunc . istis  )  Ne  sis  mihi  mi- 

nus  formosa  istis  heroi ms.  Alii  autem  ita  explicant: 
nunc  ego  non  vereor  ne  sis  mihi  vilior  istis  orna- 
rn entis  dxqufsrtis  et  peregrinis  ,  praesertim  quuiii 
placeas  mihi  uni  et  poesi  valeas. 

ii 

p,  1 3 1  v.  5  Hesternos  ....  crines  )  Peregrinos  et  ficti- 
tios  ,  ad  luxum  emptos  . 

v,  6\  f  aciem  quaerere  desidia  )  Longa  mora  Spe¬ 
culum  de  forma  interrogare  ,  seu  formam  conciliare 
diu  desidendo  ac  praebendo  se  se  ornatricibus. 

v  9.  Ut  formosa  )  Ut  sponsa  quae  parat  ire  ad 
novum  maritum . 

v  12  injusto  .......  salo  )  Conquer ens  muttis 

verbis  de  mari  iniquo ,  quod  Ithacum  abstulisset. 

v.  i5  Alphesiboea . )  lixempiis  antiqua¬ 

rum  heroinarum  ,  quae  constantes  fuerint  in  aman¬ 
do ,  Cynthiae  levitatem  conatur  demonstrare  .  Quid 
fecerint  Alphesiboea  $  Hypsipyle  et  Evadne  ob  artio¬ 
ris  constantiam  consulendi  Mythologi  . 

v.  90  Ut  semel . tabuit  )  Postquam  Jaso¬ 

nem  Haemonium  hospitem  amissum  dolens  ac  tabe¬ 
scens  indoluit  . 

p i  159  v.  5  Muta  prius  )  At  e  contta  se  diversum  polli¬ 
cetur  si  quid  sinistri  Cynthiae  suae  obtigerit  .  Alii 
legunt  :  Multa  prius  ....  labentur ,  id  est  e  mari  re- 
xurrent  ad  fontem  . 

v.  9  Quamve  mihi  viles  )  Quanto  contemptu  ip¬ 
sos  habeam  oculos,  quibus  perlidiam  tuam  perspexi. 

111 

v.  Ult .  dixerit  Ascanius  )  Ascanius  infensus  My- 
niis  erit  testis  hujus  rei .  Ex  flumine  Ascanio  fuisse 
videntur  Nymphae  quae  rapuerunt  Hylatn  . 
p.  j53  v.  2  /V/toc/am/70^o)Callimachum  et  Apollonium 
sequitur,  qui  Hylam  Thiodamantis  lilium  faciunt  : 
alii  enim  aliter  . 

e.  5  S live  leges  )  Hoc  est,  sive  praetervehens  lin¬ 
tre  flumen  aliquod  ,  quod  per  medias  silvas  lubitur  . 

v.  4  Aniena  )  Pulcherrimus  tractus  lacus  Vudi- 
monis  . 

<\  5  Gigantea . ora  )  Maritima  regione 

juxta  Cumas  .  Ibi  enim  Phlegraeus  campus  :  et  illic 
Gigantes  habitasse  dicuntur . 

v.  »5  Pagasae  )  Lacus  in  ora  Magnesiae  xx.  sta¬ 
diorum  spatio  ab  Iolco  dissitus  . 

v.  i5  Athamantidos  )  Athamantis  ,  Helle  ,  Atha¬ 
mantis  et  Nephelos  filia. 

v.  1 6  Mysorum  scopulis  )  Mysia  regio  est  Asiae, 
finitima  Phrygiae  et  Bithyniae  . 

v.  19  At  comes  invicti  juvenis  )  Hylas  Herculis 
minister  . 

v .  21  Aquilonia  proles  )  Aquilo  ex  Orithya  filios 
suscepit ,  Zeten  et  Calain  .  Hi  cum  Argonautis  pro- 
j  fecti  sunt  ad  vellus  aureum  .  Mox  vocat  Genus  Q- 
rithiae . 

v.  27  Jam  Pandioniae  )  Pandion  Erichtonii  filius, 
pater  Erechthei ,  cujus  filia  Orithya  . 

v.  29  Pege  )  Pege  fons  nempe  scaturiens  ex  mon¬ 
te  Argantho  ;  circa  quem  fontem  et  arbores  erant 
pomiferae  ,  et  ripae  floribus  pictae . 

v.  3o  Nymphis  Thyniasin  )  Thyni  ades  Nymphae, 
pro  Bithynicae  :  nam  ea  regio  Thynia  a  Thynio  A- 
ganthones  Nymhae  filio  dicta  est . 
p.  154.  v.  9  Dryades  )  Apollonius  narrat,  Nymphas,  quae 
vertices  montium  et  antra  incolunt  ,  convenisse  ad 
spectandum  Hyiam  . 

IV 

v.  17  Tu  qui  consortem  .  .  .  .  .  )  Gallus  quidam  , 
Propertio  carus,  et  cognatione  conjunctus,  quum  ex 
Perusino  bello,  in  quo  pro  Antonianis  partibus  con¬ 
tra  Caesarem  steterat,  evasisset  incolumis,  in  Apen- 
nini  jugis ,  a  latronibus  occisus  ,  sine  honore  sepul- 
chri  jacebat.  Umbram  vero  hujus  militem  quendam 
saucium  domuitionem  parantem  perque  ea  loca  tran¬ 
seuntem  inducit  admonentem,  primo  ut  caveat  sibi, 
ne  in  fatum  idem  incidat  j  deinde  ,  ut  de  calamitate 
sua  Accain  sororem  certiorem  faciat  ,  a  qua  reli¬ 
quiae  corporis  extremo  pietatis  officio  tumulentur. 

ELEGIA  I.  EX  LIB.  II. 

.  i  3G.  v.  1  Maecenas . )  Maecenas  Propertium 

excitabat  ut  amatoriis  lusibus  vale  dic  to  ad  heroica 
stjlum  converteret.  Ille  vero  se  imparem  Epico  car¬ 
mini  profitetur. 

v.  3.  Non  ego  Titanas  canerem )  Non  canerem,  si 
valeret  ingenium  ,  bellum  Gvganteum. 

v.  5.  Pergama  nomen  Homeri )  Nec  bellum  Troja¬ 
num  canerem,  unde  Homero  fama  ingenii  quaesita  est. 

v.  7.  Xerxis  et  imperio  bina  coisse  vada}  Regi* 
Persarum  nutu  juncta  ponte  duo  litora  Hellesponti. 
v.  8.  Regnare  prima  Remi )  Originem  urbis  Romae, 
ibid.  Animos  Carthaginis  altae  )  Ingentes  spiritus 
Carthaginensium. 

v.  10.  Cimbrorum  que  minas}  Animosimman.es  Cim¬ 
bro  rum  ,  Teutonurnque . 

>.  157.  v.  5.  Nam  quoties  Mutinam ,  aut  civilia  busta 
Philippos}  Ait  Poeta,  sive  de  bellis  aliis,  sive  de  eo 
ad  Mutinam  esset  acturus,  ubivis  maecewatem  sibi 
occurrere  Augusto  adjungendum,  cui  tam  in  pace  et 
bello  fidus  semper  fuerit  . 

v.  5.  Aut  canerem  Siculae  classica  bella  fugae} 
Intelligit  bellum  Sic  ulum,  quo  Caesar  Augustus  Sex. 
Pompejum  superavit. 

v.  7.  Et  Pto/omceece  litora  capta  Phari}  Bellum 
AI  exandrinum . 

ibid.  Et  Nilum ,  quum  tractus  in  urbem  )  In  Alexan¬ 
drino  triumpho  simulacrum  Nili  exhibuit  Augustus. 

v.  12. .  Actiaque . rostra  )  Rostra  navium  ca¬ 

ptarum  in  proelio  navali  ad  Actium  promontorium. 

ibid.  C«rr<?re)Rostra  dicuntur  currere,  quia  curribus 
imposita  celeriter  veherentur. 

v.  14.  Fidele  caput}  Caput  fidele  Maecenatis,  seu 
ipsum  Maecenatem  vocat  Bello  siquidem  ,  et  paci  uti¬ 
lem  semper  navavit  operam  Maecenas  Augusto. 

v.  1 5  'Theseus  infernis )  Insititium,  et  extra  locum 
positum  distichon  hoc  Vulpio  videtur.  Sed  conjungi 
cum  antecedentibus  non  inepte  fortasse  poterit,  si  , 
quum  antea  Poeta  dixerit,  fidum  semper  Maecenatem 
Augusto  fuisse,  reclamatumque  ex  aequo  ab  eodem, 
tertium  hoc  par  in  terris  amicorum  superesse  modo 
dicat  aequiparandum  Theseo,  et  Pirithoo,  Achilli, 
et  Patroclo. 

v.  i b*.  Jxioniden  )  Pirithoum  ,  Ixionis  ex  Dia  filium  » 
ibid.  Menoetiaden)  Patroclum  Menoetii  lilium. 

f\  17.  Sed  neque  Phlegraeos'  Phlegraeum  campum 
prope  Cumas  fuisse  perhibent,  ubi  victos  a  Diis  fa¬ 
bulantur  Gigantes.  Fuit  et  alter  in  Thessalia. 

11. 

v.  24  Jam  tempus  lustrare )  Subiratus  Cynthiae  Poe¬ 
ta  pro  amatoriis  rebus,  proelia,  victoriasque  Caesaris 
se  locuturum  significat  j  hoc  ipsi  et  aetate  jam  ma¬ 
tura  suadente,  et  ejusdem  levitate  a  se  reposcente. 
p.  i38.  e.  10.  magni  nunc  erat  oris  opus)  Ex  his  tempus 
deprehendere  licet,  quo  scripta  haec  sunt.  De  Par¬ 
thorum  signis  redditis  ,  vel  jam  jam  reddendis  ,  de 
legatione  ad  Indorum  Rege  Poro  ad  Augustum  mis¬ 
sa,  de  expeditione  in  Arabas  suscepta,  vel  decreta 
mentio  hic  fit. 

hi. 

p.  139.  v.  2.  Aperta  fuit)  Caesar  Augustus  ad  celebran¬ 
dam  Actiacae  victoriae  memoriam  Femplurn  insigne 
in  Palatino  mpnte  Phoebo  erexit:  bibliothecam  templo 
adjunxit,  porticusque  magnificas  columnis  digestas, 
statuis  inter  columnas  positis.  Quum  porro  ad  poste¬ 
rorum  memoriam  pervenerit  quo  ab  (j.  C.  anno  tem¬ 
plum  Apollinis  dedicatum  fuerit,  et  populo  aperta 
porticus  ;  notam  Cronologicam  habemus  temporis 
quoque,  quo  Elegia  haec,  seu  fragmentum  potius 
Elegiae  a  Poeta  scriptum  sit. 

e.  4  Danai  femina  turba  senis  )  Inter  columnas 
erant  statuae  filiarum  Danai:  contra  eas  sub  dio  to¬ 
tidem  statuae  equestres  filiorum  Aegypti  j  ac  filiae 
quidem  Danai  in  ea  porticu  nuptiali  veste  stabant. 

v.  5.  Phoebo )  Marmoreus  Phoebus  ita  affabre  ef¬ 
fictus,  ut  videretur  carmen,  ore  tereti,  semihianti¬ 
bus  in  conatu  labellis  ,  elicere.  Nec  mirum:  statuam 
enim  Dei ,  quam  Augustus  dicarat,  Scopas  olim  fecg- 
rat  saxo 

Solers  nunc  hominem  ponere  nunc  Deum  . 

V.  Plin.  hist.  nat.  lib.  3fi, ,  cap.  5. 
v.  7.  Myronis )  Plinius  ubi  de  statuariis.  Myronem 
buccula  nobilitavit ,  celebratis  versibus  laudata  . 

v.  11  Solis . currus )  Deorum  imagines, 

currusque  fastigiis  summis  templorum  imponebam* 

tur ,  quae  illis  erant  consecrata.  Sic  Phoebi  currus  in 
culmine  visebatur  Palatini  Templi. 

e,  u/t.  Pythius)  Sic  dictus  a  Pythone  serpente  inter¬ 
fecto. 

ELEGIA  I.  EX  LIB,  III. 

♦ 

p .  i/l0  v.  i  Callimachi)  Sub  Philadelpho  usque  ad  Ptolo- 
maeurn  m.  sive  Evergetem,  claruit  Callimachus  Cy¬ 
renensis  .Hymnos,  vel  Elegias,  vel  Epigrammata  scri¬ 
psit. 

ibid.  Philetae)  Huic  secundas  partes  in  Elegia  tri¬ 
buit.  Eum  ila  exili  corpore  fuisse  referunt,  ut  necesse 
habuerit  pilas  plumbeas  ad  pedes  gestitare, ne  subver¬ 
teretur  a  vento . 

*  r  f  ...  * 

c.  5.  Primus  ego) Dicit ,  se  primum  inter  Romanos  , 
qui  Elegos  scripserit,  ut  stylum,  formamque  Callima¬ 
chi  ,  ac  Philetae  imitari  ausus  sit.  Verissime  enim 
affirmat,  se  primum  exstitisse  inter  Romanos,  non 
quidem  qui  Elegiacum  Poeseos  genus  coluerit ,  std 
qui  in  Elegiaco  genere  Callimachum  ,  et  Philetam 
expresserit  , 

e.  4.  Itala  per  Grajos)  Romano  ore  ea  quae  Grae¬ 
cis  tautum  tractata  fuerunt  celebrare. 

v.  7.  Quicumque  moratur  in  armis)  Longe  quippe 
abire  a  se  jubet  eos ,  qui  Phoebum  morantur  in  armis ; 
eos  scilicet,  qui  malebant  Propertium  ingenii  sui  vi¬ 
res  totas  convertere  ad  canenda  proelia,  beilicasquc 
res,  invita  Minerva. 

p.  14  i. ‘e.  5.  In  curru)  Hanc  celebritatem  imagine  usus 
triumphi  poetice  describit  ,  et  quemadmodum  in 
more  positum  erat;  ut  in  eodem  cum  triumphante 
curru  veherentur  vel  filii,  vel  conjunctissimi  sanguine; 
sequerentur  autem  currum  Imperatoris  laureati  mili¬ 
tes,  qui  ejus  ductu,  auspiicisque  pugnaverant,  sic 
amores  in  eodem  curru  erant  cum  Propertio  ,  qui  tam 
cultos  illi  versus  dictaverant;  sequebatur  autem  Po¬ 
etarum  turba,  qui  ad  ejus  imitationem  scriptitabant. 

v.  5.  Quid  frustra  missis  in  me  . )  frustra , 

inquit  Propertius,  hunc  vobis  laborem,  contemtionein- 
que  sumitis  ,  lassatis  habenis  (traslationc  ab  aurigis 
sumpta  ) ,  ut  meo 

Haerentem  capiti  multa  cum  laude  coronam 
praeripiatis  Elegiarum  scriptione  mihi  acquisitam,  sed 

hac  interpretatione  recepta,  secundus  versus  cum  in¬ 
terrogatione  legendus  ,  hoc  modo: 

{)uid  frustra  missis  in  me  certatis  habenis  l 
Non  datur  ad  Musas  currere  lata  via  { 
y.  6  Aon  datur  ad  Musas  currere  lata  via  l)  'Von 
sunt  variae  poeseos  species  ,  per  quas  consequi  lau¬ 
dem  (poeticam)  possunt? 

v.  j.  Multi )  Erunt  quidem,  qui  Romam  augebunt 
laudibus  ex  illis,  qui  Heroicam  Poesin  hodiecohnlea 

m  '  ‘ )  ».A  ..  \  f*  «t'  A»  '  1  '  -  •  • 

ejus  victorias,  et  triymphos  canent  Ego  vero  volup¬ 
tati  honestae  Romanorum  serviam.  Elegiae  novam  for¬ 
mam  inducendo.  Sic  et  gloria  illis,  mihique  ex  di¬ 
verso  ingenio  . 

v.  18.  Eluminaque  Haemonio  )  Xanthum  et  Simo- 
enta  cum  Achille  Phthio  et  Thessalo  rnanus  conseru¬ 
isse.  Xanthum  obt  uere  Achillem  aquis  suis  conatur, 
advocato  Simoente  .  Sed  V ulcanus  eos  terret  auxilium 
Herculi  ferens. 

v.  i q.  Jovis  cunabula  parvi!}  Idam  Phrygiae  cum 
Ida  Cretae  confundunt  veteres. 

v.  2  i  Pqljdamanta  sine  armis  ?  )  Recte  de  Heleno 
et  Polidarnante  dicit  Sine  armis.  Helenus  enim  vati¬ 
cinandi  arte,  non  bellica  virtute  pollens,  et  Polyda¬ 
mas,  tamquam  ignavus,  ac  timidus  ab  Homero  descri¬ 
bitur  in  Iliade. 

2/}.  Exiguo  sermones  fores  nunc  )  Quemadmo¬ 
dum  Poetae  non  sinunt  urgeri  longa  nocte,  et  oblivio¬ 
ne  deleri  rerum  gestarum  memoriam  ,  heroumque  for¬ 
tium,  sed  eam  posteritati  commendat ;  sic  ipsi  quo¬ 
que  recentes  crescunt  postera  laude.  Primum  exemplo 
Trojae,  Trojanorumque  ducum  probat,  qui  illacri¬ 
mabiles,  ignotique  obruerentur  silentio  ,  si  carui.sscnt 
Homero  vate.  Alterum  Homeri  ipsius  exemplo  ostendit, 
cujus  celebritas  eo  major  lit,  duro  ultra  labuntur  se¬ 
cula:  inde  quoque  sibi  nominis  ampliorem  famam  au¬ 
guratur  . 

v.  25.  Troja  bis  Aelaei  numine  capta  dei )  Ilium  a 
Troja  hic  separat,  quia  proprie  Ilium,  urbs' ipsa ^ 
regio,  Troja. 

U* 

♦  - 

p .  143.  v.  7.  Cecinit  Curios fratres  et  Horatia  pila)  Tu- 
rios  vocat  quos  alii  Curiatios.  Nota  historia  de  ter- 

geminis  Curiatiis  et  Horatiis,  Horatia  pila,  Horatio^ 
pilatos  ;  Horatiorum  arma  et  pugnam. 

ibid.  Pila)  Hasta  romana ,  ut  gessa  Gallorum  , 
Sarisse  Macedonum  .  Forsan  et  alludere  videtur ,  ad 
Pilam  Horatiam.  Ita  enim  dicta  columna,  cui  imposi¬ 
ta  erant  Curiatiorum  spolia. 

v.  8.  Tropaea )  Tropaea  erant  corpora  trunca  cum 
spoliis . 

v.  12.  Anseris  et  tutum  voce  fuisse  Jovem  )  Id  est 
Capitolium,  cui  praesidet  Jupiter. 

p .  i4^.  v.  6.  Pan  Tegecee)  Tegeceus  dicitur,  quia  Deus 
Arcadiae,  cujus  oppidum  Tegea  vel  Tegeum,  de  Ser¬ 
vius  vocat. 

ELEGIA  II  BIS 

p .  144.  v.  i,  Deus  Caesar )  Apud  Romanos  divino  primus 
honore,  dum  viveret  affectus  et  Augustus. 

v.  7.  Ite  ,  agite  ,  expertae  bello  date  lintea  prorae ) 
Alloquitur  milites  Augusti ,  qui  parabant ,  ut  ipse  lo¬ 
quitur,  Freta  gemmiferi  findere  classe  maris  . 

v.  8.  Et  solitum  armigeri  ducite  munus  equi)  E- 
quum  et  navem  conjugit,  ut  utramque  militiam  in¬ 
nuat,  terrestrem  et  navalem  . 

v.  ip  Omina  fausta  cano)  Id  est  bona  verba  dico , 
et  laeta  ac  eventura  precor,  et  vaticinor. 

hi. 

p.  i45.  v .  1.  Pacis  Amor  deus . )  Rationes  enim 

aggreditur  reddere  Propertius  ,  cur  et  per  aetatem 
aptus  ad  militiam,  et  eo  ordine  natus,  quem  militia 
deceret ,  arma  tamen  detrectaret,  et^vivere  mallet  in 
otio. 

v.  5.  Inviso  ....  auro  )  Ea  porro  est,  qua  homines 
ad  bella  amore  praedae,  et  avaritiae  trahuntur:  qui 
amor  quum  in  me  nullus  sit,  non  est,  cur  militiam 
sequi  ego  debeam.  Invisum  aurum  vocat .  Passeratius 
explicat.  Aurum,  quod  male  Propertius  oderat .  Vul- 
pius,  quod  oderat,  quia  a  pecuniosis  rivalibus  exclu¬ 
debatur .  Invisum  pro  non  adhuc  cognito,  non  adhuc 
viso  ,  usurpatum  fortasse  a  Propertio  est  quemadmo¬ 
dum  usurpat  Cicero  in  ea  .,  quae  De  Haruspicum  Re¬ 
sponsis  est.  Oratione.  Quum  autem  invaluisset  opinio, 

Indiam,  ceterasque  Orientis  plagas  et  gemmis  ,  et 
auro  refertissimas  esse  ;  divitiarum  ignotarum  cupido 
mentes  inflammabat  magis,  magisque  ad  bellum  tam 
felicibus  populis  inferendum  :  unde  ea  Horatii  sunt 
lib.  5,  Od.  xx/ v. 

lnctactis  opulentior 
Thesauris  Arabum ,  et  divitis  Indiae. 

Sed  Propertius  ait,  se  nulla  cupidiate  moveri  auri  ea¬ 
rum  regionum;  quamvis  invisi,  ac  propterea,  quod 
magis  curiositatem,  avaritiamque  sollicitaret. 

v.  6.  /lEra . tua)  Corinthiacum  aes  ,  vasaque  ex 

eo  conflata  in  pretio  maximo  erant  apud  antiquos  . 
Quum  vero  aes  hoc  ex  mixtura  exstitisset  variorum 
metallorum ,  quae  fusa  fuerant  clade  illa,  et  incendio 
Corinthi;  ideo  dicit,  se  non  petere,  non  parare  sibi 
eera  ex  Corithiaca  clade. 

v.  /8.  Parca . die)  Parcam  diem  intelligimus 

eam ,  quae  secundum  naturae  cursum,  exque  decreto 
Parcarum  finem  cuique  allatura  est  vitae  . 

v.  16.  Juventa  )  Ecce  cursum  vitae,  quem  sibi  in¬ 
stituendum  Poeta  proponit  .  Otio  ,  voluptatibusque 
se  totum  dedere ,  dum  juvenis  est :  ex  quo  colligitur , 
eum  juvenem  adhuc  fuisse,  dum  haec  scribebat:  in¬ 
gravescente  vero  aetate,  se  eam  totam  Philosophiae 
studiis  trasmissurum  . 

p.  146*  v.  5.  Venti)  Ventis  agitatur  semper  mare.  Hujus 
rei  caussa  quaesiturum  promittit.  Violentior  autem 
incidere  solet  navigiis  Eurus,  ut  adnotavit  Virgilius 
quoque  in  Georgicis  .  Piationem  phaenomeni  investiga¬ 
turum  se  profitetur,  ut  et  aliorum  praeterea  multo¬ 
rum  Astronomicorum,  Physicorumque  . 


IV. 

p .  147.  v.  4.  P  cetum )  Mors,  quae  ex  naufragio  obvenit 
Paeto ,  lucrum  ex  mercatura  captanti ,  materiem  prae¬ 
buit  cultissimae  huic,  et  omnibus  ingenii  luminibus 
expolitae  Elegiae. 

v.  20.  Nocturnis .....  procellis )  Interpretemur  disti- 
chon  ita:  Paete,  tempestate  ingruente  noctis  tempore, 
navem  tuam  ad  saxa  rudentibus  alligasti:  sed  vincula 
omnia,  quibus  eam  nexuisti,  detrita  ceciderunt,  al- 
lisaque  ad  scopulos  soluta  navis  est  tua. 

v.  22.  Agamemnonias . )  Exemplo  probat  Ar¬ 

gyni,  quam  infidum  sit  mare.  Amatus  ab  Agamemno¬ 
ne  adolescens ,  dum  per  voluptatem  Cephisi  aquis  na¬ 
tat,  abripitur  earum  cursu  in  mare,  ibique  submer¬ 
gitur  .  Dum  amissum  puerum  investigat  Agamemnon, 
morasque  nectit,  ventos  caussando,  Aulide  classis 
non  solvit,  et  ideo  'Iphigenia  mactata  est . 

p»  148.  e.  i.  ISaturae . vias )  Ex  eo  vehementer  in 

usum  navigationis  invehitur,  quod  per  eam  vias  mor¬ 
tis  nostrae,  quas  jam  natura  aperuerat,  augeanus, 
multiplicemusque  ,  eundo  in  pelagus  ,  et  vorando  in 
nos  fata  cessantia,  ut  eleganter  Seneca  INat.  Quaest . 
lib.  v.,  cap.  xvin. 

v.  q.  Puppes  )  Atqui  evenit ,  ut  multi  felix  iter  per 
mare  peregerint.  Sed  id  raro  vel  semel  continget, 
respondet  Propertius.  In  exemplum  adducit  Graeco¬ 
rum  classem  ,  quae  quum  prospere  ad  Trojam  appu¬ 
lisset ,  primo  itinere  i  altero,  quum  inde  victrix  redi¬ 
ret,  parti m  disiecta,  partim  submersa  est  ad  Capharea 
saxa.  Ulixem  item  variis  erroribus  jactatum  ac  sae¬ 
pissime  infelicem  appellat.  Sed  et  iliis  et  hoc  longe 
infelicior  Paetus  ,  qui  prima  statim  navigatione  vitam 
amiserit. 

v.  i£.  Sed  thyiae  thalamo  .  ...  )  Sunt  qui  Legant: 
Sed  thyiae  thalamo  ,  aut  Oriciae  terebynthi 
Effulto  pluma  versicolore  caput 
Huic  fluctus  vivo ...  . 

Tunc  erit  sensus:  Non  poterat  intrepido  animo  stri¬ 
dentem  procellam  audire;  non  poterat  teneris  mani¬ 
bus  nauticos  funes  adstrictos  tenere  ,  qui  in  cubili 
aut  cedrino,  aut  ex  terebyntho  Epirotico  (  oricos 
enim  Epiri  oppidum  erat)  assueverat  somnos  ducere 
et  fulcire  pulvillis  caput  pluma  versicolore  tumenti¬ 
bus  . 

v»  Abstulit .  . ..)  Naufragis  ungues  a  cute  rece¬ 

dunt  et  extremitates  tabescunt. 

v.  ult.  Alcyonum  scopulis  adfigar.  )  Impingam  in 
scopulos,  ubi  nidificant  Alcyones,  ibique  haerebo  con¬ 
fixus  . 

p.  i/jq.  v.  i3.  Intra  fortunam)  Fx  ordine  Equestri  Mae¬ 
cenas  natus,  in  amicitiam  Augusti  ndscitus,  pruden¬ 
tiae  fama  celebris  ,  et  Quiritibus  omnibus  carus,  obla¬ 
tos  sibi  honores  constanter  respuit,  nec  ultra  Eque- 

strem  locum  procedere  voluit;  ideo  fuisse  dicitur  In¬ 
tra  fortunam',  hoc  est,  longe  minora  sectatus ,  quam 
quae  ei  offerebat  fortuna :  qUo  sensu  et  Quintilianus 
dixit,  scripta  Hortensi  Intra  famam  fuisse;  et  Florus, 
Cleopatrae  pulchritudinem  fuisse  Intra  pudicitiam 
Augusti  . 

v.  20.  Stimulabat  Maecenas  Propertium 

ad  heroica  carmina ,  laudesque  Augusti  conscriben¬ 
das,  opus  par  ejus  ingenio.  Ille  primo  se  excusat,  quod 
lapsurus  sit  sub  onere,  si  tantum  opus  attigerit. 

v.  2 6.  hama  nec  aequo  ducitur . .  )  Alii  ex  Epica, 
alii  ex  Tragica,  ex  Lyrica  alii,  Elegiacaque  famam 
trahunt,  prout  quis  ad  hanc  potius,  quam  ad  aliam 
carminum  speciem  natura  factus  est.  Hoc  autem  et 
scalptorum  et  pictorum  appositis  exemplis  illustrat 
ut  inde  concludat,  se  ex  Epico  carmine  laudem  asse¬ 
cuturum- non  esse ,  quamvis  sperare  eam  possit  ex 
alio  quopiam  scibendi  genere. 

v.  2i.  Gloria  Lysippo  est  animosa  effingere  signa) 
Lysippum  et  Clamidem,  statuarium  utrurnque,  com¬ 
ponit.  Uterque  ex  aere  fundebat  simulacra;  sed  in  ef¬ 
fingendis  hominibus  excellebat  Lysippus,  Calamis  in 
bigis,  quadrigisque  ,‘et  equis  sine  aemulo. 
i5o.  v.  i.  Parrhasius  . ..)  Parrhasius  primus  symmetri¬ 
am  picturae  dedit ,  primus  argutias  vultus,  elegantiam 
capilli  ,  venustatem  oris ;  confessione  artificum  in  li¬ 
neis  extremis  palmam  adeptus  .  Plin.  Lib.  55.  c.  io. 
At  si  non  principem  sibi  locum,  secundum  saltem  ab 
Apelle  sibi  vindicat  in  pictura. 

v.  5.  JSfyos,..)  In  caelatura  insignes  duo;  Mentor 
ac  Mys  .  Dissimiles  tamen  inter  se.  Mys  flores  tantum, 
hederai  umque  et  acanthi  flexus  admirabili  1  subtilitate 
in  poculis  vasisque  repraesentabat.  A  ‘Men-tore/br/wae 
sunt  addita  argumenta ,  scilicet  ex  integro  fabulae 
historiaeque,  quae  factum  aliquod  exprimerent. 

v.  4.  Phidiacus. ..)  Phidias  inter  taetera  signa  fecit 
Jovem  Olympium  ex  ebore,  quem  nemo  aemulavit . 

v.  5.  Praxitelem . )  Praxiteles  statuarius  mar¬ 

moris  gloria  quosque  alios  superavit , 

v.  6.  Est  quibus.  ...  )  Hellenismus,  in  quo  verbum 
singulare  jungitur  nomini  pluralis  numeri  . 

1 5 1 .  v.  5.  I  e  duce..)  Te  scilicet  jubente,  non  suaden¬ 
te  tantum  et  admonente  ;  te  exemplo  vitae  mihi,  tu 

majora  aliquando  audeam  praecipiente  • 


elegia  vi. 

p,  i5%  v,  4-  Felicibus  edita  pennis  )  Bonis  avibus,  fau¬ 
stis  ominibus. 

v.  5.  Surge ,  ef  poscentes  justa  precare  deos)  Ordo 
sit  hic  verborum:  Precare  deos  poscentes  justa.  Na¬ 
talis  enim  erat  dies  Cynthiae.  Die  natali  Genius  sibi 
poscebat  vota,  preces,  sacrificia.  Surgat  ilia  ergo;  et 
vota,  et  sa'  rificia  debita  rite  persolvat. 

v  6.  Primum  somnum')  Primum  illud  religionis  of¬ 
ficium,  somnum  pura  lympha  discutere. 

v.  )5.  Perstrepat)  Ec  evadebat  in  conviviis  hisce 
nocturnis  corrmessantiutn  petulantia ,  atque  licentia, 
ut  tota  quoque  vicinia  eorum  clamoribus  personarent» 
obtento  huic  proterviae  religionis  velo  • 

VII. 

v.  ult.  Venturam,  melius  praesagit  navita  noctem) 
Non  nisi  esperientia  docentur  homines  ,  quae  vera 
sunt.  Assiduo  maris  usu  discit  navita  impendentem 
tempestatem;  et  vulneribus,  quae  accepit,  discit  mi¬ 
les  ,  quae  cautio  ipsi  sit  adhibenda  in  periculis .  Ego 
quoque  amoris  adhuc  expers,  et  fervore  juventutis 
deceptus  ignavo  ,  desidesque  eos  esse  dicebam  ,  qui 
non,  simul  ac  vellent,  assererent  se  in  libertatem  ,  et 
a  feminae  alicujus  amore  subtraherent.  Nunc  vero 
exemplo  meo,  exemplis  aliorum  fateri  cogor,  admo¬ 
dum  difficile  esse  laqueis  amoris  animum  expedire, 
nec  quidvis  vel  facere,  vel  pati  quod  imperet  ille  . 
p»  i53.  v.  p  Penthesilea)  Post  Medeae  exmplum  testem 
impotentiae  amoris  Achillem  producit,  qui  visam  Pen¬ 
thesileam  hostem  suam  omniumque  Graecorum  per¬ 
dite  adamavit. 

e.  ib.  S em  iramis)V  ost  Herculis,  et  Omphales  exem¬ 
plum  Semiramis  adducitur.  Sed  quid  de  illa?  Baby¬ 
lonem  muro  cinxisse;  Euphratem  per  eam  medium 
immisisse;  Urbem  Bactra  exaedificasse;  nihil  vero 
de  ejus  amore.  Ad  quid  ergo  affertur  Semiramis?  Aut 
fortasse  desunt  hic  aliqua;  aut  intelligendum  est, 
tam  grandia  haec  effecta  a  Semiramide  non  ex  virtu- 

te,  sed  ex  Nini  amore,  quo  tenebatur.  Persarum  au¬ 
tem  Babylonem  appellat  Propertius  tempoi  um  suorum 
rationem  habens:  Assyrioium  enim  fuerat,  quum  con¬ 
dita  a  Semii  amide  t u i t . •  •  • 

v.  26.  Opprobria)  Opprobrio  Cleopatra  Romanis  fuit 
coactis  cum  femina  pugnare,  quibus  ferocissimae  quae¬ 
que  gentes  cesserunt .  Nec  solum  feminam  appellat, 
sed  libidine  perditam ,  quae  ,  se  famulis  quoque  suis 
prostitueret . 

e.  3i.  Memphi )  Memphin  posuit,  unamexpotio- 
ribus  Aegypti  urbibus,  pro  Aegypto  ipsa.  Cur  autem 
eam  vocat  ci  uentam  malo  Romanorum  r  Quia  et  Gabi¬ 
nius  mullum  in  reducendo  Ptolomaeo  copiarum  ami¬ 
sit:  Cesar  Alexandriae  obsessus,  difficillimoque  bel¬ 
lo  implicatus  :  Antonius  ibidem  occisus  ;  interfectus 
ibi  miserum  in  modum-  Pompejus  post  peragratum 
paene  totum  Orbem  victoriis,  et  trium  triumphorum 
honorem  . 

p.  1 54.  v.  5.  Philippeo  sanguine  )  E  Philippo  Alexan¬ 
dri  patre  genus  se  duxisse  jactare  Cleopatra  pote¬ 
rat  ;  siquidem,  Curtio  teste  Lib.  IX.  .  Ptolomaeo  , 
ex  quo  Aegypti  reges,  sanguine  conjunctus  erat,  et 
quidam  Philippo  genitum  esse  credebant  :  certe  e 
pellice  ejus  ortum  esse  contendebant.  Sed  avos  tam 
illustres  traducebat  vitae  suae  licentia  ,  et  dementi 
ambitione  Cleopatra,  in  qua  tota  Lagidarum  gens 
periit. 

v .  p.  Baridos )  Barides  erant  cymbae,  quibus  ad  se¬ 
pulturam  vehebantur  cadavera  apud  Aegyptios:  con¬ 
tis,  perticisque  subigebantur  .  Sic  appellat  Properti¬ 
us  naves  classis  exornatae  a  Cleopatra,  indignationi 
odioque  serviens  ,  non  historicae  veritati .  Revera 
enim  Aegyptiae  naves  magnae  molis  erant,  turribus, 
ac  tabulatis  allevatae,  castellorum  et  urbium  specie, 
quae  non  sine  gemitu  maris,  et  ventorum  labore  fe¬ 
rebantur  .  Vere  Horatius  ad  Maecenatem  ad  bellum 
Actiacum  cum  Augusto  iturum  dixit  Epod.  I. 

„Jbis  Liburnis  inter  alta  navium  , 

Amice,  propugnacula  . 

Vili 

p.  1 55.  12.  Postume ....  )  Postumum  castra  sectantem 

duritiae  crimine  insequitur  ob  relictam  Gallam  umo¬ 
rem  suam.  Quae  tamen  castitate  vitae  Ponelopem  i- 
psam  superabit,  et  reducem  virum  felix  amplectetur 
haud  memor  duritiae  suae  . 

v.  l8.  Lacerna)  Vestis  exterioris  genus,  qua  ple¬ 
rumque  milites  in  castris  utebantur .  Italice  casae - 
ca  ,  mantello  . 

v.  19.  Araxis  )  Fluvius  Armeniae  Superioris,  qui 
in  Caspium  exoneratur  . 

v.  25.  Ferreus  ,  .  ...  Cataphractus  )  Neu  Parthi 
armis  toti  muniti  gaudeant  equo  tuo  aurato .  Milites 
cataphractari ,  armati  da  capo  a  piedi  ,  apud  Par¬ 
thos  Sarmatasque  maximo  in  honore  habiti . 

v.  ult.  Luxuriae  ,  .  .  .  .  tuae  l  )  Quum  Roma  sit 
magistra  luxuriae  tuae  Aeliae  Gallae  . 
p.  i56.  v.  5.  Ulixes  Gallam  constantem  et 

castam  futuram  cum  Penelope  comparat,  cui  longae 
morae  non  nocuere .  De  erroribus  Ulixis  plura  apud 
Mithologos  . 

v,  i4-  sfEcece  .  .  .  puellae  )  De  Calypso  nympha, 
non  de  Circe  intelligendum  ab  4^aea  insula. 

IX 

v.  ult.  Inda  .....  formica  )  Formicae  Indicae  , 
animalia  Aegypti  lupi  magnitudine,  teste  Plin.  Hist, 
Nat.  I.  11,  c.  5i-  Erutum  ab  iis  hiberno  tempore  au¬ 
rum ,  quod  ex  cavernis  egerunt  terrae ,  Indi  furantur 
aestivo  fervore .  Si  verum  hoc  an  fabulosum  putan¬ 
dum,  lectori  relinqimus  . 

ibid.  metallis  )  Metalla  pro  fodinis  ex  quibus  e- 
ruuntur . 

p »  i5y.  v.  1.  concha  Erycina  )  Venus  culta  in  Erycine 
Siciliae  monte  dicitur  e  concha  prodiisse  . 

«v.  2  Tyros  .  .  .  Cadmea  )  Tyrus  Cadmea  ,  quia 
Cadmus  Agenoris  Tyriorum  regis  filius  fuit.  Tyrus 
conchiliis  et  purpura  praestantissima  . 

v.  5.  Pastor  .  .  .  .Arabs  )  Ex  Arabia  omne  genus 
aromatum  ac  unguentorum  . 

v,  5.  Icarioti  )  O  Penelope,  filia  Icari  . 
v.  7.  Per  ora  )  Ante  oculos  nostros  . 
v.  10.  Una  )  Singularis,  quae  apud  reliquas  gen¬ 
tes  in  usu  non  est . 

v.  »0.  Victrices  )  Quae  uxores  vicerint, praebent 
C6rp0s  flamfriae  ,  et  facieS  suas  ut  perurantur. 

v.  22.  Cydonia)  A  Cidone  urbe  Cretae  mala, quae 
votamus  cotonea, Graeci  Cydonia  appellabant. 

v.  25.  Lilia  ......  lucida  )  Rore  nocturno  ma¬ 
dentia  . 

p.  1 58.  v .  2.  tdcei  )  Aries  reducebat  oves  saturas  in  au¬ 
lam  Pastoris  Idaei,  Paridis  in  Ida  monte  degentis. 

i5.  Petit  )  Galli,  duce  Brenno  ,  Apollinis  Del* 
phici  templum  invasere. 

v.  19.  Polidore  )  Polidorum  ,  quem  Polymestori 
Thraciae  Regi  educandum  tradiderat  Priamus  ,  ob 
auri  cupi  ilatem  Polimestor  ipse  obtruncavit. 

y.  2i.  Amphiaraus  )  Is  ad  bellum  Thebanum  ire 
recusans,  ab  Eryphila  uxore,  accepto  monili  aureo, 
proditus  ,  hiatu  terrae  cum  curru  absuntus  est . 

y  27.  Ilia . Phaibas  )  Cassandra  nunquam 

credita  Teucris  .  Hinc  adagium  sero  sapiunt  Phriges . 
y»  5i.  fuit  )  Pro  fuisset . 

k 


p.  i5q.  v.  8.  Geminas . turres  )  Arx  Tiburtina 

(  l  ivoli  )  eminebat  geminis  turribus  . 

y.  10.  Scironis  )  Viam  angustam  a  Corintho  ad 
Megarum  ducentem  obsidebat  quondam  Sciron  latro 
famosus,  qui  viatores  exutos  in  mare  praecipitabat. 
Hinc  pro  itinere  periculis  pleno  via  Scironis  . 

v.  20.  Adferet  )  Scilicet  Sponsa  ,  ubi  interfectus 
fuero ,  adferet . 

XI 

p.  160.  v.  17.  Lyncibus  )  A  Lyncibus  feris  Baccho  di¬ 
catis,  in  Coelum  vectam  Ariadnam  innuit  Propertius. 
Ceteri  de  corona  ejus  tantum  dicunt . 

y.  22.  Arcessitus  ....  somnus  )  Ex  lege  convivii 
tria  pocula  Graeci  siccabant,  quorum  primum  sani - 
tatis  ,  alterum  amoris  ,  postremum  somni  vocabant. 

y.  27.  Tua  cornua  )  Bacchus  pingebatur  cornu¬ 
tus,  quin  et  ebrii  sumere  cornua  dicebantur,  idest 
curarum  omnium  et  dolorum  oblivisci  ,  nova  quasi 
felicitatis  imagine  tumentes. 

ult.  Dicam  )  Laudes  et  res  a  Baccho  gestas  a- 
bunde  describit ,  omnia  late  enarrata  a  Mythologis 
reperies . 

p .  161.  v.  14.  Panes)  Fauni,  Silvani,  Satyri,  Sileni 
comites  et  ministri  Panis,  qui  omnes  capripedes  erant* 

XII 

p.  162.  v.  6.  Plausus  )  Percussus  a  plaudor . 

ibid.  Qua  )  Qua  parte :  Bajarum  situm  describit 
Avenw  ,  Miseno  et  via  Herculea  conclusum  .  Baja9 
urbs  Campaniae  ad  mare  sita,  calidas  aquas  ad  va¬ 
letudinem  restituendam  suppeditabat  :  Miseno  pro¬ 
montorio  dedit  nomen  Misenus  ille  tubicen  Aeneae , 
ibidem  sepultus:  Avernus  lacus  Plutoni  dicatus:  Via 
ibidem  erat ,  quam  Hercules  construxisse  ferebatur  • 
v.  io.  Dextra  )  Vi  armorum  . 

v.  11.  Thebano . deo  )  Herculi  Thebis 

Boeotiae  nato . 

v.  14.  His  pressus  )  His  pressus  aquis  Marcellus. 
v.  17.  Mater  )  Octavia  Augusti  soror, 
ibid.  Caesaris  ....  focos  )  Fuerat  Marcellus  in¬ 
sertus  in  Familiam  Augusti  per  adoptionem  . 

v.  24.  Attalicas  )  Ab  Attalo  rege  Pergami  dictus, 
qui  omnes  mortales  praetiosae  hujus  suppellectiiis 
magnificentia  superavit . 

v.  5o.  Canis  )  Cerberi,  Inferorum  excubitoris,  qui 
advenientes  umbras  adpetere  dicebatur . 

XIII 

p.  i65.  v.  ic).  Citius  sedetur  )  Per  impossibilia  demon¬ 
strat  ad  bonam  frugem  non  redire  mulieres  ,  quae 
quondam  libidini  et  nequitiae  se  dederint.  In  testes 
vero  hujus  sententiae  adducit  Pasiphaen,  Salmonem, 
Myrrham  ,  Medeam  ,  Clytemnestram  ,  Scyllam  etc. 
De  mulieribus  hisce  omnibus  plura  in  Fabulis  . 

xiv 

p.  164*  v'  22.  Magnum  .  .  .  .  )  Ut  immitem  amorem 
vinceret  migraturus  Athenas,  felicibus  omnibus  auspi¬ 
ciis,  vale  dicto  amicis,  iter  describit  et  diversa  loca 


NOTAE  209 

itineris  memorat . 

p.  i65.  e.  6‘.  Lechceo  )  Lechaeum  est  portus  urbis  Co¬ 
rinthi  . 

y.  9  Isthmos  )  Corinthiaci  ,  idest  Corinthus  in¬ 
ter  iLgaeum  et  Jonium  in  angusto  terrae  intervallo 
sitaj  hinc  ab  Horatio  1.  1  od.  7  appellatur  bimaris  . 

y.  11.  Theseae  )  Longos  Muros  consilio  Themi¬ 
stoclis  ab  urbe  ad  mare  usque  dissitos  spatio  XL 
stadiorum.  Via  Thesea  dicta  est,  quod  Theseus  la- 
latronibus  hanc  purgavit  . 

y.  16.  Librorumque  tuos  )  Idest  sales  Librorunt 
tuorum  . 

y.  18.  Manus  )  Picturae  nobilissimorum  artificum 
figmenta,  sculpturae  atque  id  genus,  manus  nomine 
quandoque  significantur  .  Hinc  manus  exact  %  ebore 
seulture  d'  avorio  ,  manus  exactae  eere  scidere  di 
brotizo  . 

xv. 

p.  1 65  y.  ult.  Cyzicus  )  Urbs  frigida  et  inamoena  Asiae 
minoris,  intra  Propontidem  sita  angusto  terrae  spa¬ 
tio  . 

y.  2.  Dyndima  )  Dyndimus  mons  Urbi  Cyzico 
imminens  Templum  ab  Argivis  Deae  Cybeli  seu 
Cybellac  aedificatum  habebat . 

v.  3.  Raptorisque  .  .  .  qua  via  )  Qua  parte  est 
via  quae  tulit  equos  raptoris  Ditis  ;  alii  autem  et 
ubi  est  via  quae  tulit  etc.  per  hanc  viam,  circa  Pro - 
pontida ,  Proserpinam  a  Plutone  curru  avectam  con¬ 
tra  aliorum  sententiam  asserit  Propertius  . 

y.  /+.  Si  )  Si  moveris  desiderio  mei  ita  ut 

redux  .in  patriam  me  revisas,  omnes  regiones  Pro¬ 
pontidis,  Hellespontus,  Mauritania,  Colchis,  Lydia 
etc.  omnia  miracula  Medusa,  quae  et  Phorcis  est,  a 
Perseo  interfecta  secto  capite  ,  Anteus  ab  Hercule 
oppressus  ,  horti  Hesperidum  non  te  movebunt  ut 
Romanam  terram  posthabeas  ,  ubi  Natura  posuit 
quidquid  magni  fuit  ubique.  Immo  vero  nos  tam  for¬ 
tes  quam  pii  vel  locorum  praestantia  commendamur, 
grata  factorum  recordatione  et  commodis  .  At 
non  impie  factis  et  crudeliler  Andromeda  monstris 

i3 

marinis  exposita,  eoena  Thyestea,  Meleagri  fato, 
Pentheo  a  Bacchis  misere  discerpto,  Iphigenia  morti 
destinata,  Jo  Jur.onis  odio  in  vaccam  conversa,  Sci- 
nis  latronis  poenis  in  viatores  et  Thesei  in  Scirin 
latronem  nos  Latini  recordatione  nostra  non  exulta- 
mus  .  Igitur  alium  tibi  pete  honorem  in  pulcherri¬ 
ma  sede  patriae  Romanae,  ubi  cives,  spes  nepotum 
et  amor  vetiturae  conjugis  te  postulant  Hic  Proper¬ 
tii  sensus  in  hac  Elegia  et  haec  expositio  . 

v.  /t.  Helles . .  .  )  Hellespontus  ab  Helle 

Athamantis  regis  Thebanorum  filia  dictus  . 

v.  6.  Alhlanta  )  Athlas,  inventa  sphaera,  coelum 
humeris  substinere  ferebatur. 

v.  7 .  Persea )  Perseus  Medusae  caput  amputavit. 
v.  8.  Gerjouae  .  .  .  )  Geryonis  Hispaniae  Regis 
boves  innumeros  in  Graeciam  abegit  Hercules  . 

v.  g.  Herculis . .  )  De  pugna  Herculis 

contra  Anthaeum  et  de  hortis  Hesperidum  plura  a- 
pud  Mithologos  . 

v.  io.  Phasim  )  Phasis  Colchidis  fluvius  maxi¬ 
mus  . 

v»  ii.  Peliacaeque )  Naves  Argonautatum  ex  Pe¬ 
lio  monte  deductae. 

v .  12.  Qua  .  .  .  .  )  Ordo  est  :  Qua  rudis  pinus 
adacta  (  extructa  )  in  faeiem  novae  prorae ,  duce 
columba  Argoa ,  natat  inter  saxa . 

v.  14.  Quadrigae  ....  .  )  Ad  Caystrum  fluvium 
quautor  nobilissima  eurbes  extabant,  Ephesus,  Smir- 
na ,  Colophon  ,  Miletus  ,  quarum  a  principe  Ephe¬ 
so  Cajstri  cjuadriga .  Cayster  per  septem  vias,  velut 
ostia,  in  mare  influit. 

v.  22.  Anio  )  Anio  Tiburnus  seu  Tiburtinus  flu- 
yiushodie  Teverone  . 

v.  25.  JMaitius  )  Aqua  Martia  . 
v.  25.  Lympha  )  Fons  Juturna,  aegris  salubris, e- 
pota  a  Cyllaro  Pollucis  equo. 

v .  28.  Itala  .  .  .  .  )  Mare  Italum  non  furit  novis 
immanibus  belluis  ,  quibus  olim  expositae  fuerunt 
Hesione  et  Andromeda. 

v.  29.  Ausonias  .  .  .  .  )  Nec  in  Ausonia  tremes 
dapes  illas  Thyestis  . 

p.  167.  v.  2.  Subdita  cerva  )  Supposita  loco  Iphigeniae 
immolandae. 

v.  6.  Curvatas  ....  trabes  )  Arbores  magna  vi 
curvatas  discerpendis  hominibus  in  contrariam  par¬ 
tem  .  Haec  omnia  flagitia,  scilicet  Meleager  interfe¬ 
ctus,  Pentheus  laniatus  ,  Iphigenia  mactata,  latro¬ 
nes  grassantes  .  .  .  Rornae  non  extant. 

xvr. 

p.  167.  v.  25.  Duras  ....  Ephemeridas')  In  his  servi 
scribebant  rationes  cujusvis  diei.  Vocat  duras ,  quia, 
cum  legerentur  ,  servi  frequentissime  vapulabant  , 
ob  rem  domini  male  adminisratam. 

j 

ELEGIA  I.  EX  L1B.  IV. 

p.  168.  v.  4.  Navali  Phoebo  )  Post  Actiacam  navalem 
ab  Augusto  de  Antonio  et  Cleopatra  relatam  victo¬ 
riam  templum  fuit  dicatum  Phoebo,  ex  genere  vi¬ 
ctoriae  navali  nuncupato  ,  cujus  ope  se  victoriam 
consecuturum  existimabat. 

v.  5.  Evandri  )  Evander  ex  Arcadia  profugus  ea 
loca  tenuit,  ubi  postea  Roma  fuit.  Hoc  versu  et  se¬ 
quentibus  antiquam  Romanorum  simplicitatem  ,  ex 
qua  Romana  potentia,  praedicat. 

v.  8.  Nuda . )  Sine  templo  et  sine  aedi¬ 

ficiis  . 

p .  169.  v.  8.  Pulpita  )  Pulpita  non  olebant  crocos,  qui 
spargi  solerent  in  ludis  solemnibus  . 

v.  12.  Curto  .....  equo  )  Pali  sacro,  et  quin¬ 
to  anno  immolabatur  equus  curtus ,  idest  aliqua  par¬ 
te  mutilum  praesertim  cauda. 

v.  18.  Licens  Fabius  .  .  .  Lupercus  )  Lupercalia 
festa  ea  mente  fuerunt  instituta  ,  ut  Lupi  arceren¬ 
tur  .  Luperci  erant  Sacerdotes  Sacrorum  ,  qui  per 
maximam  licentiam  obviis  quibuscurnque  infligentes 
flagella  discurrebant;  unde  Liceris  Lupercus.  Dice¬ 
batur  autem  vel  Fabius ,  quia  Romulus  Fabium  quem¬ 
dam  sacris  hisce  primum  praeposuit. 

v.  21.  Lucmo  )  Idest  Lucumo  unus  e  regibus  Tu¬ 
scorum;  galeritus  autem  a  quodam  pilei  genere. 

v.  20.  Hinc  Tities  .  ...  )  Tities  aut  Tatienses 
a  Tatio,  Ramnes  aut  Ramnenses  a  Romulo,  Luce- 

res  a  Lucumone  constituebant  primum  populum  Ro* 
manum  . 

v.  24.  Quattuor . equis  )  Egit  quatuor  Ro¬ 

mulus  triumphos  ,  invectus  in  urbem  albis  equis  . 

v .  26.  Bovillae  )  Urbe  Bovilla  non  procul  a  Roma 
sita  ,  unde  suburbana  ,  minor  erat  Roma  . 
p .  170,  v.  5.  Quum  pater  .  .  .  .  )  Quum  Anchyses  pe¬ 
pendit  in  cervice  nati  Aeneae,  capto  et  incenso  Ilio. 

v.  6.  Animi  ....  Deci  )  Deci  pro  Decii ,  idest 
animosi  Decii  . 

v,  16.  Brutique  secwres^Quibus  filio  cervicem  am¬ 
putari  jussit. 

v.  7.  Texit . )  Duce  Venere  Julus  (  un¬ 

de  gens  Julia  et  Caesar  )  in  Italiam  vectus  . 

v  Avernalis  ....  Sybillq  )  Prope  lacum  Aver¬ 
num  degens . 

v.  11.  Pianda  Remo  )  Idest  sanguine  Remi. 
v.  12.  Pergamea;  ....  vatis  )  Cassandrae. 
v.  16*.  Lupa  Martia  )  A  lupa  feruntur  enutriti  Ro¬ 
mulus  et  Remus  .  Lupi  vero  Marti  erant  sacri  . 

v.  28 ,  Roma  fave  )  Romanorum  laudes  dicturus 
exitum  sibi  incipienti  felicem  ex  argumenti  magnitu¬ 
dine  ominatur  .  Pioma  veluti  Dea  est  habita  ,  et  ei 
templa  sunt  dicata  . 

p.  171.  v.  5.  Aversis  charisin  )  Aversis,  iratis  Gratiis: 
Graecis  charisin  est  dat.  plur.  num.  qui  latinis  vel 
abi.  casui  respondet . 

v.  6.  AErata . pila  )  In  sphaera  ex  aere, 

instar  pilae  rotunda,  ab  Archimede  inventa.  Astro¬ 
logum  quemdam,  a  quo  poeta  lingit  de  rebus  futuris 
se  edoctum,  inducit  scite  loquentem  de  Astrologia  . 

v,  7.  Moros  Babylonius )  Doros  Archytae  Taren¬ 
tini  ,  philosophi  pythagorici,  filius  dicitur  Babylo¬ 
nius  a  professione  astrologiae  ,  quia  Babylonii  in  i- 
sta  scientia  peritissimi  sunt  habiti  .  Conon  autem 
insignis  item  mathematicus  . 

v.  11.  Nil  prius  )  Nil  potius,  nil  antiquius  fide. 
v.  12,  Fallitur  auro  Juppiter)  Pretio  dato  Religio¬ 
ni ,  mathematici  ob  auri  cupiditatem  simulant  Jo¬ 
vem  felicissimum  ,  horoscopo  ad  arbitrium  mutato  . 

v.  i5.  Obliquae  signa  iterata  rotae  )  Rota  obli¬ 
qua  est  Zodiacus;  signa  iterata,  quia  sex  Zodiaci 
signa  ad  AufliLPum  ,  sex  ad  Boream  vergunt. 

v.  18.  Dicam  .  .  .  )  Possem  praedicere  vel  exci¬ 
dium  Trojae,  et  Trojae  altera  fata,  Roma  condita. 

v.  20.  Arria  )  Mulier  haec  Romana  duos  habuit 
filios  Lupercum  et  Gallum,  quos  malis  ominibus  ad 
bellum  missos  mors  diversimode  intercepit  .  Hos 
casus  possem  et  ego  praedicere  . 

v.  29.  Invito  )  Quisque  vel  antea  invitus  debuit 
hoc  credere . 

v.  5o.  Cinarae  )  Cujusdam  Cinarae  parturientis  . 
p.  172.  v.  4*  Sibi  commissos  .  .  .  Deos  )  Voluntatem 
Deorum  sibi  commissam  . 

v.  6*.  Umbra  .....  mortua  )  Umbra  mortui  ho¬ 
minis  aquis  magicis  conspersa  non  indicat  . 

v.  Io.  Calchas  )  Ut  suis  verbis  auctoritatem  ad¬ 
jungat,  Calchantis  faustum  reditum  Graecis  promit¬ 
tentis  falsum  vaticinium  ostendit. 

v.  ig.  Oilide  .  .  .  .  )  Ajax  Oilei  filius  . 

v.  20.  Ad  tua . astra  )  Ad  tuum  sidus  na- 

talitium  ,  o  Properti,  venio.  .  ... 

v.  ult.  Pertica  )  Pertica  mensos  agros  et  vetera¬ 
nis  adtributos  perdidit  Propertius,  et  in  pauperta¬ 
tem  redactus  est . 

p .  175  v.  11.  Discusseris  uncum  )  Reorum,  ut  in  carce¬ 
rem  traherentur,  gutturi  uncus  impingebatur.  Si  te 
subduces  jugo  coniugii  ect. 

ELEGIA  II. 

p.  175.  v.  ult . Tuscus  ego  ....  Vertumnus  ) 

Vertumnus  ab  anno  verso ,  vel  a  rebus  vertendis ,  id- 
est  vendendis,  emendis,  quod  mercaturae  esset  de¬ 
us,  fuit  rex  antiquissimus  Etruriae,  et  postea  deus 
habitus  ob  artem  traditam  vinearum  serendarum  • 
Templum  Romae  habuit  in  vico  Tusco. 

p .  174.  v.  4 . Iter  faciebat  )  Innuit  Tiberim  o- 

lirri  per  forum  fluxisse  ,  qua  parte  fuit  Velabrum  . 

v .  10.  Prima  mihi  )  Deus  etiam  hortorum  fuit 
Vertumnus  ,  et  sibi  divitias  hortorum  debitas  si¬ 
gnificat  . 

v.  20.  Cois . )  Vide  v,  2 .  Elegiae  primae 

Lib.  II. 

v»  22.  Comprime  J oeno  .  .  .  )  Foenisecae  vel  qui 


2 1 4  I  N  P  R  O  P  E  RT 1  U M 

foenum  falce  secabant,  ad  arcendum  solis  ardorem 
Solebant  herbis  frontem  sibi  cingere. 
p .  175.  v.  2k  Aurigae  species  .  ...  )  Rhedarii  Figura* 
rhedarius :  ab  uno  equo  in  alium  velox  potestse  trans¬ 
ferre  . 

v.  5,  Institor  .  .  .  .  )  Negotiationis  capax . 
v.  19.  Lucumedius  .  .  .  .  )  Lucumon  ,  qui  et  L y- 
comedius  ,  ut  habent  alii ,  venit  in  auxilium  Romu¬ 
li  contra  Tatiam  .  Hinc  Romulus  beneficii  memor 
vicum  Thuscum  Thuscis  in  urbe  adtribuit . 

v'  24.  Turba  togata  .  ...  )  Toga  propria  Roma¬ 
norum  vestis  . 

v.  26.  Qui  ad  vadimonia  curris  .  .  .  .  )  Currere 
ad  vadimonium  est  properare,  ne  dictum  vadimonium 
deseras  ,  et  causa  cadas  . 

v.  29.  Mamuri. ...)  Fuitis  aerarius  faber,qui  aereum 
simulacrum  Vertumni  opere  miro  et  singulari  fecit. 
Unicum  Mamuri  opus  fuit  at  uno  non  honore ,  sed  mul- 
plici  excultum  . 

ELEGIA  III. 

p.  175.  v.  1.  Lycotae'  .  .  .  .  )  Lycotae  coniugi  suo  scri¬ 
bit  Arethusa  ,  hortaturque  ut,  confecto  bello  Par¬ 
thico,  domum  propere  velit  redire.  Si  ex  longa  ab¬ 
sentia  hactenus  potes  esse  meus  ,  tibi  haec  scribo . 
p.  176.  v.  5.  Si  qua  iittera  )  Si  epistola  litteram  ali¬ 
quam  habeat  oblitam,  manus  jam  monens  exaravit. 

v.  7  Te  modo  .  .  .  .  )  Tu  jam  Bactrianos,  Se¬ 
ras,  Getas,  Britannos  et  Indos  vidisti. 

v.  10.  Eoo  ....  equo  )  Indus  uritur  a  Sole,  cvi’ 
equus  unus  Eoi  nomine  dictus  est. 

v.  1 1  Deductae  .  .  .  .  )  Puellae  nubenti,  ad  nu¬ 
ptias  e  domo  deductae;  puellae  nubenti  pueri  so¬ 
lebant  praeferre  facem,  fausti  </minis  causa. 

v.  14.  Deo  .  ...  )  PPyrnoriaeo  non  deducente  a<f 
nuptias  . 

v.  i5  Vota  .  .  .  .  )  Mea  dona  votiva. 
v.  lb.  Lacerna  .  ...  )  Vestis  ad  usum  militiae 
quarta,  pro  quarto  anno,  per  me  tibi  texitur. 

v.  17.  Carpsit  .  .  .  .  )  Pereat  qui  ,  ramis  et  stipi¬ 
tibus  ex  arbore  decerptis  ut  castra  vallo  muniret  , 
primus  militiam  sectatus  est 

v.  18.  Rauca  per  ossa  )  Antiquissimo  tempore  os - 

seis ,  postea  corneis ,  et  demum  aeneis  tubis  vel  ti-. 
biis  utebantur . 

r.  19.  Oeno  .  .  .  .  )  Oenus  funes  in  Inferno  tor¬ 
quens  ,  ab  asello  arrosas  continuo  videbat  in  poe¬ 
nam  :  dicitur  obliquus  a  positu  corporis  funibus  faci¬ 
endis  accommodato  . 

p.  177.  v.  5.  Castrensia  .  .  .  )  Vestes  ad  usum  castro¬ 
rum  . 

v.  10.  Positura . dei  )  Locorum  distantia ,  situs 

seu  positio  a  deo  docto,  idest  sapiente,  constituta 
in  tabulis  vel  mappis  geographicis  ab  Arethusa,  ut 
fingit  Propertius  visebantur  ob  desiderium  Lycotae. 

v.  i5.  Felix  Hippolyte !  )  Felices  Amazones,  quo¬ 
rum  regina  fuit  Hippolyte,  quibus  arma  liceret  tra¬ 
ctare  / 

v.  19.  Pater  ....  Africus  )  Africus  ventus,  quia 
Deus  .  Dii  venti  dicebantur  et  hinc  vel  patres. 

r.  25.  Nam  mihi  quo  ......  )  densus  est:  quo  om- 

nia  tacent  mihi ,  ei  purpura  Africana,  Poenis  ostris , 
per  me  fulgeat  illi,  et  crystallus  aquosa,  ornet  suas 
manus ,  vas  crystallinum  ad  aquam  bibendam  ornet. 
Alii  vero  de  capulo  ensis  crystallino  intelligunt  . 

p.  178.  v.  2.  Crepat . )  Herba  Sabina  ad  suffimen 

loco  thuris  crepitat, 

v.  3.  Noctua  )  Omen  noctuae  canentis  et  lucernae 
crepitantis  denuntiat  mihi  tuam  mortem  quam  aver¬ 
to  sacrificatis  per  popas  sacrificiorum  ministros  aquis 
hujus  anni . 

v.  7.  Ne  .  .  .  )  Ne  tanti  existimes  gloriam  expu¬ 
gnandi  hostis  et  rapiendi  vestes  carbasinas  hostibus. 

ELEGIA  IV. 

p .  178.  v.  ult.  Fidaque  .  .  .  .)  Tatius  ,  quo  prius  fue¬ 
rat  nemus  Tarpejum  quoque  sepulta  fuit  Tarpeja 
vestalis,  fontem  praecingit  vallo  acernis  ramis  con¬ 
structo  et  suggesta  humo  .  Hic  fons  ad  Vestae  Deae 
sacra  facienda  aquam  Tarpejae  virgini  ministravit. 
p.  179.  e.  1.  Tubicen  Curetis  .  .  .  )  Pro  tubicen  Cu¬ 
retum ,  idest  Sabinorum  ab  urbe  Curibus,  unde  dicti 
Quirites  . 

v.  2.  Saxa  Jovis  )  Piupem  Tarpejam  . 

v.  6.  Ex  illo  fonte  )  Ex  quo  ,  ut  supra  ,  Tarpeja 

sacris  operatura  hausit  aquam. 

e.  12.  Pictaque  . .  .  )  Et  vidit  Tatium  equo  flavo 
assidentem  levare,  ventilare ,  arma  dum  proluderet  . 

v.  i5.  Omina  Lunae)  Somnia  malo  omine  a  Luna 
per  noctem  immissa,  ut  credebant  veteres. 

v.  17.  Nymphis  )  Nymphis  praesidibus  fontis, 
ne  Tatius  vulneraretur. 

v.  19.  Primo . nubila  fumo  )  Capitolium 

oscurum  primo  fumo  adsurgente  ad  vesperam  dum 
coena  appararetur.  Alii  de  caligine  matutina  intel- 
ligunt . 

v.  24.  Et  formosa  )  Huc  innuit  fortasse  Tassus 
de  Erminia  loquens  (  C.  VI.  ): 

Poi  rimirando  il  campo  ella  dicea , 

O  belle  agli  occhi  miei  tende  Latine,  ec. 

v.  29.  Meos  .....  amores  )  Tatium  a  me  a- 
matum  . 

».  ult .  Scyllam  )  Scylla  Nisi  filia  Minoa  Athena¬ 
rum  regem  Megeram  aut  Alcathoen  obsidentem  ex  mu¬ 
ris  vidit  et  adamavit.  Ut  genio  induigeret  amantis, 
capillum,  ex  quo  urbis  fata  pendebant,  patri  dor¬ 
mienti  secuit.  Inguina  autem  in  canes  versa  conve¬ 
niunt  Scyllae  Phorcidos. 

p.  180.  v.  2.  Fraterni  cornua  monstri  )  Minotaurum  a 
sorore  Ariadne  proditum  et  a  Theseo  interfectum. 

v.  4.  Quantum  ego  .  .  .)  Ego  sacerdos  lecta  ad  ser¬ 
vandum  ignem  Vestae,  in  cujus  aede  Pallas  et  Pal¬ 
ladium  colebatur  ,  Scyllam  et  Ariadnam  scelere  su¬ 
pero  . 

v.  i5.  Magicae.,.., mus  ae  )  Carminis  ad  incanta¬ 
menta  propitii.  Forsitan  ad  sagam  nomine  Musam 
advertit  mentem  . 

v.  j5.  Non  quem  .  .  .  )  Non  Romanum. 

v.  18.  Sic  hospes..,.  )  Sic  aut  sim  apud  te  tantum 
hospes ,  aut  regina  apud  te  sim  admissa,  tibi  Romam 
in  dotem  dabo, 

v.  27.  Quarta  .  .  .  baccina  )  Quarta  vigilia  noctis, 
pars  noctis  ultima  et  principium  diei. 
p.  18 1,  v.  5,  Dies  festus  )  Dies  natalis  urbis  Romae,  qui 
fuit  22.  Aprilis  ,  Pali  sacer  .  Quae  festa  Palilia  seu 
Parilia  dicebantur  . 

v.  17.  Occupat .  .  .  .  )  Jugulat  canes  clamaturos. 
v .  ult.  O  vigil  )  Alii  ad  Jovem  qui  servavit  Capi- 

tolium  ,  alii  ad  Tarpejam  custodem  vigilem  ignis 
sacri  referunt. 

ELEGIA  V. 

182  v.  5.  Phileteis  .  .  .  Cjreneas  )  Philetam  et  Cal¬ 
limachum  inteliigit.  Vide  notas  ad  Elegiam  1.  Lib .  ///. 

v.  7.  Laneus  orbis  )  Yictae  laneae,  quibus  arae 
cingebantur . 

v.  16.  Athamana  )  Athamanes  populi  Epiri. 
v.  10.  Operosa  via  )  Adeo  ibi  mare  est  tranquil¬ 
lum  ut  nautae  non  suscipiant  ibi  plurima  vota  pro 
itineris  felicitate. 

v.  22.  Tenero  i  .  .  .  Quirino  )  Effeminato  ,  molli 
Antonio  .  Alii  habent  Teucro.  1 

i85.  v.  25.  Centauros  )  In  Piegia  Cleopatrae  navi 
pugnam  Centaurorum  ,  saxa  jacentium  ,  erat  depi¬ 
cta. 

i84-  v,  14.  Una  decem)  Numero  indefinito,  poetarum 
more  ,  intelligendum  est  una  tantum  sagitta  decem 
idest  plurimas  Antonii  naves  ab  Apolline  victas  . 

elegia  vi. 

1 85.  v,  2.  Marmor  )  Ad  columnam,  vel  potius  pilam 
marmoream,  qua  miliare  signabatur. 
v.  10.  Summa  .  .  .  ora  )  Summa  labra  . 
v.  i3.  Perfide  )  Ait  Propertio  Cynthia  . 
v .  i5.  Nec  crepuit  .  ...  j  Nullus  custos  firma  fi¬ 
stula  ad  cadaver  ejus  insonuit,  ut  pro  pulvinis  mol¬ 
libus  tegula  fracta  subjecta  sit  suo  capiti . 

p.  186,  v .  1.  Cur  .  .  .  .  )  Incensa  pyra  ,  ut  cadaver 
citius  cremaretur  ,  venti  vocabantur  ,  unguentum  in 
rogum  injicebatur,  et  vino  ,  fracto  cado,  relliquiae 
respergebantur . 

vSb  Lygdamus  uratur  •  .  .  .  )  Lygdarno  vernae  , 
a  quo  insidiis  petita  erat  poenas  praescribit,  nem¬ 
pe  ut  candentis  ferri  lamina  exuratur. 

v.  7.  Nomas  )  Nomen  feminae  veneficae  ,  quae 
salivis  utebatur  ad  expiationes  . 

v.  1  1.  Et  rependit . )  Si  qua  me  pulchram  dixe¬ 

rit,  castigat  hanc  eique  imponit  iniquis  aut  injustis 
calathis  majus  opus  conficiendum. 

v.  i5.  Petale  .  . .  )  Vetula  quae  ad  monumentum 
meum  tulit  floreas  coronas  ad  ligneum  stipitem  , 
qui  codex  aut  caudex  dicitur,  adligabitur. 

e.  26.  Gemina  .  .  .  sedes  )  Altera  pro  scelestis , 
altera  pro  piis . 

p.  187.  e.  i5.  Doridos  )  Aliqui  habent  Cloridos.  Si  her¬ 
ba  (  idest  venena  ex  herbis  confectu  )  Doridos  alte¬ 
rius  Propertii  amicae. 

v,  16*.  Latris  .  .  .  )  ex  graeco  verbo  Latinis  serva . 

elegia,  vir. 

p .  189.  e.  1.  Paulle')  Ad  L.  Aemilium  Paullum  Censorem 
maritum  Cornelia  Scriboniae  filia  ,  quae  nupsit  Au¬ 
gusto  eique  Juliam  genuit,  ab  inferis  scribit,  ut  fin¬ 
git  Propertius. 

v.  5.  Adamante Viae  mortuorum  animas  coer¬ 
cent  claustris  adamantinis  insuperabilibus. 

v.  5.  Janua  nigra  )  Inferorum  ostium  nullis  lacry- 
mis  aut  votis  patet  . 

v.  6.  Jurvae  deus  ....  aulae  )  Pluto  Inferorum 
rector  et  noctis  arbiter. 

v.  7.  Lictor  a  surda  )  Ripae  scilicet  Fluminum  In¬ 
ferorum,  quae  non  modo  surdescunt,  sed  etiam  om¬ 
nium  rerum  oblivionem  faciunt ,  ut  Lethe  . 

v.  10.  Moestae  cecinere  tubae  )  Funeribus  div  itum 
adhiberi  consuevisse  tubas  significat,  quemadmodum 
in  funeribus  pauperum  tibiae  adhibebantur. 

v.  16*.  Digitis  quinque)  In  pulverem  sum  redacta, 
adeo  ut  facile  una  manu  possim  gestari. 

e.  20.  Pater . umbrae  )  Pluto  qui  dicitur 

Pater  quia  Deus  ,  Dii  nimirum  vocabantur  Patres 
honoris  causa. 

v.  21.  ylEacus  urna  )  Aiacus  Jovis  filius,  judex 
Inferorum  .  Urna  porro  designat  sortitionem  ,  qua 
Judicum  nomina,  atque  etiarn  suffragia  in  urna  ver¬ 
sabantur  e  Sic  Horat.  Od.  2.  Lib.  2. 

Omnes  eodem  cogimur ;  omnium 
V ersatur  urna . 

p.  190.  v.  3.  7 antaleo)  Pro  Tantalo,  ut  Utysseus  pro  I/- 

lysses  . 

v.  4  Cerberus  )  Cerberus  triceps  Inferorum  custos 
a^  janitor,  qui  latratu  suo  manes  terret. 

v.  9.  Afra  Numantinos )  Ob  Charthaginem  et  Nu¬ 
mantiam  devictas  Scipiones  sunt  dicti  Africani  et  Nu¬ 
mantini  . 

v.  3o  Movisti  fine')  Claudia  Virgo  Vestalis  ut  in¬ 
nocentiam  in  suspicionem  adductam  comprobaret  , 
navem  sacris  omnibus  Cibebes  onustam,  quam  mul¬ 
ta  hominum  milia  vado  Ciberis  obhaerentem,  trahe¬ 
re  non  poterant,  cingulo  suo  sola  traxit. 
p.  191.  v.  2.  Scribonia  )  Corneliae  mater  fuit  Scribonia 
quam  uxorem  duxit  Augustus. 

v.  3.  In  me  mutatum  )  Fortunis  meis  defuit  pluri¬ 
mum,  pudicitiae  nihil. 

v.  10.  /«,  L+epide ,  et  tu  Paulle  .  ,  .  )  Filios  suos 
Paullum  et  Lepidum  fratres  fuisse  significat. 

v.  12.  Condita  sunt . )  In  amplexu  filiorum 

Cornelia  clausit  oculos  . 

v.  1 5.  Vidimus  et  fratrem  . .  .  )  Fratrem  Scipionem 
Cos.  A.U.758.  pierique  intelligunt.  Sella  curulis  tribus 
tantum  magistratibus  concedebatur,  Aedili,  Praetori, 
Consuli . 

v.  14*  Cosule  quo  .  )  Soror  ,  ipsa  Cornelia  , 

soror  Consulis  .  Male  nonnulli  de  Corneliae  sorore 
accipiunt.  Quidam  vero  ita  scribunt* 

Consule  quo  facto  ,  tempore  rapta  soror , 
ita  ut  sensus  sit :  Fratre  consule  facto  ,  viso  consu¬ 
latu  Fratris,  tempore ,  idest  tempestive ,  opportune 
soror  fuit  sublata. 

p.  192.  v.  5.  Sed  tamen  adversum  )  Domum  ingrediente 
nova  nupta,  lectulus  ex  adverso  januae  in  atrio  positus 
sternebatur,  super  quo  matres  familias  sedentes  la¬ 
nificiis  operam  navabant.  Sed  mortua  vel  repudiata 
uxore,  si  maritus  alteri  nupsisset,  lectulus  ipse  mu¬ 
tabatur  . 

v.  Tanti  cineres  duxerit  ....  meos  )  Tanti  me  de- 
fuctain  aestimaverit,  ut  caelebs  vivere  statuat. 

v.  11.  V enturam  ....  sentire  senectam  )  Fx  hoc 
etiam  tempore  assuescite  patris  obsequio,  quem  que¬ 
rulum  ,  morosum  ac  difficilem  efficiet  senectus. 

v,  12.  Caelibis  ad  curas  .  .  .  .  )  Nulla  via  vacet, 
nulla  ratio,  nullum  officium,  nullus  officii  modus  a 
vobis  praetereatur  curandi  ac  fovendi  patris  vestri 
caelibis  ac  senis  . 

v.  16.  Dum  pretium  vitae .  )  Humus  hic  sumi¬ 

tur  pro  Patria  et  Civibus  vel  honore  sepulturae;  qua¬ 
si  post  obitum  fama,  lausque  hominum  vel  exequia- 
rum  pompa  ,  sepulcrorumque  decoratio  sit  defun¬ 
ctis  merces  et  pretium  vitae  recte  et  innocenter  ex¬ 
actae. 

v.  18.  Moribus  et  coelum  patuit)  Bonis  et  rectis  mo- 
ribus  ad  coelum  via  est  aperta ;  qui  namque  caste  et 
integre  vixerunt,  hi  in  Deorum  numerum  relati  sunt. 
Cicero  i.  Tuscul.  Totum  coctum  ,  inquit,  humano 
genere  completum  est;  virtus ,  honor ,  fides ,  pudicitia 
consecratae  sunt . 

v.  16.  Honoratis  ossa  vehantur  equis  )  Honora - 
tos  vocat  equos  magno  ornatu  funebri  decoratos  , 
quibus  efferri  quasi  pompa  triumphali  consueverunt 
magnatum,  sen  procerum  ac  principnm  funera.  Non¬ 
nulli  vero  habent,  honoratis  aquis ,  illasque  volunt 
aquas  intelligi,  per  quas  Charon  honestarum  matro¬ 
narum  fato  functarum  manes  vehit  in  Elysium  » 

